
Napomena glavnog urednika 


Ova knjiga je prvo delo objavljeno u CIKLUSU PERSIJSKE BA- 
ŠTINE. Prevodi u ovom ciklusu pojavljivaće se pod udruženim 
pokroviteljstvima Iranskog kraljevskog instituta za prevodilaštvo i 
izdavaštvo, i Organizacije Ujedinjenih nacija za obrazovanje, nauku 
i kulturu (UNESKO), kao deo njihovih projekata za unapređenje 
uzajamnog razumevanja između Istoka i Zapada. Ciklus za svoje 
zasnivanje može da zahvali inicijativi Njegovog veličanstva iranskog 
Šahinšaha, i ima njegov stalni podsticaj i podršku. Cilj ovog ciklusa 
jeste da učini dostupnim sva značajna dela persijske literature na 
većini zapadnih jezika. Ovi prevodi namenjeni su zadovoljavanju dve 
potrebe: da pruže podstrek proučavaocima i studentima persijske 
misli i kulture i da se odazovu na zahtev inteligentnog čitaoca koji 
teži da proširi svoje intelektualne i umetničke vidike putem upozna- 
vanja sa značajnim svetskim književnostima. Među delima koja su 
već u pripremi za objavljivanje na engleskom jeziku su /worijska 
pregled Rašida el-Dina, izvodi iz slavnog Firdausijevog Zpa o 
Araljevima i izbor iz Rumijevog Divana. Takođe su u pripremi i upo- 
redni ciklusi prevoda na francuski, nemački i italijanski jezik. 

Uvod 


Farid el-Din Atar, autor knjige ovde prezentovane u skraćenom prevodu, ćenjen je 
kao jedan od najvećih persijskih pesnika; njegova veličina i važnost kao literarnog 
genija uvećavaju se daljim istraživanjem njegovih književnih dela, koja su još daleko 
od toga da budu potpuno istražena, premda je u poslednje vreme postignut značajan 
napredak u njihovom objavljivanju. Postojanje brojnih studija o Ataru vrednih zapa- 
žanja, uvršćenih u bibliografiju na kraju ove knjige, oslobađa uvodničara nužde da se 
upušta u opširne detalje o revnosno predstavljenim pojedinostima njegovog života i 
stvaralaštva. Ovde će biti dovoljno da konstatujemo da je po svoj prilici umro između 
1220. 1 1230. godine, u poodmaklom životnom dobu, verovatno od ruku mongolskih osva- 
jača Persije; tradicionalna procena da se rodio 1119, a da je ubijen tačno 1230. danas 
je uopšte uzevši odbačena. Od brojnih epova i idila koje su pripisivane Ataru, za devet 
njih se možda može prihvatiti da su autentične. Među njima je najčuvenija Montek e/-/ar, 
ta prefinjena i.prekrasna alegorija o napredovanju duše prema Bogu, bliska (mada još 
nedovoljno) engleskim čitateljima preko sažete Pčje skupštine Edvarda Ficdžeralda. 


Počeci sufizma 


Sufizam je naziv dat mističnom pokretu unutar islama; sufi je musliman koji se 
posvetio traganju za mističnim sjedinjenjem sa svojim Tvorcem. Taj naziv je izvorno 
arapski, i potiče od reči su/što znači "vuna"; Sufiji su se razlikovali od svoje okoline 
po tome što su, u vreme kada su svila i kadifa bile moda bogataša i svetovnjaka, no- 
sili odeću od grube vunene tkanine, što je simbolizovalo njihovo napuštanje svetov- 
nih vrednosti i odbacivanje fizičkih udobnosti. 


Mistička svesnost svakako je bila prisutna u stavu Proroka Muhameda prema Ala- 
hu, i "mistično" je potpuno prikladan pridev da opiše mnoge njegove doživljaje nat- 
prirodnog prisustva koje je preko njega donelo novu poruku čovečanstvu. Kuran, knjiga 
Alahovih otkrovenja Muhamedu, sadrži brojne odlomke mističnog karaktera, koje su 
sufiji žudno prigrabili da podupru svoje sopstvene zahteve Za ličnim opštenjem sa Bogom. 

A kada te Moje sluge ispituju o Meni - 
blizu sam da odgovorim na zov dozivača, kad Mene doziva; 
i neka Mi se stoga odazivaju, 
i neka veruju u Mene: 
sve će im tada polaziti od ruke. 


Sura 2: 182 


12 ; Sufi sveci i mistici 


Mi smo dakako stvorili čoveka; 
i znamo šta njegova duša šapuće u njemu, 
i bliži smo mu od vratne žile. 


Sura 50: 51 


Sve što se na ovoj zemlji nalazi propada i umire, 
pa ipak se povinuje Liku tvog Gospoda, veličanstvenom, velelepnom. 


Sura 55: 26 — 


Jedno stvaralačko objašnjenje je uzeto da uputi na nadvečni savez između Boga i 
čoveka, čije je ponovno stavljanje na snagu postalo revnosno stremljenje entuzija- 
stičnog sufija. 


A tada tvoj Gospod oduze od dece Adamove, 
od njihovih slabina, njihovog potomstva, 
i rekavši: "Nisam li ja vaš Gospod?", 
navede ih da svečano izjave dodirujući se: "Da, svečano potvrđujemo". 


Sura 7: 171 


Isposnički izgled i praksa, ta nezamenljiva priprema za mistično opštenje, bili su 
karakteristični kako za život samog Muhameda, tako i za mnoge od njegovih ranih 
sledbenika. Cak i kada su brzo širenje islama i iznenađujuća vojna osvajanja sused- 
nih drevnih kraljevstava doneli nesanjana bogatstva u narodne blagajne, nemali 
broj vodećih ljudi u novoj državnoj zajednici odoleo je svim iskušenjima i izabrao 
surov život divljine, a njihov primer je bio visoko cenjen i oponašan od mnoštva onih 
nižega ranga. I pored toga, kako je vreme prolazilo i islam bivao činjen sve sve- 
tovnijim, što je bilo posledica daljih osvajanja i naglog povećanja komplikacija u vo- 
đenju države, prvobitni asketski impuls je naginjao ka tome da bude preplavljen 
bujicom svetovnih zaokupljenosti. 


Krajem osmog veka, pobožni muslimani koji su ostali lojalni, kroz sve nevolje i 
iskušenja, uzvišenim idealima otaca, počeli su da se organizuju u male grupe radi 
uzajamne podrške i težnje ka zajedničkim ciljevima; ti muškarci i žene (jer, među 
njima je bilo i žena istoga duha), izabravši istupanje iz trke za svetovnom dobiti i 
uspehom, počeli su da se oblače u vunene tkanine kako bi obznanili svoje drugačije 
životno nastrojenje i zbog toga su nazvani sufiji. Ovi kružoci posvećenika, kao i mnogi 
izdvojeni pustinjaci, pojavili su se istovremeno u različitim delovima muslimanskog 
carstva; događaji iz njihovih života i njihovi govori i razgovori, poput onih s kojima 


Sufi sveci i mistici 13 


ćemo se upoznati na narednim stranicama, sačinjavaju islamsku hagiografiju. 
Čvrsta tradicija povezuje razvoj ovog pokreta sa Prorokom preko njegovog zeta 
Alija ibna Abija Taleba, četvrtog kalifa čija je abdikacija dovela do najvećeg raskola 
u istorije ove veroispovesti, odnosno do razdvajanja na sunite i šiite. Prema ovom 
tumačenju, Prorok je Alija, kada ga je inicirao u ezoteričke misterije, odenuo u 
plašt ili žepu, prenevši mu time nebesku mudrost koja prevazilazi svako usta- 
novljeno znanje. Ali je potom isto tako odevao svoje vlastite posvećenike i preko 
njih su selefe ili nizovi pripadnosti prenosili skriveni nauk o mističnoj istini na 
naredne generacije. Druga istaknuta osoba, po nekim tumačenjima ranog sufizma 
je persijski obraćenik Salman, za kojeg se tvrdi da je učestvovao. u velikoj. opsadi 
Medine. Ukoliko se ovoj legendi uopšte može verovati, Salman bi svakako bio prvi 
persijski Musliman koji je postao sufi; on je bio preteča velikog mnoštva persijskih 
sufija... i 

Sufizam i Persija 

Gradovi Basra, Kufa, Damask, Kairo, Bagdad, zajedno sa pustinjskim prostran- 
stvima Arabije, Sinaja i Mesopotamije, ističu se kao žarišta u kojima se sufi-pokret 
učvrstio i napredovao. Istovremeno je "škola" misticizma izvanredne vitalnosti i 
uticaja nastala u udaljenoj provinciji Korasanu, mostu između Srednjeg i Dalekog 
istoka. Prva poluistorijska ličnost u galeriji persijskih svetaca je Ibrahim ibn Adam, 
"Princ od Balka", čije preobraćenje u mistični život nije bilo nepodesno poređeno sa 
legendom o Gautami Budi. U vezi sa ovim možemo napomenuti i da je u pred- 
muslimanskim vremenima Balk bio središte velike budističke zajednice, a ruševine 
masivnog budističkog manastira stajale su još vekovima nakon dolaska islama. 
Ibrahim je putovao iz Balka u Siriju u potrazi za "čestitim radom" i smatra se da je 
poginuo u pomorskoj bici protiv Vizantije oko 780. godine; ostvario je lične 
kontakte sa mnogim Sufijima iz Sirije i Iraka. 


Koliko god da je primer Ibrahima ibna Adama možda bio osobit i zanosan, usko- 
ro je bio zasenjen pojavljivanjem u Korasanu prvorazrednog mističkog genija, Abua 
Jazida od Bestama, koji je umro oko 875. godine. Njegova zabeležena dela i izreke 
("Slava Meni!", klicao je nezaboravno u žaru mistične ekstaze) pokazuju ga kao 
čoveka apsolutne duhovnosti, koji je dugotrajnim isposništvom i meditacijom 
dostigao stanje pokoravajuće svesnosti o nestajanju njegove ljudske individualnosti 
u individualnosti Boga; opširan i živopisan prikaz njegovog "penjanja od jedinstve- 
nog do Jedinog", psihičko putovanje sprovedeno pomoću oponašanja Muhamedovog 
voznesenja, nalazi se na prikladnom mestu: u ovoj knjizi. Njemu se pripisuje 

uvođenje "opijenosti" u doktrinu sufija, i u ovom pogledu on se razlikuje od 
"trezvene" bagdadske škole, na čelu sa velikim el-Đunaidom (umro 910). Ovaj je, 
izučavajući i komentarišući Abu Jazidove ekstatične izreke, stigao zapravo do istih 
zaključaka po pitanju najvišeg mističkog iskustva, nestajanja prolaznog ega u 
Večnom Egu; ali se o toj stvari izražavao mnogo opreznije, podržavajući svoje 
stavove umešnim "neoplatoničarskim" tumačenjem izvesnih ključnih citata iz Kura- 
na i Prorokovih kazivanja. 


Početak desetog stoleća označava najviši stepen oštre ortodoksne muslimanske 
reakcije na individualistički transcendentalizam sufija (od kojih su neki svesno 
prezirali i ismevali pristojno ponašanje da pokažu svoje omalovažavanje javnog 
mnjenja), kada je Persijanac el-Haladž, koji je sebe proglasio za istinu, bio pogub- 
ljen zbog bogohuljenja, 922. godine u Bagdadu. Posle toga je većina bučnih sufija 
nastojala da izdejstvuje pomirenje sa tradicionalizmom i prihvatila teologiju; Per- 
sijanci su odigrali značajnu ulogu u ovom pregnuću. Spise koji smeraju da dokažu 
suštinsku usaglašenost sufističkih tvrdnji u okviru striktne islamske doktrine sakupili 
su el-Saradž od Tusa (umro 988), Abu Bekr od Kalabada (umro oko 995), i najču- 
veniji od svih, el-Košeri od Nišapura (umro 1072). Iz Nišapura (čiji je najslavniji sin 
za svet u celini svakako bio Omar Kajam) bio je rodom i el-Solamu (umro 1021), 
autor najstarije preživele zbirke biografija sufija; za to vreme je Isfahan iznedrio 
Abua No'aima (umro 1038), čije enciklopedijsko Odličje svetaca predstavlja naš 
glavni izvor podataka o muslimanskoj hagiologiji. 


Svi su ovi ljudi pisali na arapskom, učenom i renomiranom jeziku islama. U 
međuvremenu je politički preporod Persije, kojom su vladale praktično nezavisne 
desetovekovne dinastije Safarida i Samanida, doveo do procvata persijskog jezika, 
uobličenog iz starog pahlavi jezika isto onako dramatično kao što je engleski bio 
uobličen iz anglosaksonskog, a oba fenomena su posledice stranih osvajanja; već u 
jedanaestom veku nastala su prva književna dela sufija na tom jeziku. Formalno 
gledano, prvi persijski udžbenik o doktrini sufija je Kasfe/-mahđub od Hođvirija, na 
svoj način potpuno ravan po rangu proslavljenoj el-Košerijevoj Resa/i, Zatim je 
el-Ansari od Herata, glasoviti hanbalski književnik (umro 1088) koji je napisao 
zapažena dela na arapskom, uključujući i klasične £/ape mističnih putnika, izabrao 
persijski, i to izvanredno lep persijski, kao medijum svojih mističnih meditacija i 
molitvi (Monađat); takođe je na heratskom persijskom napisao unapređeno izdanje 
el-Solamijevih Karegorija sufija. Naredni izvod iz Monađata, preveden u rimovanoj i 
ritmičkoj prozi u oponašanju originala, pokazuje da se brižljivo i čvrsto držao misli i 
izražavanja ranijih sufija. 

O, prijatelju moj, pogledaj ono groblje tamo, 

i vidi koliko je na njemu grobova i grobnica samo; 
koliko stotina hiljada ljudi finih, al? trošnih pri tom, 
tamo spava dubokim snom. 

Svaki se od njih upinjao i silno se zamarao, 

i od puste nade i sebične ljubavi izgarao, 

i sjajna ruha posuta dragim kamenjem satkao. 


Ćupove od zlata i srebra imahu, 

i narodu njegovu zaradu otimahu, 
izvedoše mnogo prevara, 

pokraše mnogo para; 

ali na kraju, uz dubok sažaljevanja uzdah, 
položiše ih mrtve u mrak. 


Napuniše trezore svoje do vrha, 
a u svoja dobro poorana srca 
posadiše seme 

pohlepe goleme; 

ali, naposletku, 

rekoše zbogom svem tom imetku. 


Time opterećeni i napregnuti, 
naglo propadoše pred vratima smrti 
gde čašu sudbe morali su nagnuti. 


O, prijatelju, prouči dobro njihovo poništenje, 
i za vremena pribavi sebi oproštenje; 

ili, pak, budi siguran u to, 

snaći će te veliko zlo. 


U istom ovom periodu Abu Said ibn Abi '1-Kair od Maihane (Korasan), čovek 
velike svetosti koji je upoznao i dopisivao se sa vodećim filozofom Avicenom, bio je 
zaslužan za upotrebu novopronađenog i popularnog robaz-ja (katrena) kao svog 
sredstva za izražavanje mističkih ideja i iskustava. Njegov savremenik Baba Taher, 
lutajući derviš, pisao je stihove u dijalektu u donekle sličnoj formi katrena da bi 
pridobio Nebesko Voljeno Biće, opisano kao čedno i stidljivo i jako opiruće poput 
neke seoske devojke. 


16 


Sufi sveci i mistici 


Kao kad zumbuli uz ruže se spliću 
Tvoji se upleteni uvojci nižu; 
Rastresi te presijavajuće kike, 

I, gle, po jedan ljubavnik mladi 
Visi obešen o svakoj vlasi. 


Vetar što kroz tvoje uvojke piri 
nadmašuje svih buketa miris. 
U snu privijam tvoj lik, 

I čim mi se otvori oko 

Miris ruža udišem duboko. 


Daj mi te dve nežne kike, 

I lauta će moja odjeknuti od muzike; 
Pošto me nikad voleti nećeš, 

Zašto mi svake noći slećeš 

u nežne snove, srce da mi stežeš? 


S ta dva u kretnji zastala oka, 

S dve kovrdže što vijugaju dokono, 
Krhkog tela zanosnog koje toliko volim - 
Pa zar me ozbiljno pitaš: 

"A što si ti zabrinut, molim?" 


Imaš me, dušom i telom, 

Milo moje, čedno i slatko; 

Ne umem reći šta tišti me, tek, 
Ono što znam sasvim tačno 
Jeste da moj si jedini lek. 


Kađdanje persijske sufi Književnosli 


Središnja tema ove ushićene literature ranog persijskog sufizma bila je čežnja 


zaljubljenog (mistika) za Voljenim (Bogom), i za obnavljanjem tog prisnog jedin- 


stva koje je među njima postojalo pre početka kreacije. Jezik i slikovitost stare 
arapske erotske poezije postao je preobražen u bogat i visokosimboličan rečnik 
mističnog stremljenja. Ove teme ponovo se latio Ahmed el-Gazali od Tusa, brat 
čuvenijeg Hodžata el-Islama čija su učena i elokventna književna dela dovršila izmi- 
renje između sufizma i ortodoksije. Savaneh od Ahmeda el-Gazalija (umro 1123), 

ciklus kratkih i veoma izoštrenih meditacija u prozi i stihu na trojstvo Voljenog, 
Ljubavi i Zaljubljenog, uveo je stil koji su sledili, među ostalima, Ain el-Kozat od Ha- 
madana (pogubljen 1131), pesnik Eraki (umro 1289) i veliki Đami (umro 1492). 


Do početka dvanaestoga veka, i saza/(lirska pesma) je takođe, poput robar-ja, za 
potrebe sufizma bio preuzet od mističnih ljubitelja Boga, koji su sa njegovim 
erotskim simbolizmom kombinovali razuzdanu slikovitost nasleđenu od svetovnih 
pesama Abua Novasa i njegove škole. Kasim (svečanu odu), drevnu tvorevinu 
arapskih paganskih pesnika, prvobitno ograničenu na hvalospev i satiru, prilagodio 
je u religiozne svrhe Naseri Kosrau Ismaili propagator (umro 1060). Time je bio utrt 
put za pojavljivanje prvog značajnijeg mističkog pesnika Persije, Sanaija, koji je svoj 
dugi život (završen oko 1140) i veliki talenat posvetio propovedanju u stihu sufi- 
stičke discipline i doktrine. 

Slavuj nema počinka od veselja 

Što ruže cvatu rubinski crvene. 
Davno je prošlo vreme Filomela 
Koji je ružičnjak voleo poput mene. 


Nema u tome ništa čudno što i ja 

noć i dan opevam svoju divnu dragu: 
Neka sam rob tog ptičjeg govora 

Koji je poslednji opevao ružinu slavu! 


O, druže, kad dani započinju s ružama 
rubinskim, niko nije dužan da se suzdržava; 
I zato mi sipaj vina čašu prvu 

Rumenog ko ona ruža, crvenog kao krv. 


Ne zadovoljivši se ni time da upotrebljava 4asidu, gazaf i robaš u izvanrednom 
stilu, Sanai je prodro u novo područje preuzevši /na/navi (rimovani dvostih kojeg je 
usavršio i učinio besmrtnim Firdausi u svom £pu 0 kraljevima) kao izvrsno sredstvo 
za mističku pouku, a taj primer su ubrzo sledili i Nizami (jednom prilikom, u svojoj 
Riznici tajni), Mar, Rumi, a posle toga i mnoštvo zapaženih oponašatelja. Njegov 
Hadikat el-hakika ("Vrt istine"), podeljen u deset stepenovanih poglavlja, u kojem 
je doktrina slobodno prošarana ilustrativnim anegdotama, zapravo je stihovana 
adaptacija proznih traktata El-Košerija i Hodvirija. Sanai možda nije kao pesnik 
dostigao najviše vrhunce; međutim, kao pionir onoga što se pokazalo kao glavna 
opruga poetskog nadahnuća u Persiji (a bez njegovog uzora možda nikada ne bismo 

uživali u remek-delima Rumija, Sa'dija, Hafiza, Đamija, i mnogih drugih), on u 
potpunosti zaslužuje slavu koju je stekao. 


Istorijskoj i poluistorijskoj anegdoti, sirovoj građi sufijske hagiografije, sada je 
bila pridodata i apologija, izmišljena parabola. Zasluga za usavršavanje ovog žanra 
u persijskoj sufi-literaturi pripada Sohravardiju Maktulu (pogubljenom u Alepu 
1191. godine), strogom filozofu preobraćenom u mistika, čiji čarobni mitovi (u 
kojima je slobodno korišćen životinjski simbolizam, osluškivanje. ast iz Bigpaja 
ostvareno posredstvom Aa/ie va-Dernne koju je Persijanac Ibn el-Mokafa oko 750. 
godine sa pahlavija preveo na arapski) crpu građu iz prošlosti preko Avicene sve do 
Platona. Na taj način, neoplatonističko učenje o silasku duše u telo, koje je bilo 
prihvaćeno od sufija kao uzorno predstavljanje kuranskog koncepta Praiskonskog 
Zaveta i koje je našlo svoj rečit izraz u Aviceninoj čuvenoj Pesmi duše, Sohravardi je 
ugradio u veoma upečatljiv i slikovit mit. 


Izvesni kralj imao je baštu u kojoj ni u jednom od četiri godišnja doba nije nedostajalo 
mirisnog bilja, zelenih livada i veselih razonoda; bio je prepun lekovitih izvora, a sve vrste 
ptica su sedeći na granama pevale najraznovrsnije pesme. Zaista, svaka melodija koja može 
da uđe u um i svaka divota koju mašta može da zamisli, sve se moglo pronaći u toj bašti. 
Povrh toga, skupina paunova, neizmerno gracioznih, elegantnih i divnih, načinila je u njoj 
svoje stanište. 

Jednoga dana kralj je dograbio jednog od paunova i naredio da mu se sašije kožna jakna, i 
to tako da nijedna od boja njegovih krila ne bude vidljiva i da paun, ma koliko se trudio ne 
može da posmatra svoju sopstvenu lepotu. Takođe je zapovedio i da mu preko glave stave 
korpu sa samo jednim prorezom, kroz koji mu se može udeliti par zrna prosa, dovoljnih da 
ga održe u životu. 

Prošlo je neko vreme, i paun je zaboravio i na sebe, i na baštensko carstvo i na ostale 
paunove. Kad god bi pogledao na sebe video bi samo gnusnu, ružnu kožnu vreću i veoma 
mračno i neprijatno prebivalište. Pomirio se sa tim, i u njegovom se umu učvrstilo uverenje 
da ne može biti većeg prostora od korpe u kojoj se nalazio. Cvrsto je verovao da, ukoliko bi 
bilo ko tvrdio da postoji prijatan život i boravište savršenstva izvan nje, to predstavljalo čistu 
jeres i potpunu besmislicu i glupost. Uprkos svemu tome, uvek kada bi dunuo vetar i kada bi 
miris cveća i drveća, ruža i ljubičica i jasmina i mirišljavih trava dopirao do njega kroz rupu 
na korpi, doživljavao je čudno ushićenje i bivao neobično ganut, tako da mu je radost letenja 
ispunjavala srce. Osećao je u sebi silnu čežnju, ali nije znao njen izvor, pošto nije imao 
pojma da predstavlja nešto više od parčeta kože, zaboravivši sve izvan svog sveta-korpe i jela 
od prosa. Ipak, kad god bi začuo glasanje paunova i pesme drugih ptica bio bi na isti način 
ushićen, zanesen i čežnjiv; pa ipak nije bio probuden iz svoje obamrlosti ni glasovima ptica 
ni šapatom povetarca. 

Ostatak ovoga mita, sa veštim korišćenjem citata iz stare arapske poezije i iz 
Kurana, može se pročitati u mojoj AZasičnoj persijskoj književnosti. Poziva se na 
dužu basnu sa duhovnim značenjem, predivnu Atarovu Manfek e/-fair, koju je Edvard 
Ficdžerald sažeo u svojoj Pućjoj skupštini. 

U međuvremenu, u oblasti hagiografije (kojom se naša knjiga prevashodno bavi), 
počele su da se pojavljuju opširne biografije pojedinih Sufija-svetaca. El-Salagi je 
životopis i kazivanja Abua Jazida od Bestama snabdeo veoma iscrpnom građom. 
Ibn Kafif od Širaza otkrio je jednog Bosvela u svome učeniku el-Dajlamiju. U 
spomen na pesnika-mistika Abua Saida ibna Abija '!-Kaira napisane su dve biogra- 
fije od njegovih potomaka. Na taj način je ustanovljen običaj među brojnim učeni- 
cima i sledbenicima da sakupljaju dela i reči svojih sufi-učitelja; Proslavljen primer 
te prakse je Žihe ma fihe u kojem je jedna osoba iz Rumijevog kružoka objavila 
Zesede ovog velikana. U ovom kontekstu može se spomenuti i Ma aref("Saznanja") 
Rumijevog oca, obimna autobiografija u kojoj su detaljno zabeležena duhovna 
iskustva autora. 


Takva je ukratko pozadina na kojoj možemo da procenimo dela i dostignuća 
autora ovde prevedene knjige. 


Atar £ njegova "Spomenica svetaca" 


Kao dopunu poetskim delima, iz Atarovog pera imamo i jedno delo u prozi, ovu 
Spomenicu svetaca (Tadkerat el-aulija) čija je istinitost (pozivam se na izdanje R. A. 
Nikolsona iz kojeg su preuzeta sva naredna obaveštenja) izvan osnovane sumnje. =; 
Čini se mogućim da je ova knjiga bila dovršena i objavljena prilično kasno u Ataro-_ 
vom životu, ali da su njeni veliki delovi postojali u skicama u vreme kada je pisao 
svoje pesme; jer, mnoge apologije u njima bile su očigledno utemeljene na građi 
sakupljenoj u Spomenici. U predgovoru za Spornenicu Atar nabraja svoje razloge za 
pisanje knjige, ali ne i izvore koje je koristio. Njegovi izričiti podsticaji, kako ih je 
kratko izložio R. A. Nikolson, bili su sledeći: u 


1) Bio je od svoje religijske braće zamoljen da to učini. m u 

2) Nadao se da će neki od onih koji pročitaju knjigu blagosiljati autora i tako, even- 
tualno, obezbediti njegovo blagostanje posle smrti. 

3) Verovao je da su reči svetaca-korisne čak i onima koji ne mogu da ih sprovedu u 
praksu, utoliko što jačaju duh i čežnju i razaraju sujetu. 

4) Đunaid je rekao: "Njihova kazivanja su jedna od vojski Svemogućeg Boga, pomoću 
koje on učvršćuje i osnažuje sledbenika kada mu je srce obeshrabreno". 

5) Prema rečima Proroka: "Pri pominjanju pobožnih dolazi nam milost"; što otprilike 
znači da čovek, ako rasprostre bogatu trpezu, na koju milost pada kao kiša, neće biti 
oteran bez obroka. 

6) Atar veruje da i on može biti udostojen blagoslovenog dejstva svetaca koje bi mu 
donelo sreću pre nego što umre. 

7) Bavio se njihovim kazivanjima uzdajući se da će zahvaljujući tome postati sličniji 
njima. 

8) Kuran i Predanja ne mogu se razumeti bez poznavanja arapskog jezika, i većina 
ljudi iz tog razloga nije u stanju da se njima okoristi; i Kazivanja svetaca, koja 
sačinjavaju komentar na Kuran 1 Predanja, isto tako su izražena najvećim delom na 
arapskom. Otuda ih je autor preveo na persijski, kako bi postali svima dostupni. 

9) Budući da prazna reč često pobudi žestoko zlopamćenje, reč istine je sposobna da 
proizvede hiljadostruko dejstvo čak i ako toga nismo svesni. Slično tome, Abd 
el-Rahman Iskafi tvrdio je da je čitanje Kurana delotvomo makar ga čitatelj i ne 
razumeo, kao napitak čiji su sastojci nepoznati. 

10) Autora privlače isključivo duhovne reči. Stoga je on sastavio ovaj "nasušni 
poduhvat" za svoje savremenike, nadajući se da će pronaći neke osobe koje bi podelile 
obrok koji je on pripremio. 

11) Imam Jusuf Hamadani preporučio je nekim ljudima, koji su ga zapitali šta treba 
da rade kada sveci napuste ovaj svet, da svakoga dana pročitaju osam stranica njihovih 
Kazivanja. Atar je osetio da mu je stavljeno u dužnost da olakša zadovoljenje ove 
potrebe. 

12) Od detinjstva je osećao naročitu naklonost prema sufijima i oduševljavao se 
njihovim kazivanjima. Sada, kada takve reči govore jedino samozvanci i kada su 
istinski ljudi od duha postali retki poput kamena filozofa, rešio je da popularizuje 
literaturu ove vrste koliko je to u njegovoj moći. 

13) U današnje vreme i najbolji ljudi su loši, a sveci su zaboravljeni. Spomenica je 
nastala sa namerom da popravi takvo stanje stvari. 

14) Kazivanja svetaca upravljaju ljude da se odreknu sveta, da meditiraju na budući 
život, da vole Boga, i da se pripremaju za svoje poslednje putovanje. "Moglo bi se reći 
da u celoj tvorevini ne postoji bolja knjiga od ove, pošto su njihove reči komentar na 
Kuran i Predanja, a to su najblagotvornije od svih reči. Svako ko je pravilno pročita 
primetiće koliko je žara i ljubavi moralo biti u dušama tih ljudi da bi iznedrili takva 
dela i reči kakve su učinili i rekli." 

15) Naredna pobuda bila je nada u pribavljanje njihovog posredovanja na drugom 
svetu i u oprost grehova, poput onog psa Sedmorice Spavača koji će, mada je sama 
kost i koža, i pored toga biti pripušten u Raj. 


U svome uvodu Atar navodi tri knjige koje preporučuje onima koji imaju ambi- 
ciju da ostvare potpuno razumevanje izjava sufija. Nazvao ih je: Ke/ab Sarh el-kalh 
("Izlaganje srca"), Ae/af Kasf e/-asrar ("Otkrivanje tajni") i Kelab Ma Vefat el-nasf 
va /-Rab ("Znanje o sebi i o Gospodu"). Nije data nikakva indicija u vezi autora 

ovih dela, međutim Atar u jednom drugom kontekstu (II, 99) upućuje na Sif e/-kalh 
kao na knjigu koju je on sam napisao; pogledajte takođe i Atarov uvod u njegovo 
delo Moktar-nama. Otuda bi se moglo zaključiti da je Atar bio autor i dva preostala 
naslova. Nijedan primerak niti jednog od ova tri dela nije do sada povraćen. 


Lvori Atarove "Spomenice" 


Pošto se Atar nije opterećivao time da navede podatke o preciznim izvorima iz 
kojih je crpio građu za sastavljanje Spornenice, moramo ih identifikovati na osnovu 
internih indikacija. Ne može se tvrditi da se nastojalo na bilo čemu sličnom komp- 
letnoj analizi, budući da je takav zadatak (lišen neposrednih putokaza) očevidno 
veoma kompleksan i naporan i da zahteva dugotrajno istraživanje. Do sada je 
medutim, utvrđeno kao sigurno da je Atar konsultovao autore koje ovde navodimo. 


1) Hekajat el-mašajek od Abua Muhameda Džafera ibna Muhameda el-Koldija 
Nenki 348/959) Na jednom mestu (II, 51) Atar direktno citira el-Koldija;_u 
opunskom odeljku Spomtenice data je i njegova kratka biografija (II, 284-285), 
međutim taj deo teksta je vrlo sumnjive autentičnosti. Za dalje informacije 0 
el-Koldiju, kojeg je Hodviri (Kasfe/-Mahđub, preveo R. A. Nikolson, str. 156) opisao 
kao "glasovitog pisca biografija svetaca", videti K. Brokelmana, Geschichfe der 
arabischen Literatur, dodatak I, str. 358. 
2) Ketab el-Loma od Abua Nasra Abda Alaha ibna Alija el-Saradža (umro 378/988). 
Pojedinačno je spomenut u dodatku (II, 182-183), u kojem postoji biografska beleška 
o njemu; mada je vrednost ovog obaveštenja nepouzdana, pošto je odeljak u kojem se 
ojavljuje vrlo verovatno naknadno pridodato Atarovom  korišćenju Ovog 
Patdanentilioč spisa može se zaključiti iz mnogih sadržaja i njihove povezanosti. 
3) Tabakat el-Sufija od Abua Abda el-Rahmana Muhameda ibna el-Husena 
el-Solamija (umro 412/1021). Ovaj proslavljeni autor, čije je biografije Sufija Atar 
nesumnjivo koristio, tri puta je citiran u dodatku (II, 263, 308, 326). 
4) Helijat el-aulija od Abua No'aima Ahmeda ibna Abda Alaha el-Ifahanija (umro 
430/1038). Iako Abu No'aim nije izričito imenovan, jasno je da je Atar poznavao i 
upotrebljavao ovo enciklopedijsko delo. 
5) el-Resala od Abu '|-Kasema el-Košerija (umro 465/1072). Poimence je naveden u 
glavnom tekstu (II, 135) i u dodatku (II, 200, 207, 309, 332, 333), i više je nego 
očevidno da se Atar umnogome oslanjao na ovo autoritativno tumačenje doktrine 
Sufija. 
6) Kasfel-mahđub od Abu '\-Hasana el-Hodvirija (umro oko 467/1075). Jednom po- 
menut u glavnom tekstu (II, 68), Hodviri je citiran bez isticanja autorstva u brojnim 
odlomcima. Ovome nije bilo teško ući u trag, pošto je i Hodviri pisao na persijskom. 


Kada se bavio izvesnim pojedinačnim sufijima, čini se da je Atar imao uvid u neka 
od njihovih vlastitih dela, bilo neposredno ili preko tuđih citata, kao i u posebne 

monografije o njihovim životima i delima. Dva očigledna primera su el-Sahlađijeva 
biografija od Abua Jazida el-Bestamija i el-Dajlamijeva biografija od Ibna Kafifa. 
Dalje upućivanje na ove dve knjige naći će se.u mojim primedbama na relevantne 
tekstove. 


Iako u svojim uvodnim napomenama Atar pridaje mnogo važnosti "rečima" sufija 
kao svojoj glavnoj preokupaciji, on zapravo stavlja barem isti toliki naglasak i na 
njihova "dela" ili na legende o njihovim natpritodnim moćima. U izlaganju svoga 
gradiva on je uzeo za model el-Solamijevo delo Zabakart e/-Sufija, u kojem su sufiji 
razmatrani manje-više hronološkim redom; isto tako je mogao biti dobro upućen i u 
el-Ansarijev persijski prevod ove knjige, koju je Đami kasnije iskoristio kao osnovu 
svog dela Ma/akat e/-ons. Mora se međutim napomenuti da je Atar napustio 
el-Solamijevo razvrstavanje sufija po "klasama"; takođe je ustanovio i da je Zabakat 
nepotpun u prikazivanju sufija kao ličnosti od krvi i mesa. Jer, koliko god to delo 
bilo nesumnjivo dragoceno kao antologija izreka sufija, za Atara, koji je bio 
zainteresovan za ličnosti Sufija bar koliko i za ono što su rekli i napisali, ono je 
moralo da bude dopunjeno biografskim pojedinostima. Zbog toga je on, da bi 
upotpunio el-Solamijevu pomalo oporu hranu, Zabakaf spojio sa ljudskim i 
nadljudskim sadržajima nađenim u el-Koldijevom /ekajar-u, el-Košerijevoj Kesa/;, 
i Hođvirijevom Kasf e/-mnahdub-u. 


U kreiranju ovog odabira pažnja je bila usredsređena na biografske odlomke 
svakog zapisa, ostavljajući po strani mnogo cenjene izreke za buduću obradu. 
Prvobitno izdanje Jportenice se završavalo zapisom o El-Haladžu, za kojeg je Atar 
izgleda smatrao - sa istorijskom, kao i sa umetničkom opravdanošću - da pred- 
stavlja vrhunac i presudni trenutak u ranom sufijskom pokretu. (Uključenje Ibna 
Kafifa je čudnovato.) Neki rukopisi sadrže i opsežan dodatak koji je Nikolson 
prihvatio kao autentičan i uključio u svoj tekst; čini se mogućnim da je deo tog 
dodatka, ali po mom mišljenju nipošto ceo, pridodao izvorni autor. U svom izboru 
poslužio sam se tim dodatnim materijalom da uključim el-Seblija, čija smrt 
označava kraj uobličavajućeg perioda sufizma. 

Hasan od Basre 


El-Hasan ibn Abi '1-Hasan el-Basri rodio se u Medini 21. godine hidžri (642. 
nove ere), kao sin roba uhvaćenog u Majsanu koji je nakon toga postao štićenik 
Zaida ibna Tabeta, sekretara Proroka Muhameda. Odrastao u Basri, upoznao je 
mnoge Prorokove prijatelje uključujući, kako se navodi, i sedamdesetoricu od onih 
koji su se borili u bici za Badr. Sazreo je u jednu od najznačajnijih pojava svoga 
pokolenja, postavši čuven po svojoj beskompromisnoj pobožnosti i otvorenom 
osuđivanju svetovnosti u visokim krugovima. Dok ga mutazelitski teolozi prisvajaju 
kao utemeljivača njihovog pokreta (a Amr ibni Obaid i Vasel ibn Ata su se ubrajali u 
njegove učenike), u sufijskoj hagiografiji je cenjen kao jedan od najvećih svetaca 
ranog islama. Umro je u Basri 110. (728) godine. Mnoge od njegovih govora - a bio 
je izvanredan govornik - i izreka citirali su arapski autori i nemali broj njegovih 
dopisa i poslanica je sačuvan. 


 Preobraćenje Hasana od Basre 


Početak preobraćenja Hasana od Basre bio je ovakav. On je u to vreme bic juvelir 
i zvali su ga Hasan od Bisera. Trgovao je sa Vizantijom, i morao je da kontaktira sa 
carevim generalima i ministrima. Jednom prilikom, stigavši u Vizantiju pozvao je 
prvog ministra i poveo s njim razgovor. 


xy 


"Poći ćemo na jedno mesto", reče mu ministar, "ako se slažeš." 
"Na tebi je da kažeš", odgovori Hasan. "Ja se slažem." 


Na to ministar naredi da se dovede konj za Hasana. Uzjahao je i sa ministrom 
pošao na put. Kada su dospeli do pustinje, Hasan primeti šator od vizantijskog 
brokata, učvršćen užadima od svile i zlatnim klinovima čvrsto pobijenim u zemlju. 
Stao je pored njega. Tada se pojavila silna vojska, kompletno naoružana; okružili su 
šator, izustili nekoliko reči, i otišli. Filozofi i učenjaci u broju od skoro četiri stotine 
stigoše na mesto radnje; okružiše šator, izustiše nekoliko reči i odoše. Nakon toga 
je tri stotine prosvećenih staraca sa sedim bradama prišlo šatoru, okružilo ga, 
izustilo nekoliko reči i otišlo. Potom je više od dvesto mesečarski divnih devojaka, 
svaka noseći posuđe od zlata i srebra i dragog kamenja, okružilo šator, reklo 
nekoliko reči i otišlo. 

Hasan izveštava da se, zaprepašćen i ispunjen čuđenjem, pitao šta bi to moglo da 
Znači. 
"Kada smo sjahali", nastavio je, "upitao sam ministra. On odgovori da je car imao 
sina neuporedive lepote, savršenog u svim područjima znanja i bez premca na 
poprištu junačke hrabrosti i snage. Njegov ga je otac voleo od sveg srca." 


Ali princ se iznenada razboleo - prenosi nam Hasan ministrovu pripovest. Svi 
najveštiji lekari pokazali su se nemoćnim da ga izleče. Naposletku je umro i 
sahranjen je u tom šatoru. Jednom godišnje ljudi dolaze da ga obiđu. Prvo je grdna : 
vojska okružila šator, i oni su rekli: "O, prinče, da te je ova beda snašla u ratu, svi 
bismo žrtvovali svoje živote za tebe, da te otkupimo i spasemo. Ali to što te je 
zadesilo nalazi se u vlasti onoga protiv koga ne možemo da se borimo, koga ne 
možemo da izazovemo." To rekoše i odoše. 


Istupili su filozofi i učenjaci, i rekli: "Ove okolnosti prouzrokovao je onaj protiv 
koga ništa ne možemo da učinimo pomoću svoje učenosti i filozofije, nauke i 
nadmudrivanja. Jer svi su filozofi sveta bespomoćni pred njim i svi učeni su nezna- 
lice u poređenju sa njegovim znanjem. U suprotnom bismo smislili sredstva i izrekli 
reči kojima se ništa u celoj kreaciji ne bi moglo odupreti." To rekoše i odoše. 


Sledeći su nastupili dostojanstveni starci, i rekli: "O, prinče,'da je ova beda koja 
te je zadesila mogla biti popravljena posredovanjem nas staraca, svi bismo se zauzeli 
sa poniznom molbom i ne bismo te tu ostavili. Ali ova nevolja te je stigla od onog 
protiv kojeg posredovanje nijednog smrtnika baš ništa ne koristi." To rekoše i 
odoše. 


Tada su mesečarski divne devojke sa svojim posuđem od zlata i srebra i dragog 
kamenja prišle, okružile šator, i rekle: "Carski sine, da je ova beda koja te je snašla 
mogla biti popravljena pomoću bogatstva i lepote, mi bismo se žrtvovale i priložile 
mnogo novaca i ne bismo te ostavile. Ali to što te je zadesilo došlo je od onoga na 
kojeg bogatstvo i lepota nemaju nikakav uticaj." To rekoše i odoše. 


Tada car lično sa svojim prvim ministrom uđe u šator, i reče: "O, oko i svetiljko 
svoga oca, plode srca svoga oca, o očev najdraži voljeni, šta je tvome ocu na 
raspolaganju da izvede? Tvoj otac doveo je moćnu armiju, doveo je filozofe i uče- 
njake, posrednike i savetnike, prekrasne devojke, blago i sve vrste raskoši i 
uživanja, a i lično je došao. Da je sve ovo moglo biti od koristi, tvoj otac bi učinio 
sve što je u njegovoj moći. Ali-u ovu situaciju te je doveo onaj pred kojim je tvoj 

otac, sa svom svojom opremom, ovom vojskom i svitom, ovim luksuzom i 
bogatstvom i blagom, potpuno nemoćan. Mir neka je s tobom, do iduće godine!" 
To rekavši i on ode. 


Ove ministrove reči tako su delovale na Hasana da je bio izvan sebe. Odmah je 
obavio pripreme za svoj povratak. Stigavši u Basru, zavetovao se da se više nikada 
neće nasmejati u ovome svetu, dok ne spozna svoju konačnu sudbinu. Posvetio se 
svim mogućim molitvama i isposništvima, takvim da nijedan čovek njegovog vre- 
mena nije mogao da nadvisi tu disciplinovanost. 


Hasan od Basre i Abu Amr 


Priča kaže da je Abu Amr, vodeći autoritet u tumačenju Kurana, jednog dana 
podučavao Kuran kada je jedan zgodan momčić došao da se priključi njegovom 
razredu. Abu Amr je neprilično zurio u dečaka i momentalno zaboravio ceo Kuran, 
od a do $. Obuzelo ga je nadahnuće, i potpuno je izgubio samokontrolu. U tom 
raspoloženju je pozvao Hasana od Basre i opisao mu svoj neugodan položaj. 

"Učitelju", gorko je plakao, "takvo je moje stanje. Zaboravio sam čitav Kuran." 

Hasan je bio veoma ožalošćen kada je to čuo. 

"Sada je sezona hodočašća", rekao je. "Pođi i ti na hodočašće. A kada to obaviš, 
uputi se u Kaifu u džamiju. Tamo ćeš videti jednog starog čoveka kako sedi u niši za 
molitvu. Nemoj ga ometati, već sačekaj da bude slobodan. A tada ga zamoli da 
izgovori jednu molitvu za tebe." 


Abu Amr je postupio kako mu je savetovano. Sedeći u uglu džamije, posmatrao 
je dostojanstvenog starca i oko njega smeštenu družinu ljudi. Prošlo je neko vreme; 
onda je ušao jedan čovek odeven u čistu belu mantiju. Prisutni su mu napravili 
mesta, pozdravili ga i porazgovarali sa njim. Kada je došao čas za molitvu, čovek se 
udaljio, a i ljudi su krenuli za njim, tako da je starac ostao sam. 


Abu Amr mu je tada prišao i pozdravio ga. 

"U ime Alaha, pomozi mi", zavapio je. 

I opisao mu je svoju teškoću. Starac, veoma zainteresovan, podiže ruke prema 
nebu. 

"1 dok još nije ni spustio glavu", prepričavao je Abu Amr, "ceo mi se Kuran 
vratio. Pao sam pred njega sav radostan." 

"Ko ti je preporučio mene?", upita ga starac. 
"Hasan od Basre", odgovori Abu Amr. 


"Onaj ko ima imama kao što je Hasan", prokomentarisao je starac, "kakve 
potrebe ima za bilo kim drugim? No, pošto je Hasan razotkrio mene, sada ću ja 
razotkriti njega. On je pocepao moj veo, pa ću i ja pocepati njegov. Onaj čovek", 
nastavio je, "u beloj mantiji koji je ušao nakon poslepodnevne molitve i otišao pre 
ostalih, a drugi su mu se s poštovanjem klanjali - taj.čovek bio je Hasan. Svakoga 
dana on moli poslepodnevnu molitvu u Basri, zatim dolazi ovamo i vraća se u Basru 
radi večernje molitve. Onaj ko ima imama kao što je Hasan, zašto bi od mene tražio 
molitvu?" 


Hasan od Basre i poštovalac vatre 


Hasan je imao komšiju po imenu Simeon koji je bio poštovalac vatre. Simeon se 
teško razboleo i već se nalazio u predvorju smrti. Prijatelj i su preklinjali Hasana da 
ga obiđe; on se odazvao i zatekao ga u krevetu, pocrnelog od vatre i dima. 


"Boj se Boga", posavetovao ga je Hasan. "Ceo svoj život proveo si okružen vatrom i 
dimom. Prihvati islam, kako bi Bog mogao da ti se smiluje." 


"Tri stvari me zadržavaju da postanem musliman", odgovori mu poštovalac vatre: 
"Prva je ta što ti govoriš loše o svetu, a ipak se danonoćno baviš svetovnim stvarima. 
Drugo, tvrdiš da je smrt činjenica sa kojom se valja suočiti, a ipak se ne pripremaš 
za nju. I, na trećem mestu, kažeš da će Božji lik biti viđen, a ipak danas činiš sve 
suprotno onome što se Njemu sviđa." 


"To je obeležje onih koji istinski znaju", objasnio je Hasan. "A onda, ako vernici 
postupaju onako kako ti opisuješ, šta ti imaš da kažeš na to? Oni ispovedaju jednost 
Boga, dok si ti život proveo u obožavanju vatre. I ti koji si se sedamdeset godina 
klanjao vatri, i ja koji to nikada nisam činio - obojica smo nošeni u pakao. Pakao će 
satrti i tebe i mene. Bog neće obratiti pažnju na tebe; ali ako Bog to poželi, vatra se 
neće usuditi da spali ni jednu jedinu dlaku moga tela. Jer, vatra je stvar koju je Bog 
stvorio, a tvorevina je potčinjena zapovesti Tvorca. Dođi sada, ti koji si sedamdeset 
godina obožavao vatru; hajde da obojica stavimo svoje ruke u vatru, pa ćeš vlastitim 
očima videti nemoć vatre i svemoć Boga." 

Rekavši to, Hasan gurnu svoju ruku u vatru i zadrža je u njoj. Ni delić njegovog 
tela nije bio ozleđen niti sagoren. Kada je Simeon to video. bio je preneražen. U 
njemu je počela da sviće zora istinskog znanja. 


"Sedamdeset godina sam se klanjao vatri", s mukom je uzdahnuo. "Sada su mi 
preostali tek dah ili dva. Šta da radim?" 


"Postani musliman", glasio je Hasanov odgovor. 


"Ako mi daš napisano da me Bog neće kazniti", reče mu Simeon, "onda ću ti 
poverovati. Međutim, sve dok to ne budem imao napisano, neću verovati." 


I Hasan mu je ispisao svoju garanciju. 
"Sada naredi da pravični svedoci iz Basre prilože svoje iskaze." 


Svedoci potpisom potvrdiše dokument. Tada je Simeon prolio mnogo suza i 
obznanio veru. Svoju poslednju volju saopštio je Hasanu. 


"Kada umrem, naredi im da me operu, a zatim me predaj zemlji tvojim vlastitim 
rukama, i stavi mi ovaj dokument u ruke. Taj dokument biće moj dokaz." 


Na taj način obavezavši Hasana, izgovorio je potvrđivanje vere i umro. Oprali su 
mu telo, izgovorili molitvu nad njim i sahranili ga sa dokumentom u ruci. Te noći 
Hasan je otišao na spavanje razmišljajući o onome što je učinio. 


"Kako sam mogao da pomažem čoveku koji se davi, videvši da se davim i sam? 
Pošto nemam vlast ni nad svojom vlastitom sudbinom, zašto sam se usudio da 
odredim kako Bog treba da postupi?" 


S tom je mišlju zaspao. U snu je video Simeona kako sija poput sveće; sa krunom 
na glavi, obučen u otmeno odelo, sa osmehom je šetao rajskim vrtom. 


"Kako si, Simeone?", raspitivao se Hasan. 


"Zašto pitaš, kad i sam možeš da vidiš?", odgovori mu Simeon. "Svemogući Bog 
me je u svojoj velikodušnosti doveo u blizinu svoje nazočnosti i milostivo mi poka- 
Zao svoj lik. Blagonaklonost kojom me je obasuo prevazilazi svaki opis. Ispoštovao 
si svoju garanciju; zato sada uzmi svoj dokument. Meni više nije potreban." 


Kada se Hasan probudio, ugledao je pergament u svojoj ruci. 

"Gospode Bože", uzviknuo je, "ja dobro znam da je ono što Ti činiš bez uzroka, 
izuzev Tvoje velikodušnosti. Ko će doživeti propast pred Tvojim vratima? Onome 
koji sedamdeset godina nije verovao odobrio si da dođe u blizinu Tvoje nazočnosti 
zbog jedne jedine izjave. Pa kako ćeš onda zanemariti onoga koji je sedamdeset 
godina verovao?" 

Malik ibn Dinar 


Malik ibn Dinar el-Sami bio je sin persijskog roba iz Seđestana (to jest, Kabula) i 
postao je učenik Hasana od Basre. Spominje se kao verodostojan tradicionalista, 
koji je prenosio učenje ranih autoritčta kao što su bili Anas ibn Malik i Ibn Sirin. 
Čuveni kaligraf Kurana, umro je oko 130. (748) godine. 


Kako je Malik Dinar dobio to ime i povest o njegovom pokajanju 

Kada je Malik rođen njegov otac bio je rob; ali, i pored toga što je bio sin roba, 
bio je slobodan od robovanja obema svetovima. 

Neki saopštavaju da se Malik Dinar jednom prilikom ukrcao na brod. Kada je 
brod već bio daleko na pučini, mornari su zahtevali od njega: "Pokaži svoju 
vozarinu!" 

"Nemam je", odgovorio je. 

Tukli su ga dok se nije obeznanio. Kad je došao sebi, opet su uzviknuli: "Pokaži 


g" 


svoju vozarinu! 
"Nemam je", ponovio je on. 
Po drugi put su ga tukli do besvesti. Kada se povratio, i treći put su zatražili: 
"Pokaži svoju vozarinu!" 
"Nemam je." 
"Ščepajmo ga za noge i bacimo u more", uzviknuše mornari. 


Sve su ribe u vodi tog trenutka izronile glavama na površinu. I svaka je u ustima 
držala dva zlatna dinara. Malik je ispružio ruku naniže i, uzevši dva dinara od jedne 
ribe, dade ih mornarima. Videvši to, posada je klekla pred njega. Zatim je počeo da 
hoda po površini vode i iščezao. 


To je razlog zbog kojeg je prozvan Malik Dinar. 


A njegovo preobraćenje se dogodilo na sledeći način. On je bio veoma lep i 
zgodan čovek i bio je naklonjen svetovnim stvarima, a i posedovao je veliko 
bogatstvo. Živeo je u Damasku, u kojem je Moavija sagradio sabornu džamiju, 

bogato je opremivši. Malik je vatreno želeo da bude postavljen kao odgovorno lice 
u toj džamiji. I zbog toga je otišao i baćio svoju molitvenu. prostirku na pod u uglu 
džamije i.tu je celu godinu proveo u molitvama, uzdajući se da će ga svako ko ga 
spazi zateći u molitvi. 

"Kakav si ti licemer!", pri tome bi govorio sebi. 


Na taj način je prošla godina. Noću bi napuštao džamiju i provodio se. Jedne noći 
je uživao u muzici, a svi njegovi prijatelji su pozaspali. Iznenada je iz laute koju je 
svirao začuo glas: 


"Malik, šta te tišti pa nikako da se pokaješ?" 


Čuvši ove reči, Malik ispusti instrument i potrča prema džamiji u velikoj pome- 
tenosti. 


"Cele sam se godine licemerno klanjao Bogu", razgovarao je sam sa sobom. "Pa 
zar nije bolje da mu se klanjam sa iskrenošću? A opet, stid me je. Sta da radim? Čak 
i ako mi ponude to naimenovanje, neću ga prihvatiti." 


Donevši tu odluku, istinski je usmerio svoju svest i savest prema Bogu. Te se noći 
klanjao iz sveg srca. Sledećeg dana ljudi su se kao i obično okupili pred džamijom. 


"Šta se ovo događa? Na džamiji su se pojavile pukotine", uzvikivali su. "Treba 
imenovati nadzornika da vodi brigu o njoj." 


Došli su do jednoglasnog zaključka da niko nije prikladniji za tu dužnost od. 
Malika. I zbog toga su pošli k njemu. Bio je u molitvi, pa su strpljivo čekali dok je 
nije završio. ; 

"Došli smo da te zamolimo da prihvatiš ovo nameštenje", rekoše mu. 


"O, Bože", zaplaka Malik, "licemerno sam Te služio cele godine i niko me nije ni 
pogledao. Sada, kada sam Ti predao svoje srce i čvrsto rešio da ne želim name- 
štenje, Ti si poslao dvadesetoricu ljudi da mi okače ovu dužnost o vrat. Zahvaljujući 
Tvojoj slavi, ne želim je." 


T istrčao je iz džamije i usredsredio se na Božje delo, prihvativši se isposničkog i 
disciplinovanog života. Postao je toliko poštovan i tako je izvrstan život vodio, da 
kada je izvesni bogati građanin Basre umro, ostavivši iza sebe ljupku kćer, ova se 
obrati Tabetiju Bonaniju. 

-"Želim da postanem Malikova supruga", saopštila je, "da bi mogao da mi 
pomogne u naporu povinovanja Bogu". NGjE. 


Tabet je o tome obavestio Malika. 

"Ja sam se razveo od sveta", odgovorio mu je Malik. "Ta žena pripada svetu od 
kojeg sam se razveo. Ne mogu se njome oženiti." i 

Malik i njegov razuzdani komšija 


Izvesni mladić je živeo u Malikovom komšiluku i bio je krajnje izopačen i Tazuz- 
dan u svojim navikama. Malik se stalno osećao nespokojnim zbog njegovog nepri- 
jatnog ponašanja, ali je sve strpljivo podnosio čekajući da ga neko drugi ukori. Da 
skratimo, tokom vremena su druge osobe istupile da izraze nezadovoljstvo mladi- 
ćem. Malik je tada ustao i otišao do njega da ga podstakne da popravi svoje navike. 
Mladić je reagovao na veoma plahovit i drzak način. —— 

"Ja sam sultanov miljenik", rekao je Maliku. "Niko nema moć da mi smeta i da 
me ograničava da radim šta mi se prohte." : 

"Razgovaraću sa sultanom", zapretio je Malik. 


"Sultan nikada neće prestati da mi povlađuje", ljutito uzvrati mladić. "Ma šta da. 
učinim, on će se saglasiti sa tim." AG 


"No, ako sultan ne može ništa da učini", nastavi Malik, "objasniću stvar Sveini- 
lostivom". Se i 


I on pokaza ka nebu. 


"Ha!", uzvrati mlađić. "On je pak isuviše milosrdan da me pozove na odgovor- 
nost." i 


To je porazilo Malika i on ga ostavi. Prošlo je nekoliko dana i mladićeva 
izopačenost prešla je sve granice. Ljudi opet dođoše da se požale. Malik ustade da 
ga izgrdi, ali putem začu glas: 


"Drži ruke dalje od Mog prijatelja!" 
Preneražen, Malik uđe kod mladića. 
"Šta se dogodilo", zapita mladić videvši ga, "da si došao i drugi put?" 

"Ovog puta nisam došao da te kritikujem", odgovori Malik. "Došao sam naprosto 
da te obavestim da sam čuo nekakav glas." 


"Ah!", uskliknu mladić. "Budući da tako stoje stvari, čitavu svoju palatu 
predajem Njemu na služenje. Ne treba mi više ništa od mojih poseda." 


Rekavši to, sve je odbacio i krenuo da luta svetom. 


Malik izveštava da je posle određenog vremena video mladića u Meki, krajnje 
siromašnog i na izdisaju. 


"Onje moj prijatelj", jedva je izgovorio. "Idem da vidim svoga prijatelja." I sa tim 
je rečima izdahnuo. I 


Meolik i njegovo uzdržavanje 

Godine su prošle a da Malik nije pojeo ništa kiselo niti slatko. Svake noći išao bi u 
pekaru i kupovao dve okrugle vekne i time bi dovršavao svoj post. Ponekad bi se 
desilo da je hleb bio topao; nalazio je u tome utehu, doživljavajući njegov miris kao 
sredstvo za otvaranje apetita. 


Jednom se prilikom osećao iznureno i slabo i žudnja za mesom mu je prodrla u 
srce. Deset dana se obuzdavao, a onda, nesposoban da se više i za tren suzdrži, 
otišao je u prodavnicu suhomesnatih proizvoda i kupio dva-tri ovčja papka, i strpao 
ih u rukav. Prodavac je poslao za njim svog šegrta da vidi šta će učiniti. Dečko se 
ubrzo vratio obliven suzama. 


"Odavde je otišao na usamljeno mesto", ispričao je. "Tamo je izvadio ovčje noge 
iz rukava, par puta ih poljubio, i zatim rekao: 'Dušo moja, za tebe nije više mesa od_- 
ovoga". Onda je dao hleb i papke jednom prosjaku, rekavši: 'Slabašno moje telo, 
nemoj misliti da ti sav ovaj bol nanosim iz neprijateljstva. To činim zato da u osvit 
vaskrsenja ne bi gorelo u paklu. Budi strpljivo još malo dana, možda će se ova muka 
i iskušenje okončati, i dospećeš u blaženstvo koje nikada neće minuti.'" 


Jednom je Malik izjavio: "Ne razumem značenje tvrdnje da ukoliko čovek ne jede 
meso četrdeset dana, njegova bistrina biva umanjena. Ja nisam jeo meso celih 
dvadeset godina, a inteligencija mi se uvećava svakoga dana." 


Četrdeset godina je proživeo u Basri a nikada nije okusio sveže urme. Kada bi 
opet nastupila sezona zrelih urmi, govorio bi: "Ljudi iz Basre, pogledajte, moj 
stomak se nije smanjio zato što ih ne jedem, a vama, koji ih jedete svakog dana, 


Sufi sveci i mistici i 33 


stomaci se nisu nimalo uvećali". Nakon četrdeset godina spopalo ga je nekakvo 
nespokojno raspoloženje. Koliko god da se trudio, nije mogao da se odupre žarkoj 
želji da proba sveže urme. Napokon, posle nekoliko dana, tokom kojih je želja 
stalno rasla dok je on poricao svoj prohtev za jelom, nije više mogao da pruža otpor 
svome čulnom biću. 


"Neću jesti sveže datule", podviknuo mu je. "Ili me ubi, ili umri!" 


Te noći obratio mu se nebeski glas: "Moraš pojesti malo datula. Izbavi svoje 
čulno biće od te stege." gi" 

Na taj odziv njegovo čulno biće, koristeći svoju šansu, poče da viče. 

"Ako hoćeš datule", reče Malik, "posti nedelju dana bez ijednog prekida posta i. 
:moli se čitave noći. Onda ću ti ih dati nekoliko" 0 I 


" Toje zadovoljilo njegovo čulno biće, Cele nedelje se molio po čitavu noć i postio 
po ceo dan. Zatim je otišao na pijacu i kupio malo datula i uputio se prema džamiji 
da ih pojede. Neki dečak je povikao sa krova. OG a SA 

"Oče! Jevrejin je kupio urme i ide prema džamiji da ih pojede." 

"Kakva posla ima Jevrejin u džamiji?", uskliknu čovek. I pojuri da vidi ko bi 
mogao biti taj Jevrejin. Ugledavši Malika, on pade pred njegove noge. 

"Kakve je to reči dečak izgovorio?", zapita Malik. I 


"Oprosti mu, učitelju", molio je dečakov otac. "On je još dete i ne razume. U 
našoj četvrti živi mnogo Jevreja. Mi neprestano postimo, a naša deca gledaju 
Jevreje kako jedu preko dana. Zbog toga pretpostavljaju da je svako ko bilo šta po- 
jede danju Jevrejin. To što je rekao rečeno je u neznanju. Oprosti mu!" 

Kada je Malik to čuo, oganj mu je obuzeo dušu. Shvatio je da je dete bilo 
nadahnuto da kaže to što je reklo. 

"Gospode Bože", zavapio je, "nisam pojeo nijednu urmu a Ti si me nazvao 
Jevrejinom kroz usta ovog nedužnog deteta. Da sam jeo urme, Ti bi me proglasio 
bezbožnikom. Pomoću Tvoje slave, ako ikada okusim ijednu urmu!" 

Habib el-Ađami 


Habib ibn Muhamed el-Ađami el-Basri, Persijanac nastanjen u Basri, bio je 
čuveni tradicionalista koji je predavao učenje el-Hasana el-Basrija, Ibna Sirina i 
drugih autoriteta. Njegovo odvraćanje od života lagodnosti i samopovlađivanja bilo 
je izazvano Hasanovom rečitošću; svakodnevno je bio prisutan na njegovim preda- 
vanjima i postao je jedan od njegovih najbližih drugova. 


dstorija života Habiba Persijskog 
Habib je ispočetka bio čovek velikog imetka i zelenaš. Živeo je u Basri i svakog 
dana je obilazio svoje klijente da ih opomene zbog neplaćenih dugova. Ukoliko ne 


bi dobio novac, zahtevao je naplatu za habanje svojih cipela. Na taj način je pokri- 
vao svoje dnevne rashode. 


Jednoga dana je krenuo da potraži izvesnog dužnika. Čovek nije bio kod kuće; 
pošto nije uspeo da ga nađe, tražio je naplatu za habanje cipela. 


"Moj muž nije kod kuće", reče mu dužnikova žena. "A ja nemam baš ništa da ti 
dam. Zaklali smo kozu, ali nam je ostao još samo njen vrat. Ako hoćeš, mogu njega 
da ti dam." 


"T to je nešto", odgovori zelenaš, rešen da bar to ponese kući. "Stavi lonac na 
vatru." 


"Nemam ni hleba ni ogreva", odgovori žena. 


"Vrlo dobro", uzvrati on. "Ja ću otići da nabavim ogrev i hleb, pa ćemo i to 
uračunati u habanje kože na mojoj obući." 


T tako je otišao i doneo te stvari, a žena je stavila lonac na vatru. Kada je kuvanje 
bilo gotovo, žena je krenula da prespe sadržinu iz lonca u činiju, kad prosjak zakuca 
na vrata. j 


"Ako ti damo ono što imamo", izdera se Habib na njega, "ti se nećeš obogatiti, a 
mi ćemo osiromašiti". 

Prosjak, očajan, zamoli ženu da mu uspe nešto u činiju. Ona podiže poklopac sa 
lonca i ustanovi da se njegova sadržina pretvorila u crnu krv. Pobledevši, požurila je 
nazad i uhvativši Habiba za ruku, povela ga do lonca. 

"Pogledaj šta nam se dogodilo zbog tvoga prokletog zelenaštva i zbog vikanja na 
prosjaka!", zakukala je. "Šta će posle ovoga biti sa nama na ovome svetu, daine 
spominjem sledeći?" ! 

Videvši ovo, Habib oseti u sebi žar koji se više nikada nije ugasio. 

"Ženo", rekao je, "kajem se za sve što sam uradio". — 

Sutrađan je pošao da potraži svoje klijente. Dogodilo se da je bio petak, i deca su 
se igrala na ulici. Kada su ugledala Habiba počela su da viču: 

"Evo dolazi Habib zelenaš. Bežimo, da ne bi prašina koju on dodirne pala na nasi 
da ne postanemo prokleti kao što je on!" ' 


Ove reči su jako povredile Habiba. Krenuo je prema dvorani za skupove, a tamo 
je Hasan od Basre izgovorio nekoliko rečenica koje su Habiba pogodile pravo u 
srce, tako da se onesvestio. Zatim se pokajao. Shvativši šta se dogodilo, Hasan od 
Basre ga je uzeo za ruku i umirio. 


Dok se vraćao sa skupa spazio ga je jedan od njegovih dužnika i spremio se da 
pobegne. | i 

"Nemoj da bežiš", doviknu mu Habib. "Do sada si ti morao da bežiš od mene; a 
sada ja moram da bežim od tebe." 

Nastavio je da ide gradom. Ona deca su se još igrala. Kad su ga ugledala ponovo 
su povikala. ! 

"Evo dolazi Habib pokajnik. Bežimo, da prašina sa nas ne bi pala na njega, jer mi 
smo grešnici pred Bogom." 

"Bože moj i Gospodaru!", zajeca Habib. "Zbog ovog jednog jedinog dana kada 
sam se pomirio sa Tobom, Ti si za mene udario u bubnjeve ljudskih srdaca i na sve 
strane razglasio moje ime kao simbol vrline." . 

Potom je obnarodovao: "Svako ko od Habiba bilo šta želi, neka dođe i uzme!" I 


Narod se okupio oko njega i on je razdelio svu svoju imovinu i ostao bez prebijene 
pare. Još jedan čovek je došao očekujući da nešto dobije. Pošto mu ništa nije ostalo, 
Habib mu dade suprugin češalj. Sledećem potraživaču dao je vlastitu košulju i ostao 

go. Uputio se ka isposničkom prebivalištu na obali Eufrata i tamo se posvetio 


obožavanju Gospoda. Svake noći i svakoga dana je učio pod Hasanovim nadzorom, 
ali nije bio u stanju da nauči Kuran, zbog čega je dobio nadimak Varvarin. 


Vreme je prolazilo, a on je bio krajnje siromašan. Supruga je neprestano tražila 
od njega novac za vođenje domaćinstva. Habib je zbog toga napustio kuću i ponovo 
se uputio ka pustinjačkom prebivalištu da se posveti molitvama. Kada je pala noć 
vratio se svojoj supruzi. 


"Gde si ti to radio, kad ništa nisi doneo kući?", pitala ga je. 


"Onaj za koga sam radio bio je izvanredno darežljiv", odgovori joj Habib. "On je 
toliko velikodušan da me je sramota da bilo šta zatražim od njega. Kad dođe 
pogodan trenutak, on će dati. Kazao je: 'Ja svakih deset dana dajem platu'." 


I tako je Habib svakoga dana odlazio u isposnicu da se moli, dok nije stigao deseti 
dan. Tog desetog dana, u vreme podnevne molitve, jedna misao mu je pala na" 
pamet: 


"Šta mogu da donesem kući večeras i šta da kažem svojoj ženi?" 


I duboko je o tome razmišljao. Svemogući Bog je smesta poslao pred vrata nje- 
gove kuće nosača sa magarcem natovarenim brašnom, drugog sa odranom ovcom i 
još jednog sa uljem, medom, povrćem i začinima. Pratio ih je jedan lep mladić sa 
kesom u kojoj je bilo trista srebrnjaka. Stigavši do Habibove kuće, zakucao je na 
vrata. 


"Šta hoćete?", upita Habibova supruga, otvorivši vrata. 


"Gospodar je poslao sve ovo", odgovori zgodni mladić. "Reci Habibu ovako: 
"Povećaj svoj učinak, pa ćemo i mi povećati tvoju platu.'" 


Rekavši to, on ode. Predveče je Habib krenuo kući, postiđen i tužan. Kada se pri- 
bližio kući, miris hleba i kuvanog jela navalio mu je u nozdrve. Njegova supruga 
potrča da ga pozdravi i obrisa mu lice i beše prema njemu nežna kao nikada ranije. 


"Mužu moj", uskliknula je, "čovek za kojeg radiš je veoma fini gospodin, 
velikodušan i pun ljubavi i dobrote. Pogledaj šta ti je poslao preko jednog prijatnog 
mladića! I taj je mladić rekao: 'Kada se Habib vrati kući, reci mu: 'Povećaj svoj uči- 


. nak, pa ćemo i mi povećati tvoju platu'. 


Habib je bio zapanjen. 

"Čudesno!", uskliknuo je. "Radio sam deset dana i on mi je ukazao svu ovu 
pažnju. Ako budem još napornije radio, ko zna šta će: on sve učiniti?" 


"Tod tada se potpuno okrenuo od svetovnih stvari i predao se služenju Boga. 


Habibova čuda SG. 

Jednoga dana Habibu je došla jedna starica i, kleknuvši pred njega, gorko 
zaplakala. (EM I 

"Ja imam sina koji je već dugo vremena odsutan. Ne mogu više da podnesem to 
što sam razdvojena od njega. Reci jednu molitvu Bogu", preklinjala je Habiba. 
"Možda će mi ga zabvaljujući blagoslovu tvoje molitve Gospod vratiti." 

"Imaš li išta novaca?", zapita je Habib. = 

"Imam, dva dirama", odgovorila je. 
" "Donesi ih i daj ih sirotinji." 

1 Habib izgovori molitvu, pa onda reče starici: "Idi sada. Tvoj sin ti se vratio." 

Starica nije još ni stigla do vrata svoje kuće, kad ugleda svoga sina. 

"Neverovatno, evo ga moj sin!", uzviknula je, pa ga. je odvela do Habiba. 

rŠta se dogodilo sa tobom?", ispitivao ga je Habib. 


"Bio sam u Kermanu", odgovori mu sin. "Moj učitelj me je poslao da potražim 
nešto mesa. Nabavio sam meso i baš dok sam se vraćao k njemu, dograbio me je 
vetar. Čuo sam glas kako govori: 'Vetre, nosi ga njegovoj kući, pomoću snage 


Habibovog prizivanja Božje milosti u molitvi i dva dirama data u milostinju!." 


Jedne godine, osmoga dana du l-heđe, Habib je bio viđen u Basri, a devetog dana 
u dalekom Arafatu. Nu 


Jednom je u Basri harala glad. Habib jena veresiju nakupovao mnogo namirnica 
i razdelio ih kao milostinju. Svezao je svoju kesu i stavio je pod jastuk. Kada je 


trgovac došao da traži isplatu, izvadio je kesu i ona je bila puna dirama, kojima je 
vratio zajam. ! 

Habibova kuća se nalazila u Basri na raskrsnici. Takođe je imao jednu bundu, 
koju je nosio i leti i zimi. Jednom prilikom, kad je trebalo da obavi obredno pranje, 
ustao je i ostavio bundu na zemlji. Hasan od Basre, koji je tuda prolazio, ugleda na 
putu bačenu bundu. I 


"Ovaj 'varvarin" ne zna njenu vrednost", prokomentarisao je. "Ova bunda ne 
treba da bude ovde ostavljena. Lako bi mogla da nestane." 


I zbog toga je stajao pored nje čuvajući je. Uskoro se vratio Habib. 


"Imame muslimana", uskliknuo je pošto je pozdravio Hasana, "a zašto ti stojiš 
ovde?": I ) 


"Zar ne znaš", odgovori mu Hasan, "da ova bunda ne treba da bude ostavljena 
ovde? Mogla bi da se izgubi. Reci, čijoj si je brizi prepustio?" 


"Brizi Onoga", reče Habib, "koji te je postavio da pripaziš na nju". 


Jednoga dana Hasan je svratio kod Habiba. Habib je izneo pred njega dva 
okrugla ječmena hlepčića i malo soli. Hasan poče da jede. Na vratima se pojavi 
prosjak i Habib mu dade oba hlepčića i so. 


"Habibe", reče mu zapanjeni Hasan, "ti si čovek vredan poštovanja. Kad bi pri 
tome još imao i malo znanja, bilo bi još bolje. Uzeo si hleb pred nosom svoga gosta i 
celog ga dao prosjaku. Trebalo je da daš jedan deo prosjaku a jedan gostu." 


Habib ne reče ništa. Ubrzo zatim uđe rob sa poslužavnikom na glavi. Na ' 
poslužavniku se nalazilo pečeno jagnje, zajedno sa slatkišima i prvoklasnim hlebom, 
kao i pet stotina srebrnih dirama. Rob spusti poslužavnik pred Habiba. Habib dade 
novac siromahu, a poslužavnik. metnu pred Hasana. 


"Učitelju", reče on Hasanu kada je ovaj već pojeo malo pečenja, "ti si dobar 
čovek. Kad bi pri tome još posedovao i malo vere, bilo bi još bolje. Znanje mora ići 
pod ruku sa verom." 


Jednoga dana su Hađađovi policajci bili u potrazi za Hasanom. On se skrivao u 
Habibovom pustinjačkom stanu. 


"Jesi li video Hasana danas?", zapita ga policija. 

. "Video sam ga", odgovori im on. 

"Gde je on?! —— 

"U ovoj kućici." 

Policajci uđoše u kućicu, ali uprkos detaljnom pretraživanju nisu našli Hasana. 


("Sedam puta su stavljali svoje ruke na mene", pričao je kasnije Hasan, "ali me nisu 
videli".) 


"Habibe", primetio je Hasan napuštajući kućicu, "nisi se pridržavao svoje 
dužnosti prema svome učitelju. Potkazao si me." 


"Učitelju", uzvratio je Habib, "upravo zato što sam rekao istinu ti si se izvukao. 
Da sam slagao, obojica bismo bili uhapšeni." 


"Pa šta si to izgovorio, te me nisu videli?", upita ga Hasan. 


. "Deset puta sam recitovao Glasnik veruje, i deset puta Kaži: On je Bog, Jedini. A 
onda sam rekao: "Bože, Tebi poveravam Hasana. Povedi brigu o njemu." 


Jednom je Hasan poželeo da ode na izvesno mesto. Spustio se do obale Tigrisa i 
nešto je nasamo premišljao kad se u okolini pojavi Habib. 

"Imame, zašto stojiš tu?", zapitao ga je. 

"Želim da odem na izvesno mesto, ali lađa kasni", odgovori Hasan. 

"Učitelju, šta se dogodilo sa tobom?", zapita ga Habib. "Ja sam sve što znam 
naučio od tebe. Isteraj iz svoga srca svaku zavist prema drugima. Zatvori svoje srce 


pred svetovnim stvarima. Znaj da je patnja dragocena nagrada i gledaj da sve što 
činiš činiš Boga radi. Zatim položi stopalo na vodu i hodaj." 


S tim rečima Habib poče da hoda po vodi i ode. Hasan se onesvesti. Kad se 
povratio, ljudi ga zapitaše: "Imame muslimana, šta ti se dogodilo?" 


"Moj učenik Habib upravo me je ukorio", reče im on. "Zatim je stao na vodu i 
otišao, dok sam ja ostao nemoćan. Ako sutra glas uzvikne: "Pređi preko gorućeg 
mosta? - ukoliko budem ovako nemoćan kao sada, šta da radim?" 


"Habibe", pitao ga je kasnije Hasan, "kako si stekao tu moć?" 

"Usled toga što ja izbeljujem svoje srce, dok ti zacrnjuješ svoju hartiju", odgovori 
mu Habib. 


"Moje znanje koristilo je drugome, ali nije koristilo meni", zabeležio je Hasan. 

Rabija el-Adavija 


Rabija bint. Ismail el-Adavija, rođena u skromnim prilikama i još kao dete 
prodata u roblje, kasnije se nastanila u Basri gde je stekla veliku slavu kao svetica i 
propovednica i i bila je izuzetno cenjena od mnogih pobožnih savremenika. Kao 
vreme njene smrti navodi se 135. (752) godina, ali i 185. (801). Njoj, koja je celog 
života ostala devica; pripisuje se u zaslugu uvođenje teme Božanske ljubavi u islam- 
ski misticizam. Njena grobnica je stajala blizu Jerusalima. 


Kabija, njeno rođenje i mladi dani 
Ako mi neko postavi pitanje: "Zašto si uključio Rabiju u ovaj niz muškaraca?", 
moj odgovor glasi da je i sam Prorok rekao: "Boga ne zanimaju Vaš spoljni sklop ni 
ed". Suština stvari nije u izgledu, nego u nameri, kao što je rekao Prorok: 
'Covečanstvo će biti uzdignuto u skladu sa svojim namerama". Povrh toga, ako je 
ispravno da dve trećine naše religije crpimo iz A'iše, onda je svakako dopustivo i da 


prihvatamo religijske pouke od Aišine sluškinje. Kada žena poslane "čovek" na 
Božjoj stazi, ona je čovek i ne može se više nazivati ženom. 


Te noći kada je Rabija ugledala svetlost ove planete, u kući njenoga oca nije bilo 
ama baš ničega, jer je njen otac živeo vrlo oskudno. Nije imao čak ni kap ulja da joj 
protrlja pupak, nije bilo ni svetla, a ni krpe u koju bi je povio kao u pelenu. On je 
imao već tri kćerke i Rabija mu je bila četvrto žensko dete; iz tog razloga je i dobila 
takvo ime. 


"Idi kod tog i tog komšije i zamoli ga za kap ulja, kako bih mogla da upalim 
fenjer", reče mu njegova supruga. 


Međutim, taj čovek se bio zavetovao da nikada ni od jednog smrtnika neće ništa 
zatražiti. Zato je izašao i samo položio ruku na komšijska vrata, pa se vratio. 

"Neće da otvore vrata", izjavio je. 

Sirota žena je gorko plakala. U toj mučnoj situaciji čovek je položio glavu na 
kolena i legao da spava. Sanjao je da je video Proroka. 

"Ne budi žalostan", reče mu Prorok. "Devojčica koja ti se upravo rodila je kraljica 


među ženama i zauzeće se za sedamdeset hiljada pripadnika moga naroda. Sutra", 
nastavio je Prorok, "podi Isi Zadanu, vladaru Basre. Na parčetu papira napiši 

ovako: "Svake noći upućivao si mi stotinu molitvi, a u petak uveče četiri stotine. 
Prošle noći bio je petak, a ti si me zaboravio. Da bi to okajao, daj ovom čoveku četi- 
ri stotine ispravno stečenih dinara." 


Kada se probudio, Rabijin otac je briznuo u plač. Ustao je i napisao ono što mu je 
Prorok rekao da napiše i preko jednog dvoranina poslao pismo guverneru. 


"Podeli sirotinji dve hiljade dinara", zapovedi guverner pošto je pročitao poruku, 
"u znak zahvalnosti što me se učitelj setio. Takođe, daj četiri stotine dinara tom 
šeiku, i reci mu: 'Zeleo bih da dođeš kod mene kako bih mogao da te vidim. Među- 
tim, ne smatram ispravnim da čovek poput tebe dolazi kod mene. Radije bih da ja 
dođem i da protrljam svoju bradu o tvoj prag. U svakom slučaju, zaklinjem te Bo- 
'gom, šta god da ti bude potrebno, molim te da me obavestiš.'" 


Čovek je uzeo novac i kupio sve što je bilo potrebno. 


Kada je Rabija malo porasla, a njeni roditelji već bili mrtvi, Basru je zadesila 
opšta glad i njene sestre su se razišle. Rabija je sama izašla iz kuće, izlažući se opas- 
nosti, i tada ju je spazio neki izopačeni čovek, koji ju je zarobio i zatim prodao za 
šest dirama. Njen kupac ju je prisiljavao na težak rad. " 


Jednog dana je hodala drumom kad joj priđe neki stranac. Rabija poče da beži. 
Dok je trčala, saplela se i pala i iščašila ruku. 


4 


"Gospode Bože", zavapila je pognuvši glavu ka zemlji, "ja sam neiskusna, siroče 
bez majke i oca, bespomoćni zatočenik pao u sužanjstvo, i ruka mi je slomljena; pa, 
ipak, ne žalim se ni na šta od toga; sve što tražim je Tvoja dobra volja, da znam da li 
si potpuno zadovoljan ili ne." 


"Ne tuguj", začula je glas kako joj govori. "Sutra će tvoj položaj biti takav da će ti i 
heruvimi na nebu pozavideti." 


Čuvši to, Rabija se vratila kući svog gospodara. Danju je neprekidno postila i uga- 
dala Bogu, a noću se molila stojeći do zore. Jedne noći se njen gospodar probudio iz 
sna i, pogledavši kroz prozor svoje sobe, ugledao Rabiju kako ispružena leži na tlu i 
moli se. 


"0, Bože, Ti znaš da je želja moga srca saglasna sa Tvojom zapovešću i da je oza- 
renost moga oka u tome da služim na Tvome dvoru. Da mogu slobodno da biram, 
ne bih se ni jedan jedini sat odmarala od služenja Tebi; ali, Ti si me lično gurnuo u 
vlast ništarije." 

Takvo je bilo njeno molepstvije. Njen gospodar je primetio fenjer kako bez 
ikakvog lanca lebdi nad njenom glavom, a cela kuća je od toga bila ispunjena 
svetlošću. Videvši to, uplašio se. Vratio se u krevet i nastavio da razmišlja do zore. 
Kad je svanulo pozvao je Rabiju, bio ljubazan prema njoj i oslobodio je. 

"Daj mi saglasnost da te napustim", reče mu Rabija. 

; Udovoljio joj je i ona je napustila kuću i otišla u divljinu. Odatle je produžila u 
jednu isposnicu gde se izvesno vreme molila Bogu. Potom je rešila da pođe na 
hodočašće i zaputila se prema pustinji. Stavila je svoj zavežljaj na magarca, ali 
magarac je uginuo usred pustinje. "=" 

"Daj da ti ponesemo teret", predloži joj neka muška družina. 


"Samo vi nastavite svojim putem", odgovorila im je. "Nisam spala na to da 
zavisim od vas." ; 


I tako oni odoše, a Rabija ostade sama. 


"Bože", uzviknula je, podigavši glavu, "da li se kraljevi tako ophode prema Ženi 
koja je tuđinka i nemoćna? Ti si me pozvao u svoj dom, a onda si nasred puta 
dopustio da mi magarac ugine, ostavljajući me samu u pustinji." 


Tek što je to rekla, kad se njen magarac promeškolji i ustade. Rabija stavi svoj 
tovar na njegova leđa i nastavi putovanje. (Pripovedač ovog događaja saopštava da 
je nešto kasnije video tog malog magarca prodatog na tržnici.) Danima je putovala 
kroz pustinju, a onda se zaustavila. 


"Bože", zavapila je, "srce mi je iznureno. Kuda ja to idem? Ja sam grudva zemlje, 
a Tvoj dom je od kamena! Potreban si mi ovde." 


Bog progovori neposredno u njenom srcu: 


"Rabija, ti putuješ u životnoj snazi osamnaest hiljada svetova. Zar nisi videla 
kako se Mojsije molio da dobije viziju Mene? A ja sam bacio nekoliko trunki 
otkrovenja na planinu i čitava se planina razbila na četrdeset delova. Budi 
zadovoljna tu sa Mojim imenom!" 


Anegdote o Rabiji 


Jedne noći Rabija se molila u pustinjačkom prebivalištu kad ju je savladao pre- 
mor i zaspala je. Tako čvrsto je utonula u san da, kad joj se trska iz njene trščane 
prostirke na kojoj je ležala zabola u oko tako da je potzkl= krv, ona ronšte nite bila 
svesna toga. 


44 ! Sufi sveci i mistici 

Ušao je provalnik i spazio njen nakit. Kad je krenuo da pobegne sa njim, naišao je 
na zaprečen prolaz. Ispustio je nakit i izišao, zatekavši prolaz ovog puta slobodan. 
Vratio se i opet dograbio nakit, da bi ustanovio da je prolaz ponovo blokiran. Još 
jednom j je ispustio nakit. Ovo je ponovio još sedam puta; zatim je iz ugla kućice 
začuo glas: 


"Čoveče, nemoj se više mučiti. Prošlo j je već mnogo godina kako se ona Nama 
poverila. Ni sim Đavo nema smelosti da se šunja oko nje. Otkud lopovu hrabrosti 
da se prikrada njenom nakitu? Tornjaj se, huljo! Nemoj sebi zadavati muke. Ako je 
jedan prijatelj zaspao, drugi Prijatelj je budan i čuva stražu." 


Dva ugledna čoveka od vere su došla da posete Rabiju, a obojica su bili vrlo 
gladni. 


"Možda će nas ponuditi jelom", rekoše jedan drugom. "Njena hrana garantovano 
dolazi iz legalnog izvora." 


Kada su posedali pred njih je stavljen ubrus sa dve vekne. Bili su sasvim 
zadovoljni time. Ali upravo tada je naišao jedan prosjak i Rabija mu dade obe 
vekne. Dvojicu ljudi od religije to je jako oneraspoložilo, ali ne rekoše ništa. Odmah 
zatim uđe neka služavka sa punim naručjem toplog hleba. 

"Ovo vam šalje moja gospodarica", objasnila je. 

Rabija prebroja vekne. Bilo ih je osamnaest. 

"Biće da ovo nije baš ono što mi je poslala", primeti Rabija. 


Koliko god da ju je služavka ubeđivala, Rabija je ostala pri svom. Stoga služavka 
uze vekne i odnese ih. A ona je zapravo pre dolaska uzela dve vekne za sebe. 
Umolila je svoju gospodaricu i dodala još dve vekne na gomilu i vratila se sa njima. 
Rabija ponovo prebroja vekne i ustanovi da ih ima dvadeset. Sada ih je prihvatila. 


"E, ovo je ono što mi je tvoja gospodarica poslala", reče. 
Stavila je vekne pred dvojicu ljudi i ovi počeše da jedu, čudeći se. 


"Kakva se tajna krije iza ovoga?", zapitali su je. "Mi smo bili željni tvog 
sopstvenog hleba, a ti si nam ga uzela i dala ga prosjaku. Zatim si rekla da ti ne 
pripada osamnaest vekni. A kada ih je bilo dvadeset na broju, prihvatila si ih." 

"Kada ste došli znala sam da ste gladni", odgovori im Rabija. "1 rekoh sebi, kako 
da ponuđim samo dve vekne dvojici tako uvaženih ljudi? Zato sam ih dala prosjaku 
čim. se. pojavio na vratima i rekla Svemoćnom Bogu:.'Bože, ti si rekao da 
desetostruko nagrađuješ i ja sam čvrsto poverovala u:to. Sada sam poklonila dve 
vekne da Ti udovoljim, kako bi Ti mogao za uzvrat da mi ih daš dvadeset.' Kada mi 
ihj je doneto osamnaest, znala sam da ili je u pitanju 1 neka pronevera, ili da nisu 
meni namenjene." ; 


' Jednoga dana Rabijina sluškinja je spremala kašu od luka; več danima nisu imale 
ništa za kuvanje. Pošto joj je trebalo nekoliko glavica luka; rekla je: 


"Zatražiću ih od prvog suseda." 


"Četrdeset godina je prošlo", uzvrati Rabija, "kako sam sklopila sporazum sa 
Svemoćnim Bogom da ni od koga izuzev Njega ništa neću tražiti. Batali luk." 


Istog trenutka sletela je jedna ptica sa oljuštenim glavicama luka u kljunu i 
spustila ih u lonac. 


"Nisam sigurna da se ne radi o nekoj podvali", prokomentarisala je Rabija. 
I nije ni pipnula kašu od luka, zadovoljivši se suvim hlebom. 


Jednom prilikom Rabija je otišla u planine. Ubrzo se našla okružena krdom 
jelenova i divokoza, kozoroga i divljih magaraca koji su zurili u nju i počeli da joj 
prilaze. Iznenada je iskrsao Hasan od Basre i, ugledavši Rabiju, pošao u njenom 
pravcu. Čim su životinje primetile Hasana, sve su se razbežale, tako da je Rabija ostala 
sama. To je porazilo Hasana. 


"Zašto su pobegle od mene, dok su s tobom bile sasvim pitome?", zapitao je 
Rabiju. 


"Šta si jeo danas?", uzvrati Rabija pitanjem. na pitanje. 
"Malo kaše od luka." 


"A u njoj je bio njihov loj", objasni mu Rabija. "Kako onda da ne pobegnu od 
tebe?" 

Jednom je Rabija prolazila pored Hasanove kuće. Hasan je stajao na prozoru i 
plakao i njegove su suze pale na Rabijinu haljinu. Pogledavši uvis, ona je prvo 
pomislila da je počela kiša; zatim, shvativši da su to bile Hasanove suze, okrenula se 
ka njemu i obratila mu se. 


"Učitelju, ovo plakanje je znak duhovne slabosti. Čuvaj svoje suze, kako bi mogle 
u tebi da podignu toliki talas da, tražeći u njemu srce, nećeš moći da ga nađeš izuzev 
u starateljstvu Svemogućeg Kralja," 


Ove reči zabolele su Hasana, ali je zadržao svoj mir. Zatim je jednoga dana 
ugledao Rabiju dok je sedela pokraj jezera. Bacivši svoju prostirku za molitve na 
površinu vode, povikao je: 


"Rabija, dođi! Hajde da ovde obavimo molitvu!" 


"Hasane", odgovori mu Rabija, "kada se razmećeš svojom duhovnom imovinom 
na ovoj pijaci sveta, onda to treba da budu stvari koje tvoji bližnji nisu u stanju da 
pokažu". 


I ona baci svoju molitvenu prostirku u vazduh, pa polete na njoj. 
"Dođi ovamo gore, Hasane, gde ljudi mogu da nas vide!", doviknula mu je. 


Hasan, koji nije raspolagao takvom sposobnošću, ne reče ništa. Rabija je nasto- 
jala da ga uteši. 


"Hasane", rekla mu je, "ono što si ti uradio rade i ribe, a ovo što sam ja uradila 
rade i muve. Pravi posao, međutim, nalazi se izvan takvih veština. Čovek mora da se 
usredsredi na pravi posao." 


Jedne večeri je Hasan sa dva-tri prijatelja otišao Rabiji u posetu. Rabija nije 
imala fenjer. Srca su im čeznula za svetlošću. Rabija je dunula na svoj prst; te je 
noći sve do zore njen prst sijao poput lampe i sedeli su osvetljeni njime. 


Ako neko kaže: "Kako je to moguće?", odgovoriću: "Isto onako kao kada se radi 
o Mojsijevoj šaci". A ako se stavi prigovor: "Ali Mojsije je bio prorok", odgovaram: 
"Svako ko sledi Prorokove stope može posedovati trunku proroštva, kao što je 
Prorok rekao: 'Svako ko porekne i jednu paru vrednosti protivzakonite imovine, 
postigao je stepen proroštva'. Takođe je rekao: 'Istinita vizija je četrdeseti deo 
proroštva'." 

Jednom je Rabija poslala Hasanu tri stvari - parče voska, jednu iglu i jednu vlas 
kose. I 


"Budi poput voska", rekla mu je. "Osvetli svet, a sebe spali. Budi kao igla, uvek 
delaj otvoreno i nezaštićeno. Kada si učinio te dve stvari, hiljadu godina izgledaće ti 
kao jedna vlas kose." 


"Priželjkuješ li da se venčamo?", upita Hasan Rabiju. 


"Bračna veza namenjena je onima koji poseduju postojanje", odgovori mu 
Rabija. "A ovde je postojanje nestalo, pošto sam ja za sebe postala ništavna i 
postojim isključivo kroz Njega. U celosti Njemu pripadam. Živim u senci Njegove 
vlasti. Od Njega moraš da zatražiš moju ruku, ne od mene." 


"Kako si otkrila tu tajnu, Rabija?", zapita je Hasan. 

"Izgubila sam sve "pronađene" stvari u Njemu", odgovorila je. 
"Kako si Ga svesna?", ispitivao je dalje Hasan. 

"Ti znaš za 'kako?; ja znam za ono 'lišeno načina"", reče Rabija. 


Jednom je Rabija videla čoveka sa zavojem oko glave. 

"Zbog čega si povezao zavoj?", upitala ga je. 

"Zato što me boli glava", odgovori čovek. 

"A koliko si star?", pitala ga je. 

"Trideset godina." 

"Da li si veći deo svog života proveo u bolu i muci?", raspitivala se ona. 
"Ne", odgovori čovek. 


"Trideset godina si raspolagao dobrim zdravljem", stavila je primedbu, "1 nikada 
nisi oko sebe vezao zavoj zahvalnosti. A sada si zbog jedne jedine večeri kada te 
muči glavobolja povezao zavoj žalbe!" 


. Jednom je Rabija nekom čoveku dala četiri srebrnjaka. 


"Kupi mi gunj", rekla mu je, "pošto sam nepokrivena". 

Čovek se udaljio, da bi se odmah potom vratio. 
"Gospodo", upitao ju je, "a kakve boje želite da bude?" 


"Kako li se samo "boja? umešala u ovu stvar?", brecnula se Rabija. "Vrati mi 
novac." ' 


I uzela je srebrnjake i bacila ih u reku Tigris. 


Jednog prolećnog dana Rabija je ušla u svoju sobu i isključila se iz sveta. 

"Gazdarice", reče joj služavka, "izađi da vidiš šta je sve Tvorac napravio". 

"A kako bi bilo da ti uđeš", odvrati Rabija, "i vidiš samog Tvorca? Kontemplacija 
o Tvorcu sasvim me je zaokupila, tako da ne marim da gledam šta je On stvorio." 


Grupa ljudi je posetila I ugledala je kako kida parče mesa zubima. 
"Zar nemaš nož da isečeš meso", upitali su je. 
"Nikad nisam imala nož u kući iz straha da se ne posečem", odgovorila je. 


Jednom je Rabija cele sedmice gladovala, nije ni jela ni spavala. Po čitavu noć se 
molila. Njena glad je prešla sve granice. U njenu kuću je ušao neki posetilac noseći 
punu činiju hrane. Rabija ju je prihvatila i otišla da donese fenjer. Ali kad se vratila 
ustanovila je da je mačka prevrnula činiju. 

"Idem da donesem bokal i prekinem post", rekla je na to. 


Pre no što se ona vratila sa bokalom, fenjer se ugasio. Htela je da pije vode u 
mraku, ali bokal joj je iskliznuo iz ruku i razbio se. Zakukala je i tako žarko 
uzdahnula da je postojala opasnost da će polovina kuće nestati u plamenu. 


"O, Bože", zavapila je, "Šta to činiš sa svojim bespomoćnim slugom?" 

"Budi oprezna", začuo se glas, "da ne poželiš da ti dodelim sve svetovne blagodati, jer 
u tom slučaju moraš istrebiti iz svoga srca svako interesovanje za Mene. Briga za Mene i 
za svetovne blagodati ne mogu biti udruženi u jednom srcu. Rabija, ti žudiš za jednim, a 
Ja za nečim drugim; Moja i tvoja želja nikada se ne mogu sjediniti u jednom srcu." 

"Kada sam čula ovu opomenu", pričala je Rabija, "tako sam isključila svoje srce iz 
sveta i sasekla svoje želje da sam, kad god sam se molila u poslednjih trideset godi- 
na, svaku molitvu doživljavala kao poslednju". 

Neko društvance ju je jednom posetilo da je stavi na probu, želeći da je uhvati u 
nekoj nepromišljenoj izjavi. — 

"Sve vrline su razasute na glave muškaraca", rekli su. "Kruna proroštva je stav- 
ljena na muške glave. Pojas plemenitosti je vezan oko muških strukova. Nijedna 
žena nikada nije bila prorok." 


"Sve je to tačno", odvrati Rabija. "Ali egoizam i samoobožavanje i 'ja sam 
Gospod, Najuzvišeniji", nikada nisu ponikli iz ženske duše. 1 nijedna žena nikada 
nije bila hermafrodit. Sve su to bile muške specijalnosti." 


Jednom se Rabija osećala veoma bolesno. Pitali su je šta bi mogao biti uzrok tome. 
"Netremice sam Zurila u raj", odgovorila je, "i moj me je Gospod kaznio." 
Zatim je i Hasan od Basre otišao da je poseti. 


"Video sam jednog od najuglednijih ljudi u Basri kako stoji na ulazu u Rabijin 
pustinjački stan nudeći joj kesu zlata i plačući", ispričao je kasnije. "Rekoh: 'Gospo- 
dine, zašto plačete?? "Zbog ove svetačke žene našega doba", odgovorio je. 'Jer, 
ukoliko se blagoslov njenog prisustva udalji od ljudskog roda, ljudski rod će nesum- 
njivo propasti. Doneo sam nešto za njenu negu', dodao je, 'ali se bojim da ona to 
neće prihvatiti. Da li biste hteli da se zauzmete da ipak uzme ovo?"" 


I tako je Hasan ušao i razgovarao sa njom. Rabija je podigla pogled ka njemu i 
rekla: 


"On zbrinjava i one koji Ga vređaju, pa zar onda neće zbrinuti one koji Ga vole? 
Od kada sam Njega upoznala, okrenula sam leđa Njegovim stvorenjima. Ja ne znam 
da li je bilo čija imovina zakonita ili nije; kako bih onda mogla da je uzmem? Krpila 
sam uz svetlost svetovne lampe košulju koju sam bila poderala. Za trenutak mi je 
srce bilo osujećeno, dok nisam dokučila koji je uzrok tome. Onda sam poderala 
košulju na mestu na kojem sam je zakrpila i srce mi se raširilo. Zamoli tog 
gospodina da mi ne ometa srce." 


Abd el-Vahedi Amer ispričao je sledeći događaj: 


Otišao sam sa Sofjanijem Taurijem da obiđem Rabiju kada je bila bolesna, ali zbog 
strahopoštovanja koje sam osećao prema njoj nikako nisam uspevao da joj se obratim. 

"Kaži ti nešto", rekoh Sofjanu. 
"Kad biste rekli molitvu", reče Sofjan Rabiji, "patnja bi vam bila olakšana". 
"Zar ti ne znaš ko je odlučio da patim? Nije li to bio Bog?", zapita ga Rabija. 
"Jeste", složi se Sofjan. 


"Pa kako to da se slažeš sa mnom", nastavi Rabija, "a ipak me pozivaš da od 
Njega tražim nešto suprotno Njegovoj volji? Ne valja protivrečiti svome Prijatelju." 


"Šta je ono što ti želiš, Rabija?", upita je Sofjan. 

"Sofjane, ti si obrazovan čovek. Zašto onda tako govoriš? 'Šta je ono što ti želiš? 
Uz slavu Božju ", ozbiljno ga je uveravala Rabija, "ima već dvanaest godina kako 
želim sveže urme. Ti znaš da se u Basri urme ne smatraju nečim vrednim. Pa ipak za 
sve to vreme nisam pojela nijednu; jer, ja sam Njegov sluga, a zar je posao sluge da 
gaji želje? Ako ja nešto želim, a moj Gospod to ne želi, to bi bilo bezverje. Moraš 
hteti samo ono što On želi, da bi bio pravi sluga Božji. Ako ti sam Bog nešto da, to 
je druga stvar." 

Sofjanu je preostalo jedino da ćuti. Zatim je rekao: 

"Budući da se ne može govoriti o tvojoj situaciji, da li bi ti rekla nešto o mojoj?" 

"Ti si dobar čovek, ali istini za:volju ti voliš svet", odgovori mu Rabija. "Voliš da 
napamet kazuješ Predanja." 

To je izjavila dajući do znanja da je to uzvišen posao. 

"Gospode Bože", uzviknu Sofjan, duboko ganut, "budi zadovoljan sa mnom!" 


"Zar te nije stid", planu Rabija, "da tražiš zadovoljnost od Onoga s kim ti sam nisi 
zadovoljan?" 


A naredni događaj ispričao je Malik Dinar. 


Otišao sam da posetim Rabiju i zatekao sam je sa razbijenim krčagom iz kojeg je i 
pila i obavljala obredna pranja, staru trščanu asuru, i ciglu koja joj je ponekad 
služila kao jastuk. Bio sam ožalošćen. 


"Ja imam imućne prijatelje", rekoh joj. "Ako se slažeš, doneću ti nešto od njih." 

"Malik, upravo si počinio nedopustiv greh", odgovorila mu je. "Zar ja i oni 
nemamo jednog te istog Hranitelja i Dobavljača?". 
"Imate", rekoh. 


"A dalije Hranitelj siromašnih zaboravio siromašne zbog njihovog siromaštva? I 
da li ima na umu bogate zbog njihovog bogatstva?", zapitala j je. 


"Ne", odgovorih. 


"Dakle", nastavila je; "budući da je on upoznat sa mojim im položajem, kako bih ja 
mogla da Ga podsećam na to? Takva je Njegova volja, a ja više od svega želim da 
bude onako kako On hoće." 


Jednoga dana su Hasan od Basre, Malik Dinar i Šakiki Balki otišli da posete 
Rabiju koja je ležala u bolesničkoj postelji. 

"Nije istinoljubiv u svojim zahtevima", poče Hasan, "onaj ko sa duhovnom 
čvrstinom i mirnoćom ne podnosi bič svoga Gospoda". 

"Te'reči zaudaraju na egoizam", primeti Rabija. 


"Nije istinoljubiv u svojim zahtevima", pokušao je Šakik, "onaj ko nije zahvalan 
za šibu Gospoda". . 


"Treba nam nešto bolje od toga", reagovala je Rabija. 


"Nije istinoljubiv u svojim zahtevima", predložio j Je Maliki Dinar, "onaj ko ne 
doživljava ushićenje kada ga njegov Gospod bičuje." 


"Treba nam nešto bolje od toga", ponovi Rabija. 
"Reci onda ti", saleteše je oni. 


"Nije istinoljubiv u svojim zahtevima", izjavila je Rabija, "onaj ko ne zaboravi bič 
u kontemplaciji o svome Gospodaru". 


Najučeniji čovek u Basri posetio je Rabiju na njenoj bolesničkoj postelji. Sedeći 
pored njenog jastuka, grdio je i ružio svet. 

"Očevidno je da ti mnogo voliš svet", prokomentarisala j je Rabija. "Da ne voliš 
svet, ne bi toliko govorio o njemu. Uvek je kupac taj koji nipodaštava robu za 

prodaju. Da ti je dosta sveta, ne bi ga spominjao ni u dobrom ni u lošem smislu. No, 
stvari stoje tako da ga ti stalno spominješ zato što, kao što izreka kaže, svako ko voli 
neku stvar učestalo je spominje." 


Kada je došlo vreme da Rabija umre, oni koji su se nalazili oko njene samrtničke 
postelje napustili su prostoriju i zatvorili vrata. Potom se začuo glas koji je rekao: O 
dušo u pokoju, vrati se svome Gospodu, potpuno zadovoljna! Vreme je prolazilo a iz 
sobe se nije čuo nikakav zvuk, pa su otvorili vrata i ustanovili da je predala dušu. 


Posle smrti bila je viđena u snu. Postavljeno joj je pitanje: "Kakve si sreće bila sa 
Monkarom i Nakirom?" Ona odgovori: "Ti su mi mladići prišli i zapitali me: 'Ko je 
tvoj Gospod?" Rekla sam im: 'Vratite se i recite Bogu da pored tolikih miliona 
stvorenja nije zaboravio jednu oronulu staru ženu. I da ja, koja jedino Njega imam u 
celome svetu, nikada neću zaboraviti ni Njega ni to što mi je poslao nekoga da me 
upita ko je moj Gospod.'" 


Kabijine molitve 
O, Bože, šta god da si mi odredio od ovozemaljskih stvari, daj to Tvojim 


neprijateljima; a sve što si odredio da mi pripadne na onome svetu daj Tvojim prija- 
teljima; jer, meni si dovoljan Ti. i 


0, Bože, ako Ti se klanjam iz straha od pakla, spali me u paklu, a ako Ti se 
klanjam zbog nade u raj, isključi me iz raja; ali ako Ti se klanjam jedino zbog Tebe 
samog, neka Ti ne bude teško da mi daruješ Tvoju večnu lepotu. 


O, Bože, sav moj posao i sva moja čežnja u ovome svetu, u svim ovozemaljskim 
stvarima, jeste da Tebe imam na umu, a na onome svetu, između svih stvari iz toga 
sveta, ja žudim jedino sa Tobom da se sastanem. Tako sa mnom stoje stvari; a Ti 
sada čini šta god Ti je volja. 

El Fuzeil ibn Ijaz 


Abu Ali el-Fuzeil ibn Ijaz el-Talakani je rođen u Korasanu i, prema sačuvanim 
podacima u početku karijere bio je drumski razbojnik. Fosle preobraćenja je otišao 
u Kufu a nakon toga u Meku, gde je proveo mnogo godina i u kojoj je i umro 187. 
godine hidžri (803. posle Hrista). Stekao je veliki ugled kao stručnjak za Predanja, 
a njegova smelost u propovedanju pred Harunom el-Rašidom nadaleko je prepri- 
čavana. 


. Fuzell drumski razbojnik i kako se pokajao 


Na početku. svoje karijere, Fuzeili Ijaz je podigao šator u srcu pustinje između 
Merva i Bavarda. Nosio je odeću od grubog platna i vunenu kapu, a oko vrata mu je 
visila brojanica. Imao je mnogo saučesnika koji su svi bili lopovi i hajduci. I noću i 
danju su pljačkali i otimali, a plen su uvek donosili Fuzeilu. pošto je on bio njihov 
pretpostavljeni. On bi plen podelio među banditima, zadržavajući za sebe što mu se 
dopadne. Čuvao je spisak svih stvari i nikad nije izostajao sa sastanaka družine. Sva- 
kog novajliju koji bi propustio da prisustvuje sastanku izbacio. bi iz bande. 


Jednoga dana veliki karavan prolazio je tim putem i Fuzeilovi saučesnici su Zbog 
toga bili u pripravnosti. U zaštitnoj pratnji karavana bio je i jedan čovek koji je čuo 
žamor razbojnika. Opazivši ih, počeo je da premišlja kako bi mogao da zataji svoju 
vreću zlata. 


"Sakriću ovu vreću", reče on sebi. "Pa ako presretnu i opljačkaju karavan, ostaće 
mi taj kapital da se posle toga dignem na noge." 


Udaljivši se malo od druma, spazio je Fuzeilov šator i samog Fuzeila u njegovoj 
blizini, isposnika po izgledu i načinu odevanja. Stoga mu je poverio svoju vreću 
zlata. 


"Udi i stavi je u ćošak šatora", reče mu Fuzeil. 


Čovek učini kako mu je rečeno i vrati se do karavana koji je zastao da predahne, 
da bi ustanovio da je karavan već opljačkan. Sav prtljag bio je odnet, a putnicima su 
bile vezane ruke i noge. Čovek ih je oslobodio i, pokupivši ono malo što im je 

preostalo, oni pođoše dalje. Čovek se vratio do Fuzeila da uzme svoju vreću sa 
zlatom. Ugledao ga je kako čuči sa pljačkašima, pošto su upravo delili plen. 


"Pobogu, pa ja sam svoju vreću sa zlatom poverio lopovu!", uzviknu čovek. 
Spazivši ga izdaleka, Fuzeil pozdravi čoveka, koji mu zatim priđe. 
"Šta hoćeš?", upitao ga je čovek. kaže ie 

- "Tamo je gde si je ostavio, idi i uzmi je", reče mu Fuzeil. "A onda odlazi." 
Čovek je utrčao u šator, pokupio svoju vreću i udaljio se. 


"Šta!", zagrajaše Fuzeilovi ortaci, "u celom karavanu nismo našli ni jedan jedini 
diram u kešu, a ti si vratio deset hiljada dirama!" I 


"Taj čovek je imao dobro mišljenje o meni, a ja sam uvek imao dobro mišljenje o 
Bogu i uzdao se da će On prihvatiti moje pokajanje", odgovori im Fuzeil. "Oprav- 
dao sam njegovo dobro mišljenje, kako bi Bog mogao da opravda moje dobro 
mišljenje." 


Sutradan su presreli i poharali drugi karavan i odneli prtljag. Kada su seli da jedu, 


priđe im jedan putnik iz karavana. 
"Ko je vaš vođa?", zapitao ih je. 
"On nije sa nama", rekoše mu razbojnici. "Eno ga tamo na obali reke, moli se." 
"Ali ovo nije doba dana za molitvu", uzviknu čovek. 
"On obavlja delo koje nadilazi ono što je propisano", objasni mu jedan od lopova. 
"I pri tome ne jede sa vama", nastavi čovek. 
"Ne, on posti", reče mu lopov. 
"Ali sada nije ramazan." I 
"Eto vidiš, i to je van obaveznog dela programa", duhovito mu odgovori lopov. 


Potpuno zapanjen, putnik se primače Fuzeilu koji se molio sa velikom poniz- 
nošću. Sačekao je da ovaj završi, a onda mu se obratio: 


"Kažu da se suprotnosti ne mešaju. Kako onda čovek može da posti i da pljačka, 
da se moli i da pri tome ubija muslimane?" 


"Poznaješ li ti Kuran?", upita ga Fuzeil. 

"Poznajem", odgovori čovek. 


JE pe onda, nije li Svemogući Bog rekao: '/ ostali su izpovedili Svoje gprehe; po- 


mešali su čestito delo sa još jednim zlom ?" 


Čovek je ostao bez reči od zaprepašćenosti.— 


Kažu da je Fuzeil po prirodi bio plemenit i uzvišenog karaktera tako da ukoliko je 
neka žena putovala sa karavanom nikada nije oduzimao njene stvari; isto tako, nije 
pljačkao imetak onih sa malenim kapitalom. I uvek je svaku žrtvu ostavljao sa 
dovoljnom količinom njenih ličnih stvari. U suštini je bio naklonjen pravičnom 
ponašanju. 


"Na početku svojih poduhvata; Fuzeil je bio strasno zaljubljen u izvesnu ženu i 
uvek joj je donosio prihode od svog razbojništva. Neprestano je preskakao zidove u 
zaslepljenosti svojom strašću prema toj ženi, sve vreme plačući. 


Jedne noći prolazio je karavan, a usred karavana jedan čovek je pojao odlomke iz 
Kurana. Do Fuzeijovih ušiju dopro je sledeći stih: Mje /; doslo vreme da srca onih 
koji veruju budu skrušena u pozdravljanju Boga? Bilo je to kao da mu je strela 
probola dušu, kao da se taj stih pojavio da izazove Fuzeila i kaže mu: "Fuzeile, 
dokle ćeš napadati putnike iz zasede? Bliži se čas kada ćemo Mi tebe presresti i 
opljačkati!" 


Fuzeil je pao sa bedema, vičući: "Zaista je krajnje vreme, štaviše i ono je već 
prošlo!" 

Zbunjen i postiđen, obeznanjeno je pojurio prema ruševinama. Tu se bila 
ulogorila grupa putnika. Rekoše: "Bežimo!" Ali jedan od njih reče: "Ne možemo. 
Fuzeil je na drumu." | 

"Dobre novosti!", doviknu im Fuzeil. "On se pokajao." 


Odmah zatim je otišao i celog dana je išao plačući i namirujući svoje protivnike. 
Na kraju je preostao još samo jedan Jevrejin u Bavardu. Tražio je od njega 
priznanicu, ali Jevrejin nije hteo da izravnaju spor. I 

"Danas nam se pruža prilika da omalovažimo ove muhamedance", pritajeno se 
smejao sa svojim drugovima. 


"Ako želiš da ti dam priznanicu", rekao je Fuzeilu, "počisti ovu gomilu". 

Pokazao je na veliku gomilu peska, čije bi uklanjanje iscrpilo svu čovekovu snagu, 
sem ukoliko to ne bi obavio u dugom vremenskom periodu. Zlosrećni Fuzeil pre- 
bacivao je lopatom pesak malo po malo, ali kako bi taj zadatak ikada mogao biti 
okončan? Onda, jednoga jutra, kada je Fuzeil već bio potpuno iscrpljen, podigao se 
vetar i celu preostalu gomilu oduvao sa lica mesta. Kada je Jevrejin video šta se do- 
godilo bio je zapanjen. 


"Zakleo sam se", rekao je Fuzeilu, "da ti neću dati priznanicu sve dok mi ne daš 
novac. Sada stavi ruku pod ovu prostirku i zahvati pregršt zlata i daj mi ga. Moja 
zakletva će tada biti ispunjena, i daću ti priznanicu." 


Fuzeil je ušao u Jevrejinovu kuću. A ovaj je pod prostirku metnuo malo zemlje. 
Fuzeil je gurnuo ruku pod nju, a zatim je izvukao pregršt dinara koje je predao 
Jevrejinu. 

"Ponudi mi islam!", uskliknuo je ovaj. 

Fuzeil mu je ponudio islam, i Jevrejin je postao musliman. 

"Znaš li zbog čega sam postao musliman?", upitao ga je zatim. "To je zbog toga 
što do današnjeg dana nisam bio siguran koja je vera prava. Međutim, danas mi je 
postalo jasno da je islam prava religija; jer, u Tori sam pročitao da ukoliko se bilo 
koji čovek iskreno pokaje i potom stavi ruku na zemlju, zemlja će se pretvoriti u 
zlato. Stavio sam zemlju pod prostirku da te proverim. I kada si položio ruku na 
zemlju i ona se pretvorila u zlato, pouzdano sam ustanovio da je tvoje pokajanje 
istinsko i da je tvoja religija prava." 

"Za ime Boga", preklinjao je Fuzeil čoveka, "veži mi ruke i noge i odvedi me pred 
sultana, kako bi mogao da mi presudi za sve grehe koje sam počinio". 

Čovek je učinio ono što se od njega tražilo. Kada je sultan osmotrio Fuzeila, 
zapazio je na njemu oznake čestitog i pravdoljubivog čoveka. 

"Ja ne mogu to da uradim", rekao je. I naredio mu je da se vrati u svoj stan uz 
počasti. Kada je stigao do ulaza u stan ispustio je glasan krik. 

"Čujte ga kako viče!", reče narod. "Može biti da je primio udarac." 

"Doista, žestoko sam pogođen", odgovori Fuzeil. 

"A gde si pogoden?", pitali su ga. 


"U dušu", reče im on. 

Zatim je ušao unutra i prišao svojoj supruzi. 

" "Ženo", saopštio joj je, "ja bih da odem u Božju kuću. Ako želiš, daću ti 

slobodu." 


"Nikada se neću razdvojiti od tebe", odgovori mu žena. "Ma gde da ti budeš, ja ću 
biti uz tebe." 


I tako su pošli na put i dospeli do Meke, a Svemogići Bog se postardo da im 
putovanje bude ugodno. Tamo j je kupio stan u okolini Kabe, i upoznao neke od 
svetaca. Neko vreme se družio sa imamom Abuom Hanifom i postoje mnoge priče 
iz tog vremena o njegovoj izvanrednoj disciplinovanosti. U Meki su mu bila otvore- 
na vrata molilišta i žitelji Meke u velikom broju su dolazili da slušaju njegove propo- 
vedi. Uskoro je ceo svet govorio 0 njemu, tako da su i njegova porodica j rodbina 
krenuli iz Bavarda i došli da ga vide. Zakucali su mu na vrata, ali on ih nije otvorio. 
Pošto nisu nameravali da se udalje, Fuzeil se popeo na. krov svoje kuće. 


"Kakve ste vi dangube!", doviknuo im je. "Bog vam je dao zaposlenje!" 


Mnogim sličnim rečima ih je ukorio, dok svi nisu zaplakali i bili van sebe. Najzad 
se, izgubivši nadu da će uživati u njegovom društvu, vratiše odakle su došli. A onjje i 
dalje stajao na krovu i nije otvarao vrata. 


Fuzell i Harun el-Kašid 


Jedne noći Harun el-Rašid je pozvao Fazla Poremećenog, koji je bio jedan od 
njegovih omiljenih dvorana. 


"Odvedi me noćas čoveku koji će mi otkriti ko sam ja u stvari", zapovedio mu je. 
"Mojoj duši dosadili su raskoš i gordost." 


Fazl je odveo Haruna na vrata kuće Sofjana Ojena. Pokucali su. 
"Ko je to?", zapita Sofjan. 
"Poglavar lojalnih", odgovori mu Fazl. 


"Nije morao toliko da se trudi", reče Sofjan. "Trebalo me je samo obavestiti i ja 
bih sam došao do njega." 


"Ovo nije čovek kojeg tražim", prokomentarisao je Harun. "On mi se dodvorava 
kao i svi ostali." 

Kada je čuo o čemu se radi, Sofjan reče: "Fuzeili Ijaz je čovek kakvog tražite. 
Morate poći do njega." I naveo je ovaj stih: Zar oni koji čine rdava dela misle da 
ćemo ih učiniti poput onih koji veruju i čine pravedna dela? 

"Ako tražim dobar savet i ovo je dovoljno", primeti Harun, 

Zakucaše na Fuzeilova vrata. 

"Ko je to?", pitao je Fuzeil. 

"Poglavar lojalnih", odgovori Fazl. 


"Kakva on posla ima sa mnom i kakva posla ja imam sa njim?", zahtevao je Fuzeil 
da se izjasne. ' 


"Zar nije dužnost povinovati se onima koji su na vlasti?", prigovorio je Fazl. 
"Ne uznemiravajte me", viknu Fuzeil. 
"Treba li da uđem sa nalogom ili sa komandom?", uzvrati Fazl. 


"Ne postoji ništa slično nalogu", odgovori Fuzeil. "Ako silom uđete, znate kakvo 
delo činite." 


Harun je ušao. Kada je prišao Fuzeilu, ovaj je ugasio lampu da mu ne bi video 
lice. Harun je pružio ruku, a Fuzeilova ruka ju je dočekala. 

"Kako je gladak i nežan ovaj dlan, ako samo uspe da izbegne pakleni oganj!", 
reče Fuzeil. : : 

Rekavši to, podigao se i nepomično stajao u molitvi. Harun je bio veoma uzbuđen 
i briznuo je u plač. 

"Reci mi nešto", molio ga je. 

Fuzeil ga je pozdravio i zatim progovorio. 

"Tvoj predak, Prorokov stric, jednom je zatražio od Proroka: 'Učini me zapo- 
vednikom nad nekim ljudima". Prorok mu odgovori: 'Striče, za trenutak sam te 
učinio zapovednikom nad samim sobom!'. Time je mislio: "Bolje je za tebe da se povi- 
nuješ Bogu makar samo na trenutak nego da se ljudi hiljadu godina povinuju tebi". 
Prorok je dodao: 'Vlast će biti uzrok žalosti na Dan Uskrsnuća'." 


"Govori dalje", molio ga je Harun. 

"Kada je Omar ibn Abd el-Aziz bio postavljen za kalifa", izvestio ga je Fuzeil, 
"pozvao je Salema ibna Abda Alaha, Radžu ibna Hajata i Muhameda ibna Kaba. 
'Ojadila me je ova nevolja", rekao im je. 'Šta da, radim? Jer, ja dobro znam da je 
ovaj visoki položaj nevolja i iskušenje, premda ga ljudi smatraju za blagodat.' Jedan 
od trojice mu reče: 'Ako hoćeš da sutra izbegneš Božju kaznu, gledaj na ostarele 
muslimane kao da je svaki od njih tvoj otac, one mlađe smatraj za svoju braću, a 
muslimansku decu za svoje sopstvene sinove, ophodeći se prema njima u svakom 
pogledu onako kako se čovek ophodi prema ocu, bratu i sinu'." 


"Govori dalje", ponovi Harun. 


"Islamske zemlje su kao tvoja vlastita kuća, a njeni žitelji s su tvoja porodica", 
nastavi Fuzeil. "Obidi svoga, oca, poštuj svoga brata, i budi dobar prema svome 
sinu. Plašim se", dodao je Fuzćil, "da će tvoj ubavi lik biti iskušan i prečišćen 
paklenim ognjem. Boj se Boga, i povinuj se Njegovoj naredbi. I budi oprezan i 
promišljen; jer, na Dan uskrsnuća Bog će te saslušavati po pitanju svakog pojedinog 
muslimana i zahtevaće od tebe pravičnost u odnosu na svakog od njih. Akoje jedne 
noći neka starica otišla na spavanje nemajući šta da pojede, ona. će ti na taj Dan 
pokidati skute i svedočiće protiv tebe." 


Harun je gorko zaplakao i činilo se da će izgubiti svest. 
"Dosta! Upropastio si poglavara lojalnih", protestovao je vezir Fazl. 


"Ti da ćutiš, Hamane", povika Fuzeil. "Ti i tvoji doušnici ste oni koji ga upro- 
pašćuju, a još se usuđuješ da mi kažeš da sam ga ja uništio. Zar je ovo umorstvo?" 


Na te reči Harun još jače Zajeca. 


"On te naziva Hamanom", rekao je, okrenuvši se prema Fazlu, "zato što mene 
izjednačava sa faraonom". Zatim, obrativši se Fuzeilu, zapita: 


"Imaš li neko neizmireno dugovanje?" 


"Imam", odgovori Fuzeil. "Dug povinovanja Bogu. Ako me ukori zbog toga, 
kuku meni." 


"Mislio sam na dugovanja prema ljudima, Fuzeile", objasni Harun. 


"Bogu hvala", uskliknu Fuzeil, "što me je obilno blagosiljao, te ne mogu da se 
požalim pred Njegovim slugama". 


Tada Harun položi pred njega hiljadu dinara. 

"Ovo je ispravan novac, od nasledstva moje majke", rekao je. 


"Poglavaru lojalnih", reče mu Fuzeil, "saveti koje sam ti dao nisu doneli nikakvu 
korist. Evo upravo si ponovo počeo da činiš zlo i da nastavljaš nepravdu." 


"Kakvo zlo?", čudio se Harun. 


"Ja tebe pozivam na spasenje, a ti mene bacaš u iskušenje. To je zaista zločin", 
reče Fuzeil. "Kažem ti, vrati ono što poseduješ pravome vlasniku. A ti daješ onome 
kome ne treba dati. Nema svrhe dalje da govorim." 


I rekavši to, ustade i baci zlatnike kroz vrata. 


"Eh, kakav je to čovek!", uzviknuo je Harun napuštajući Fuzeilov dom. "Fuzeil je 
odista kralj među ljudima. Njegova drskost je bezgranična, a svet je u njegovim 
očima gnusan i dostojan prezira." I 


Anegdole o Fuzeilu 


Jednoga dana Fuzcil je držao u krilu četvorogodišnje dete i slučajno je priljubio 
svoja usta uz njegov obraz, kao što to očevi imaju običaj da čine. 


"Oče, voliš li ti mene?", upita ga dete. 

"Da", odgovori Fuzeil. 

"A voliš li Boga?" 

"Volim." 

"Pa koliko srdaca ti imaš?", pitalo je dete. 

"Jedno", reče Fuzeil. 

"Možeš li voleti dvojicu sa jednim srcem?", interesovalo se dete. 


Fuzeil je smesta shvatio da to ne govori dete, već da se zapravo radi o božanskoj 
pouci. Brižan za Boga, počeo je da se udara u glavu i da se kaje. Odvojivši svoje srce 
od deteta, predao ga je Bogu. 


Jednoga dana Fuzeil je stajao kod Arafata. Svi prisutni hodočasnici su plakali i 
naricali, ponižavajući se i podnoseći ponizne molbe. 


U 

"Slava Bogu!", uzviknu Fuzeil. "Kada bi toliki ljudi istovremeno otišli jednome 
čoveku i tražili od njega po jedan srebrni novčić za svakog; šta bi se dogodilo? Da li 
bi taj čovek razočarao sve te ljude?" "a ' 

"Ne bi", odgovoriše. 


"E pa", reče Fuzeil, "bez sumnje je lakše Svemogućem Bogu da svima njima 
oprosti, negoli tom čoveku da im udeli po srebrnjak. Jer:On je najdarežljiviji među 
darežljivima, tako da ima. nade da će svima oprostiti." 


Jednom je Fuzeilov sin patio od blokade mokrenja. Fuzeil dođe i podiže ruke uvis. 
"O, Gospode", molio je, "zbog moje ljubavi prema Tebi spasi ga od ove bolesti". 
Nije još stigao ni da se podigne iz klečećeg položaja, a dečak je bio izlečen. 


Fuzeil bi u molitvi često govorio: "Gospode Bože, imaj milosti! Jer, Tebi je poznato 
moje kajanje; i nemoj me kazniti, jer Ti imaš potpunu vlast nada mnom." Zatim bi 
dodao: "Bože, Ti me držiš gladnog, i moju decu držiš gladnom. Držiš me golog, i 
moju decu držiš golu. Ne daš mi lampu noću. A sve te stvari pružaš svojim prijate- 
ljima. Kakvim je to duhovnim položajem Fuzeil zaslužio od Tebe ovo blagostanje?" 


Punih trideset godina niko nije video da se Fuzeil osmehnuo, izuzev onog dana 
kada mu je umro sin. Tada se nasmešio. 


"Učitelju, zar je ovo vreme za osmehivanje?", zapitali su ga. 


"Shvatio sam da je Bog bio zadovoljan što moj sin treba da umre", odgovorio je. 
"Smešim se da bih se uskladio sa Božjom plemenitom voljom." 


Fuzeil je imao dve kćeri. Kada mu se primakao kraj, dao je svojoj supruzi 
poslednje zaduženje. 


"Kada umrem, povedi ove devojke i pođi sa njima u planinu Bu Kobes. Tamo 
podigni glavu prema nebu i reci: 'Gospode Bože, Fuzeil mi je dao zaduženje, 
rekavši mi: Dok sam ja bio živ, štitio sam ova bespomoćna bića najbolje što sam 
mogao. Sada, kad si me učinio zatočenikom u tvrđavi groba, predajem ih nazad Tebi." 

Kada je Fuzeil bio sahranjen, njegova supruga je učinila kako joj je bilo naloženo. 
Otišla je na vrh planine povevši tamo i svoje kćeri. Zatim se molila uz mnogo plača i 
naricanja. Upravo tog trenutka tuda je prolazio prine od Jemena sa svoja dva sina. 
Videvši ih kako plaču i jadikuju, zapitao je: 

"Zbog čega ste došle ovamo?" 

Fuzeilova supruga mu je objasnila situaciju. 


"Dodeljujem ove devojke svojim sinovima", objavio je princ. "Svakoj od njih 
dajem u miraz deset hiljada dinara. Jesi li zadovoljna sa tim?" 


"Jesam", odgovori njihova majka. 
Princ je smesta nabavio nosiljke, ćilime i brokate, i preveo ih u Jemen. 

Ibrabim ibn Adam | 


Abu Ešak Ibrahim ibn Adam, rođen u Balku u čistokrvnoj arapskoj porodici, 
opisan je u životopisu sufija kao princ koji se odrekao svoga kraljevstva (pomalo u 
maniru Bude) i skitao u pravcu zapada rešen da vodi život potpunog asketizma, 
zarađujući u Siriji za život poštenim i napornim radom sve do svoje smrti, približno 
165. godine hidžri (782. posle Hrista). Neki izveštaji navode da je bio ubijen u 
mornaričkom pohodu na Vizantiju. Povest o njegovom preobraćenju je klasično 
delo muslimanske hagiografije. 


Legenda o Ibrakimu ibn Adamu 


Svetački tok života Ibrahima ibn Adama započeo je na sledeći način. On je bio 
kralj Balka i ceo svet je bio pod njegovom vlašću; četrdeset zlatnih mačeva i četr- 
deset zlatnih skiptara nošeno je ispred i iza njega. Jedne noći je zaspao u svojoj 
kraljevskoj postelji. U ponoć je krov rezidencije počeo da podrhtava, kao da neko 
hoda po njemu. 


"Ko je tamo?", povikao je. ) 
- "Prijatelj", stigao je odgovor. "Izgubio sam kamilu, pa je sada tražim na ovom 
krovu." 

"Budalo, zar očekuješ da ćeš na krovu naći kamilu?" 


"A ti, nepromišljeni stvore", uzvrati glas, "zar se nadaš Bogu u tom svom svile- 
nom odelu, usnuo u krevetu od zlata?" . 


Te reči su kralju ispunile dušu užasom. U njegovoj nutrini buknula je vatra i više 
nije bio u stanju da zaspi. Kad se razdanilo vratio se na svoje uzvišeno mesto i seo na 
presto, zamišljen, zbunjen i zabrinut. Državni ministri su stajali svaki na svom mestu; 
njegovi robovi su raspoređeni u zbijene redove. Objavljena je generalna smotra. 


Iznenada je u dvoranu banuo čovek užasne spoljašnjosti, kojeg je bilo toliko 
grozno pogledati da se niko među kraljevskom svitom i službenicima nije usudio ni 
da ga upita za ime, svima su se jezici zalepili za grla. Svečano je stupao i zaustavio se 
pred prestolom. 


"Šta hoćeš ti?", zapita ga Ibrahim. 

"Upravo sam sjahao u ovo karavansko svratište", reče čovek. 
"Nije ovo nikakvo svratište. Ovo je moj dvorac. Ti si lud", povika Ibrahim. 
"Ko je pre tebe posedovao ovaj dvorac?", upita čovek. 
"Moj otac", odgovori Ibrahim. : 
"A pre njega?" 
"Moj deda." 
"A pre njega?" 
"Taji taj." 
"A pre njega?" 
"Otac Tog i tog." 
"A gde su svi oni otišli?", upitao je čovek. 
"Nestali su. Mrtvi su", odgovori Ibrahim. 


"Pa zar onda ovo nije karavansko svratište u koje jedan čovek ulazi, a drugi ga 
napušta?" 

Sa tim rečima neznanac je iščeznuo. Bio je to Kezr, mir neka je s njim. Vatra je 
još pomamnije buknula u Ibrahimovoj duši, a njegova strepnja se u trenu uvećala. 
Dnevne vizije sledili su noćni glasovi, podjednako misteriozni i neobjašnjivi. 


"Osedlajte mi konja!", najzad je dreknuo Ibrahim. "Poći ću u lov. Ne znam šta 
me je to zadesilo danas. Gospode Bože, kako će se sve ovo završiti?" 


Konj mu je bio osedlan i on je krenuo u lov. Nesmotreno je galopirao kroz 
pustinju; delovao je kao da ne zna šta radi. U tom stanju krajnje pometenosti 
odvojio se od svojih trupa. Putem je iznenada začuo glas: 


"Probudi se!" 


Pravio se da ništa nije čuo i nastavio je da jaše. Glas se začuo i po drugi put, ali on 
se nije obazirao. Potom ga je čuo još jednom i pojurio još brže. A onda j je glas 
zazvučao i po četvrti put. 


"Probudi se, pre no što budeš oboren, probudi se!" 

Sada je već sasvim izgubio = nad sobom. (Te trenutka iskrsnuo je jedan jelen i 
Ibrahim je bio spreman da ga goni. Tada je jelen počeo da govori. 


"Ja sam poslat. da lovim tebe, Mene ne možeš uhvatiti. Zar si zbog toga stvoren, 
odnosno je li to ono što ti je zapoveđeno?" 


"Oh, šta li mi se ovo dešava?" zavapi Ibrahim. 


Tokrenuo je glavu od jelena. Odmah zatim začuo je iste reči kako izlaze iz oblučja 
na njegovom sedlu. Obuzeše ga strava i užas. Otkrovenje postade još jasnije, pošto 
je Svemogući Bog rešio da dovrši posao. Isti glas se po treći put razlegao iz okovrat- 
nika njegovog plašta. Otkrovenje je na taj način bilo privedeno ia i nebesa se 
otvoriše pred njim. 


U njemu se utvrdila pouzdana vera. Sjahao je; sva njegova odeća, kao i njegov 
konj, bili su mokri od njegovih suza. Istinski i iskreno. se pokajao. Okrenuvši se u 
stranu od puta, spazio je pastira koji je nosio filcano odelo i filcani šešir, goneći ovce 
pred sobom. Kada je pažljivije pogledao, ustanovio je da je to jedan njegov rob. Po- 
klonio mu je svoj zlatom izvezeni plašt i kapu optočenu dragim. kamenjem, zajedno 
sa stadom ovaca, a od njega je uzeo odeću i šešir od filca, i stavio ih na sebe. Cela 
vojska anđela je stajala zureći u Ibrahima. 


"Kakvo je kraljevstvo pripalo Adamovom sinu", uskliknuli su. "Odbacioj je gau- 
sno ruho sveta i obukao uzvišenu nošnju siromaštva. $j 


A potom je ovaj peške krenuo preko planina i beskrajnih pustinja, kukajući zbog 
svojih grehova, sve dok nije stigao u Merv. Tamo je primetio čoveka koji je pao sa 
mosta i nalazio se na rubu smrti, nošen rekom. Ibrahim je iz daljine uzviknuo: 


"Bože, zaštiti ga!" . - 

Čovek je ostao da visi u vazduhu dok nisu stigli pomagači i izvukli ga na sigurno. 
Bili su zadivljeni Ibrahimom. 

"Kakav je ovo čovek?", uskliknuli su. 


Ibrahim se udaljio i zaputio u Nišapur. Tamo je tragao za nekim pustim budža- 
kom gde bi mogao da se preda pokoravanju Bogu. Na kraju je nabasao na čuvenu 
pećinu u kojoj je proveo devet godina, po tri godine u svakom od njenih odeljenja. 

-Ko zna čime se tamo bavio danima i noćima? Jer:trebalo je biti silan čovek posebne 
građe da bi se tamo moglo boraviti sam noću. = 

Svakog četvrtka bi se popeo iznad pećine i sakupio naramak drva za ogrev. 
Sledećeg jutra bi se zaputio u Nišapur i tamo bi prodavao pruće. Pošto bi obavio 
molitve petkom, od zarađenog novca bi kupio hleba, od kojeg bi polovinu dao pro- 
sjaku a pola bi zadržao za sebe da prekine gladovanje. I tako je radio svake nedelje. 


Jedne zimske noći dok se nalazio u pećini bilo je izuzetno hladno, i morao je da 
lomi led da bi se oprao. Cele noći je drhtao, moleći se do zore. Već mu je pretila 
opasnost da umre od hladnoće. Nekim slučajem mu je pala na pamet ideja o vatri. 
Na tlu je ugledao krzno. Umotao se u njega i zaspao. Kad se probudio bila je već 
jaka dnevna svetlost, i on se zagrejao. Pogledao je i video da je to krzno zapravo bio : 
zmaj, a njegove oči zdelice pune krvi. Spopao ga je užasan strah. 


"Gospode Bože", uzviknuo je, "Ti si mi poslao ovu stvar u vidu pitome dobrote. 
Međutim, sada je vidim u jezivom obliku i ne mogu to da podnesem." 


Zmaj se istoga časa pokrenuo, dva-tri puta protrljao lice o zemlju pred sobom, i 
nestao. i 

Ibrakim ibn Adam odlazi u Meku 
_ Kada se slava dela Ibrahima ibn Adama nadaleko pročula među ljudima, on je 
napustio pećinu i zaputio se prema Meki. U pustinji je naišao na jednog od uzvi- 
šenih ljudi od vere, koji ga je poučio Najvećem imenu Božjem i potom se udaljio. 
Ibrahim je.prizivao Boga tim menom i smesta mu se ukazao Kezr. 

"Ibrahime", reče mu Kezr, "to jč bio moj brat David koji te je poučio Najvećem 
imenu". I 

Zatim su Kezr i Ibrahim nadugačko razgovarali. Kezr je bio prvi koji je privukao 
Ibrahima, uz Božje dopuštenje. A evo šta je sam Ibrahim ispričao o sledećoj fazi 
svoga hodočašća. . 

"Kada sam stigao do Dat el-Erka ugledah tela sedamdesetorice ljudi u krpljenim 
mantijama kako leže, a krv im šiklja iz noseva i ušiju. Kružeći oko njih, otkrio sam 
jednog koji je još imao iskru života u sebi. 

"Mladi čoveče", zavapih, "Šta se to ovde dogodilo?" 

"Sine Adamov", odgovorio mi je, "drži se vode i skloništa za molitvu. Ne udalja- 
vaj se, da ne bi bio prognan; i ne prilazi suviše blizu, da ne bi bio bačen na muke. 
Neka nijedan čovek ne bude isuviše drzak u sultanovoj nazočnosti, Valja se jako 

bojati prijatelja koji ubija hodočasnike kao da se radi o grčkim bezbožnicima i koji 
vodi boj protiv hodočasnika. Mi smo bili zajednica sufija koja se zaputila u pustinju 
'sa verom u Boga, rešeni da ne izgovaramo ni reči, da ne mislimo ni o čemu osim o 
Bogu, da se krećemo i da mirujemo imajući samo Njega u vidu, i da se ne obazi- 
remo ni na šta sem Boga. Kada smo prešli pustinju i stigli do mesta gde se hodo- 
časnici odevaju u belo, prišao nam je Kezr, mir nek je sa njim. Pozdravili smo ga, i 
on nam je uzvratio pozdrav, i bili smo veoma srećni, rekavši mu: 'Slava Bogu, puto- 
vanje je bilo blagosloveno, tragalac je stigao do traženog, pošto je tako sveta osoba 
izašla da nas dočeka'. Ali neki glas je smesta uzviknuo u nama: 'Vi, lažovi i 
licemeri, Takve su bile vaše reči i zavet! Ali, zaboraviste Me i bavili ste se nečim 
sasvim drugim. Odlazite! Neću sa vama sklopiti mir sve dok se ne dočepam vaših 
duša radi odštete i dok ne prolijem vašu krv mačem revnosne osvete.' Svi ovi 
odvažni ljudi koje vidiš ovde kako leže su žrtve te odmazde. Čuvaj se, Ibrahime! I ti 
imaš istu tu težnju. Zaustavi se, ili otputuj negde daleko!" 


"A zašto su onda tebe poštedeli?", upitah ga, zgranut njegovim rečima. 


"Rekli su mi: 'Oni su spremni, ali ti još nisi. Zato poživi još koji trenutak, pa ćeši 
ti sazreti. A kada sazriš, i ti ćeš im se pridružiti." I rekavši to, on izdahnu." 


Ibrahim je četrnaest godina prelazio pustinju, moleći se i ponizujući se celim 
putem. Kada je bio nadomak Meke, starešine Harama su, čuvši za njegov dolazak, 
izašle da ga dočekaju. On se probio ispred karavana, kako niko ne bi mogao da ga 
prepozna. Sluge su prethodile starešinama i videle su Ibrahima kako ide ispred 
karavana, ali pošto ga nikada ranije nisu videli, nisu ga prepoznali. Prišavši mu 
povikaše: "Ibrahim ibn Adam se nalazi u blizini. Haramske starešine su izašle da ga 
dočekaju." ' I 


"Zašto vam treba taj jeretik?", zapita ih Ibrahim. 

Oni ga na to smesta napadoše i izudaraše. 

"Starešine Meke izlaze da ga pozdrave, a ti ga nazivaš jeretikom?", zagrmeše na 
njega. 

"Jeste, ja kažem da je jeretik", ponovi Ibrahim. 

Kad su ga ostavili, Ibrahim reče sebi: "Ha! Hteo si da starešine izađu da te 


dočekaju. E pa, nakupio si nekoliko propisnih udaraca. Slava neka je Bogu što sam 
video kako ti se ispunjava želja!" 

Ibrahim je zatim podigao kuću u Meki. Oko njega se obrazovao krug prijatelja, a 
on je svoj hleb zarađivao radom svojih ruku, radeći kao tesar. 
Kad je Ibrahim ibn Adam napustio Balk, on je za sobom ostavio dojenče. Ovaj je, 
sada već odrastao, jednoga dana pitao majku šta je sa njegovim ocem. ' 
"TVoj otac je nestao", odgovori mu ona. | 
Na to je sin obnarodovao da svi koji žele da pođu na hodočašće treba da se 


okupe. I okupilo ih se četiri hiljade. Podmirio im je sve troškove za namirnice i 
kamile i poveo celo društvo u Meku, nadajući se da bi mu Bog mogao podariti da 
vidi svog oca. Stigavši u Meku, pred ulazom u Svetu Džamiju naišli su na grupu sufi- 
ja koji su nosili iskrpljene ogrtače. | 

"Poznajete li Ibrahima ibn Adama?", raspitivao se sin. 

"On je naš prijatelj", rekoše mu oni. "Primio nas je u goste i upravo je otišao da 
nabavi hranu." 

Sin ih je zamolio da ga upute i krenuo je njegovim tragom. Kada je družina stigla 
u nižu četvrt grada, ugledao je oca bosonogog i gologlavog kako se kreće sa tovarom 
drva za ogrev. Iz očiju mu potekoše suze, ali se obuzdao i krenuo za ocem do pijace. 
Tamo je njegov otac počeo da viče. =— i 


"Ko hoće da kupi lepe stvari za lepe stvari?" 


Pekar ga je pozvao iuzeo drva za ogrev u zamenu za hleb. Ibrahim je poneo hleb i 
stavio ga pred svoje prijatelje. 


"Ako kažem ko sam", plašio se sin, "on će pobeći". 


Zato je otišao da se posavetuje sa majkom o tome koji je najbolji način da ponovo 
stekne oca. Majka ga je posavetovala da bude strpljiv: 


"Budi strpljiv dok ne obavimo hodočašće". 
Kada je mladić otišao, Ibrahim sede pored drugova. 


"Danas na ovom hodočašću ima i žena i dece. Čuvajte se da ih ne pogledate", 
naložio im je. 

Svi su prihvatili njegov savet. Kad su hodočasnici ušli u Meku i počeli da kruže 
oko Kabe, i Ibrahim je sa prijateljima kružio oko Svete Kuće. Prišao mu je jedan 
lepuškast mladić i Ibrahim ga je pronicljivo osmotrio. Njegovi pratioci su to 
primetili i bili su iznenađeni, ali su sačekali da završe kruženje oko Kabe. 

"Neka ti se Bog smiluje!", rekli su tada Ibrahimu. "Nama si naredio da ne 
pogledamo nijednu ženu niti dete, a onda si ti sam Zurio u onog lepuškastog dečka." 


"Jeste li videli?", uskliknuo je Ibrahim. 

"Videli smo", odgovoriše oni. 

"Kada sam napustio Balk", objasni im Ibrahim, "ostavio sam tamo dojenče. 
Siguran sam da je taj momak moj sin." 


Sutradan je jedan od njegovih drugova krenuo ispred Ibrahima da potraži 
karavan iz Balka. Naišavši na njega, primetio je u sredini karavana jedan šator koji 
je bio sav od brokata. U šatoru se nalazio presto, a na njemu je sedeo momak, reci- 
tujući Kuran i plačući. Ibrahimov prijatelj upitao je sme li da uđe. 


"Odakle dolaziš?", raspitivao se. 

"Iz Balka", odgovori momak. 

"Čiji si sin?" 

Dečak pokri lice rukom i ponovo zaplaka. 


"Nikada nisam video svoga oca", rekao je, odlažući Kuran. "Bar ne do juče - ali 
ne znam je li to bio on ili nije. Bojim se da će on pobeći ako ga oslovim, kao što je 
nekada pobegao od nas. Moj otac je Ibrahim Adam, kralj Balka." 


Na to ga je čovek pozvao da ga odvede Ibrahimu. I mladićeva majka je ustala i 
pošla sa njim. Ibrahim je, kad su mu se približili, sedeo sa drugovima pred Jemen- 
skim ćoškom. Izdaleka je ugledao prijatelja sa mladićem i njegovom majkom. A 
žena je, čim ga je ugledala, glasno uzviknula i više nije bila u stanju da vlada sobom. 


"Ovo je tvoj otac." 


Nastao je neopisiv metež. Svi očevici i Ibrahimovi prijatelji briznuli su u plač. Čim 
se povratio od šoka, mladić je pozdravio oca. Ibrahim mu je uzvratio pozdrav i 
privio ga na grudi. 


"Koju veru slediš?", zapitao ga je. 

"Religiju islama", odgovori sin. 
"Neka je slava Bogu", uskliknu Ibrahim. "Poznaješ li Kuran?" I 
"Poznajem." | 
"Slava Bogu. Jesi li izučavao religiju?" 
tjeka" X I 
Tada je Ibrahim pošao da se udalji, ali mladić nije hteo da ga pusti. Majka mu je 


glasno naricala. Podigavši glavu prema nebu, Ibrahim uzviknu: "O, Bože, pomozi 
mi!" 


Istog trenutka momak je izdahnuo u njegovom zagrljaju.— 
"Šta se dogodilo, Ibrahime?", kriknuše njegovi pratioci. 


"Kada sam ga pritisnuo na grudi", objasnio im je Ibrahim, "ljubav prema njemu 
probudila se u mom srcu. Tada mi glas reče: 'Tbrahime, ti tvrdiš da voliš Mene, ali ti 
voliš još nekoga pored Mene. Naređuješ svojim drugovima da ne pogledaju nijednu — 
tuđu ženu ili dete, a ti si svoje srce vezao Za tu ženu i dete.' Kada sam čuo tu grdnju, 
pomolio sam se: 'Gospode Slave, priteci mi u pomoć! On će mi tako zaposesti srce 
da ću zaboraviti da volim Tebe. Uzmi ili njegov ili moj život.! Njegova smrt bila je 
odgovor na moju molitvu." 


Anegdote o Ibrakima ibn Adamu 


Jednoga dana Ibrahimu ibn Adamu bilo je postavljeno pitanje: "Šta ti se dogo- 
dilo, pa si ostavio svoje kraljevstvo?" 


"Sedeo sam na svome prestolu jednoga dana", prisećao se on. "Podigli su 
ogledalo pred mene; pogledao sam u njega i video da je moje obitavalište bilo grob- 
nica i da u njemu nije bilo bliskih prijatelja. Video sam dugačko putovanje preda 
mnom, a bio sam bez zaliha. Video sam pravednog sudiju, a nisam imao nikakvu 
odbranu ni opravdanje. I zgadilo mi se moje kraljevsko dostojanstvo." 


"Zbog čega si pobegao iz Korasana?", pitali su ga. 


"Čuo sam tamo mnogo beseda i razgovora o istinskom prijatelju", odgovorio je. 

"A zašto nisi potražio ženu?" 


"Ima li te žene koja će za muža odabrati onoga ko će je držati gladnu i golu?", 
odvratio je. 


"Nema", odgovoriše. 


"Eto zašto se nisam oženio", objasnio im je. "Svaka žena kojom bih se ja oženio 
ostala bi gladna i gola. Samo da sam mogao, i od sebe bih se razveo. Otkud mi 
pravo da još nekoga vežem za svoje sedlo?" 


Zatim se okrenu prema jednom prosjaku koji se tu nalazio i zapita ga: "Imaš li ti 
ženu?" 


"Nemam", odgovori prosjak. 

"Imaš li dete?" 

"Nemam." 

"Odlično, odlično", uskliknu Ibrahim. 

"Zašto to kažeš?", upita ga prosjak. 

"Prosjak koji se oženi ukrcava se na lađu. A kada dođu deca, on tone i davi se." 


Jednoga dana Ibrahim vide jednog prosjaka kako oplakuje svoju sudbinu. 
"Prestpostavljam da si besplatno nabavio prosjačenje", napomenuo je. 
"Ih, pa zar je prosjačenje na prodaju?", zapita ga prosjak začuđeno. 


"Naravno", odgovori Ibrahim. "Ja sam ga platio kraljevstvom Balka. Napravio 
sam izvrstan posao." 


Jednom je neki čovek doneo Ibrahimu hiljadu dinara. 
"Uzmi", rekao mu je. | 
"Ja od prosjaka ne prihvatam ništa", odgovori mu Ibrahim. 
"Ali ja sam imućan", uzvrati čovek ljutito. j 


"Da li želiš da imaš više od onoga što već imaš?", upita ga Ibrahim. 

"Dabogme", uzviknu čovek. 


"Onda uzmi taj novac nazad", reče mu Ibrahim. "Ti si prvi među prosjacima. U 
stvari, to nije ni prosjačenje. To je krajnje siromaštvo." 


- Ibrahimu su pričali o nekom ushićenom mladiću koji je imao izvanredna iskustva 
i koji je sebe strogo disciplinovao. ' 


"Odvedite me do njega kako bih ga mogao videti", reče on. 
I odveli su ga do mladića. ' 
"Budi moj gost tri dana", pozvao ga je mladić. 


Ibrahim je ostao i pozorno pratio mladićevo stanje. Ono je prevazilazilo čak i ono 
što su mu prijatelji govorili o njemu. Čitavu noć provodio je bez sna i odmora; ne 
počivajući i ne dremajući ni trenutka. Ibrahim oseti izvesnu zavist. 


"Ja sam tako neosetljiv i nemoćan, a on cele noći ne spava niti se odmara. No, 
hajde da istražimo ovaj slučaj", reče on sebi. "Hajde da ustanovimo nije li bilo šta 
od Satane ovladalo njegovim stanjem, ili je ono zbilja potpuno čisto i u svakom 
pogledu onakvo. kakvo treba da bude. Moram da proučim samu osnovu ovog 
slučaja. A osnova i uzrok stvari se nalazi u onome što čovek jede." 


I zato je ispitao šta taj mladić jede i otkrio da njegova hrana dolazi iz bezbožnih 
IZVora. 


"Bog je najveći. A ovaj mladić je đavolski", uskliknuo je. 
"Tri dana sam bio tvoj gost", rekao je mladiću. "A sada ti budi moj gost četrdeset 
dana." ' 


Mladić je prihvatio poziv. Ibrahimova hrana, pak, bila je zarađena radom 
njegovih ruku. Odveo je mladića svome domu i dao mu svoju vlastitu hranu. 
Mladićev zanos momentalno je iščezao. Sva njegova usrdnost i žar su nestali. Izgu- 
bili su se njegova neumornost i besanost i plakanje. 


"Sta si mi to uradio?", zavapio je. 


"Tvoja hrana bila je neposvećena i bezbožna", odgovori Ibrahim. "Satana je sve 
vreme dolazio i ulazio u tebe. Ali čim si pojeo ispravnu hranu, ispoljenja koja je on 
izvodio u tebi su se pokazala kao ono što su zapravo i bila, Đavolje delo." 

Sal ibn Ibrahim ispričao je sledeću priču: 
Putovao sam sa Ibrahimijem Adamom, i na tom putu sam oboleo. On je prodao 


sve što je imao i potrošio je to na mene. Zatražio sam nešto od njega, a on je prodao 
i svog magarca i prihod potrošio na mene. 


"Gde je magarac?", raspitivao sam se kada sam se oporavio. 
"Prodao sam ga", odgovorio je. 

"A na čemu ću ja sada sedeti?", pitao sam. 

"Brate", reče mi on, "dođi, sedi na moja leđa." 

I podigao me je na svoja leđa i nosio na njima tri etape puta. 


Svakoga dana Ibrahim je odlazio da nadniči i radio je sve do mraka. A sve što bi 
zaradio trošio je na potrebe svojih prijatelja. Ali dok bi on obavio večernju molitvu i 
kupio nešto i vratio im.se, noć bi već uveliko odmakla. 


"Jedne noći njegovi prijatelji rekoše: "Ibrahim kasni. Hajde da pojedemo malo 
hleba i pođemo na spavanje. To će za njega biti znak da ubuduće treba ranije da se 
vraća, pa nas neće ostavljati da ga ovako dugo čekamo." 


I učiniše tako. Kada se Ibrahim vratio, video je da su svi pozaspali. Pretpo- 
stavljajući da ništa nisu jeli i da su gladni otišli na spavanje, odmah je zapalio vatrn. 
Sa sobom je doneo nešto brašna, pa je napravio testo da im da nešto da pojedu kad 
se probude, kako bi bili u stanju da poste sutradan. Njegovi se prijatelji probudiše i 
zatekoše ga sa bradom kako mu se vuče po podu, dok je on raspirivao vatru; iz očiju 
su mu tekle suze, i bio je opkoljen dimom. 


"Šta to radiš?", pitali su. 


"Video sam da ste zaspali", odgovori im Ibrahim. "Rekoh sebi, možda niste 
uspeli ništa da nađete, pa ste otišli na spavanje gladni. I zato sam uzeo da napravim 
nešto za vas da pojedete kad se probudite." 


"Vidi kako on misli o nama, a kako smo mi mislili o njemu", uzviknuše. 


"Otkako si kročio na ovu stazu, jesi li ikada doživeo sreću?", pitali su Ibrahima. 


"Nekoliko puta", odgovori on. "Jednom sam se nalazio na brodu a kapetan me 
nije poznavao. Nosio sam iscepanu odeću, kosa mi je bila neuredna i bio sam u 

duhovnom ushićenju kojeg niko na brodu nije bio svestan. Smejali su mi se i rugali. 
Na brodu se nalazio i jedan lakrdijaš koji bi svako malo došao i zgrabio me za kosu, 
pa bi je čupao i pljeskao me po vratu. U tim trenucima osećao sam da sam dobio 
ono za čime sam žudeo, i bio sam veoma srećan što sam tako ponižavan. 


"Iznenada se podigao ogroman talas, i svi su se uplašili da će izginuti. Moramo 
da bacimo jednog od ovih drugara u more', uzviknuo je kormilar. 'Onda će brod 
biti lakši. Ščepali su me da me bace u more. Talas se povukao i brod se ispravio. Ali 
tog trenutka kad su me dograbili za uvo da me bace u vodu, osećao sam da sam 
dobio ono za čime sam žudeo i bio sam srećan. 


"Jednom drugom prilikom otišao sam da prespavam u džamiji. Ali nisu to hteli da 
mi dozvole, a ja sam bio toliko slab i iscrpljen da nisam mogao da ustanem. Zato su 
me uhvatili za noge i vukli me napolje. A džamija je imala tri stepenika; glava mi je 
udarala u jedan stepenik za drugim i potekla je krv. Osećao sam da sam dobio ono 
za čime sam žudeo. Na svakom stepeniku niz koji su me vukli otkrivala mi se miste- 
rija čitavog tog podneblja. Rekoh: 'Samo kad bi džamija imala više stepenica, da 
uvećaju moju sreću!? : 


"Drugi put, pak, bio sam utonuo u stanje ekstaze. Neka šaljivčina dođe i pomokri 
se po meni. I tada sam bio srećan. 


"A sećam se i kada sam bio umotan u kožnu jaknu punu buva koje sume nemilo- 
srdno grizle. Iznenada sam se setio fine odeće koju sam ostavio u riznici. Moja duša 
povika u meni: 'Ama, kakva je ovo agonija?? Tada sam takođe osećao da sam dobio 
ono za čime sam žudeo." 


"Jednom prilikom", pričao je Ibrahim, "putovao sam pustinjom sa poverenjem u 
Boga. Nekoliko dana nisam nalazio ništa za jelo. Setio sam se jednog svog 
prijatelja, ali rekoh sebi: 'Ako pođem njemu, moja vera u Boga postaće ništavna!'. 
Ušao sam u džamiju sa ovim rečima na usnama: 'Položio sam svoju veru u Zivućeg 
koji ne umire. Nema Boga do Njega.' A glas sa neba uzviknu: 'Slava neka je tome 
Bogu koji je očistio sa lica zemlje one koji veruju u Njega'. Rekoh: 'Čemu te reči?? 
Glas mi odgovori: 'Kako može istinski da veruje u Boga onaj ko preduzima dugo 
putovanje zarad zalogaja koji neprosvećeni prijatelj može da mu pruži, a potom 
tvrdi: Položio sam svoju veru u Zivućeg koji ne umire? Ti si jednu laž nazvao verom 
u Boga!?" 

"Jednom sam kupio roba", prisećao se Ibrahim. 
'"Kako ti je ime?', zapitao sam ga. 

'"Onako kako me ti nazoveš', odgovorio je. 

'"Šta jedeš? 

'""Ono što mi ti daš.? 

"Šta oblačiš?? 

'"Ono čime me ti zaodeneš.' 

""Šta radiš? 

"Ono što narediš.? 

"Šta želiš?', pitao sam ga. 

'"Kakva posla sluga ima sa željom?", odgovorio je. 


'""Nitkov kao što jesi", rekoh sebi, "čitavog svog života bio si sluga Božji. E pa, 
sada nauči šta stvarno znači biti sluga!" 


"I toliko sam dugo plakao da sam se na kraju onesvestio." 


Nikada niko nije video Ibrahima da sedi prekrštenih nogu. 
"Zbog čega nikada ne sediš prekrštenih nogu?", upitali su ga. 


"Jednoga dana sam sedeo na taj način", odgovorio je on. "Začuo sam glas iz 
vazduha kako mi govori: 'Sine Adamov, zar sluge sede tako u nazočnosti svojih 
gospodara?" Smesta sedoh uspravno i pokajah se." 


"Jednom sam putovao pustinjom uzdajući se u Boga", pričao je Ibrahim. "Tri 
dana nisam naišao ni na šta za jelo. A onda se preda mnom pojavio Đavo. 
'""Zar si se odrekao svoga kraljevstva i sveg onog uživanja i raskoši da bi gladan 


išao na hadžiluk?", rugao mi se Đavo. 'Isto tako bi mogao da hodočastiš otmeno i sa 
ukusom i da ne patiš toliko.' : 


"Čuvši te Đavolove reči, podigoh glavu prema nebu: | 
"0, Bože?, uskliknuh, 'jesi li Ti to odredio da Tvoj neprijatelj muči Tvoga prija- 
telja? Priteci mi u pomoć! Jer ne mogu da pređem ovu pustinju bez Tvoje pomoći.? 

'"Ibrahime', dopro je do mene glas, 'izvadi i baci ono što ti se nalazi u džepu, 
kako bismo mogli da donesemo ono što se nalazi u Nevidljivom svetu." 


"Gurnuo sam ruku u džep. U njemu su bila četiri srebrnjaka na koja sam bio 
zaboravio. Cim sam ih odbacio, Đavo se izgubio, a iz Nevidljivog sveta se materija- 
lizovala hrana." 


"Jednom prilikom", sećao se Ibrahim, "bio sam određen da vodim brigu o jednom 
voćnjaku. Vlasnik tog voćnjaka prišao mi je i rekao mi: 'Donesi mi slatkih natova'. 
Doneo sam mu ih, ali bili su kiseli. \ 

'"Donesi mi one koji su slatki', ponovio je gazda. Doneo sam još jednu punu 
činiju, ali i ti narovi behu kiseli. 

'"Neka je slava Bogu!?, uzviknuo je gazda. "Toliko vremena si proveo u voćnjaku, 
a nisi u stanju da prepoznaš zrele narove?? 


'"Ja pazim na tvoj voćnjak, ali ne znam kakav je ukus narova zato što nikada 
nijedan nisam probao', odgovorio sam. 


'" Sa takvim samopregorom, sve mi se čini da si ti Ibrahimi Adam?) reče vlasnik. 


"Kada sam čuo te reči, istog trenutka sam napustio to mesto." 


"Jedne noći"; pričao je Ibrahim, "video sam u snu Gabriela kako se sa jednim 
svitkom u ruci spušta sa nebesa na zemlju. 


'"Zbog čega si došao?', upitah ga. 

'"Upisujem imena Božjih prijatelja', odgovorio mi je Gabriel. 
'""Upiši i moje ime', rekoh. 

'P"Ti ne spadaš među njih', reče Gabriel. 

'"Ja sam prijatelj prijatelja Boga', uzvratih. 

"Gabriel je neko vreme razmišljao. Zatim reče: 


'"Stigla je zapovest. Upiši Ibrahimovo ime ispred svih ostalih. Jer na ovoj Stazi 
nada se materijalizuje iz beznadežnosti.'" 

Ibrahim je jednoga dana putovao pustinjom kad mu je pristupio jedan ratnik. 
"Ko si ti?", zapita ga ratnik. 

"Sluga", odgovori Ibrahim. 
"Koji put vodi ka nekom prebivalištu?", upita ga ratnik. 
Ibrahim pokaza na groblje. 


"Sprdaš se sa mnom", viknuo je ratnik, udarivši Ibrahima bičem po glavi. Koža je 
pukla i šiknula je krv. 


Ratnik je oko Ibrahimovog vrata vezao konopac i vukao ga za sobom. Naišli su 
ljudi iz obližnjeg grada i zaustavili se pred ovim prizorom. 


"Neznalice, pa to je Ibrahimi Adam, prijatelj Božji", povikali su. 


-Ratnik je pao pred Ibrahimove noge i preklinjao ga da mu oprosti i oslobodi ga 
krivice za nepravdu koju mu je učinio. 


"Rekao si mi da si sluga", pravdao se. 
"Postoji li neko ko nije sluga?", odgovori Ibrahim. 
"Razbio sam ti glavu, a ti si se molio za mene", reče ratnik. 


"Molio sam se da budeš blagoslovljen za način na koji si postupio sa mnom", 
glasio je Ibrahimov odgovor. "Moja nagrada za to kako si postupio sa mnom bila je 
raj, pa nisam želeo da tvoja nagrada bude pakao." 


"Zašto si me uputio na groblje kad sam te upitao za put prema naseobini?", pitao 
je ratnik. 


"Zato što groblje svakoga dana postaje sve naseljenije, a grad sve napušteniji", 
odgovori mu Ibrahim. 


Jednom je Ibrahim prolazio pored pijanice.. Ovome su usta bila prljava, pa je 
uzeo vode i oprao pijanici usta. 


"Zar ćeš ostaviti prljava usta koja su izustilal ime Božje? To je nepoštovanje!", 
reče Ibrahim sebi. 


"Isposnik iz Korasana oprao ti je usta", rekoše pijanici kad je ovaj došao sebi. 

"Lja se sada kajem", izjavio je čovek. 


Nakon toga Ibrahim je čuo u snu: "Ti si radi Mene oprao usta. Zato sam ja oprao 
tvoje srce." : 


Jednom sam se nalazio na brodu sa Ibrahimom (pričao je jedan radža) kada se 
naglo podiže jak vetar i ceo svet se zamrači. 


"Avaj, brod tone!", uzviknuo sam. 


"Ne boj se da će brod potonuti", začuo se glas iz vazduha, "jer Ibrahim Adam je 
sa tobom." ) i ' 


I vetar se odmah smirio, a potamneli svet je opet zasijao. 


Ibrahim je želeo da se ukrca na brod, ali nije imao para. 
"Svako mora da plati jedan dinar", dočekalo ga je saopštenje. 
Ibrahim se pomolio, rekavši: "Bože, oni od mene traže novac, a ja ga nemam". 


Tog trenutka se čitavo more pretvorilo u zlato. Ibrahim ga je zahvatio u šaku i 
platio putovanje. — 


Jednoga dana Ibrahim je sedeo na obali Tigrisa krpeći svoju izanđalu odeću. Pri 
tome mu je igla pala u reku. 


"Tisi se odrekao onako silnog kraljevstva. Šta si dobio za uzvrat?", zapita ga neko. 
"Vrati mi moju iglu", viknu Ibrahim, upirući prstom u reku. 

Hiljadu riba izbacilo je glave iz vode, svaka sa zlatnom iglom u ustima. 
"Hoću svoju sopstvenu iglu", reče Ibrahim. 

Slabašna ribica držala je u ustima Ibrahimovu iglu. 


"Ovo je ono najmanje što sam dobio odričući se kraljevstva Balka", reče Ibrahim. 
"O ostalome ti ne znaš ama baš ništa." 

Jednoga dana Ibrahim je došao na bunar. Spustio je kofu i ona je izronila 
prepuna zlata. Ispraznio ju je i ponovo je spustio, a ovog puta se ispunila biserima. 
U veselom raspoloženju on je isprazni još jednom. 


"O, Bože", kliknuo je, "Ti mi nudiš blago. Ja znam da si Ti svemoćan, i da znaš da 
neću biti zaveden time. Daj mi vode, kako bih mogao da obavim obredno pranje." 


Jednom je Ibrahim krenuo na hadžiluk u društvu. 
"Niko od nas nema ni kamilu ni bilo kakve zalihe hrane", rekoše ostali putnici. 


"Uzdajte se u Boga da vas snabde", reče im Ibrahim. A onda je dodao: "Pogle- 
dajte ono drveće! Ako je zlato ono što želite, ono će se pretvoriti u zlato." 


I svi se bagremovi pretvoriše u zlato usled Sile Svemogućeg Boga. 


Jednoga dana Ibrahim je putovao sa družinom kada stigoše do jedne tvrđave. 
Pred tvrđavom je bilo mnogo šiblja. 


"Provešćemo noć ovde", rekoše. "Suvog granja ima u izobilju, pa možemo da 
naložimo vatru." I 


Zapalili su vatru i posedali osvetljeni njome. Svi su jeli suvog hleba, dok je 
Ibrahim stajao moleći se. 


"Kad bismo barem imali nešto osvećenog mesa da ga ispečemo na ovoj vatri", 
reče jedan od putnika. 


Ibrahim je dovršio svoju molitvu. Zatim je rekao: "Bog je bez sumnje u stanju da 
vam da osvećenog mesa." 


Rekavši to, ponovo je stao da se moli. Istog trenutka do njih je doprla rika lava. 
Gledali su kako im lav prilazi vukući divljeg magarca. Uzeše magarca, ispekoše ga i 
pojedoše, dok je lav čučao posmatrajući ih. 

Bešr ibn el-Haret 


Abu Nasr Bešr ibn el-Haret el-Hafi je rođen u okolini Merva oko 150. godine 
hidžri (767. posle Hrista) i bio je preobraćen iz raspusnog života; u Bagdadu je 
izučavao Predanja, a zatim napustio formalno obrazovanje da bi živeo kao prosjak, 
'siromašan, izgladneo i bosonog. Umro je u Bagdadu 227. (841) godine. Bio je izu- 
zetno visoko cenjen od Ahmeda ibn Hanbala i uvažen od kalifa el-Mamuna. 


Preobraćenje Bešra Bosonogog 


Bešr Bosonogi je rođen u Mervu, a nastanio se u Bagdadu. Početak njegovog 
preobraćenja odigrao se na sledeći način. Ziveo je raskalašnim životom i jednoga 
dana dok se pijan teturao ulicom našao je parče papira na kojem je pisalo: "U Ime 
Boga, Saosećajnog, Samilosnog". Kupio je ružino ulje i njime namirisao papir i s puno 
poštovanja ga stavio u svoju kuću. Te noći je neki pobožni čovek sanjao san u kojem 
mu je naređeno da kaže Bešru: | 


"Ti si okadio moje Ime, te sam i Ja okadio tebe. Uzvisio si moje Ime, te sam i Ja 
uzvisio tebe. Prečistio si moje Ime, pa sam i Ja prečistio tebe. Pomoću svoje veličan- 
stvenosti, jamačno ću okaditi tvoje ime na ovome svetu i na budućem." 


"Ali, on je razuzdan čovek", mislio je svetac. "Možda sam imao pogrešnu viziju." 


Stoga je obavio obredno pranje, pomolio se i vratio na spavanje. Međutim, sanjao 
je jedan te isti san i po drugi i po treći put. Ujutro je ustao i krenuo u potragu za 
Bešrom. 


"On je na pijanki", rekli su mu. 

Otišao je u kuću u kojoj se Bešr nalazio. 

"Je li Bešr dolazio ovamo?", pitao je. 

"Jeste", rekoše mu. "Ali sada je pijan i nemoćan." 
"Kažite mu da imam poruku za njega", reče svetac. 
"Poruku od koga?", pitao je Bešr kad mu je to rečeno. 


"Poruku od Boga", odgovori svetac. 

"Kuku meni!", zavapi Bešr, briznuvši u plač. "Je li to poruka grdnje ili kazne? 
Sačekaj, dok kažem svojim drugovima. Drugovi", obratio se svojim saučesnicima u 
pijančenju, "dobio sam poziv. Odlazim. Zelim vam zbogom. Nikada me više nećete 
videti u ovoj raboti." 

I od tada ubuduće živeo je tako svetački da niko nije čuo spominjanje njegovog 
imena a da mu nebeski mir ne ispuni srce. Priklonio se stazi samoporicanja i bio je 
tako preplavljen viđenjem Boga da nikada nije obuo cipele. Iz tog razloga je i 
nazvan Bešr Bosonogi. 


"Zbog čega ne nosiš cipele?", pitali su ga. 


"Bio sam bos onoga dana kada sam sklopio mir sa Bogom", rekao je, "i od tada 
me je sramota da nosim cipele. Sem toga, Svemogući Bog kaže: 'Od zemlje sam 
načinio tepih za tebe'. Nedolično je u cipelama hodati po tepihu kraljeva." 

Ahmedi Hanbal često je posećivao Bešra, imajući u njega potpuno poverenje, do 
te mere da su mu njegovi učenici prigovarali zbog toga. 


"Ti si u današnje vreme bez premca u poznavanju tradicija, prava, teologije i 
svake vrste nauke, a ipak stalno ideš za tim raspusnim čovekom. Zar je to dolično?" 


"Doista, u svim znanostima koje ste nabrojali ja imam veće znanje od njega", 
odgovori im Ahmedi Hanbal. "Ali, on bolje razume Boga nego ja." 


I zato je pratio Bešra govoreći mu: "Pričaj mi o mome Gospodu". 
Anegdote o Bešru 
"Večeras će Bešr biti tvoj gost." 


To uverenje prodrlo je u um Bešrove sestre. Počistila je i oprala kuću i sa nadom 
ga iščekivala. Bešr se iznenada pojavi izbezumljenog izgleda. 

"Sestro, idem ja gore na krov", saopštio joj je. 

_ Stupio je na stepenice i popeo se nekoliko koraka, a onda je ostao tako da stoji do 
sutradan. Kada je svanulo, sišao je i otišao u džamiju da se pomoli. 

"Zašto si celu noć ostao da stojiš?", zapitala ga je sestra kada se vratio. 

"Pala mi je na pamet misao", odgovori joj Bešr, "da u Bagdadu ima tako mnogo 
ljudi koji se zovu Bešr - jedan je Jevrejin, jedan hrišćanin, a neki drugi je sa Istoka. 
Moje ime je takođe Bešr, a stekao sam tu veliku sreću da budem musliman. Šta je 

"to, zapitao sam se, što su drugi učinili pa su izostavljeni, a šta je to što sam ja učinio 
da steknem takvu sreću? Zbunjen tom mišlju, ostao sam prikovan na mestu." 

Bešr je posedovao sedam sanduka knjiga o tradicijama. Sve. ih je zakopao u 
zemlju i nije ih saopštavao. " | ) 
"Razlog što ne saopštavam tradicije"; objasnio je, "jeste što u sebi opažam žudnju 
da to činim. Ako opazim u svome srcu žudnju da se držim ćutanja, tada ću saop- 
štavati." ću ' 


Tokom četrdeset godina Bešr je žudeo za pečenim mesom, ali nikada nije imao 
para da ga kupi. Mnogo godina mu je srce čeznulo za pasuljem, ali ga nijednom nije 
jeo. Nikada nije pio vodu iz tokova koje su prokopali nadležni organi. 

Jedan od svetaca priča: "Bio sam sa Bešrom jednom prilikom kada je vreme bilo 
izuzetno hladno. Video sam ga kako drhti nezaštićen. 'Abu Nasr', rekoh mu, 'po 
ovakvom vremenu ljudi se posebno oblače. A ti si još i skinuo svoju odeću.? "Jeste", 
odgovori mi Bešr, 'mislim na uboge. Pošto nemam novaca da im pomognem, hoću 
da fizički podelim nevolju sa njima.'" 


Ahmed ibn Ibrahim prenosi sledeću priču: 
"Kaži Marufu", reče mi Bešr, "da ću svratiti kod njega pošto obavim molitvu." 
.:" Preneo sam poruku, i zajedno smo ga čekali. Obavili smo podnevnu molitvu, a 


Bešr nije došao. Obavili smo i poslepodnevnu molitvu, a njega nije bilo. Obavili 
'smo i molitvu pred spavanje. 

"Neka je slava Bogu", rekao sam sebi, "zar čovek poput Bešra može da pogazi 
svoju reč? Ovo je neverovatno." 


Ostao sam da stražarim, motreći sa krova kuće na ulaz u džamiju. Uskoro se 
pojavio Bešr sa svojom molitvenom prostirkom u ruci. Kada je stigao do Tigrisa po- 
čeo je da hoda po vodi i tako je stigao do nas. On i Maruf su razgovarali do zore, a 
onda se Bešr vratio ponovo hodajući po vodi. Jurnuvši sa krova, požurih prema 
njemu i poljubih mu šake i stopala. 

"Pomoli se za mene", preklinjao sam ga. 


Bešr se pomolio. Zatim je rekao: "Nijednom čoveku nemoj da otkriješ ono što si 
video". . 


Dokle god je bio živ, nikome to nisam saopštio. 

Oko Bešra se bila okupila gomila ljudi, a on je.držao propoved na temu zado- 
voljstva. Jedan od prisutnih mu je upao u reč. 


"Abu Nasre, ti ni od koga ne prihvataš ništa kako bi stekao istaknut položaj. Ako 
si iskren u svome samoporicanju i ako si zaista okrenuo glavu od ovoga sveta, onda 
prihvati ono što ti drugi ljudi nude kako bi mogao da izgubiš istaknuti položaj u oči- 
ma ljudi. Daj siromašnima ono što dobiješ, ali daj krišom, a zatim budi nepokoleb- 
ljiv u pouzdanju u Boga i dobij svoje namirnice iz Nevidljivog sveta." 


Ove reči izazvale su snažan utisak na Bešrove sledbenike. Bešr je ovako odgo- 
vorio. 


"Slušajte me sad! Siromašni se dele na tri vrste. Jednu vrstu čine oni koji nikada 
ništa ne traže, a ukoliko im se nešto daje oni odbijaju da to prihvate. To su spiri- 
tualni ljudi; jer, kada nešto zatraže od Boga, Bog im daje sve što požele, i ako 
prizivaju Boga njihova potreba smesta biva zadovoljena. Druga vrsta su oni koji ne 
traže, ali prihvataju ono što im se bez traženja daje. To su ljudi srednjeg kvaliteta; 
postojani su u svojoj veri u Boga i oni su ti koji će sedeti za trpezom u raju. Treća 
vrsta su oni koji strpljivo sede; koliko god mogu oni posmatraju i proslavljaju svoju 
sadašnjost i odbijaju spoljne podsticaje i iskušenja." 


"Zadovoljan sam tvojim izlaganjem", reče čovek koji je prekinuo njegovu besedu. 
"Neka Gospod bude zadovoljan tobom!" 


Mnoštvo ljudi prišlo je Bešru. 

"Mi dolazimo iz Sirije i idemo na hadžiluk", rekoše mu. "Jesi li voljan da nam se 
pridružiš?" 

"Jesam, ali pod tri uslova", odgovori Bešr. "Prvo, sa sobom nećemo poneti ništa; 
drugo, ništa nećemo tražiti; treće, ukoliko nam nešto i bude ponuđeno, nećemo 
prihvatiti." 

"Da ništa ne tražimo i da ništa ne ponesemo sa sobom - na to smo sposobni da 
pristanemo", odgovoriše. "Ali ako nam nešto bude ponuđeno, ne možemo a da to 


"Niste vi svoju veru položili u Boga", ukorio ih je Bešr, "već u svoje putne 
rezerve". 

Jedan čovek je jednom došao da od Bešra zatraži savet. 
"Imam dve hiljade dirama ispravno stečenih. Želim da pođem na hodočašće." 


'"Ti želiš da ideš radi svog vlastitog provoda", odgovori Bešr, "Ako si zaista rešen 
da ugodiš Bogu, onda idi i isplati nečiji dug ili pokloni novac nekom siročetu, ili 
nekome ko se nalazi u bednoj situaciji. Olakšanje koje se time. pruža srcu musli- 
mana prijatnije je Bogu od stotinu hodočašća." 

. "Ja dajem prednost želji da obavim hodočašće", reče čovek. 


"To je zato što si taj novac stekao na način koji nije valjan", prokomentarisao je 
Bešr. "I nećeš biti miran sve dok ga ne potrošiš na neprikladan način." 


Bešr je ispričao i ovo: ; 

Jednom sam u snu video Proroka. Rekao mi je: "Bešr, zar ti ne znaš zbog čega je 
Bog tebe odabrao između svih tvojih savremenika i podigao te na visok položaj?" 

"Ne, izaslaniče Boga", odgovorio sam. 


"To je zbog toga što si razumeo i ugledao se na moju Sunu, i poštovao pravedne, i 
pružao dobar savet svojoj braći, i voleo mene i ljude iz mog domaćinstva", reče mi 
Prorok. "Iz tog razloga te je Bog unapredio u položaj pobožnog." 


Evo još jednog događaja koji je Bešr ispričao: 
Jedne noći sam u snu ugledao Alija. Rekoh mu: "Saopšti mi neku mudrost". 


"Kako je dobra stvar", reče mi Ali, "samilost koju bogati ispoljavaju prema 
siromašnima, nastojeći da dobiju nagradu od Svemilostivog. Još značajnije i poželj- 
nije je prezrenje koje siromašni pokazuju prema bogatima uzdajući se u darežljivost 
Tvorca sveta." 


Bešr je ležao na samrtničkoj postelji. Jedan čovek je ušao i požalio mu se na 
škrtost sudbine. Bešr mu dade svoju košulju i obuče pozajmljenu košulju, te u toj 
košulji ode na onaj svet. 

Zabeleženo je da se, sve dok je Bešr bio živ, iz poštovanja prema njemu nigde na 
bagdadskim ulicama nije mogla videti balega mazgi, pošto je on hodao bosonog. 
Jedne večeri neki čovek sa mazgom je primetio kako njegova životinja ispušta 
balegu na drum. 

"Eh, nema više Bešra Bosonogog", uskliknuo je on. 

Sprovedena je istraga i pokazalo se da je bio u pravu. Upitaše ga kako je znao. 


"Tako što se, dokle god je on bio živ, nigde na bagdadskim ulicama nije mogla 
videti balega mazgi. Primetio sam da je to pravilo prekršeno, i po tome sam znao da 
Bešr više nije među živima." 

Du T-Nun el-Mesri 

Abu '1-Fejz Tauban ibn Ibrahim el-Mesri, zvani Du"l-Nun, rodio se u Ekmimu u 
gornjem Egiptu oko 180. godine hidžri (796. posle Hrista), učio kod raznih učitelja 
i mnogo putovao po Arabiji i Siriji. Godine 214. (829) uhapšen je zbog optužbe za 
jeresi poslat u zatvor u Bagdad, ali mu je posle ispitivanja, po kalifovom naređenju, 
bilo dopuštena da se vrati u Kairo, gde je i umro 246. (861) godine; njegov nad- 
grobni spomenik bio je štićen i čuvan. Bio je legendarni alhemičar i čudotvorac, 
smatra se da je bio upućen u tajnu egipatskih hijeroglifa. Pripisuju su mu se brojne 
pesme i kratke studije, ali su najvećim delom apokrifne. 


Du 1-Nun Egipćanin i kako se preobratio 
Du '!-Nun Egipćania ovako je ispričao povest o svome preobraćenju: 


Bio sam obavešten da je na određenom mestu živeo jedan isposnik. Zaputio sam 
se da ga vidim i zatekao ga kako se prikačio za drvo i visi sa njega. 


"0, telo", rekao je, "pomozi mi da poslušam Boga, inače ću te držati ovako 
obešenog dok ne umreš od gladi". 


Spopao me je napad plača. Zanesenjak je čuo kako plačem. 


"Ko je to", viknuo je, "ko ima samilosti prema meni koji jedva da imam stida, ali 
zato imam zločina na pretek?" 


Prišao sam mu i pozdravio ga. 
"O čemu se ovde radi?", upitao sam ga. 


"Ovo moje telo ne ostavlja me na miru kako bih mogao da se povinujem Bogu", 
odgovorio je. "Ono bi da se druži sa drugim ljudima." 


Pomislio sam da je po svoj prilici prolio muslimansku krv ili počinio neki drugi 
smrtni greh. 

"Zar još nisi shvatio", reče mi isposnik, "da čim se pomešaš sa drugim ljudima, 
sve ostalo sledi?" 

"Kako si ti izvanredan isposnik!", uzviknuh. 

"A da li bi želeo da vidiš nekoga ko je još veći isposnik od mene?", upita me. 
"Bih", rekoh. 

"Onda idi u onu tamo planinu", reče mi on. "Tamo ćeš ga videti." 


Uputio sam se u tom pravcu i ugledao jednog čoveka šćućurenog u svojoj 
isposnici; jedno stopalo mu je bilo amputirano i izbačeno iz ćelije, i crvi su se njime 
naslađivali. Priđoh mu i pozdravih: ga, a onda počeh da se raspitujem za njegov 
slučaj. 

"Jednoga dana", rekao mi je, "sedeo sam u ovoj isposnici kad naiđe jedna žena u 
prolazu. Moje srce joj je bilo naklonjeno, a i moje telo je tražilo od mene da krenem 
za njom. Ali čim sam jednom nogom iskoračio iz ćelije, začuh glas koji mi reče: "Zar 
te nije sramota da posle tridesetogodišnjih molitvi i povinovanja Bogu sada poslušaš 
Đavola i pojuriš za raskalašnom ženom?" I zato sam odsekao stopalo kojim sam 
iskoračio iz isposnice, i sada sedim ovde čekajući da vidim šta će se dogoditi i šta će 
da urade sa mnom. A kakav je posao tebe doveo ovakvim grešnicima? Ako želiš da 
vidiš Božjeg čoveka, produži do vrha planine." 


Planina je bila previsoka za mene, pa stadoh da se raspitujem o tom čoveku. 


"Tačno je", rečeno mi je, "ima već dugo vremena kako se taj čovek moli Bogu u 
toj ćeliji. Jednoga dana došao je neki drugi čovek i raspravljao sa njim, govoreći mu 
da svako treba da zarađuje za svoj hleb nasušni. Zanesenjak se zakleo da neće 
pojesti ništa što povlači za sobom sticanje materijalnih dobara. I mnogo dana ništa 
nije jeo. Tada mu je Svemogući Bog poslao roj pčela da lete oko njega i obezbede 
mu med." 


Stvari koje sam video i reči koje sam čuo su uzrokovali da mi ogroman bol 
obuzme srce. Shvatio sam: ko god položi svoju veru u Boga, Bog brine o njemu i ne 
dopušta da njegova patnja bude uzaludna. Kada sam produžio svojim putem, ugle- 
dah malenu slepu pticu kako sedi na stablu, da bi potom sletela sa njega. 


"Gde će ovo bespomoćno stvorenje pronaći sebi hranu i vodu?", zavapih. 


Ptica je kljunom kopala zemlju i pojaviše se dve zdelice, jedna zlatna u kojoj se 
nalazilo zrnevlje i druga srebrna, puna ružine vodice. Ptica se do sita najela, a zatim 
je uzletela na stablo a zdelice nestadoše. 


Potpuno zgranut, Du 'l-Nun je odonda sve svoje pouzdanje položio u Boga i 
istinski se preobratio. Uporno je hodao i, kada je pala noć, stigao je do pustinje. U 

toj pustinji je ugledao ćup pun zlata i dragog kamenja, a na vrh ćupa pločicu na 


kojoj je bilo ispisano ime Božje. Njegovi saputnici podeliše između sebe zlato i 
drago kamenje. ' — 

"Dajte mi pločicu ma kojoj je ispisano ime moga Prijatelja", uzviknuo je Du 
'|-Nun. i du SE ZEĆ 5 
_T uzeo je tu pločicu. Ljubio ju je celoga dana i cele noći, sve dok njenim 
blagoslovom nije toliko uznapredovao da je jedne noći sanjao kako mu neki glas 
govori: "Svi ostali su izabrali zlato i dragulje, zato što su oni skupoceni. Ti si 
odabrao ono što je veličanstvenije od toga, moje Ime. Stoga: sam pred tobom 
otvorio vrata znanja i mudrosti." Ka 
 Du'l Nun se zatim vratio u grad. Njegova priča se nastavlja; — 


Jednoga dana sam šefajući stigao do ivice reke. 'Pokraj reke sam ugledao paviljon. 
Uputio sam se da obavim svoje obredno pranje; kada sam završio, pogled mi 
iznenada pade na krov tog paviljona. Video sam kako na balkonu stoji prekrasna 
devojka. Zeleći da je proverim, upitah je: "Devojko, kome ti pripadaš?" 


"Du 'l-Nun", odgovorila mi je, "kada si se pojavio u daljini, pomislila sam da si 
nekakav ludak. Kada si prišao bliže, pretpostavila sam da si učena osoba. Kad si se 
još više približio, pomislih da si. mistik. Sada vidim da nisi ni lud, ni učen, a ni 
mistik." ; I . 

"Zašto to kažeš?", upitao sam. | 

"Dasi bio ludak", odgovorila je, "ne bi obavljao obredno pranje. Da si obrazovan 
čovek, ne bi zurio u ono što je za tebe zabranjeno. A da si mistik, tvoj pogled se ne 
bi zadržao ni na čemu izuzev Boga." | na 

Rekavši to, ona nestade. Tada sam shvatio da se nije radiloo smrtnom biću, već 
da mi je poslata kao upozorenje. Požar mi je zahvatio dušu, i ja pojurih prema 
MOTU. = 


Kada sam stigao do obale, ugledah skupinu ljudi kako se ukrcava na brod. Lja se 
ukrcah na njega. Posle nekoliko dana plovidbe, na brodu je nestao dragi kamen 
nekog trgovca. Putnici su, Jedan po jedan, pozivani na pretres. Konačno dođoše do 
jednoglasnog zaključka da se dragulj nalazi kod mene. Počeše da me tuku i da se 
prema meni ophode sa krajnjom grubošću, dok sam ja sve vreme ostajao nem. Na 
kraju više nisam mogao da izdržim. 

"0, Stvoritelju, Ti znaš", uzviknuh. 


Hiljade riba je na to izbacilo Have nad POVIŠEN vode, svaka sa po jednim dragu- 
ljem u ustima. 


Du '!-Nun uze jedan od dragulja i i dade ga trgovcu. Kad su to videli, svi na brodu 
padoše pred njegove noge i preklinjaše ga za oproštaj. Tako visoko je postao cenjen 
u očima ljudi. Zato su ga i zvali Du '!-Nun ("Riblji čovek"). 


Du T-Nan je ukapšen i odveden u Bopdad 


T kada je već dostigao visok stepen duhovnosti, niko nije uočavao istinsku veličinu 
Du 'l-Nuna. Egipatski narod ga je jednodušno osuđivao kao jeretika i obavestio je. 
kalifa Motavakela o njegovim aktivnostima. Motavakel je poslao policiju da ga 
sprovede u Bagdad u okovima. Kada je ušao u kalifov dvor, izjavio je: "Ovoga časa 
sam od jedne starice naučio šta je istinski islam, a od jednog vodonoše šta je prava 
plemenitost." 


"Kako to?", pitali su ga. 


"Kada sam stigao do kalifove palate", odgovorio je, "i osmotrio je u svoj njenoj 
veličanstvenosti, sa dvoranima i služiteljima koji se tiskaju u njenim hodnicima i 
pasažima, poželeo sam da se dogodi neka promena u mome Sdeu Tada se poja- 
vila jedna žena sa štapom u ruci i obratila mi se. 


'"Ne boj se skupštine pred koju te vode, jer i ti i oni ste sluge istog Svemogućeg 
Gospoda. Ukoliko Bog to ne želi, oni ništa ne mogu da učine Njegovom slugi.' 


"Zatim sam na drumu ugledao vodonošu. Pružio mi je gutljaj čiste vode. Dao sam 
znak jednome koji je bio sa mnom da da čoveku dinar. Ali on je odbio da ga uzme. 


'"Ti si zatočenik i nalaziš se u okovima', rekao je. 'Ne bi bilo viteški uzeti bilo šta 
od takvog zatvorenika, neznanca u okovima."" 


Nakon toga stiglo je naređenje da bude bačen u zatvor. Četrdeset dana i noći 
ostao je zatvoren u tamnici i svakoga dana sestra Bešra Bosonogog donosila mu je 
veknu hleba, zaradu od njenog vretena. Ali onoga dana kada je izašao iz Zatvora, 
ostalo je četrdeset netaknutih vekni, nijedna nije bila pojedena. Kada je Bešrova 
sestra saznala za to, veoma se rastužila. 


"Ti znaš da su te vekne bile pošteno zarađena hrana i da nisu bile izmoljene. 
Zašto ih onda nisi pojeo?", negodovala je. 

"Zato što tanjir nije bio čist", odgovori joj Du '1-Nun, misleći na to da je prošao 
kroz tamničareve ruke. | 


Kada je izlazio iz zatvora, Du '|-Nun se spotakao i posekao čelo. Priča se da je krv 
obilno pokuljala, ali. da nijedna kap.nije pala na njegovo lice, kosu niti odeću i da se 
sva ta krv koja je pala na zemlju smesta izgubila, po zapovesti Svemogućeg Boga. 


Potom su ga izveli pred kalifa i naloženo mu je da odgovori na optužbe koje su 
bile podnete protiv njega. On je svoju doktrinu izložio na takav naučio da je Mota- 
vakel briznvo u plač, a svi njegovi ministri stajali su zapanjeni njegovom rečitošću. 
Kalif je čak postao njegov sledbenik i odao mu visoke počasti i odlikovanja. 

Du 1-Nun i pobožni sledbenik 

Jedan Du '{-Nunov sledbenik se četrdeset puta povlačio u četrdesetodnevnu 
osamljenost, četrdeset puta je stajao pred Arafatom, i četrdeset godina je sprovodio 


noćna bdenja. Četrdeset dugih godina je stražario nad riznicom svoga srca. Jednoga 
dana je došao kod Du 'I-Nuna. 


"Sve sam to ja uradio", rekao je. "Uza sve što sam prepatio, Prijatelj mi nije rekao 
ni jednu jedinu reč niti mi je uputio makar jedan pogled. Ne obazire se na mene, 
niti mi išta otkriva iz Nevidljivog sveta. Ja ne govorim sve ovo da bih se hvalio. 
Naprosto iznosim činjenice. Uradio sam sve što je bilo u moći ovakvog ubogog 
bednika. I ne žalim se na Boga. Samo iznosim činjenice, to da sam i srce i dušu po- 
svetio služenju Njemu. I kazujem povest o tuzi moje zle sudbine, priču o mome 
jadu. Ne govorim ovo zato što mi je srce postalo umorno od poslušnosti. Jedino se 
plašim da će sve ostati isto, ukoliko mi je suđeno da poživim. Jer, celog svog veka. 
sam kucao nadajući se, ali ne čuh nikakav odgovor. I sada mi je postalo teško da to i 
dalje podnosim. Pošto si ti lekar unesrećenih i uspešan davalac recepata mudraca, 
pomozi sada meni, nevoljniku." 


"Idi i dobro se najedi večeras", preporučio mu je Du '1-Nun. "Izostavi molitvu 
pred spavanje i tokom cele noći se dobro naspavaj. Jer, može biti da će ti se 
Prijatelj, ako već neće da ti se pokaže na blagonaklon način, pokazati barem da te 
ukori; ako neće da te pogleda sa saosećanjem, pogledaće te sa strogošću." 


Derviš je otišao i do sita se najeo. Srce mu nije dopuštalo da odustane od molitve 
pred spavanje, te je obavio molitvu i zaspao. Te noći je video u snu Proroka. 

"Tvoj Prijatelj te pozdravlja", reče mu Prorok. "1 kaže: 'Mekušac i bednik je, a ne 
istinski čovek, onaj ko dođe u moj dvor i začas bude sit. Suština cele stvari jeste u 
čestitosti življenja, bez ikakvih prebacivanja. Ja, Svemoćni Bog, objavljujem ti da 
sam tvome srcu dao žarku želju od četrdeset godina i dopuštam ti da dostigneš sve 
ono čemu si se nadao i da ispuniš sve svoje želje. Ali prenesi Moje pozdrave onom 
lupežu i licemeru Du '1-Nunu. 1 ovako mu reci: 'Licemeru i lažovčino, ukoliko javno 
ne pokažem tvoju sramotu pred celim gradom, onda Ja nisam tvoj Gospod. Gledaj 
da više ne obmanjuješ nesrećne ljubitelje Moga dvora i da ih ne teraš od njega." 


Sledbenik se probudio i bio je savladan ridanjem. Otišao je i ispričao Du '!-Nunu 
ono što je video i čuo. Kada je čuo reči: "Bog ti šalje pozdrave i proglašava te lice- 
merom i lažovom", Dun '1-Nun se dugo valjao po zemlji od radosti i plakao od ushi- 
ćenja. 

Anegdote o Du T-Nunu 

Ovako pripoveda Du 'l-Nun: 

Lutao sam planinama kad spazih družinu ožalošćenih ljudi na okupu. 

"Šta vas je to zadesilo?", upitao sam. 

"Postoji jedan bogomoljac koji živi ovde u ćeliji", odgovorili su. "Jednom godišnje 
on izlazi napolje i diše na ove ljude i oni svi bivaju isceljeni. Potom se vraća u svoju 
ćeliju i ne izlazi iz nje do sledeće godine." 

Strpljivo sam čekao dok nije izašao. Ugledao sam iscrpljenog čoveka, bledih 
obraza i upalih očiju. Strah od njega izazvao mi je drhtavicu. Samilosno je pogledao 
na gomilu sveta. Zatim je podigao pogled ka nebu i nekoliko puta dunuo na ne- 
srećnike. I svi su bili isceljeni. 

Kad se spremao da se vrati u ćeliju, uhvatih ga za skut. 

"Tako ti ljubavi prema Bogu", uzviknuh. "Ti si iscelio spoljnu bolest; preklinjem 
te da isceliš i unutrašnju bolest." 

"Du ?l-Nun", reče on, netremice me gledajući, "skloni svoju. ruku sa mene. 
Prijatelj posmatra sa vrhunca sile i veličanstva. Ako te vidi da se hvataš za nekog 


drugog osim za Njega, ostaviće te toj osobi, i tu osobu tebi, i stradaćete jedan pored 
drugoga." 


Rekavši to, povukao se u svoju ćeliju. 

Jednoga dana Du 'l-Nunovi prijatelji dođoše k njemu i zatekoše ga kako plače. 
"Zbog čega plačeš?", upitaše ga. 


"Sinoć kada sam metanisao u molitvi", odgovorio im je, "oči mi se sklopiše u snu. 
Videh Gospoda, i On mi reče: 'O, Abu 1-Fejze, stvorio sam sva bića i ona su se 
razdvojila na deset delova. Ponudio sam im materijalni svet; devet od tih deset 
delova okrenulo se ka materijalnom svetu. Jedan deo bio je iznad toga. Taj se deo 
takođe razdvojio na deset. delova. Ponudio sam im raj; devet delova se okrenulo 
prema raju. Preostao je jedan deo. I taj deo se takođe razdvojio na deset delova. 
Doneo sam pakao pred njih; svi su pobegli i raspršili se u strahu od pakla. Samo 
jedan deo je ostao, oni koji nisu bili primamljeni miaterijalnim svetom i nisu bili 
naklonjeni raju, niti su se uplašili od pakla. Rekao sam im: "Sluge moje, vi ne marite 
za materijalni svet, niste naklonjeni raju, i niste se uplašili pakla. Za čime vi 
čeznete?" Svi su podigli glave i uskliknuli: Ti najbolje znaš za čime mi žudimo'." 


Jednoga dana Du '!-Nunu je prišao neki dečak i rekao mu: "Ja imam sto hiljada 
dinara. Hoću da ih potrošim u tvoju korist. Želim da potrošim to bogatstvo na tvoje 
derviše." I : 


"Jesi li punoletan?", upita ga Du '1-Nun. 
"Nisam", odgovorio je. 


"Onda nisi ovlašćen da izdaješ novac", objasni mu Du 'l-Nun. "Strpljivo sačekaj 
da postaneš punoletan." 


Kada je postao punoletan, momak je ponovo došao kod Du '!-Nuna i pokajao se 
na njegovim rukama. Zatim je sve to bogatstvo poklonio dervišima, sve dok mu nije 
preostalo ništa od sto hiljada dinara. 


Jednoga dana pojavila se vanredna potreba, a dervišima ništa nije ostalo, pošto su 
potrošili sav novac. 


"Kakva šteta što nemam još sto hiljada, da mogu da ih potrošim na ove divne 
ljude", reče darodavac. 


Kada ga je Du 'l-Nun čuo kako govori te reči, shvatio je da ovaj još nije prodro u 
unutarnju stvarnost mističkog života, budući da su mu se ovozemaljske stvari i dalje 
činile važnima. Pozvao je mladića. 

"Otidi u kuću tog-i-tog apotekara", naredio mu je. "Reci mu da mu poručujem 
da ti da taj i taj lek u vrednosti od tri dinara." 
Mladić je otišao do apotekara i ubrzo se vratio. 


"Gada to stavi u avan i sitno istucaj", naložio mu je Du '1-Nun. "Onda preko toga 
nalij malo ulja, dok ne postane nalik testu. Napravi od toga tri pilule i svaku probo- 
di iglom. A onda mi ih donesi." 


Mladić je izvršio njegove naloge i doneo pilule. Du 'I-Nun ih protrlja u šaci i dunu 
na njih i one se pretvoriše u tri rubina kakvi nikada nisu viđeni. 


"E, a sada ih odnesi na pazar i saznaj na koliko ih procenjuju"; naloži mu Du 
'}-Nun. "Ali nemoj ih prodavati." 


Mladić je odneo rubine na tržnicu i pokazao ih. Svaki od njih je bio procenjen na 
hiljadu dinara. Vratio se i saopštio to Du 'l-Nunu. 


"A sada ih stavi u avan i istucaj ih i prah baci u vodu", naredi mu ovaj. 
Mladić je i to izvršio i bacio prah u vodu. 


"Sinko", reče mu Du 'l-Nun, "ovi derviši nisu gladni zbog manjka hleba. To je 
njihov slobodan izbor." 


Mladić se pokajao i duša mu se probudila. Svet više nije imao nikakvu vrednost u 
njegovim očima. I 


Du 'l-Nun je ispričao i ovu storiju: ! 
Trideset godina sam pozivao ljude da se pokaju, ali je samo jedna osoba došla na 
Božji sud sa prikladnom pokornošću. To se zbilo u sledećim okolnostima. 


Jednoga dana je knez sa svojom pratnjom prošao pored mene ispred ulaza u 
džamiju. Izgovorio sam: 


"Niko nije budalastiji od slabića koji se petlja sa snažnim čovekom." 
"Kakve su to reči?", zapitao je knez. 

"Čovek je slabić, a ipak se petlja sa Bogom koji je moćan", rekoh ja. 
Mladi knez je prebledeo. Ustao je i otišao. Sutradan se vratio. 

"Koji je put ka Bogu?", upitao me je. 

"Postoji mali put, a postoji i veći i uzvišeniji put", odgovorio sam mu. "Koji od ta 
dva želiš? Ako želiš mali put, napusti svet i telesne strasti i prestani da se ogrešuješ. 
Ukoliko, pak, želiš veći put, odreci se svega izuzev Boga i isprazni svoje srce od svih 
stvari." - 

"Uz Alahovu pomoć, odabraću isključivo veći put", izjavi knez. 

Sutradan je obukao vuneni ogrteć i stupio na mističnu stazu. S vremenom je po- 
stao svetac. 


: Sledeći događaj ispričao je Abu Džafar Jednooki: 
Bio sam sa Du '1-Nunom u društvu kada je bila prisutna i grupa njegovih sledbe- 
nika. Pričali su priče o tome kako nežive stvari izvršavaju naređenja. U prostoriji se 
nalazila i jedna sofa. 


"Primer", reče Du 'l1-Nun, "kako se nežive stvari povinuju naredbama sveca bio bi 
kada bih rekao onoj tamo sofi: 'Poskakuj oko kuće" i kada bi ona zaista počela da se 
kreće". 

Tek što je Du '!-Nun izgovorio te reči, sofa poče da kruži oko kuće, a potom se 
vrati na svoje mesto. Videvši to, jedan od prisutnih mladića briznuo je u plač i pre- 
dao dušu. Oprali su mu telo na toj istoj sofi i sahranili ga. 


Jednom je neki čovek došao Du 'l-Nunu i rekao mu: "Imam dug, a nemam 
načina da ga isplatim". 


Du '1-Nun podiže jedan kamen sa zemlje i dade mu ga. Čovek ponese kamen na 
pijacu. Ovaj se pretvorio u smaragd. Prodao ga je za četiri stotine dinara i isplatio 
svoje dugovanje. 


Izvesni mladić stalno je govorio protiv sufija. Jednoga dana Du 'I-Nun je skinuo 
prsten sa svoga prsta i pružio mu ga. 


"Odnesi ga na tržnicu i založi ga za jedan dinar", rekao mu je. 


Mladić odnese prsten na tržnicu, ali tamo nisu hteli da ga uzmu za više od jednog 
dirama. Mladić se vratio sa tom vesti. 

"A sada ga odnesi juvelirima i vidi koliko ga oni cene", naloži mu Du 'l-Nun. 
Juveliri su procenili prsten na hiljadu dinara. 


"Ti o sufijima znaš toliko", reče Du "!-Nun mladiću kada se vratio, "koliko i one 
dućandžije na tržnici znaju o ovom prstenu". 


Mladić se pokajao, i više nikada nije izrazio nepoverenje prema sufijima. 


Du '1-Nun je žudeo za sekbeđem (izvesno jelo) celih deset godina, ali nikada nije 
zadovoljio tu žudnju. Jedne večeri uoči praznika, duša u njemu se oglasi: "Kako bi 
bilo kada bi nam sutra priuštio parče sekhađa kao prazničnu gozbu?" 


"Dušo", odgovori Du "|-Nun, "ako hoćeš da to uradim, onda se saglasi sa mnom 
večeras u pojanju celoga Kurana". 


1 duša se saglasila. Sutradan je Du 'I-Nun pripremio sekhađi metnuo ga pred svo- 
ju dušu. Oprao je prste i stajao u molitvi. 


"Šta se dogodilo?", upitao ga je neko. 


"Upravo sada", odgovori Du 'l-Nun, "moja mi duša reče: 'Najzad sam posle 
deset godina ispunila svoju želju!. "Boga mi', rekao sam joj, 'nećeš ispuniti tu 
želju!." 

Pripovedač ovog događaja tvrdi da tek štoje Du '1-Nun to rekao, jedan čovek uđe 
i stavi pred njega činiju sekbađa. 


"Učitelju", rekao je čovek, "nisam došao po svom nahođenju. Poslat sam. 
Dozvoli mi da objasnim. Ja zarađujem za Život kao stražar i imam decu. Već neko 
vreme ona me mole za sekbađ i ja sam uštedeo za njega. Sinoć sam napravio taj 
sekbađ za praznik. Danas sam u snu video krasotu Izaslanika Božjeg koja ulepšava 
ovaj svet. 'Ako hoćeš da me vidiš u jutro uzdizanja', reče mi Prorok, 'odnesi to Du 
'1-Nunu i reci mu da se Muhamed, sin Abda Alaha, sina Abda el-Motaleba, zauzeo 
za njega da na trenutak sklopi primirje sa svojom dušom i da proguta nekoliko 


IMA 


zalogaja". 


"Povinujem se", reče Du 'I-Nun nlačući. 

. "Kada je Du 'I-Nun ležao na samrtničkoj postelji, njegovi ga prijatelji upitaše: "Šta 
želiš" 


"Moja je želja", odgovorio je, "da pre no što umrem, makar to bilo i na samo 
jedan trenutak, budem svestan Njega". 


Zatim je kazao sledeće stihove: 


- Strah me je oslabio, 
Zudnja me je satrla, 
Ljubav me je obmanula, 
Bog me je. oživeo i obodrio. 
-Sledećeg dana izgubio je svest. U noći njegovog odlaska sa ovoga sveta, 
sedamđeset osoba videlo je Proroka u snu. Svi su izvestili da je Prorok rekao: 
"Dolazi Božji prijatelj. Izašao sam da mu poželim dobrodošlicu." 


Kada je preminuo, na čelu mu je bilo ispisano zelenim slovima: "Ovo je Božji 
prijatelj. Umro je u ljubavi prema Bogu. Ovo je Božje pogubljenje Božjim mačem." 


. Kada su podigli njegov kovčeg da ga odnesu do groba, sunce je izuzetno snažno 
grejalo. Ptice su se spustile iz vazduha i lepršajući krilima držale njegova mrtvačka 
nosila u senci od njegove kuće sve do groblja. Dok su ga nosili duž druma, mujezin 
je pojao poziv na molitvu. Kada je stigao do reči o uzimanju zakletve, Du '!-Nun 
podiže prst iz mrtvačkog pokrova. 

"Živ je!", podiže se vika. 


Spustili su mrtvačka nosila. Prst mu je bio uperen, ali on je bio mrtav. Koliko god 
da su se trudili, nisu mogli da mu spuste prst. Kada je egipatski narod to video, 
postideo se i pokajao za sve nepravde koje mu je naneo. Nad njegovim prahom čini- 
li su stvari koje se ne mogu rečima opisati. 

Abu Jazid el-Bestami 


Abu Jazid Tajfur ibn Isa ibn Sorušan el-Bestamijje rođen se u Bestamu, u severo- 
istočnoj Persiji, kao unuk zoroastrijanca; tamo je i umro 261. (874) ili 264. (877) 
godine, i tamo se još nalazi njegov mauzolej. Osnivač ekstatičke ("opijene") škole 
sufizma, čuven je po smelosti izražavanja potpune mistične udubljenosti u Božan- 
sko. Naročito je njegov opis putovanja na Nebo (podražavanje "voznesenja" Proro- 
ka Muhameda), mnogo obrađivan od kasnijih pisaca, izvršio snažan uticaj na 
imaginaciju svih koji su usledili nakon njega. ; 

Abu Jazidi Bestami: rođenje i mlade godine 


Deda Abua Jazidija Bestamija bio je zoroastrijanac; otac mu je bio jedan od 
vodećih građana Bestama. Abu Jazidov vanredan tok života je počeo još u vreme 
kada se nalazio u majčinoj utrobi. 


"Svaki put kada stavim sumnjiv zalogaj u usta", govorila bi njegova majka, "i 
kreneš da se mičeš i buniš u mojoj utrobi i ne smiruješ se sve dok ga ne izvadim iz 
usta". SON 


Ovo saopštenje je potvrđeno i rečima samog Abua Jazida. 
"Šta je za čoveka najbolje na ovoj stazi?", pitali su ga. 
"Prirođeno blaženstvo", odgovorio je. 

"A ako ono nedostaje?" 

"Snažno telo." 

"A ako i ono nedostaje?" 

"Pažljivo uvo." 

"A mimo toga?" 

"Znalačko srce." 

"A mimo toga?" 


"Opažajuće oko." 

"A mimo toga?" 
"Iznenadna smrt." 


Kada je došlo vreme za to, mati ga je poslala u školu. Učio je Kuran i jednoga 
dana je njegov učitelj tumačio značenje stiha Sure o Lokmariuu: Sudi zahvalan Meni 
kao i svojim roditeljima. Ove reči dirnule su Abua Jazida u srce. SE 


"Gospodine", rekao je, spuštajući svoju tablicu, "molim vas za dopuštenje da 
odem kući i kažem nešto svojoj majci." 


Učitelj ga je pustio i Abu Jazid je otišao kući. 


"Hej, Tajfure", uskliknu njegova mati, "zašto si došao kući? Jesu li ti dali neki 
poklon ili postoji neki naročiti povod?" I ' ki 


"Ne", odgovori joj Abu Jazid. "Stigao sam do stiha u kojem mi Bog nalaže da 
služim Njega i tebe. A ja ne mogu da budem kućenik u dve kuće istovremeno. Taj 
stih me je žacnuo. Ili zamoli Boga za mene, kako bih mogao biti potpuno tvoj, ili me 
daj Bogu u šegrte, Kako bih mogao u celosti da živim sa Njim." 


"Sine moj, ustupam te Bogu i oslobađam te tvoje dužnosti prema meni", reče 
njegova majka. "Idi i budi Božji." 


"Dužnost za koju sam pretpostavljao da je poslednja od svih dužnosti se 
ispostavila kao prva i glavna", sećao se kasnije Abu Jazid. "A to je bilo da ugodim 
svojoj majci. Ugađajući njoj, postigao sam sve ka čemu sam težio u mnogim svojim 
delima samodiscipline i bogosluženja. To se dogodilo na sledeći način. Jedne noći 
mati je od mene zatražila vode. Pošao sam da joj je donesem, ali krčag je bio 
prazan. Uzeo sam bokal, ali vode nije bilo ni u njemu. Zato sam se spustio do reke i 
napunio bokal vodom. Kada sam se vratio kući, moja majka je bila zaspala. 


"Noć je bila ledena. Držao sam bokal u ruci. Kad se probudila iz sna, pila je vode 
i blagosiljala me. A onda je primetila da mi je bokal zamrznut za ruku. "Zašto nisi 
stavio bokal u stranu?", uskliknula je. 'Bojao sam se da bi mogla da se probudiš 
kada ja nisam tu', odgovorio sam. 'Ostavi vrata pritvorena', reče tad moja majka. 


"Skoro do svitanja sam ostao budan kako bih bio siguran da li su vrata pritvorena 
ili ne i da ne bih zanemario njenu zapovest. U času svitanja, ono za čime sam toliko 
tragao kročilo je na vrata." 

Nakon što ga je majka ustupila Bogu, Abu Jazid je napustio Bestam i trideset 
godina lutao od jedne do druge zemlje, disciplinujući .se stalnim bdenjem i 
gladovanjem. Učio je od stotinu i trinaest nastavnika i izvukao korist od svih njih. 
Među njima je bio i jedan po imenu Sadik. Jednom prilikom je Abu Jazid kao i 
obično sedeo pokraj njegovih nogu kada učitelj iznenada reče: 

"Abu Jazide, donesi mi onu knjigu sa prozora." 

"Prozora? Kojeg prozora?", upitao je Abu Jazid. 

"Šta", reče učitelj, "sve ovo vreme si dolazio ovde, a nisi video prozor?" 

""Nisam", odgovorio je Abu Jazid. "Šta se mene tiče prozor? Kada se nalazim 
pred tobom, zatvaram oči za sve ostalo. Nisam došao da blenem naokolo." 

"Budući da je tako", reče mu učitelj, "vrati se u Bestam. Tvoj zadatak je završen." 

Abuu Jazidu je bilo nagovešteno da se na određenom mestu može naći izvrstan 
učitelj. Izdaleka je došao da ga vidi. Kad se približio, video je kako čuveni učitelj 
pljuje u pravcu Meke. Bez oklevanja se udaljio. 

"Da je bilo šta postigao na stazi", primetio je, "nikada ne bi mogao ovako grubo 
da prekrši zakon". 

U vezi ovoga se tvrdi da je njegova kuća bila na četrdeset koraka od džamije i da 
nikada nije pljunuo na put iz poštovanja prema džamiji. 


Abu Jazidu je trebalo punih dvanaest godina da stigne do Kabe. Razlog je bio taj 
što je kod svakog usputnog molilišta spuštao svoju molitvenu prostirku i obavljao 
dve rake. 


"Ovo nije trem nekog zemaljskog kralja", govorio bi, a da čovek može da prođe 
pokraj njega bez zadržavanja". 


I tako je najzad stigao do Kabe, ali te godine nije otišao u Medinu. 


"Bilo bi neuljudno da od toga napravim samo dodatak ovom obilasku", objasnio 
je. "Za Medinu ću zasebno obući odoru hodočasnika." 

Sledeće godine se još jednom vratio, obukavši drugu hodočasničku odeću na 
početku pustinje. U jednom gradu kojim je usput prolazio mnoštvo ljudi je postalo 
njegovim sledbenicima; kad je odlazio, gomila je krenula za njim. 

"Ko su ti ljudi?", zapitao je, osvrnuvši se iza sebe. 

"Oni žele da ti prave društvo", stigao je odgovor. | 
"Gospode Bože!", uskliknu Abu Jazid. "Preklisjem Te, ne sakrivaj svoja stvore- 
nja od sebe pomoću mene!" 
Zatim, želeći da im iz srca odstrani ljubav prema njemu i da ukloni zapreku sebe 
samog sa njihovog puta, posle jutarnje molitve ih je pogledao i rekao: "Vagliru ja 
sam Bog; nema boga do Mene; stoga se Meni molite 1 služite me" 

"Ovaj čovek je poludeo!", povikali su. I onda ga napustiše i udaljiše se. 

Abu Jazid je nastavio svojim putem. Na drumu je naišao na lobanju na kojoj je 
pisalo: Gruvi, nem, slepi - oni ne razumeju. 

Podigavši lobanju sa usklikom, poljubio ju je. 

"Biće da je ovo glava", promrmljao je, "sufija, poništenog u Bogu - on nema uvo 
da čuje večni glas, nema oko da vidi večnu lepotu, nema jezik da veliča Božju slavu, 
niti razum da shvati ni trunku istinskog znanja o Bogu. Ovaj stih je 0 njemu." 


Jednom je Abu Jazid išao putem sa osedlanom kamilom na koju je uprtio svoje 
zalihe hrane. I 

"Jadna mala: kamila, kako težak teret nosi", uzviknuo je neko. "To je zaista 
bezdušno." | | 

Pošto čovek nije prestajao da ponavlja te reči, Abu Jazid mu na kraju odgovori: 

"Mladiću, nije mala kamila ta koja podiže teret".., " 
_ Čovekje pogledao da vidi dali je tovar stvarno na leđima kamile. I primetio je da, 
je teret za čitav pedalj iznad njenih leđa i da kamila ne oseća nikakvo opterećenje. 

"Slava Bogu, kakvo čudesno delo!", uzviknu čovek. 

"Ako ti zatajim stvarne činjenice o sebi, napadaš me jezikom pokude", reče Abu 
ae " A ukoliko ti ih otkrijem, ne možeš da ih podneseš. Šta čovek da radi sa 
ti 0 m ? " . k 


Nakon što je obišao Međinu, Abu Jazidu je stigao nalog da se vrati da se stara 0 
svojoj majci. Stoga je krenuo za Bestam, praćen mnoštvom ljudi. Vest se proširila 
gradom i narod Bestama izašao je da mu poželi dobrodošlicu sa dalekog putovanja. 
Postojala je nogućnost da Abu Jazid bude toliko preokupiran njihovom pažnjom da 

ga to odvoji od Boga. Kad su mu prišli, izvukao je iz rukava jednu veknu. A bio je 
ramazan; on je i pored toga zastao i jeo veknu. Kad je narod Bestama to video, 
okrenuo se od njega. 


"Zar niste videli?", obratio se Abu Jazid svojim pratiocima. "Ispoštovao sam Zapo- 
vest svetog zakona, a čitav narod me se odrekao." 


Strpljivo je sačekao da padne noć. U ponoć je ušao u Bestam i, stigavši do 
majčine kuće, zastao osluškujući. Čuo je kako njegova majka obavlja svoje obredno 
pranje i moli se: 

"Gospode Bože, pobrini se za našeg izgnanika. Učini da mu srca svih šeika budu 
naklonjena i daj da sve poslove uspešno obavi." 

Čuvši te reči, Abu Jazid zaplaka. Zatim pokuca na vrata. 

"Ko je to?", uzviknu majka. 

"Tvoj izgnanik", odgovorio je. 

Mati plačući otvori vrata. Pogled joj je bio zamagljen. 

"Tajfure", obratila se sinu, "znaš li šta mi je zamaglilo pogled? To što sam toliko 
plakala što sam razdvojena od tebe, a i leđa su mi dvostruko pogrbljena od tereta 
jada koji sam podnosila." 

Uzlaženje Abua Jazida 


Abu Jazid je ispričao sledeće: 


Netremično sam gledao u Boga okom izvesnosti pošto me je unapredio u položaj 
nezavisan od svih stvorenja i prosvetlio me svojom svetlošću, otkrivši mi čuda 
Njegovih tajni i pokazavši mi veličanstvenost Njegovog Bića. 


Zatim sam sa Boga uperio pogled na sebe i dobro razmotrio tajne i osobine 
samoga sebe. Moja svetlost bila je tama u poređenju sa svetlošću Božjom; moja vele- 
lepnost se smanjila do potpune neuglednosti pokraj velelepnosti Božje; moja slava 
je pored Božje slave postala puka razmetljivost. Tamo je sve bilo čistota, dok je ovde 
sve bilo prljavština i gadost. 


Kada pogledah ponovo, videh svoje biće pri Božjoj svetlosti. Shvatio sam da moj 
sjaj potiče od Njegove krasote i sjaja, Šta god da sam činio, bio sam u stanju da 
činim posredstvom Njegove svemoći. Šta god da je oko moga fizičkog tela opažalo, 

opažalo je pomoću Njega. Zurio sam okom pravičnosti i istine; sve moje obožavanje 
. ibogosluženje je poticalo od Boga, a ne od mene, dok sam ja mislio da sam ja bio 
taj koji Ga je obožavao. 


Rekoh: "Gospode Bože, šta je ovo?" 
On reče: "Sve sam to Ja, i niko i ništa drugo do Ja" 


Zatim mi. je zašio oko, da više ne,bude sredstvo gledanja i da me tako spreči da 
gledam, pa je usmerio prodoran pogled moga oka u koren stvari, u Njegovo 
sopstveno Biće. Ukinuo me je iz miog vlastitog postojanja i učinio da budem nepro- 
lazan pomoću Njegove neprolažnosti i proslavio me je. Razotkrio mi je Njegovo sop- 
stveno Biće, Njegovu Suštinu, nesukobljenu sa mojom privatnom egzistencijom. 
Tako je Bog, jedina Istina, umnožio u meni zbilju. Putem Boga sam gledao u Boga i 
posmatrao sam Boga u zbilji. 


Boravio sam tamo neko vreme i našao spokoj. Zapušio sam uho borbe i napre- 
zanja; povukao sam jezik žudnje u grlo razočaranja. Odrekao sam se stečenog zna- 
nja i odstranio uplitanje niže duše koja poziva na zlo. Izvesno vreme sam ostao miran i 
tih, bez ijednog sredstva, i rukom Božje milosti počistio sam sve suvišno sa puta 
suštinskih principa. 

Bog je imao samilosti prema meni. Podario mi je večno Znanje i stavio mi u ždrelo 
jezik svoje kreposti. Stvorio mi je oko od Njegove svetlosti i sva sam stvorenja 
gledao posredstvom Boga. Sa jezikom Njegove kreposti sam opštio sa Bogom i od 
Božjeg sveznanja stekao sam znanje i pomoću Njegove svetlosti sam Ga gledao. 


On reče: "O, ti, potpuno bez ičega a sa svime, bez oruđa sa oruđem!" 


Ja rekoh: "Gospode Bože, neka ne budem zaveden ovim. Ne dozvoli mi da 

' postanem samozadovoljan svojim vlastitim postojanjem i da ne žudim za Tobom. 

Mnogo je bolje da Ti budeš moj bez mene, negoli da ja budem svoj bez Tebe. 
Mnogo je bolje da Tebi govorim preko Tebe, negoli da govorim sebi bez Tebe." 


On reče: "Sada predaj uvo zakonu, i nemoj prekršiti Moje zapovedi i zabrane, 
kako bi tvoja nastojanje zaslužila Našu hvalu." - 


Rekoh: "Ukoliko ispovedam veru i moje srce čvrsto veruje, ako pohvaljuješ, bolje 
je da hvališ Tebe nego Tvoga slugu; a ako okrivljuješ, Ti si čist od svake krivice." 


. On reče: "Od koga si to naučio?" 

Rekoh: "Onaj koji postavlja ovo pitanje zna bolje od onoga kome je ono 
postavljeno; jer on je ujedno i željeno i željnik, i odgovoreno i Odgovarač." 


Kada je video čistotu moje najdublje duše, tad moja duša začu klicanje Božjeg 
zadovoljstva; overio me je pečatom svoje dobre volje i miline. Prosvetlio me je i 
oslobodio me iz pomrčine putene duše i gadosti telesne, pohotljive prirode. Znao 
sam da kroz Njega živim; od Njegove izdašnosti raširih ćilim radosti u svome srcu. 

On reče: "Traži sve što poželiš". 

Rekoh: "Ja žudim za Tobom, jer si Ti izvanredniji od izdašnosti, uzvišeniji od 
darežljivosti, i pomoću Tebe sam našao zadovoljenje u Tebi. Pošto si Ti moj, namo- 


tao sam svitak izdašnosti i darežljivosti. Ne drži me odvojenog od Tebe i ne nudi mi 
ono što je sporedno u odnosu na Tebe." ' I 


Neko vreme mi se nije odazivao. Potom, stavljajući mi na glavu krunu veliko- 
dušnosti, reče: 


"Istinu zboriš, i ka ostvarenju težiš, budući da si video istinu i čuo istinu". 


Rekoh: "Ako sam video, pomoću Tebe sam video, i ako sam čuo, pomoću Tebe 
sam čuo. Ti prvi čuješ, a potom čujem ja." 


Lizrazih Mu mnoge slavopoje. Zbog toga mi je dao krila uzvišenosti, tako da sam 
leteo u arenama Njegovog sjaja i posmatrao čuda Njegove tvorevine. Primetivši 
moju slabost i uočivši moju nemaštinu, ojačao me je Njegovom sopstvenom snagom 
i ukrasio me Njegovim krašenjem. Položio mi je na glavu krunu velikodušnosti i 
otvorio preda mnom vrata palate Jedinstva. Kad je primetio da su moje osobine 
poništene u Njegovim osobinama, darovao mi je ime Njegovog vlastitog postojanja i 
opremio me Njegovom vlastitom suštinom. Jednota je postala očevidna; dvojnost se 
izgubila. 

On reče: "Naše zadovoljstvo je ono što je tvoje zadovoljstvo, a tvoje zadovoljstvo 
je ono što je Naše zadovoljstvo. Tvoj govor ne dopušta skrnavljenje, i niko te ne 
okrivljuje zbog tvoga jastva." 


Onda je učinio da iskusim ranu od uboda ljubomore i podozrivosti, i iznova me 
obodrio. Izađoh čist i bez primese iz topionice proveravanja. Zatim je progovorio: 


"Čije je kraljevstvo?" 


Rekao sam: "Tvoje". 

A On reče: "Čije je Gospodarenje?" 
"Rekao sam: "Tvoje". 
-AOnreče: "Čiji je Izbor?" 
Rekao sam: "Tvoj". 
Budući da su ovo bile iste one reči koje je čuo na početku ugovora, želeo je da mi 
demonstrira: da Njegova milost nije prethodila, kreacija nikada. ne:bi. bila našla 
mira ni počinka; da nije Ljubavi, Svemoć bi uzrokovala razarenje svega postojećeg. 


Zurio je u mene okom Neodoljivog kroz: medijum MED peti i još jednom 
nikakav trag mene nije bio vidljiv. | 


Bacao sam se u svojoj opijenosti u svaku dolinu. Topio sam svoje telo u svakoj 
retorti u vatri revnosti. Naterao sam u galop konja pustolovne potrage u širokom 
prostranstva. bespuća; nisam nalazio bolju lovinu od nemaštine, nisam otkrio ništa 
bolje od potpune nesposobnosti. Nisam video svetlost blistaviju od tišine, niti sam 
čuo bolji govor od zanemelosti. Postadoh stanovnik u. palati tišine; zatvorih se u 
napršnjak duhovne snage i mirnoće, dok stvari nisu doprle do svoje srži. Video j je 
moje spoljne i unutarnje delove ispražnjene od mana putene prirode. Otvorio j je 
procep olakšanja u mome potamnelom srcu i podario mi jezik oslobođenja i 
jedinstva. 


Tako sam sada imao jezik večite milosti i lepote, srce božanske svetlosti, oko 
božanstvene tvorevine. Uz Njegovu pomoć govorim, Njegovom sposobnošću shva- 
tam. Budući da živim kroz Njega, nikada neću umreti. Budući da sam dopro do 
ovog stanja, moj znak je večan, moja izražajnost neprolazna; moj jezik je jezik 
jedinstva, moj duh je duh oslobođenja. Ja ne govorim od sebe, da bih bio puko pri- 
čalo, niti govorim zbog sebe, da bih bio puki posetilac. On pokreće moj jezik kako 
je Njemu volja i u svemu tome ja sam samo prevodilac. U stvarnosti govornik je-On, 
ne ja. 


Tada, pošto me je uzdigao, On ponovo progovori: 
"Stvorenja žele da te vide". 
Rekao sam: "Ja ne želim da vidim njih. Ukoliko Ti želiš da me izvedeš 


pred stvorenja, neću Ti se opirati. Odđeni me u Tvoju Jednotu, tako da Tvoja 
stvorenja, kada me vide i zagledaju se u Tvoju izrađevinu, mogu da vide Majstora, 
dok mene tamo uopšte neće biti." 

Odobrio mi je ovu želju; stavio mi je na glavu krunu velikodušnosti i učinio da 
prevaziđem nivo moje telesne prirode. 


Zatim On reče: "Pojavi se pred Mojim stvorenjima". 


Izađoh jedan korak iz nazočnosti. Pri drugom koraku padoh naglavce. Začuh 
uzvik: 


"Dovedi Mi natrag Moga voljenog, jer on bez Mene ne može da živi, niti mu je 
poznat ijedan drugi put izuzev onog koji vodi ka Meni". 


Abu Jazid je saopštio i sledeće: 


Kada sam dosegao Jednotu - a to beše prva prilika kad sam gledao u jedinstvo 
(celinu; skladnost) - mnogo godina sam jurio tom dolinom na nogama razume- 
vanja, dok ne postadoh ptica čije telo beše od istovetnosti, čija krila behu od 
večnosti. Nastavio sam da letim na nebeskom svodu neuslovljenosti. Kada sam 
otišao od stvorenih stvari, rekoh: 


"Dosegao sam Tvorca". 


Zatim podigoh glavu iz doline gospodarstva. Iskapih pehar, za kojim žeđ u celoj 
večnosti nikada nisam bio utolio. Potom sam trideset hiljada godina leteo 
prostranstvom njegove Jednote, i još trideset hiljada godina sam leteo u božan- 
stvenosti, i još trideset hiljada godina sam leteo u Naročitosti. Kada se okončalo deve- 
deset hiljada godina, ugledao sam Abua Jazida, i sve što sam video, sve sam bio ja. 


Zatim predoh četiri hiljade pustoši i stigoh do kraja. Kada sam napregao pogled, 
videh sebe na početku ranga proroka. Onda sam sličan period napredovao u toj 
beskrajnosti, tako da rekoh: " 


"Niko nikada nije dopro do većih visina. Nijedan položaj ne može biti veličan- 
stveniji." 

Kada dobro pogledah, videh da mi se glava nalazi pored tabana jednog proroka. 
Tada sam spoznao da je kraj položaja svetaca tek početak položaja :proroka, a 
prema kraju položaja proroka ne postoji granica ni trajanje. 7 

Zatim je moj duh natkrilio čitavo gospodarstvo i bili su mu izloženi raj i pakao, ali 
se on na to nije nimalo obazirao. Ma šta da se pojavljivalo pred njim, on nije mogao 
da strada. Nije stigao pred dušu nijednog proroka, a da je ne pozdravi. Kada je 

stigao do duše Božjeg Izabranika, mir neka je sa njim, ugledao je sto hiljada 
vatrenih okeana bez kraja i hiljadu svetlosnih koprena. Da sam makar i stopalo 
zamočio u prvi od tih okeana, bio bih satrt i prepušten propasti. Zbog toga posta- 
doh toliko prepadnut strahopoštovanjem i zbunjenošću, da ništa od mene nije bilo 
ostalo. Ma koliko da sam želeo da budem u stanju da vidim makar jedan kočić od 
šatora Muhameda, Božjeg Apostola, nisam imao hrabrosti. Premda sam dospeo do 
Boga, nisam imao smelosti da dođem do Muhameda. I 


Tada Abu Jazid reče: "O, Bože, koju bilo stvar da sam video, sve to je bilo ja. Za 
mene nema puta do Tebe, sve dok ovo 'ja' preostaje; za mene nema prevazilaženja 
moje ličnosti. Šta treba da uradim?" 


Stiže naredba: "Da budeš spasen od te ličnosti, sledi Našeg voljenog, Arapina 
Muhameda. Pospi po svome oku prašinu s njegovih stopala i nastavi da ga pratiš." 


Abu Jazid i Jakjaji Muad 


Jabjaji Muad je u pismu Abu Jazidu napisao: "Šta kažeš za čoveka koji je ispio 
pehar vina i postao opijen iz večnosti u večnost?" 


Abu Jazid je odgovorio: "To ja ne znam. Ali ono što znam jeste to da ovde postoji 
- čovek koji za samo jednu noć i jedan dan ispija sve okeane večnosti i zatim traži 
još." 

Jahjaji Muad ponovo napisa: "Imam da ti kažem jednu tajnu, ali naše mesto 
sastanka je u raju, Tamo ću ti je reći u senci tube." A uz pismo je poslao i veknu 
hleba rekavši: "geik od ovoga mora imati vajde, budući da sam je zamesio vodom sa. 
zemzemskog bunara". — : 


U svome odgovoru Abu Jazid povodom Jahjine tajne kaže: "Što se tiče mesta 
sastanka koji spominješ, ja sa Njime u svesti već sada raspolažem posedovanjem = 
Raja i hladovinom drveta tuba. A što se tiče vekne, ipak se njome ne mogu 
okoristiti. Naveo si kojom si vodom je zamesio, ali nisi spomenuo koje si seme 
zasejao." 

Na ovaj način se u Jahjaji Muadu začela silna žudnja da poseti Abua Jazida. 
Stigao je u vreme molitve pred spavanje. 


"Nisam tada mogao da uznemiravam šeika", sećao se Jahja. "Ali isto tako nisam 
mogao ni da se uzdržim do jutra. Stoga sam krenuo ka mestu u pustinji gde su mi 
rekli da ga mogu naći. Nađoh ga kako obavlja molitvu pred spavanje, a zatim je sve 

do sutradan stajao na vrhovima prstiju. Stajao sam u krajnjoj zapanjenosti i slušao 
ga kako se cele noći moli. Kada je svanulo, izrekao je reči: "Kod Tebe tražim zaklon 

od traženja ovog položaja od Tebe". 


Tada Jahja, povrativši se, pozdravi Abua Jazida i zapita ga šta ga je to zadesilo te 
noći. 

"Bilo mi je pobrojano više od dvadeset položaja", reče mu Abu Jazid. "Ja ne 
želim nijedan od njih, pošto su sve to položaji zastiranja." 

"Učitelju, zašto nisi tražio spoznaju od Boga, shvativši da je On kralj kraljeva i da 
je rekao: 'Traži sve što poželiš?"", zapita ga Jahja. 

"Ćuti!", uzviknu Abu Jazid. "Nepoverljiv sam prema samom sebi da Ga 
upoznam, jer ne želim da Ga zna bilo ko osim Njega. Tamo gde je Njegovo znanje, 
šta ja imam tu da se mešam? To je odista Njegova volja, Jahja, samo On, i niko 
drugi, treba da Ga zna." 


"Pomoću. veličanstva Božjeg", molio ga je Jahja, "pokloni mi deo dara koji si 
primio noćas". 


"Kad bi ti bili dati izabraništvo Adamovo, svetost Gabrielova, žudnja Mojsijeva, 
čistota Isusova i ljubav Muhamedova", odgovori Abu Jazid, "ti i dalje ne bi bio 
zadovoljan. Tražio bi još, prevazilaženje svega. Drži svoj pogled nepomičan u visini 
i ne spuštaj ga; jer na šta god da se spusti, time ćeš biti prekriven." 


Abu Jazid i njegov učenik 


Bio jedan isposnik koji je bio jedan od najvećih svetaca Bestama. Imao je svoje 
sledbenike i obožavaoce, ali istovremeno nikada nije odsustvovao iz Abu Jazidovog 
kružoka. Slušao je sve njegove besede i sedeo sa njegovim pratiocima. 


Jednoga dana poverio se Abu Jazidu: "Učitelju, danas je trideset godina kako 
držim neprekidni post. I po noći se molim, tako da nikada ne spavam. A ipak nisam 
u sebi otkrio ni traga onome znanju o kojem ti govoriš. Bez obzira na sve to, ja 
verujem u tvoje znanje i volim tvoje propovedi." 


"I da tri stotine godina", reče mu Abu Jazid, "postiš danju i moliš se noću, nikada 
ne bi razumeo ni atom ove besede". 


"Zbog čega?", pitao je učenik. 
"Zato što si prekriven svojom vlastitom ličnošću", odgovori Abu Jazid. 

"Koji je lek za to?", pitao je čovek. | 
"Ti to nikada nećeš prihvatiti", glasio je odgovor. 
"Hoću, prihvatiću", rekao je čovek. "Kaži mi, kako bih mogao da uradim ono što 

mi naložiš. 


"Vrlo dobro", reče Abu Jazid. "Iz ovih stopa idi i obrij glavu i bradu. Skini tu 
odeću koju nosiš i veži oko bedara pokrivku od kozje vune. Obesi oko vrata torbu sa 
orasima, pa pođi na tržniču. Okupi koliko god možeš dece, i reci im: 'Daću orah 
svakome ko me ošamari'. Na taj način prođi čitavim gradom, a posebno zadi svuda 
gde te ljudi poznaju. To je tvoj lek." 


"Neka je slava Bogu! Nema boga do Boga"; uskliknuo je učenik čuvši ove reči. 

"Daje bezbožnik izgovorio tu formulu, postao bi vernik", primeti Abu Jazid. "A 
ti si izgovorivši istu tu formulu postao mnogobožac." 

"Otkud to?", zapita učenik. 

"Zato što si procenio da si suviše veliki i važan da bi bio kadar da učiniš ono što 


sam ti rekao", odgovori Abu Jazid. "Eto zbog čega si postao mnogobožac. Upo- 
trebio si tu formulu da izraziš svoju sopstvenu važnost, a ne da proslaviš Boga." 


"Ja to ne mogu da uradim", bunio se čovek. "Daj mi neke druge naloge." 
"Lek je ono što sam ti rekao", tvrdio je Abu Jazid. 
"Ja to ne mogu", ponovio je čovek. 


"Zar ti nisam najavio da nećeš to učiniti, da me nikada nećeš poslušati?", reče 
Abu Jazid. . 


Anegdote o Abuu Jazida=— 


"Dvanaest godina", rekao je Abu Jazid, "bio sam kovač svoje duše. Gurao sam je 
u topionicu discipline i dovodio je do crvenog usijanja u ognju istrajnog pregnuća, a 
onda je stavljao na nakovanj poniženja i udarao je čekićem samooptuživanja, dok 
od svoje duše nisam oblikovao ogledalo. Pet godina sam bio svoje sopstveno ogle- 
dalo i glačao sam to ogledalo svim vrstama pobožnog služenja i povinovanja. Nakon 
toga sam godinu dana zurio u svoj odraz i video sam oko svoga struka nevernički 
pojas obmane i koketerije i samouvažavanja, pošto sam se uzdao u svoje sopstvene 
činove pokornosti i hvalio svoje ponašanje. Pet narednih godina sam se naprezao, 

dok taj pojas nije pukao i ja se ponovo osetio Muslimanom. Pogledah na sva bića i 
videh da su mrtva. Rekoh četiri A/aku akbara nad njima i, vrativši se sa njihove 
sahrane bez vreve Božjih stvorenja, uz Božju pomoć stigoh do Boga." 


Uvek kada bi došao pred vrata džamije, Abu Jazid bi se neko vreme zadržao i 
plakao. 


"Zbog čega to radiš?", postavljeno mu je pitanje. 


"Osećam se kao žena koja ima menstruaciju i snebiva se da stupi unutra i zagadi 
džamiju", odgovorio je. 


Jednom prilikom Abu Jazid je krenuo na putovanje u Heđaz, ali tek što je pošao 
već se vratio. 


"Nikada ranije nisi pretrpeo neuspeh u svome naumu", komentarisali su. "Zašto 
si sada podbacio?" 


"Tek što sam izbio na drum", odgovorio je, "kad ugledah nekog crnog čoveka 
kako stoji sa isukanim mačem. 'Ako se vratiš, sve je u redu. Ako ne, odseći ću ti gla- 
vu od tela. Ostavio si Boga u Bestamu", dodao je, 'i krenuo prema Svetom Domu."" 


"Jedan čovek me je presreo na drumu", sećao se Abu Jazid. 
'"Kuda ideš?', pitao je. 

'"Na hadžiluk', odgovorio sam. 

'"Koliko para nosiš sa sobom?" 

'"Dvesto dirama." 


'""Pridi i daj mi ih', zahtevao je. 'Ja sam čovek sa porodicom. Obiđi oko mene 
sedam puta. To je tvoj hadžiluk.' 


"Uradio sam tako, i vratio se kući." 


Pir Omar izveštava da bi, kad je želeo da se izdvoji da bi se molio ili meditirao, 
Abu Jazid ulazio u svoj stan i pažljivo zatvarao sve prozore. 

"Plašim se", govorio bi, "da neki glas ili galama mogu da me uznemire." 
To je naravno bio Izgovor. 


Isaji Bestami kaže: "Trinaest godina sam se družio sa šeikom, a nikad ga nisam 
čuo da je izgovorio i jednu jedinu reč. Takav je bio sklop njegovog uma; samo bi 
spustio glavu na kolena. Povremeno bi podigao glavu, oglasio se uzdahom, pa bi se 
vratio svojoj meditaciji." . . 

'Sahlagi, komentarišući ovaj navod, tvrdi da se Abu Jazid odista tako ponašao 
kada je bio u stanju "kontrakcije"; međutim, onih dana kada je bio u stanju "eks- 
panzije", svako je imao ogromnu korist od njegovog govora. Ki 

"Jednom prilikom", nastavlja Sahlagi, "kada je bio u izdvojenju izgovorio je reči: 
'Neka je slava meni! Kako je uzvišeno moje gospodstvo!" Kada se vratio u nor- 
malnu svest, njegovi mu učenici rekoše da su sa njegovog jezika potekle takve reči. 
"Bog je vaš suparnik, i Abu Jazid je vaš suparnik", odgovorio je on. 'Ukoliko ponovo 
izgovorim takve reči, iseckajte me na komade. | 

"Esvakom od svojih učenika dao je po jedan nož, rekavši: 'Ako me ponovo čujete 
da govorim takve stvari, zakoljite me ovim noževima.? 

"I zaista se dogodilo da je iste reči izgovorio i po drugi put. Njegovi učenici se 
spremiše da ga ubiju. Međutim, cela prostorija beše ispunjena Abuom Jazidom. 
Učenici izvadiše cigle iz zidova i svaki od njih zamahnu na njega nožem. Noževi su 
bili efikasni isto kao da su njima udarali po vodi; nijedan udarac nije dao ni naj- 
manjeg rezultata. Zatim se taj oblik smanjio i Abu Jazid je izgledao sićušan poput 
vrapca, sedeći u niši za molitve. Učenici uđoše i rekoše mu šta se desilo. 'Ovo što 
sada vidite je Abu Jazid', napomenuo je. 'Ono nije bio Abu Jazid.'" 


Jednom je Abu Jazid uzeo u ruku jednu crvenu jabuku i posmatrao je. 
"Ovo je divna jabuka", rekao je. 
Unutar njega progovori glas: — 
"Abu Jazide, kako te nije sramota da Moje imenovanje upotrebljavaš za plod voćke?" 
Četrdeset dana njegova duša beše zaboravna za ime Božje. 


"Zavetovao sam se", objavio je šeik, "da do kraja svog života nikada neću pojesti 
nijednu voćku iz Bestama". 

"Jednoga dana sedeo sam", sećao se Abu Jazid, "kad mi jedna misao pade na 
pamet: 'Ja sam prvi šeik svoga vremena, prvi svetac epohe'. Cim mi se javila ova 
misao, bilo mi je jasno da sam kriv za veliku bludnju. Ustao sam i krenuo putem za 
Korasan. Zaustavio sam se u konačištu za putnike i zakleo se da ga neću napuštati 
sve dok mi Bog ne pošalje nekoga ko će mi ponovo obelodaniti mene. 


"Tri dana i tri noći sam ostao tamo. Četvrtog dana ugledao sam jednookog 
čoveka kako se približava na kamili. Pomnije ga osmotrivši, primetih na njemu 
znakove božanske svesnosti. Dao sam kamili signal da stane i ona je bez odlaganja 
savila prednje noge na zemlju. Covek je zurio u mene. 


'"Tili si taj koji me je digao na ovoliki put", rekao je, 'da otvorim oko koje je bilo 
zatvoreno, da otvorim vrata koja su bila zabravljena, i da privučem narod Bestama 
u pravcu Abua Jazida?" 


"Obeznanih se. Odakle si došao?", zapitao sam ga. 'Od trenutka kada si položio 
onu zakletvu, prešao sam tri hiljade milja. Onda je moj posetilac dodao: 'Cuvaj se, 
Abu Jazide! Stražari nad svojim srcem.! 


"S tim rečima se okrenuo od mene i otišao." 


Du '1-Nun poslao je Abuu Jazidu molitvenu prostirku. Abu Jazid mu ju je vratio. 


"Od kakve je meni koristi molitvena prostirka?", pitao je. "Pošalji mi jastuče na 
koje ću moći da naslonim leđa!" (Hteo je da kaže da je prevazišao stupanj molitve i 
da je postigao cilj.) 


Onda mu je Du '1-Nun poslao jedan lep jastuk. Abu Jazid je vratio i njega, jer se 
do tog vremena već bio istopio i ništa osim kostiju i kože nije od njega ostalo. 


"Onome koga umekšavaju i podupiru", rekao je, "Božja velikodušnost i nežnost 
puna ljubavi, nije potreban jastuk jednog od Božjih stvorenja". 


"Jednom sam proveo noć u pustinji", sećao se Abu Jazid. "Ogrtačem sam 
zamotao glavu i zaspao. Iznenada me je zadesila uzbuđenost (misli na noćno 
isticanje semene tečnosti) koja je zahtevala da se operem. Međutim, noć je bila 
izuzetno hladna i kada sam se probudio moj duh je bio lenj da prione na pranje u 
hladnoj vodi. 'Sačekaj dok sunce ne izađe, pa onda obavi tu stvar", reče moj duh. 


112 Sufi sveci i mistici 


"Uočivši tromost i ravnodušnost svoga duha za zahteve religije, ustao sam i razbio 
led onim istim ogrtačem i oprao se,-a zatim sam ostao sa ogrtačem preko tela dok 
nisam pao i onesvestio se. Kad sam došao sebi ogrtač je odjedanput bio suv." 


Abu Jazid je često tumarao među grobnicama. Jedne se noći vraćao sa groblja 
kad naiđe neki mladi plemić svirajući lautu. "Bože, spasi nas", uzviknu Abu Jazid. 
Mladić podiže lautu i tresnu je o Abu Jazidovu glavu, razbivši pri tome i njegovu 
glavu i lautu. Mladić je bio pijan i nije bio svestan koga je udario. | 

Abu Jazid se vratio u svoje versko udruženje i sačekao do jutra. Onda je pozvao 


jednog od svojih sadrugova. 
"Koliko ljudi plaćaju za lautu?", upitao ga je. 


Kad mu je rečeno koliko, on umota tu svotu u komad platna, priloži uz to i neki 
slatkiš, pa to posla mladiću. i : 


"Reci mladom gospodinu", kazao je, "da ga Abu Jazid moli za izvinjenje. Reci 
mu: 'Sinoć si me udario tom lautom i ona se razbila. Primi ovaj novac kao 
nadoknadu i kupi drugu lautu. I neka slatkiš ukloni iz tvog srca tugu zbog razbijene 
laute."" 


Kada je mladi plemić shvatio šta je uradio, došao je kod Abua Jazida i zamolio ga 
za oproštaj. Pokajao se i mnogi su se drugi mladići pokajali zajedno sa njim. 


Jednoga dana Abu Jazid je šetao u društvu svojih učenika. Staza se suzila i upravo 
tada je naišao jedan pas iz suprotnog pravca. Abu Jazid se povukao, dajući psu 
pravo prolaza. i 


To je u jednom od učenika izazvalo negodovanje. "Bog je čoveku iskazao počast 
iznad svih ostalih stvorenja. Abu Jazid je "kralj gnostika?, a ipak se, sa svim tim 
dostojanstvom i sa takvom pratnjom sledbenika, jednom psu sklanja sa puta. Kako 
je to moguće?" 


"Mladi čoveče", odgovori mu Abu Jazid; "ovaj pas mi se nemo požalio: 'Šta sam 
ja to skrivio još u osvit vremena i kakvu si to izuzetnu zaslugu ti stekao, te sam ja bio 
obučen u kožu psa a ti u dostojanstvo kao kralj gnostika?? To je bila misao koja mi 
je prošla kroz glavu i zato sam se sklonio psu sa puta." 

Jednoga dana Abu Jazid je išao putem kad se naskoro pojavi jedan pas i krenu 
ukorak sa njim. Abu Jazid uvuče skutove. 


"Ako sam suv", reče mu pas, "nikakva šteta nije učinjena. Ako sam mokar, biće 
potrebno sedam mora i sedam gora da nas izmire. Međutim, ako privlačiš skutove k 
sebi kao Farisej, nećeš moći da se očistiš makar se kupao u sedam okeana." 


"Ti si nečist spolja", napomenuo je Abu Jazid, "dok sam ja nečist iznutra. Hajde 
da dejstvujemo zajedno i da ujedinjenim naporima obojica postanemo Čisti." 


"Ti nisi podesan da putuješ sa mnom i budeš moj partner", odgovori pas. "Jer ja 
sam odbačen od svih ljudi, dok si ti od njih prihvaćen. Ko god na mene naiđe, gađa 
me kamenom; ko god na tebe naiđe, pozdravlja te kao kralja gnostika. Ja nikada ne 
skladištim nijednu kost za sutradan; ti, međutim, imaš puno bure žita u zalihama." 


"Ja zaista nisam valjan da putujem zajedno sa psom", reče Abu Jazid. "Kako li ću 
onda putovati sa Onim Večnim i Neprolaznim? Neka je slava Bogu, koji obrazuje 
najbolje od stvorenja posredstvom najnižeg među stvorenjima!" 


Abu Jazid je nastavio: "Ščepala me je tuga, i izgubio sam nadu da mogu da 
budem Božji pokorni sluga. Rekoh sebi: 'Otići ću na pijacu i kupiću pojas (koji su 
nosili neki nemuslimani) da ga vežem oko struka, kako bi se moj ugled među 
ljudima sveo na nulu. I tako krenuh u potragu za pojasom. Videh dućan sa 
okačenim pojasom. 'Daće mi ga za samo jedan diram', rekoh sebi. Pa zapitah: 'Za 
koliko ćeš mi dati ovaj pojas?" "Za hiljadu dinara?, reče prodavac. Pognuh glavu. A 
onda začuh glas sa neba kako mi govori: "Zar ne shvataš da neće dati za manje od 
hiljadu dinara pojas za vezivanje oko struka takvog čoveka kakav si ti?? Srce mi se 
razveselilo, pošto sam saznao da Bog brine za svoga slugu." 


Jedne noći Abu Jazid je sanjao da su se spustili anđeli sa prvih nebesa. 
"Ustaj", rekli su mu, "da proslavimo uspomenu na Boga". 
"Ja nemam jezik da proslavljam uspomenu na Njega", odgovorio je. 


Siđoše anđeli sa drugih nebesa i rekoše iste reči, a njegov odgovor beše isti. Tako 
se to nastavilo dok ne siđoše anđeli sa sedmih nebesa; i njima je dao isti odgovor. 


"Dobro, a kada ćeš imati jezik da proslaviš uspomenu na Boga?", zapitali su. 

"Kada stanovnici pakla budu vezani u paklu, a stanovnici raja zauzmu svoje mesto 
u raju, i kada prođe uskrsnuće, onda će", reče. on, "Abu Jazid kružiti oko prestola 
Božjeg i kliktati Alah, Alah!" 


U Abu Jazidovom susedstvu živeo je jedan zoroastrijanac. Imao je dete, a to dete 
je običavalo da plače pošto nisu imali lampu. Abu Jazid je lično odneo lampu do 
njihove kuće. Dete je smesta ućutalo. ' 


"Budući da je Abu Jazidova svetlost ušla unutra", rekli su, "bila bi šteta za nas da 


nastavimo da živimo u svojoj pomrčini". 
I odmah su postali muslimani. 


Jedne noći Abu Jazid nije nalazio radosti u bogosluženju. 
"Pogledajte i obratite pažnju da li se u kući nalazi nešto od vrednosti", rekao je. 
Njegovi učenici pogledaše i nađoše jedino pola grozda crnog grožđa. 
"Iznesite to i dajte nekom", naredi Abu Jazid. "Moja kuća nije piljarnica." 
T onda je ponovo mogao da vlada sobom. 


Jednoga dana neki čovek je obavestio Abua Jazida: "U Tabarestanu je umro neki 
čovek. Video sam te tamo sa Kezrom, mir neka je s njim; stavio ti je ruku oko vrata, 
a tvoja ruka je počivala na njegovim leđima. Kad su se oplakivači vratili sa pogreba, 
video sam te kako uzlećeš u vazduh." 


"Jeste", reče Abu Jazid. "To što kažeš je potpuno tačno." 


Neki čovek koji nije imao poverenja u Abua Jazida došao je jednog dana da ga 
stavi na probu. 


"Otkrij mi rešenje tog i tog problema", rekao je. 
Abu Jazid je osetio u njemu nepoverenje. 


"U stanovitoj planini nalazi se jedna pećina", rekao mu je. "U toj pećini živi jedan 
od mojih prijatelja. Od njega traži da ti otkrije rešenje." 

Čovek se žurno uputio prema pećini. Tamo je ugledao ogromnu i zastrašujuću 
aždaju. Istog trena kad ju je ugledao onesvestio se i uneredio. Kad je došao sebi 
munjevito je pobegao sa tog mesta, ostavivši za sobom svoje cipele. Na taj način se 
vratio Abuu Jazidu. Pao je pred njegove noge i pokajao se. 


"Neka je slava Bogu!", uskliknuo je Abu Jazid. "Nisi u stanju da se staraš ni o 
svojim cipelama iz straha od zveri. Pa kako onda, ispunjen strahom od Boga, možeš 
da se staraš o 'otkriću" koje si došao da tražiš u svojoj neverici?" 


Jednoga dana ušao je neki čovek i ispitivao Abu Jazida na temu sramote. Abu 
Jazid mu je odgovorio i čovek se pretvorio u vodu. Drugi čovek je upravo tada ušao i 
opazio baricu mutne vode. 


"Učitelju, šta je ovo?", upitao je. 


"Jedan čovek je ušao i ispitivao me o sramoti", odgovori Abu Jazid. "Odgovorio sam 
mu. Nije mogao da podnese ono što sam rekao, te se od sramote pretvorio u vodu." 


Hatim Gluvi rekao je svojim učenicima: "Ko god se od vas na dan uskrsnuća ne 
zauzme. za stanovnike pakla, ne može se smatrati mojim učenikom." 


Ova je izjava bila saopštena Abuu Jazidu. 


"A ja kažem", proglasio je Abu Jazid, "da je moj učenik onaj ko stane na prag 
pakla i uzme za ruku svakoga ko bude sprovođen u pakao i otpremi ga na nebo, i 
potom stupi u pakao namesto njega". 


Jednom je islamska vojska malaksala u ratu protiv Vizantije i nalazila se na ivici 
poraza. Iznenada začuše uzvik: "Abu Jazide, pomagaj!" Istog trenutka izbila je 
paljba iz pravca Korasana, tako da je neverničku vojsku obuzeo strah i vojska islama 
odnela je pobedu. 


Abuu Jazidu je bilo postavljeno pitanje: "Kako si postigao takvu veličinu i stekao 
takav položaj?" 


"Jedne noći kada sam bio dete", odgovorio je, "izašao sam iz Bestama. Mesec je 
sijao, a svet mirovao. Posmatrao sam Prisustvo, pored kojeg je osamnaest hiljada 

svetova delovalo kao čestica prašine. Obuzelo me je duboko osećanje i bio sam 
savladan silnim ushićenjem. 'Gospode Bože', uskliknuo sam, 'tako. ogromna 
palata, a tako prazna! Tako izvanredna dela, a takva samoća!" Glas sa neba mi 
odgovori: "Palata nije prazna zbog toga što niko ne dolazi do nje; prazna je zato što 
Mi ne želimo da u nju ulazi sve i svako. Nije svako neumivenog lica == da se 
nastani U ovoj, palati. 


"Doneo sam odluku da se e molim za sva bića. Onda Mi. se rodila. misao: 'Posao 
zalaganja pripada Muhamedu, neka je mir sa njim'. Zato sam posmatrao svoje 
stavove i vladanje. Začuo sam glas koji mi se obraćao: "Zbog tog jednog pridrža- 
vanja valjanog ponašanja uzvisio sam tvoje ime, tako da k te sve do uskrsnuća ljudi 
nazivati kraljem gnostika?." 


"Prvi put kad sam kročio u Svetu Kuću", kazao je Abu Jazid, "video sam Svetu 
Kuću. Drugi put kad sam ušao u nju, video sam Gospodara Kuće. Treći put nisam 
video ni Kuću ni Gospodara Kuće." 


Pod ovim je Abu Jazid mislio: "Postao sam izgubljen u Bogu, tako da ništa nisam 
znao. Da sam išta video, video bih Boga." Dokaz za ovo tumačenje je dat u sledećoj 
anegdoti. 


Neki čovek je došao na Abu Jazidova vrata i pozvao. 
"Koga tražiš?", upita Abu Jazid. ' 
"Abua Jazida", odgovori čovek. 


"Ubogi jadniče!", reče mu Abu Jazid. "Ja sam trideset godina tražio Abua Jazida, 
ali nisam uspeo da mu nađem ni traga ni glasa." 


Ova opaska saopštena je Du '!1-Nunu. Prokomentarisao je: "Bog ima milosti pre- 
ma mom bratu Abuu Jazidu! On je nestao u društvu onih koji su nestali u Bogu." 


Abu Jazidova udubljenost u Boga bila je tako potpuna, da bi svakoga dana kad bi 
mu se obratio jedan učenik koji je dvadeset godina bio njegov nerazdvojni pratilac, 
rekao: "Sinko, a kako se ti zoveš?" 


"Učitelju", rekao je učenik jednog dana, "ti mi se rugaš. Već dvadeset godina te 
služim, a ti me svakodnevno pitaš za ime." 


Sufi sveci i mistici 117 


"Sine moj", odgovori Abu Jazid, "ne rugam se ja tebi. Ali u moje srce ušlo je Nje- 
govo ime i istisnulo sva druga imena. Čim naučim neko drugo ime, odmah ga zabo- 
ravim." I 


"Svemogući Bog", rekao je Abu Jazid, "pružio mi je pristup u svoju nazočnost na 
dve hiljade mesta, i na svakom mestu mi je ponudio kraljevstvo, ali ja sam to 
odbijao. Bog mi reče: 'Abu Jazide, šta ti želiš?" Odgovorih: 'Ja želim da ne želim"." 


"Ti ideš po vodi!", rekoše. 

"To čini i parče drveta", odgovori Abu Jazid. 

"Ti letiš kroz vazduh!" 

"1 ptica to radi." 

"Ti stižeš u Kabu za samo jednu noć!" 

"Svaki čarobnjak za jednu noć stiže od Indije do Demavanda." 

"Pa koji je onda poduhvat svojstven vernima?", zapitaše ga. 

"Veran čovek ne vezuje svoje srce ni za koga izuzev Boga", odgovori on. 


"Trostruko sam raskinuo sa svetom", reče Abu Jazid, "i usamljen se uputio ka 
Usamljenom. Stao sam pred Prisustvo i zavapio: 'Gospode Bože, ja ne želim ništa i 
nikoga do Tebe. Ako imam Tebe, imam sve.? 


"Kad je Bog sagledao moju iskrenost, prva milost koju mi je ukazao bilo je to što 
je uklonio tričariju ličnosti preda mnom." 


"Šta je presto?", postavljeno je pitanje Abu Jazidu. 
"On je ja", odgovorio je. 

"Šta je šamlica?" 

"Ja." 

"Šta su tablica i pero?" 


"Ja. " 

"Bog ima sluge poput Avrama i Mojsija i Isusa." 
"Svi su ja." " 
"Bog ima sluge poput Gavrila i Mihajla i Serafiela." 
"Svi su ja." 
Ispitivač je zanemeo. 


"Svako ko je postao poništen u Bogu", reče Abu Jazid, "i dostigao stvarnost svega 
što jeste, svako takav je Bog". 


Saopšteno je da je Abu Jazid sedamdeset puta došao u blizinu prisustva Sve- 
mogućeg. Svaki put kad se vraćao, vezivao je oko sebe pojas i potom ga kidao. 


Kada se njegov život primakao kraju, ušao je u molitvenu nišu i vezao pojas oko 
sebe. Navukao je. na sebe naopačke kratak krzneni kaput i kapu. Zatim je rekao: 
"O, Bože, ne hvalim se disciplinom čitavog svog života. Ne pravim paradu od svojih 
celonoćnih molitvi. Ne govorim o tome da sam celog života postio. Ne nabrajam 
koliko sam puta recitovao Kuran. Ne govorim o svojim duhovnim zgodama i litani- 
jama i bliskostima. Ti znaš da se ja ni za čim ne osvrćem i da ovo o čemu podnosim 
izveštaj svojim jezikom nije rečeno u razmetanju, niti zato što se oslanjam na to. 
Pružam izveštaj o svemu tome zato što me je stid svega što sam učinio. Ti si me 
zaodenuo u krasotu viđenja sebe takvim. Sve je to ništa; smatraj to za nulu. Ja sam 
jedan stari Torkoman od sedamdeset godina čija je kosa osedela u paganstvu. 
Upravo stižem iz pustinje vičući Tangri Tangri. Tek sada učim da kažem Alah Alah. 
Tek sada kidam svoj pojas. Tek sada kročim nogom u oblast islama. Tek sada 
nagonim svoj jezik da se pokreće sa potvrđivanjem Vere. Sve što Ti činiš je bez 
razloga; niti prihvataš usled poslušnosti, niti odbijaš usled neposluha. Sa svime što 
sam uradio računam koliko i sa prašinom. Ma šta da si video što nije prijatno Tvojoj 
nazočnosti, povuci preko toga liniju praštanja. I speri prljavštinu nepokornosti sa 
mene; jer, ja sam sam već oprao prljavštinu pretpostavke da sam Ti bio pokoran." 


Sufi sveci i mistici 119 


Abd Alab ibn el-Mubarak 


Abu Abd el-Rahman Abd Alah ibn el-Mubarak el-Hanzali el-Marvazi, rođen 
118. godine (736. posle Hrista) od turskog oca i persijske majke, bio je glasoviti 
stručnjak za Predanja i slavni isposnik. Školovao se kod mnogih učitelja u Mervu i 
drugde i postao upućen u mnoge oblasti znanja, uključujući gramatiku i literaturu. 
Imućni trgovac koji je mnogo svog bogatstva razdelio siromasima u vidu milostinje, 
umro je u Hitu na reci Eufrat 181. (797) godine. Napisao je mnoga dela na osnovu 
Predanja, a jedno od njih, na temu isposništva, opstalo je do danas. 


Preobraćenje Abda Alakija Mubaraka 


Evo prikaza okolnosti pod kojima se Abd Alahi Mubarak preobratio. U mladosti 
je poludeo za jednom devojkom, do te mere da nije imao mira ni počinka. Jedne 
zimske noći je stajao u podnožju zida stana njegove dragane sve do jutra, čekajući 
da je makar na trenutak ugleda. Cele noći padao je sneg. Kada se začuo poziv na 
molitvu, on je pomislio da se to odnosi na molitvu pred spavanje. Videvši da sviće, 
shvatio je da je čitave noći bio uronjen u svoju čežnju za voljenim bićem. 


"Sram te bilo, sine Mubarakov!", uzviknuo je. "Celu ovu blagoslovenu noć ti si 
prestojao na nogama sve do jutra zbog svoje privatne strasti, ali sasvim pobesniš ako 
imam oduži recitovanje Sure tokom molitve." 


Patnja mu je smesta obuzela dušu i on se pokaja i revnosno se posveti bogo- 
služenju. Njegova pobožnost bila je tako potpuna da ga je njegova majka jednoga 
dana, kročivši u baštu, ugledala kako spava pod ružinim grmom dok je zmija sa nar- 
cisom u ustima rasterivala od njega muve. 


Nakon toga je otišao iz Merva i neko vreme se zadržao u Bagdadu, družeći se s 
tamošnjim vodećim sufijima. Zatim je produžio za Meku, gde je kraće vreme stano- 
vao, posle čega se vratio u Merv. Mervani su mu poželeli toplu dobrodošlicu i zaka- 
zali su časove i oformili grupe učenika. U to doba polovina ljudi bavila se 
Predanjima, a polovina se posvetila pravu. Tako je Abd Alah danas poznat kao 
"Priznat od dve sekte" zato što je sa obe bio u slozi i obe su tvrdile da pripada 
njima. Abd Alah je osnovao u Mervu dva fakulteta, jedan za tradicioniste i drugi za 
pravnike. Potom je otišao u Heđaz, a onda se ponovo nastanio u Meki. 

Svake druge godine bi hodočastio, i odlazio u ratove, a treće godine bi se bavio 
trgovinom. Zaradu je delio. među svojim pristalicama. Običavao je da poklanja 
urme siromasima i da broji koščice urmi; onome ko bi pojeo najviše urmi ponudio 
bi diram za svaku koščicu. I 

Bio je toliko savestan u svojoj pobožnosti da je jednom prilikom sjahao pred 
gostionicom. U to vreme imao je rasnog, vrednog konja. Kada je izašao iz gostioni- 
ce da krene na molitvu, ustanovio je da je konj u međuvremenu zabasao u polje 
pšenice. Ostavio ga je tamo i požurio peške prema džamiji, govoreći: "Uništio je 
usev nadležnih organa". Drugom prilikom je krenuo na dugačko putovanje od Merva 
do Damaska da bi vratio pero za pisanje koje je pozajmjio i zaboravio da vrati. 

Jednoga dana dok je prolazio kroz izvesno mesto, ljudi su obavestili jednog slepca 
koji je tamo živeo da dolazi Abd Alah. "Traži od njega sve što ti treba." 

"Abde Alahu, stani", viknuo je slepi čovek. Abd Alah se zaustavio. 

"Pomoli se Bogu da mi vrati vid", preklinjao ga je čovek. 

Abd Alah saže glavu i pomoli se. Čovek je istoga časa ponovo progledao. 

Abd Alaki Mubarak i Ali ibn el-Muafak 

Abd Alah je živeo u Meki. Jedne godine, okončavši verske obrede hodočašća, 
utoriuo je u san. U snu je video dva anđela koji su sišli sa neba. 

"Koliko ih dolazi ove godine?", pitao je jedan drugog. 

"Šesto hiljada", odgovori drugi. 

"Koliko njih je postiglo da njihov hadžiluk bude priznat za pravilan?" 

"Niko." 

"Kada sam to čuo", izveštava Abd Alah, "sav se ispunih strepnjom. 'Šta?', 
uzviknuh. 'Svi ovi ljudi su došli izdaleka, iz udaljenih krajeva zemlje, i sa velikim 
bolom i klonulošću iz svakog dubokog klanca, prelazeći velike pustinje, i sav taj 
napor bio je uzaludan?" "Postoji u Damasku jedan krpač obuće po imenu Ali ibn 
Muafak', reče anđeo. 'On nije došao na hadžiluk, ali je njegov hadžiluk ipak prih- 
vaćen i svi su mu gresi oprošteni. 

"Kada sam to čuo", nastavio je Abd Alah, "probudio sam se govoreći: 'Moram 
otići u Damask i posetiti tu osobu". I tako sam otputovao u Damask i raspitao se gde 

živi. Uzviknuo sam i neko je izašao. Kako ti je ime?", upitah. 'Ali ibn Muafak', 
odgovorio je. "Želim da razgovaram sa tobom", rekao sam. "Govori dalje', rekao je 
on. 'Kakvim se poslom ti baviš?" '"Popravljam cipele.' Tada mu ispričah svoj san. 'A 
kako se ti zoveš?", upitao me je kad sam završio. 'Abd Alahi Mubarak", odgovorih. 
Kriknuo je i pao u nesvest. Kada je došao sebi rekoh mu: 'Reci mi svoju priču". 


"Čovek mi reče: 'Ima već četrdeset godina kako žudim da pođem na hadžiluk. Od 
svog krparenja sam uštedeo tristo pedeset dirama. Ove godine sam rešio da odem u 
Meku. Jednoga dana moja dobra supruga, koja je zatrudnela, osetila je miris jela 
kako dopire iz komšijske kuće. 'Idi i donesi mi malo od tog jela, zamolila me je. 
Otišao sam i pokucao na komšijska vrata i objasnio u čemu je stvar. Komšinica je 
briznula u plač. Moja deca već tri dana ništa nisu jela', rekla mi je. "Danas sam 
ugledala mrtvog magarca, pa sam odsekla parče njegovog mesa i skuvala ga. Za vas 
to ne bi bilo ispravna hrana.' Srce mi se zapalilo kad sam čuo njenu priču. Izvadih 
tristo pedeset dirama i dadoh joj ih. "Potroši ih na decu', rekoh. Eto, to je moj 
hadžiluk.? 

"Anđeo u mome snu tačno je rekao", utvrdio je Abd Alah, "a Nebeski Kralj 
pravilno je presudio." ' 


Abd Alaki Mubarak i njegov rob 


Abd Alah imao je roba. Jedan čovek mu reče: "Taj tvoj rob pljačka leševe i daje ti 
prihod od toga". 


Ova je informacija oneraspoložila Abda Alaha. Jedne noći je krišom pratio svoga 
roba. Ovaj je otišao na groblje i otvorio jedan grob. U grobu se nalazila niša za 
molitve i rob je u njoj stao da se pomoli. Abd Alah, koji je sve to posmatrao iz 
daljine, dopuzao je bliže. Video je da je rob odeven u grubo platno i da oko vrata nosi 
ogrlicu. Cvileo je i naricao, trljajući lice o zemlju. Videvši to, Abd Alah je otpuzao 
plačući i sklonio se u stranu. 


Rob je do zore ostao na tom mestu. Onda je izašao i prekrio grob, a zatim je 
otišao u džamiju na jutarnju molitvu. 


"Bože moj", zavapio je, "dan se vratio. Moj zemaljski gospodar tražiće od mene 
novac. Ti si bogatstvo onih koji ne mogu da plate. Ti mi daj kako znaš i umeš." 

Sa neba je smesta sinula svetlost i srebrni diram j je pao na dlan roba. Abd Alah 
više nije bio u stanju da to posmatra. Ustao je, privio glavu roba na jeće grudi i 
poljubio ga. 

"Neka hiljade života budu otkupnina za ovakvog roba!" Kazna JE "Ti si bio 

gospodar, a ne ja." 
"O, Bože", zavapi.rob, shvativši šta se dogodilo, "sada kada je moja maska svu- 
čena i moja tajna obelodanjena, za mene na ovoni svetu više nema :počinka. 
Preklinjem Te da svojom silom i slavom ne dopustiš da budem uzrok posrtanja i 
greha. Uzmi moju dušu." 

Glava mu je još ležala na a grudima Abda Alaha kad je izdahnuo. Abd Alah gaje 
položio na zemlju i i umotao u čaršav, a zatim ga je sahranio u istom onom grubom 
platnu i u isti onaj grob. 

Te noće je Abd Alah ugledao Gospodara Sveta u snu, i Božjeg Prijatelja Abra- 
hama sa njim, kako silaze jašući nebeske konje. 


"Abde Alahu", rekoše, "zbog čega si našeg prijatelja pokopao u grubom platnu?" 

Sofjan el-Tauri 


Abu Abd Alah Sofjan ibn Said el-Tauri je rođen je 97. (715) godine u Kufi i prvo 
se obrazovao pod nadzorom svoga oca, a potom kod mnogih učenih ljudi, stekavši 
veliko znanje o Predanjima i teologiji. Godine 158. (775) sukobio se sa vlastima i 
bio je prinuđen da potraži utočište u Meki; umro je 161. (778) godine u Basri. 
Osnovao je školu pravnih nauka koja je opstala oko dva stoleća; živeći strogo 
isposničkim životom, bio je od sufija smatran za sveca. 


Soljani Touri i kolifi 


Izvanredna savesnost Sofjanija Taurija ispoljila se još pre njegovog rođenja. 
Jednoga dana njegova se majka nalazila na krovu kuće i uzela je u usta par kiselih 
krastavaca sa susednog krova. Sofjan ju je iz utrobe tako žestoko udario da je 
pomislila da ga je izgubila. 


Priča se da se tadašnji kalif molio pred Sufjanom i za vreme molitve sukao 
brkove. 


"To nije pravilan način da se moli", uzviknuo je Sofjan. "Sutra će ti na poprištu 
vaskrsenja ova molitva biti bačena u lice poput prljave krpe." 


"Govori malo uljudnije", reče mu kalif. 


"Kad bih se uzdržao od obaveze da ti otvoreno kažem istinu", odvrati mu Sofjan, 
"mokraća bi mi se pretvorila u krv". 


Kalifa su razljutile ovakve opaske i naredio je da obese. 
"Posle toga više niko neće biti tako drzak preda mnom", rekao je. 


Na dan kad su vešala bila podignuta, Sofjan je ležao sa glavom na grudima 
velikog sveca i sa nogama u krilu Sofjana ibn Ojena, čvrsto usnuo. Dva sveca, 
doznavši da su vešala spremna, rekoše jedan drugom: "Hajde da ga ne obavestimo o 
tome". Tog trenutka se Sofjan probudio. 

"Šta se događa?", upitao je. 


Rekli su mu, ispoljavajući veliku žalost. 

"Ja nisam tako jako privržen životu", prokomentarisao je Sofjan. "Bez obzira na 
posledice, čovek mora da izvršava svoju dužnost dokle god se nalazi u ovom svetu." 

Oči mu se tada napuniše suzama i on se pomoli: "Gospode Bože, zgrabi ih 
moćnim zahvatom!" 

Kalif je tog trenutka sedeo na svome prestolu okružen stubovima države. Palatu 
je pogodio grom i kalifa sa njegovim ministrima progutala je zemlja. =— 

"Kakva u potpunosti prihvaćena i brzo uslišena molitva!", uzviknuše dva pleme- 
nita sveca. 

Na presto je došao drugi kalif koji je verovao u Sofjana. Jednom prilikom Sofjan 
se razboleo. Kalif je imao hrišćanskog lekara, velikog magistra izuzetne veštine. 
Poslao ga je Sofjanu da ga leči. Kada mu je ispitao mokraću, napomenuo je: 

"Ovom čoveku se jetra pretvorila u krv iz straha od Boga. Ona malo-pomalo curi 
iz bešike. Religija koje se ovakav čovek drži", dodao je, "ne može biti pogrešna". 

I bez odlaganja je prešao u islam. | 

"Mislio sam da sam poslao lekara da pomogne bolesniku", prokomentarisao je 
kalif. "A zapravo sam poslao bolesnika da izleči lekara." ; 


Anegdote o Soljaniju Tauriju 
Jednoga dana Sofjan je sa prijateljem prolazio pored vrata jedne ugledne ličnosti. 
Prijatelj se zagledao u trem sa stubovima. Sofjan ga ukori. 


"Datii tebi slični niste zurili u njihove palate, oni se ne bi ni odavali takvoj neume- 
renosti", rekao mu je. "Tim zurenjem postaješ saučesnik u grehu tog rasipništva." 


Sofjanov komšija je umro i Sofjan je otišao da se pomoli na njegovoj sahrani. 
Posle toga je čuo ljude kako govore: "Bio je to dobar čovek". 

"Da sam znao da drugi ljudi imaju o njemu povoljno mišljenje", reče Sofjan, 
"uopšte ne bih dolazio na njegovu sahranu. Ukoliko čovek nije licemer, drugi ga ne 
cene i ne hvale!" 


Jednoga dana Sofjan je naopačke navukao košulju. Kada su mu ukazali na to, 
krenuo je da je dovede u red, ali je odustao. 


"Obukao sam ovu košulju radi Boga", rekao je. "Ne želim da je menjam radi ljudi." 

Jedan mladić propustio je hadžiluk i tugovao je i teško uzdisao. 
"Ja sam obavio četrdeset hodočašća", reče mu Sofjan. "Poklanjam ti svih četr- 
deset. Hoćeš li ti meni pokloniti taj uzdah?" 
"Hoću", reče mladić. 
Te noći Sofjan je sanjao kako mu glas govori: "Toliko si profitirao od te pogodbe 


da, čak i kad bi taj dobitak bio razdeljen među svim hodočasnicima u Arafatu, svi bi 
se oni obogatili". 


Jednoga dana Sofjan je jeo parče hleba, kad naiđe jedan pas. Dao mu je hleb, 
komadić po komadić. 


"Zašto ga nisi pojeo sa svojom ženom i detetom?", pitali su ga. 


"Ako psu dam hleb", odgovorio je, "on mi cele noći čuva stražu tako da mogu na miru 
da se molim. A ako ga dam svojoj ženi i detetu, oni me zaustavljaju u mojim molitvama." 


Jednom prilikom Sofjan je u nosiljci putovao u Meku. Sa njim je putovao jedan 
prijatelj, a Sofjan je celim putem plakao. 


"Plačeš li ti to zato što strahuješ zbog svojih grehova?", upita ga prijatelj. 
Sofjan ispruži ruku i otkinu malo strnjike. 


"Mojih grehova je mnogo", odgovorio je. "Ali premda je mojih grehova mnogo, 
oni mi ne znače ništa više od ove šake strnjike. Ono što me čini nespokojnim jede 
pitanje da li je vera koju pružam istinska vera ili nije." 


Primer samilosti koju je Sofjan ispoljavao prema svim Božjim stvorenjima pruža 
nam sledeća zgoda. Jednoga dana na pijaci je spazio pticu u kavezu kako leprša i 
ispušta žalostivan zvuk. Kupio j juje i pustio na slobodu. Ptica bi svake noći dolazila 
Sofjanovoj kući i po celu noć motrila dok se on molio, sedajući mu na rame s 
vremena na vreme. 


Kada je Sofjan umro i bio nošen do groba, ta ptica je uporno pratila procesiju i 
žalosno kukala zajedno sa ostalim oplakivačima. Kad su Sofjanovo telo pokrili 
prašinom, ptica se srušila na zemlju. Iz rake je izišao glas: "Svemogući Bog oprostio 

je Sofjanu zbog samilosti koju je pokazivao prema Njegovim stvorenjima". J ptica je 
- umrla i pridružila se Sofjanu. 

Šakik od Balka 


Abu Ali Šakik Ibrahim el-Azdi od Balka, čovek velikog znanja, započeo je karije- 
ru kao trgovac, ali se kasnije okrenuo isposničkoj stazi. Obavio je hodočašće u Meku, 
a umoren je mučeničkom smrću u svetim ratovima 194. (810) godine. 


Karijera Šakikija Balkija 

Šakiki Balki bio je stručnjak za mnoge grane nauke i napisao je. mnogo knjiga. 
Podučavao je Hatima Gluvog, a stazu je doznao od Ibrahimija Adama. Tvrdio je da 
je učio od 1700 učitelja i da je usvojio znanje iz knjiga kojima bi se. moglo propisno 
natovariti nekoliko kamila. Evo kako se dogodilo njegovo preobraćenje. 

Šakik je otišao u Turkestan na trgovačko putovanje. Usput se zaustavio da pog- 


leda jedan hram i spazio jednog idolopoklonika kako obožava idola i skrušeno mu 
se klanja. 


"Imaš Stvoritelja koji je živ, svemoćan i sveznajući", rekao je tom čoveku. "Njega 
obožavaj. Imaj zazora; nemoj se klanjati idolu od kojeg ne dolaze ni dobro ni zlo." 
"Ako je tako kako ti kažeš", odgovori mu idolopoklonik, "zar On nije u stanju da 


ti obezbedi tvoj svagdašnji hleb u tvome vlastitom gradu, tako da ne moraš da 
putuješ čak dovde?" 


Ove reči osvestile su Šakika za istinu i on se odmah zaputio u Balk. Slučaj je hteo 
da je jedan zoroastrijanac putovao sa njim. 

"Čime se ti baviš?", upita ga zoroastrijanac. 

"Trgovinom", odgovori Šakik. 

"Ako kreneš u potragu za sredstvima za život koja ti nisu predodređena, možeš 
putovati do sudnjega dana a da ih ne pribaviš", reče mu ovaj. "A ako ideš za 
sredstvima za život koja su ti predodređena, ni onda se nemoj mučiti putovanjem; 
ona će ti doći sama od sebe." — 

Ove reči su još više osvestile Šakika i njegova ljubav prema ovozemaljskim stva- 
rima se ohladila. 

Šakik se napokon vratio u Balk, gde su mu njegovi prijatelji priredili srdačnu 
dobrodošlicu, jer je on bio čuven po svojoj darežljivosti. A knez Balka u to vreme 
bio je Ali ibn Isa ibn Haman, koji je imao lovačke pse. Dogodilo se da jednog od 
njegovih pasa nije bilo na broju. 


"Tvoj pas se nalazi kod Šakikovog suseda", rekli su mu. 


Čovek j je uhapšen i optužen za krađu psa. Prebili su ga i on se obratio Šakiku da 
ga zaštiti. Šakik je otišao kod kneza. 


"Daj mi tri dana i ja ću ti vratiti psa. Oslobodi mog prijatelja", molio je. 


Knez je oslobodio Šakikovog suseda. Tri dana kasnije jedan čovek je slučajno 
našao i uhvatio psa. 


"Moram da odnesem ovog psa Šakiku", pomislio je. "On je galantan čovek i daće 
mi nešto." 


I tako je otišao sa psom do Šakika. Šakik ga je odneo knezu i tako je ispunio svoje 
obećanje. Posle toga je rešio da potpuno okrene leđa svetu. 


Kasnije je u Balku zavladala strašna oskudica i opšta glad, tako da su se čak poja- 
vilii slučajevi ljudožderstva. Šakik je na pijaci ugledao jednog mladog roba kako se 
srećno smeje. 


"Robe, zar je ovo prilika za veselje?", upitao ga je Šakik. "Zar ti ne vidiš kako 
narod strada od gladi?" 

"A što bih se ja zbog toga sekirao?", odgovori rob. "Moj gospodar poseduje čitavo 
selo i ima pšenice u izobilju. On me nikada neće pustiti da gladujem." 

Čuvši ovakav odgovor Šakik je potpuno izgubio samokontrolu. 

"Bože", uzviknuo je, "ovaj rob je tako srećan zato što ima gospodara koji pose- 
duje gomilu žita. Ti si Kralj kraljeva, i preuzeo si na sebe da nam daš naš hleb 
svagdašnji. Zašto bismo onda bili zabrinuti?" 


Bez odlaganja je napustio svako svetovno zanimanje i iskreno se s pokajao. Krenuo 
je stazom prema Bogu, u koga se u potpunosti oslonio. Govorio je: "Ja sam učenik 
roba". 


128 Sufi sveci i mistici 
Hatim Gluvi ispričao j je sledeću anegdotu: 


Krenuo sam sa Šakikom u sveti rat. Jednoga dana bitka je bila veoma žestoka; 
borbeni redovi su bili toliko zbijeni da se nije moglo videti ništa osim vrhova kopa- 
lja, a kiša strela padala je sa neba. 


"Hatime", doviknuo mi je Šakik, "da li se lepo provodiš? Možda misliš da je ovo 
prethodna noć, kad si u posteljini spavao pored svoje žene!" 


"Uopšte ne", odgovorio sam. 


"Zaime Boga, zašto ne?", uskliknu Šakik. "Ja se osećam upravo tako. Osećam se 
onako kako si se ti sinoć osećao u svojoj posteljini." 


Zatim je pala noć i Šakik je legao i, umotavši se u svoj ogrtač, čvrsto zaspao. 
Toliko se potpuno uzdao u Boga da je spokojno spavao okružen tolikim neprija- 
teljima. 


Jednoga dana Šakik j je držao predavanje kada se gradom raširila vest da su 
nevernici pred gradskom kapijom. Šakik je istrčao i rasterao nevernike, pa se vratio 
natrag. Jedan učenik stavio je cveće pored učiteljeve molitvene prostirke. On ga 


podiže i pomirisa. 
Neki neupućeni čovek je to video i povikao: "Vojska je na ulazu u grad, a imam 
muslimana prinosi cveće svome nosu!" 


"Licemer dobro vidi mirisanje cveća, ali ne vidi razbijanje nevernika", 
prokomentarisao je 


SŠakiki Balki pred Harunom el-Rašidom 

Kada je Šakik pošao na hadžiluk u Meku i stigao do Bagdada, Harun el-Rašid ga 
je pozvao k sebi. 

"Jesi li ti Šakik Isposnik?", upitao ga je Harun kad je Šakik stao pred njega. 

"Ja jesam Šakik", odgovorio je, "ali nisam Isposnik". 


"Posavetuj me", zapovedi mu Harun. 


Sufi sveci i mistici 129 


"Čuj me onda", reče Šakik. "Svemogući Bog postavio te je na mesto Abua Bekra 
Vernog i zahteva od tebe veru i čestitost kao što ih je zahtevao i od njega. Stavio te 
je na mesto Omara Oštroumnog i zahteva od tebe oštroumnost i sposobnost 
razlikovanja istine od laži. Postavio te je na mesto Otmana sa Dve Luče i zahteva od 
tebe kao što je od njega zahtevao čednost i velikodušnost. Stavio te je na mesto 
Alija Omiljenog i zahteva od tebe kao i od njega znanje i pravdu." 


"Govori dalje", uskliknu Harun. 


"Bog ima jedno obitavalište zvano pakao", reče Šakik. "Odredio te je za njegovog 
vratara, i snabdeo te trima stvarima - bogatstvom, mačem i kandžijom. "Pomoću ove 
tri stvari?, naređuje Ti on, 'drži narod daleko od Pakla. Bilo ko da ti dođe u ne- 
maštini, nemoj žaliti da mu daš novaca. Ukoliko se bilo ko usprotivi Božjoj zapo- 
vesti, disciplinuj ga ovom kandžijom. A ako neko ubije čoveka, opravdano mu se osveti 
ovim mačem." Ako ne uradiš ove stvari, bićeš na čelu onih koji stupaju u pakao." 

"Govori dalje", ponovi Harun. 

"Ti si izvor, a tvoji zastupnici i izvršioci su potočići", reče mu Šakik. "Ukoliko je 
izvor bistar, onda nije pogoršan mračnošću potočića. Međutim, ako je izvor taman, 
nema nikakve nade da će potočići biti svetli i bistri." 

"Govori dalje", ponovo reče Harun. 

"Pretpostavi da se nalaziš u pustinji i da si toliko žedan da samo što ne umreš", 
nastavi Šakik. "Ako ti se tog trenutka ponudi gutljaj vode, koliko ćeš biti spreman 
da daš za njega?" 

"Koliko god čovek zatraži", reče Harun. 

"A ukoliko ti ga ne bi prodao za manje od polovine tvog kraljevstva?" 

"Isplatio bih ga", odgovori Harun. 

"A sada pretpostavi da popiješ vodu i ona neće da iscuri iz tebe, tako da si u 
opasnosti da umreš", nastavio je Sakik. "1 tada ti neko kaže: 'Izlečiću te, ali zahte- 
vam polovinu tvog kraljevstva." Šta bi učinio?" 

"Platio bih mu", odgovori Harun. 

"Pa zašto se onda razmećeš kraljevstvom", reče Šakik, "koje vredi koliko i gutljaj 
vode koji popiješ i potom iscuri iz tebe?" 

Harun se zaplaka i odasla Šakika sa svim počastima. 

Davud el-Tai 


Abu Sulejman Davud ibn Nuser el-Tai od Kufe bio je čovek velike učenosti, uče- 
nik Abua Hanife; u isposnički život je preobraćen od Habiba el-Raija i sve svoje 
knjige bacio je u Eufrat. Umro je između 160. (777) i 165. (782) godine. 


Nemaština Davudija Taija | : 

Davudi Tai je od samog početka bio skrhan duševnim bolom i uvek je izbegavao 
društvo ostalih ljudi. Uzrok njegovog preobraćenja je bio u tome što je čuo neku 
ženu kako jadikuje kazujući ove stihove: 

Na kojem od tvojih obraza je počelo trulenje, 

I koje od tvojih očiju je počelo da curi? 

'Silna tuga obuzela mu je srce i više nije mogao da povrati pribranost. U takvom 
stanju je otišao na predavanja svoga učitelja Abua Hanife. 

"Šta se to dogodilo sa tobom?", pitao ga je Abu Hanifa. 

Davud mu je ispričao prethodni događaj. 

"Svet je za mene izgubio svaku privlačnost", dodao je. "Unutar mene zbilo se 
nešto što ne razumem, niti mogu da pronađem objašnjenje Za to u bilo kojoj knjizi 
ili zakonskom proglasu." 

"Udalji se od drugih ljudi", naložio mu je Abu Hanifa. 


I tako se Davud odvratio od drugih ljudi i zatvorio se u svoju kuću. Posle dužeg 
vremenskog perioda, Abu Hanifa ode da ga vidi. 

"Ovo nije rešenje za tebe, da se kriješ u kući i ne izgovaraš ni reči. Pravilan način 
bi bio da sediš do nogu imama i slušaš ih kako izlažu neobična shvatanja. Treba 
strpljivo da slušaš ono što oni imaju da kažu, ne izgovarajući ni reči. Tako ćeš 
postati upućen u ta pitanja bolje od njih samih." 

Uočivši zdrav razum u onome što mu je Abu Hanifa rekao, Davud se ponovo 
latio studiranja. Godinu dana je sedeo do nogu imama, nikada ne otvarajući usta i 
sa strpljenjem prihvatajući njihove izjave, bivajući zadovoljan da samo sluša i ne 
odgovara. 

"Ovo jednogodišnje strpljenje", primetio je na isteku tog vremena, "ravno je 
tridesetogodišnjem napornom radu". 

Zatim se susreo sa Habibijem Raijem, koji ga je inicirao u mističku stazu. 
Odvažno je krenuo njome. Bacio je svoje knjige u reku, povukao se u osamu i 
prekinuo da bilo šta očekuje od drugih ljudi. 

Tada je primio dvadeset dinara kao nasledstvo. Potrajali su mu dvadeset godina. 
Izvesni šeici su ga ukorili zbog toga: ' 

"Staza se zalaže za davanje drugima, a ne za čuvanje za sebe." 


"Ja zadržavam ovu svotu kako bih obezbedio spokoj svoga uma", objasnio je. "Sa 
time mogu da se snalazim dok sam živ." 


Nije sebe štedeo ni od kakve isposničke strogosti, do te mere da bi umočio hleb u 
vodu pa bi onda srkutao vodu, govoreći: "Između ovoga i jedenja hleba mogu da 
izgovorim pedeset stihova iz Kurana. Zašto bih onda traćio svoj život?" 


Abu Bekri Ejaš izveštava: "Otišao sam u Davudov dom i zatekao ga kako drži 
parče suvog hleba i plače. "Šta se dogodilo, Davude?", upitao sam ga. 'Želim da po- 
jedem ovo parče hleba', odgovorio je, 'a ne znam da li je posvećen ili neposvećen'." 


Jedna druga osoba izveštava: "Svratio sam kod njega, i ugledao krčag vode 
stavljen na sunce. 'Zbog čega ga ne staviš u hladovinu?", pitao sam. 'Kada sam ga 
stavio tamo, bio je u hladovini", odgovorio je. 'Sada me je stid pred Bogom da sebi 
povlađujem."" 


Anegdote o Davudu 


Rečeno je da je Davud posedovao veliku palatu sa mnogo prostorija. Stanovao bi 
ujednoj prostoriji dok se ne pretvori u ruševinu; onda bi prešao u drugu prostoriju. 


"Zbog čega ne popraviš sobu?", pitali su ga. 
"Zaključio sam sporazum sa Bogom da neću popravljati ovaj svet", odgovorio je. 


S vremenom se cela palata srušila i ništa od nje nije ostalo osim trema. One noći 
kada je Davud umro, srušio se i trem. 


"Krov iznad sobe u kojoj stanuješ je propao", primetio je jedan posetilac. "Samo 
što se ne sruši." 


"Nisam bacio pogled na taj krov već dvadeset godina", odgovori Davud. 

"Zašto se ne oženiš?", pitali su Davuda. 
"Ne želim da obmanjujem ženu koja veruje." 
"Šta to znači?" ujike | 
"Ako zaprosim ženu", objasnio je Davud, "to bi značilo da preuzimam na sebe 


obavezu da svršavam njene poslove, Budući da ne mogu da se brinem i o svojim 
religijskim dužnostima i o svetu, to znači da bih je obmanuo," 


"Pa, barem bi mogao, da očešljaš svoju bradu", rekoše mu. 
"Čovek treba da bude besposlen da bi se time bavio", odgovorio je. 


Jedne noći obasjane mesečinom Davud se, popeo na svoj krov i zurio u nebo. 
Počeo je da meditira o velelepnosti Božjeg kraljevstva i plakao je dok nije bio van 
sebe. Pao je na krov svoga komšije. Ovaj, misleći da mu se na krovu nalazi lopov, 
jurnu gore sa mačem u ruci. Ugledavši tamo Davuda, uze ga za ruku. 


"Ko te je oborio s tvog krova na moj?", upitao ga je. 


"Ne znam", odgovori Davud. "Bio sam izvan sebe. Nemam pojma šta se 
dogodilo." 


Jednom prilikom su videli Davuda kako trči na molitvu. 

"Čemu tolika žurba?", pitali su ga. 

"Zbog ove vojske pred ulazom u grad", odgovorio je. "Čekaju na mene." 
"Kakve vojske?", povikaše. 


"Ljudi iz grobova", reče im Davud. 


Harun el-Rašid zamolio je Abua Jusufa da ga odvede da poseti Davuda. Abu 
Jusuf je otišao do Davudove kuće, ali mu je bio uskraćen pristup u nju. Preklinjao je 
Davudovu majku da posreduje. 


"Pusti ga unutra", zamolila ga je majka. 

"Kakvog posla ja imam sa koristoljupcima i zločincima?", odgovori joj Davud, 
odbijajući da popusti. |! 
"Preklinjem te, po pravu majčinskog mleka, pusti ga", reče mu majka. 

"0, Bože", reče Davud, "Ti si rekao: 'Udovolji pravu svoje majke, jer Moje 
zadovoljstvo se nalazi u njenom zadovoljstvu!. U suprotnom, kakvog posla bih ja 
mogao da imam sa njima?" " 

Onda je odobrio prijem. Ušli su i posedali. Davud je počeo da drži propoved, a 
Harun je obilno plakao. Pre nego što će otići, spustio je kesu za zlatom. 
"Ovo je zakonito stečeno", rekao je. 


"Sklanjaj to", reče Davud. "Nemam potrebe za tim. Prodao sam kuću koja je bila 
moja po zakonitom nasledstvu i živim od te zarade. Zatražio sam od Boga da kada 
taj novac bude potrošen uzme moju dušu, kako ne bih zavisio ni od jednog čoveka. 
Nadam se da će se Bog odazvati mojoj molbi." 


Harun i Abu Jusuf se potom vratiše u dvorac. Abu Jusuf je otišao kod čuvara 
novca. 


"Koliko je preostalo od Davudovog novca?", pitao ga je. 
"Dva dirama", odgovori čuvar. "On troši jedan srebrni groš dnevno." 


Abu Jusuf je izračunao. Jednoga dana, stojeći sa leđima uz udubljenje za molitve, 
objavio je: "Danas je umro Davud". Sprovedena je istraga i ustanovljeno je da je bio 
u pravu. 

"Kako si znao?", zapitali su ga. 


"Izračunao sam na osnovu njegovih rashoda da mu danas više ništa nije 
preostalo", objasnio je Jusuf. "Znao sam da će njegovoj molitvi biti udovoljeno." 

El-Muazebi 


Atarov izveštaj o el-Muazebiju, jednoj od najistaknutijih pojava u istoriji islam- 
skog misticizma, iznenađujuće je štur. Rođen u Basri 165. (181) godine, Abu Abd 
Alah el-Haret ibn Asad el-Basri el-Muazebi se u ranoj fazi života preselio u Bag- 
dad, gde je izučavao Predanja i teologiju i bio tesno povezan sa vodećim ličnostima i 
značajnim događajima svoga doba. Umro je 243. (857) godine. Uticaj njegovih 
doktrina i književnih dela na potonje mističke teoretičare, a posebno na Abua 
Hameda el-Gazalija, bio je golem i dalekosežan. Mnoge njegove knjige i brošure su 
sačuvane, a među njima je najznačajnija Kitab el-Kraja (izdala dr Margaret Smit, 
London, 1940). 


Isposništvo Haretija Muazebija 

Hareti Muazebi nasledio je od svoga oca trideset hiljada dinara. 

"Odnesite ih u državnu blagajnu. Neka ih uzmu nadležni organi", naredio je. 
"Zašto?", pitali su ga. 


"Prorok je rekao", objasnio je on, "i to je pravo Predanje, da kadariti pred- 
stavljaju magijane ovog društva. Moj otac bio je kadarit. Prorok je takođe rekao da 
musliman ne može da nasledi od magijana. Moj otac bio je magijan, kao što vidite, 
a ja sam musliman." 


Bog ga je čuvao sa takvom smotrenošću da se, kada je pružio ruku prema hrani 
čija je zakonitost bila sumnjiva, živac u njegovom prstu čvrsto zategao tako da se 
prst nije povinovao naredbi da se pokrene. Na osnovu toga je shvatio da zalogaj o 
kojem se radilo nije bio ispravan. 


"Haret mi je jednoga dana došao i bio je očevidno gladan", ispričao je Đunaid. 
'"Striče, doneću malo hrane', rekao sam. 'To bi bilo dobrodošlo", odgovorio je. 
Otišao sam u ostavu i potražio hranu. Našao sam neke ostatke sa proslave venčanja 
koji su nam bili doneti za večeru. Uzeo sam ih i ponudio ga. Njegov prst nije hteo da 
mu se povinuje. Stavio je zalogaj u usta, ali uprkos svim naporima koje je ulagao, 
nije mogao da ga proguta. Obrtao ga je u ustima, da bi na kraju ustao i na tremu ga 
izbacio, a onda je otišao. 

"Kasnije sam ga pitao šta se zapravo dogodilo. Haret mi reče: "Bio sam stvarno 
gladan i želeo sam da ti ugodim, Međutim, Bog mi je uputio poseban znak, da 
nikakva hrana koja j je suninjivog porekla neće moći da siđe niz moje grlo i da moj 
prst odbija da je dodirne. Koliko god da sam se trudio, nisam mogao da je 
progutam. Odakle je to jelo došlo?" 'Iz kuće moga rođaka', odgovorio sam. 


"Onda ga upitah: 'Hoćeš li danas doći u moju kuću?? 'Hoću', rekao je. Uđosmo, i 
ja donesoh komad suvog hleba, pa stadosmo da jedemo. Haret napomenu: "Ovo je 
prava stvar da se ponudi dervišima'." 

Abmed ibn Harb 


Ahmed ibn Harb el-Nisaburi bio je znameniti isposnik iz Nišapura, verodostojan 
tradicionista i borac u svetim ratovima. Posetio je Bagdad u doba Ahmeda ibn Han- 
bala i predavao u njemu; umro je 234. (849) godine, u osamdeset petoj godini 
života. 


Akmedi Harb i zoroastrijanac 


Ahmedi Harb imao je za komšiju zoroastrijanca koji se zvao Bahram. Jednom je 
taj komšija poslao svog poslovnog partnera na trgovački zadatak, a ovome su lopovi 
na putu oteli svu robu. 


"Ustanite", pozvao je Ahmed svoje učenike kada je čuo za ovu novost. "Našem 
komšiji dogodila se neprijatna stvar. Hajdemo do njega da mu izrazimo saučešće. 
Iako je zoroastrijanac, ipak je komšija." 


Kada su stigli na vrata njegove kuće, Bahram je potpaljivao svoju zoroastrijansku 
vatru. Ahmed je potrčao i poljubio mu rukav. Bahram je, pomislivši da su možda 
gladni, postavio sto, iako jedva da je imao hleba. 


"Nemoj se mučiti", reče mu Ahmed. "Došli smo da ti izjavimo da saučestvujemo s 
. tobom. Cuo sam da ti je roba pokradena." 


"Da, tako je", reče Bahram. "Ali ja imam tri razloga da budem zahvalan Bogu. 
Prvo, za to što su ukrali od mene a ne od nekog drugog. Drugo, što su uzeli samo 
polovinu. Treće, što i pored toga što mi je materijalna imovina propala, još imam 
svoju religiju, a zemaljski život dolazi i odlazi." 


Ove reči su se svidele Ahmedu. 


"Zapišite ovo", rekao je svojim učenicima. "Iz ovih reči šire se miris i slava 
islama." Onda dodade, okrenuvši se prema Bahramu: "Zbog čega obožavaš ovu 
vatru?" 


"Zato da me ne bi spalila", odgovori Bahram. "1 drugo, pošto sam joj danas 
pružio mnogo goriva, sutra mi neće biti neverna nego će me preneti Bogu." 

"Napravio si veliku grešku", primetio je Ahmed. "Vatra je nemoćna, nesvesna i 
- neverna. Sva predviđanja koja si na njoj bazirao su pogrešna. Ako dete prolije malo 
vode na nju, ona će se ugasiti. Kako bi tako slaba stvar mogla da te prenese Onome 
tako moćnom? Stvar koja nema snage da odagna od sebe malo zemlje - kako te ona 
može preneti Bogu? Povrh toga, da dokažemo da je nesvesna: ako je pospeš 
mošusom i đubretom, ona će ih oboje spaliti i neće znati da je jedno bolje od drugog 
- eto zašto. ona ne pravi razliku između govneta i tamjana. Dalje, ti je već sedam- 
deset godina obožavaš i klanjaš joj se, a ja joj se nikada nisam klanjao; dođi, hajde 
da obojica gurnemo ruku u vatru i videćeš da će opeći obe ruke. Neće ti biti verna." 

Ove reči. pogodile su zoroastrijanca u srce. 

"Postaviću ti četiri pitanja", rekao je. "Ukoliko odgovoriš na sve njih, prihvatiću 
tvoju veru. Reci: zbog čega je Bog stvorio ljude? I pošto ih je stvorio, zbog čega ih je 
zbrinuo? Zašto ih je prinudio da umru? I pošto ih je primorao da umru, zašto ih 
ponovo priziva i uzdiže?" 


"Stvorio ih je kako bi mogli da budu Njegove sluge", odgovori Ahmed. "Zbrinuo 
ih je kako bi shvatili da je On Svehranitelj. Primorao ih je da umru da bi spoznali 
Njegovu neodoljivu moć. Učinio je da ponovo ožive kako bi postali svesni da je 
Svemoguć i Sveznajući." š 


Čim je Ahmed završio, Bahram je izgovorio zakletvu. 

"Svedočim da nema boga do Boga, i svedočim da je Muhamed Božji Apostol." 
Na to je Ahmed kriknuo i onesvestio se. Ubrzo se povratio. 

"Zašto si se onesvestio?", zapitali su ga učenici. 


"Onoga trenutka kada je podigao prst zaklinjući se", odgovorio im je Ahmed, 
"jedan glas mi se obratio iz najveće dubine moga srca. 'Ahmede', rekao je glas, 
"Bahram je bio zoroastrijanac sedamdeset godina, ali na kraju je poverovao. Ti si 
sedamdeset godina proveo u verovanju; a šta ćeš na kraju imati da ponudiš?"" 


Ahkmedi Harb i Akmed Trgovac 


U Nišapuru su živela dva čoveka, jedan po imenu Ahmedi Harb i drugi zvani 
Ahmed Trgovac. 


Ahmedi Harb bio je čovek toliko obuzet mišlju o Bogu, da je nastavljao da 
pokreće usne i kada bi berberin hteo da mu potkreše brkove. 

"Budite mirni samo dok vam ne odsečem ove dlake", reče mu berberin. 
"Gledaj ti svoja posla", brecnuo se Ahmedi Harb. 


I svaki put kad bi ga berberin doterivao, zaradio bi bar jednu posekotinu na 
usnama. 


Jednom prilikom dobio je pismo i dugo vremena je nameravao da odgovori na 
njega, ali nije nalazio slobodan trenutak. Onda je jednoga dana mujezin pojao poziv 
na molitvu. Upravo dok je govorio 'vreme je', Ahmed je zamolio svog prijatelja: 


"Odgovori na pismo mog prijatelja. Reci mu da mi više nikada ne piše, pošto nemam 
slobodnog vremena da mu odgovorim. Napiši mu: 'Budi zauzet Bogom. Zbogom!?" 

A što se tiče Ahmeda Trgovca, on je bio toliko obuzet ljubavlju prema materi- 
jalnim stvarima da je jednoga dana zatražio od svoje služavke jelo. Služavka je spre- 
mila jelo i donela mu ga, ali on je sve do mraka nastavio sa svojim finansijskim prora- 
čunima, a onda je iznuren zaspao. Kada se sledećeg jutra probudio pozvao je slu- 
žavku. 

"Nisi mi spremila jelo." 

"Spremila sam ga. Ali vi ste bili potpuno obuzeti svojim proračunima." 

Ponovo je skuvala jelo i stavila ga pred svog gospodara, ali on opet nije našao vre- 
mena da ga pojede. Devojka je i treći put spremila jelo za njega, ali on opet nije 
našao povoljno vreme. Služavka je došla i zatekla ga kako spava, pa je protrljala 
malo jela o njegove usne. Ahmed Trgovac se probudio. 


"Donesi mi umivaonik", viknuo je, misleći da je jeo. 


Ahmedi Harb i njegov sin 
. Ahmedi Harb imao je sinčića kojeg je učio da veruje u Boga. 
"Kad god poželiš hranu ili bilo šta drugo", rekao mu je, "priđi ovom prozoru i 


IM 


reci: 'Gospode Bože, imam potrebu za jelom". 


Svaki put kad bi dete došlo do tog mesta, roditelji bi tako udesili da stave u prozor 
ono što je dete poželelo. 


Jednoga dana bili su izvan kuće kad su dete spopali bolovi od gladi. Kao i obično, 
stalo je pod prozor i pomolilo se: 


"Gospode Bože, imam potrebu za jelom." 

Odozgo mu je smesta bilo poslato jelo pored prozora. Ukućani su se vratili i 
zatekli ga kako sedi i jede. 


"Odakle si ovo dobio?", zapitali su ga. 
"Pa od onoga ko mi daje svakoga dana", odgovorio je. 
I tako su shvatili da je potpuno utvrđen na svojoj stazi. 

Hatim el-Asam 


Abu Abd el-Rahman Hatim ibn Onvan el- Asam ("Gluvi"), starosedelać Balka, 
bio je učenik Šakika el-Balkija. Posetio je Bagdad, a umro je. kvadeniih blizu Ter- 
meda 237. (852) godine. 


Anepdofe o Hatimu Gluvom 


Dobrota Hatima Gluvog bila je tako velika da kada mu je jednoga dana došla neka 
žena da mu postavi pitanje i tog trenutka prdnula, on joj je rekao: "Govori glasnije. 
Ne čujem baš najbolje." To je rekao kako se žena ne bi postidela. Podigla je glas i on 
je rešio njen problem. Sve dok je ta starica bila u životu, skoro čitavih petnaest godina, 
Hatim se pravio da je nagluv, kako niko ne bi kojim slučajem otkrio starici da on to nije. 
Posle njene smrti odmah je pružao odgovore. Sve dotle, govorio je svakome ko bi 
razgovarao sa njim: "Govori glasnije". Zbog toga je i nazvan Hatim Gluvi. 


Jednoga dana je Hatim u Balku držao propoved. 

"Bože", molio se, "ko god da je u ovom mnoštvu ovde najveći i najbezočniji 
grešnik i ima najsramniji dosije, oprosti mu." 

A u tom mnoštvo bio je prisutan i jedan čovek koji je pljačkao mrtvace. Otvarao je 
brojne grobnice i krao pokrove. Te noći je krenuo na svoj uobičajeni posao pljačkanja 
mrtvih. Kada je uklonio zemlju sa groba, začuo je glas koji se razlegao iz grobnice: 


"Zar te nije stid? Jutros ti je oprošteno na Hatimovom skupu, a već ove noći si na 
svom starom poslu?" 


Pljačkaš grobova je iskočio iz grobnice i otrčao Hatimu. Rekao mu je šta se 
dogodilo i pokajao se. 


Sa'd ibn Muhamed el-Razi ispričao je sledeći događaj: 


Mnogo godina bio sam Hatimov učenik i za sve to vreme samo jednom sam ga 
video besnog. Otišao je na tržnicu i tamo je video čoveka koji je zgrabio jednog 
njegovog učenika početnika i vikao: 


"Mnogo puta mi je uzeo robu i pojeo je, a nije mi za nju platio." 

"Ljubazni gospodine, budi milostiv", umešao se Hatim. 

"Ne znam ja ni za kakvu milost. Hoću svoje pare", odbrusio je čovek. 

Sve Hatimovo zauzimanje bilo je bez rezultata. Pobesnevši, skinuo je ogrtač sa 
pleća i tresnuo ga o zemlju nasred bazara. Ogrtač je bio pun para, sve pravi zlatnici. 

"Dođi, uzmi što ti pripada, i ni novčić više, ili će ti se ruka osušiti", rekao je 
prodavcu. 

Čovek je stao da skuplja novac dok nije uzeo svoj dug. Međutim, nije mogao da 
se uzdrži, i ponovo je pružio ruku da uzme još. Ruka mu se istog časa osušila. 


Jednoga dana neki čovek je došao Hatimu i rekao: "Posedujem veliko bogatstvo, 
i želim jedan njegov deo da ustupim tebi i tvojim drugovima. Hoćeš li prihvatiti?" 
"Plašim se", odgovori mu Hatim, "da ću kada umreš morati da kažem: 'Nebeski 


A" 


Snabdevaču, moj zemaljski snabdevač je mrtav". 


Hatim se sećao: "Kada sam otišao u rat jedan Turčin me je dograbio i bacio na 
zemlju u nameri da me ubije. Srce mi nije bilo zabrinuto ni uplašeno. Dotakao je 
svoj mač, ali ga je iznenada probola strela i pao je sa mene. 'Jesi li ubio ti mene, ili 
sam ja ubio tebe??, uzviknuo sam." 


Kađa je Hatim došao u Bagdad, obavestili su kalifa: "Stigao je korasanski 
isposnik". Kalif je hitno poslao po njega. 


"O, kalife isposniče", oslovio je Hatim kalifa ulazeći. 
"Ja nisam isposnik", odgovori kalif. "Ceo svet je u mojoj vlasti. Ti si isposnik." 


"Ne, ti si isposnik", uzvratio je Hatim. "Bog kaže: Užici ovoga sveta neznatni su. Ti 
se zadovoljavaš sa neznatnim. Dakle, ti si isposnik, a ne ja. Ja se neću potčiniti ni 
ovom svetu ni onom posle; otkud sam onda ja isposnik?" 

Sal ibn Abd Alab el-Testari 


Abu Muhamed Sal ibn Abd Alah el-Tostari je rođen u Tostaru (Ahvazu) oko 
200. (815) godine, učio je od Sofjana el-Taurija i upoznao Du '1-Nuna el-Mesrija. 
Njegov miran život bio je prekinut 261. (874) godine, kada je bio prisiljen da 
potraži utočište u Basri, gde je i umro 282. (896) godine. Njemu se pripisuje kratak 
komentar Kurana i značajno je doprineo razvoju sufijske teorije, a njegov se uticaj 
prenosio preko njegovog učenika Ibna Salema koji je osnovao Salemija školu. 


Mladi dani Sala ibna Abda el-Tostarija 

Sal ibn Abd Alah el-Tostari ovako izveštava 0 sebi: 

-Pamtim kad je Bog rekao: Misam /i ja tvoj Gospod 2, a ja rekoh: Jesi, valstinu. 
Pamtim i sebe u majčinoj utrobi. 
- Bilo mi je tri godine kada sam počeo da se molim po čitavu noć. Moj stric 
Muhamed ibn Savar je zaplakao videvši me kako se molim. 

"Sale, idi na spavanje. Zabrinjavaš me", rekao mi je. 


Motrio sam na strica i potajno i otvoreno. Onda su stvari stigle dotle da sam mu 
jednog dana rekao: "Striče, ja moram da se borim sa teškim stanjem. Čini mi se da 
vidim svoju glavu oborenu na tlu pred Prestolom." 


HA 


"Drži to stanje u tajnosti, sinko, i nikome nemoj da ga otkriješ", posavetovao me 
je. Zatim je dodao: "Kad se u postelji budeš okretao s jednog boka na drugi, seti se 
da kažeš: 'Bog je sa mnom, Bog pazi na mene, Bog mi je svedok.'" 


Primenio sam ovu formulu i obavestio svoga strica o tome. 
"Ponovi te reči sedam puta svake noći", preporučio mi je. 
Izvestio sam ga da sam ga poslušao. 

"Ponovi ih petnaest puta." 


Postupao sam po stričevom uputstvu i prijatnost i slast od toga su mi obuzimale 
srce. Prošla je godina. Onda mi stric reče: "Drži se mojih uputstava i nastavi sa tom 
praksom sve do groba. Plodovi od toga biće tvoji i na ovom i na onom svetu." 

Prolazile su godine, a ja sam koristio istu formulu sve dok slast koja je dolazila od 
nje nije prožela samu srž moga bića. 


"Sale", reče mi stric, "kada je Bog uz čoveka i kada ga Bog gleda, kako čovek 
može da ne bude pokoran Bogu? Bog bdi nad tobom i čuva te, kako ne bi mogao da 
mu otkažeš poslušnost." 


Nakon toga sam se povukao u samoću. A onda su me poslali u školu. 


"Bojim se da moja koncentracija može da se rasprši", rekao sam. "Sklopi sa 
učiteljem pogodbu da ću jedan sat dnevno provoditi uz njega i učiti neke lekcije, a 
da ću se potom vraćati svom pravom zanimanju." 


Pod ovim sam uslovima išao u školu i učio Kuran, a imao sam tada sedam godina. 
Otada sam neprekidno postio i jedina hrana mi je bio ječmeni hleb. U dvanaestoj godini 
života obuzeo me je problem koji niko nije bio u stanju da reši. Otišao sam u Basru i 
ispitivao tamošnje obrazovane ljude, ali niko nije mogao da reši taj problem. Odande 
sam otišao u Abadan, čoveku po imenu Habib ibn Hamza. On je rešio moj problem. 
Neko vreme sam ostao sa njim i izvukao veliku korist iz njegovog poučavanja. 


Zatim sam došao u Tostar. Do tada se moja ishrana toliko umanjila da su kupili 
ječma za mene za jedan diram, mleli ga i od njega pravili hleb. Svake noći pred zoru 
prekidao sam gladovanje sa jednom uncom (28 grama) tog hleba, bez ikakvih 
začina ili soli. Na taj način mi je diram trajao godinu dana. 


Posle toga sam odlučio da prekidam post svaki treći dan, pa svaki peti dan, pa 
svaki sedmi, i tako sve dok nisam stigao do toga da sam jeo svakog dvadesetog dana. 
(Prema jednom izveštaju, Sal je tvrdio da je jeo svakog sedamdesetog dana.) 
Ponekad bih pojeo samo jedan badem svakog četrdesetog dana. 


Mnogo godina sam sprovodio eksperimente sa sitošću i glađu. U početku je moja 
slabost poticala od gladi, a snaga mi je dolazila od sitosti. Posle nekog vremena 
snaga je proisticala iz izgladnelosti a slabost iz sitosti. Tada sam se molio: "Bože, 
zatvori Salove oči za oboje, tako da može da sebi predstavi siiost u izgladnelosti, i 
izgladnelost u sitosti, i kako oboje dolaze od Tebe". 


Jednoga dana Sal reče: "Kajanje je čoveku stavljeno u dužnost svakoga časa, bilo 
da on potiče iz istaknute ili iz obične porodice, bilo da je pokoran Bogu ili nepo- 
koran." 

U Tostaru je živeo izvestan čovek koji je tvrdio da je učen i isposnik. On je prote- 
stovao protiv ove Salove izjave. 
"On kaže da neposlušan mora da se kaje zbog svoje neposlušnosti, a poslušan 
zbog svoje poslušnosti." ; 


T okrenuo je narod protiv Sala, prikazujući ga kao jeretika i bezbožnika. Svi su, i 
prost svet i gospoda, prihvatili njegovu optužbu. Sal. se uzdržavao od toga da se 
raspravlja sa njima radi ispravljanja njihovog nerazumevanja. Zapaljen čistim 
plamenon religije, ispisao je na papiru spisak svih svojih poseda, njive, kuće, name- 
štaj, tepihe, lađe, zlato i srebro. Onda je okupio narod i razbacao stranice nad nji- 
hovim glavama. Svakome je dao sve što je bilo upisano na stranici koju je uhvatio, u 
znak zahvalnosti što ga rasterećuju od njegove svetovne imovine. Pošto je sve 
razdao, krenuo je za Heđaz. 


"Dušo moja", obratio se sebi, "sada sam bankrotirao. Više mi ne postavljaj nika- 
kve zahteve, jer nećeš dobiti ništa." 


Njegova je duša pristala da ništa od njega ne traži, sve dok nisu stigli u Kufu. 


"Do sada", reče tad njegova duša, "ništa od tebe nisam tražila. A sada želim parče 
hleba i ribu. Daj mi da pojedem to i sve do Meke te više neću uznemiravati." 


Ulazeći u Kufu, Sal je ugledao narodnu vodenicu i jednu kamilu vezanu Za nju. 
"Koliko plaćate za iznajmljivanje ove kamile dnevno?", zapitao je. 
"Dva dirama", rekoše mu. 


"Pustite kamilu i vežite mene umesto nje i dajte mi jedan diram, pa ću raditi do 
večernje molitve", predložio je Sal. 


Oslobodili su kamilu i vezali Sala za mlinski točak. U suton su mu dali diram. 
Kupio je hleba i ribe i stavio ih pred sebe. 


"Dušo", obratio se sebi, "svaki put kada ovo poželiš, dogovori se sa sobom da ćeš 
sutradan do zalaska sunca obavljati posao mazge da bi dobila ono što želiš." 


Potom je Sal produžio za Kabu, gde je upoznao brojne sufijske učitelje. Odande 
se vratio u Tostar, gde je zatekao Du '!-Nuna kako ga čeka. 


Anegdote o Salu 


Amri Lait se razboleo, i nijedan lekar nije mogao da ga izleči. 

"Ima li nekoga ko može da se pomoli za isceljenje?", obnarodovano je pitanje. 
"Sal je čovek na čije molitve je odgovoreno", stigao je odgovor. 


Stoga su ga pozvali u pomoć. Imajući na umu Božju zapovest da se treba 
"povinovati onima na vlasti", odazvao se pozivu. 


"Molitvaj e delotvorna", izjavio je kad su ga posadili pred Amra, "jedino u slučaju 
onoga ko je pokajnik. U tvome zatvoru ima ljudi koji su nepravedno uhapšeni." 


Amr ih je sve pustio na slobodu i pokajao se. 


"Gospode Bože", molio se Sal, "kao što si mu priredio poniženje usled njegove 
nepokornosti, pokaži mu sada nebesku slavu stečenu mojom pokornošću. Kao što si 
mu unutrašnje delove zaodenuo u ruho pokajanja, tako mu sada spoljne delove tela 
zaodeni ruhom zdravlja." 


Čim je Sal izgovorio ovu molitvu, Amri Lait se potpuno oporavio od boki. 
Ponudio je Salu veliki novac, ali je ovaj to odbio, i nestao iz njegove blizine. 


"Da si prihvatio nešto od toga", prigovorio mu je jedan od njegovih učenika, "pa 
da smo to upotrebili za isplatu duga u koji smo zapali, zar to ne bi bilo bolje?" 


"Je li ti potrebno zlato? Gledaj onda!", odgovori mu Sal. 


Učenik je pogledao i video da su čitava ravnica i pustinja ispunjeni zlatom i 
rubinima. 


"Zašto bi", reče Sal, "onaj ko raspolaže takvom naklonošću Boga prihvatao bilo 
šta od jednog od Božjih stvorenja?" 


Kad god je učestvovao u mističnoj proveri, Sal je zapadao u ekstazu i po pet dana 
je ostajao uznesen, ne uzimajući nikakvu hranu. I kad bi bila zima, znoj bi navirao iz 
njega i natapao mu košulju. 


Kada se nalazio u tom stanju, a ulema mu postavljao pitanja, rekao bi: "Ne ispituj 
me, jer u ovom mističnom času nećeš imati nikakve koristi od mene i mojih reči". 


Sal je običavao da hoda po vodi i pri tom bi mu se samo stopala ovlažila. 
"Ljudi kažu", zapazio je neko, "da hodaš po vodi". 

"Pitaj mujezina ove džamije", odgovori Sal. "On je istinoljubiv čovek." 
"Pitao sam ga", reče čovek. "Mujezin mi je rekao: 'Nikada to nisam video. Ali 


ovih dana j je ušao u jezerce da se opere. Upao je u vodu i da se ja tamo nisam 
zatekao poginuo bi.'" 


Kada je Abu Ali Dakak čuo ovu priču, prokomentarisao je: "On poseduje mnoge 
natprirodne moći, ali želi da ih drži u tajnosti". | 


Jednoga dana Sal je sedeo u džamiji kad jedan golub pade na tlo, iznemogao od 
vrućine. a 


"Šahi Kermani je umro", reče na to Sal. 
Kada su ispitali stvar, pokazalo se da je bilo upravo onako kao što je Sal rekao. 


Brojni lavovi i druge divlje zveri prilazile su Salu, a on ihj je hranio i negovao. Joši 
danas se Salova kuća u Tostaru naziva "kućom divljih :zveri". O RE 

Posle dugotrajnih bdenja i mučnog asketizma, Sal je izgubio vladanje nad svojim 
telom, pateći od proliva, tako da je morao da ide u klozet i po nekoliko puta na sat. 
Da bi mu bilo lakše, stalno je držao teglu pri ruci pošto nije mogao da se kontroliše. 
Međutim, kada bi nastupilo vreme molitve, izliv bi prestao. Tada bi obavio svoja 
obredna pranja i pomolio se, a onda bi se vratio u prvobitno stanje. Kad god bi se 
popeo za propovedaonicu, njegov proliv je potpuno prestajao i sav bol je iščezavao. 
A čim bi sišao sa propovedaonice, njegova bi se boljka ponovo pojavila. I pored 
svega toga, nikada nije propustio da se do najmanjeg detalja pridržava svetog 
Zakona. 


Na dan Salove smrti, četiri stotine njegovih učenika okupilo se oko njegove 
samrtničke postelje. 


"Ko će sesti na tvoje mesto i ko će propovedati sa tvoje govornice?", upitali su ga. 
A živeo je tada neki zoroastrijanac po imenu Šad-del. 


"Sad-Del će zauzeti moje mesto", odgovori Sal, otvorivši oči. 


Sufi sveci i mistici 147 

"Šeik je izgubio zdrav razum", progunđali su učenici. "Imajući četiri stotine uče- 
nika, sve obrazovane i religiozne ljude, on hoće da postavi zoroastrijanca na svoje 
mesto!" 


"Dosta sa tom grajom!", uzviknu Sal. "Idite i dovedite mi Šad-Dela." 
Učenici otiđoše i dovedoše zoroastrijanca. 


"Kada prođe tri dana od moje smrti", reče Sal. kada ga je ugledao, "posle po- 
podnevnih molitvi popni se na moju govornicu i sedi na moje mesto i održi pro- 
poved narodu". 


Sa tim rečima Sal je umro. Tri dana kasnije, nakon poslepodnevnih molitvi, 
okupio se velik broj ljudi. Šad-Del uđe i pope se na propovedaonicu, dok je narod 
iznenađeno gledao. 


"Šta je sad ovo? Zoroastrijanac, sa magijanskim šeširom na glavi i pojasom veza- 
nim oko struka!" 


"Vaš vođa", reče Šad-Del, "proizveo me je u svoga glasonošu pred vama. Rekao 
mi je: 'Šad-Del, ne misliš li da je došlo vreme da odsečeš svoj magijanski pojas?" 
Gledajte, sada ću ga odseći." 

I uze nož i odseče pojas. 

"Osim toga je rekao", nastavio je, "Ne misliš li da je kucnuo čas da skineš 
magijanski šešir sa svoje glave?" Gledajte kako ga skidam." 

Potom Šad-Del reče: "Svedočim da nema boga do Boga, i svedočim da je 
Muhamed Božji Apostol". Nastavio je: "Seik mi je rekao da kažem: 'On koji je bio vaš — 
šeik i vaš učitelj dobro vas je posavetovao, a pravilo učeništva je da se prihvati učiteljev 
savet. Gledajte, Šad-Del je odsekao spoljni pojas. Ako želite da me vidite u vreme uskr- 
snuća, svečano vas zaklinjem, svakog ponaosob, odsecite svoje unutrašnje pojaseve. '" 

Veliko uzbuđenje obuze sve prisutne kada je Šad-Del završio i usledile su 
zapanjujuće duhovne manifestacije. 


Onoga dana kada je Sal bio nošen na groblje, mnoštvo ljudi zakrčilo je ulice. A u 
Tostaru je živeo i jedan sedamdesetogodišnji Jevrejin; kada je čuo larmu i galamu, izjurio 
je da vidi šta se događa. Kada je procesija stigla do njega, uzviknuo je: "Ljudi moji, vidite li 
vi ono što ja vidim? Anđeli silaze sa nebesa i miluju mu nosila svojim krilima!" 

I bez odlaganja je izgovorio zakletvu i postao musliman. 

Jednoga dana Sal je sedeo sa prijateljima kad neki čovek prođe pokraj njih. 
"Ovaj čovek čuva tajnu", reče Sal. 

Dok su ostali pogledali, čovek je već nestao. 


Posle Salove smrti, jedan od njegovih učenika sedeo je pored njegovog groba kad 
naiđe isti onaj čovek. 


"Gospodine", obrati mu se učenik, "šeik koji leži u ovoj grobnici jednom prilikom 
je rekao da ti čuvaš neku tajnu. Tako ti onog Boga koji ti je podario tu tajnu, pokaži 
mi je." 

Čovek pokaza na Salov grob. "Sale, govori!", rekao je. 

Glas je glasno progovorio iz grobnice: 

"Nema boga do samoga Boga, koji nema saučesnika ni druga." 


"Kažu", reče čovek, "da ko god veruje da nema boga do Boga, za njega u grobu 
nema pomrčine. Je li to istina ili nije?" 


Sal uzviknu iz groba: "Istina je!" 

MArA el-Karki 


Rečeno je da je Abu Mahfuz Maruf ibn el-Karki rođen u hrišćanskom braku; 
priča šiitskog i imama Alija ibna Muse el-Reze o njegovom preobraćenju u islam uglav- 
nom je odbačena kao sumnjiva. Čuveni mistik Bagdadske škole, umro je 200. (815) 
godine. 


Kako se Marufi Kari opredelio 2 za islam 


I majka i otac Marufija Karkija bili su hrišćani. Kada su ga poslali u školu, njegov 
učitelj mu reče: "Kaži, Bog je treći od troje". 


"Ne", odgovori Maruf. "Naprotiv, On je Bog, Jedini." 


Učitelj, ga je istukao, ali to nije koristilo. Jednoga dana ga je upravnik škole 
žestoko istukao, Maruf je pobegao i nisu mogli da ga pronađu. I 


"Kada bi nam se samo vratio", govorili su njegovi otac i majka. "Koju god religiju 
bi poželeo da sledi, složili bismo se sa njim." 


Maruf je otišao kod Alija ibna Muse el-Reze i iz njegovih ruku primio islam. Pro- 
šlo je neko vreme. Jednoga dana otišao je svome domu i pokucao na vrata očeve kuće. 


"Ko je to?", pitali su. 

"Maruf", odgovorio je. 

"Koju si veru usvojio?" 

"Religiju Muhameda, Božjeg Apostola." 


Njegovi majka i otac su smesta postali muslimani. 


Nakon toga Maruf je počeo da se obučava kod Davudija Taija i podvrgao se 
strogoj disciplini. Pokazao se tako pobožnim i praktikovao tako ozbiljnu askezu da 
se slava njegove postojanosti nadaleko pročula. 


Muhamed ibn Mansur el-Tusi priča kako je upoznao Marufa u Bagdadu: 


150 Sufi sveci i mistici 


"Zapazio sam ožiljak na njegovom licu. Rekoh mu: 'Bio sam sa tobom i juče, ali 
nisam primetio tu belegu. Kako to?? 'Ne pitaj o stvarima koje te se ne tiču', 
odgovorio mi je. Postavljaj pitanja jedino o stvarima koje su za tebe korisne.? Po 
pravu Onoga koga obožavamo", preklinjao sam ga, 'objasni mi". 


"Onda je rekao: 'Sinoć sam se molio, i poželeo sim da mogu da odem u Meku i 
da hodam okolo Kabe. Prišao sam Zemzemovom bunaru da uzmem gutljaj vode. 
Noga mi.se. okliznula i licem sam tresnuo o bunar. Eto kako sam dobio ovaj 
ožiljak." £. 


Jednom je Maruf sišao na obalu Tigrisa da obavi obredno pranje, ostavivši svoj 
Kuran i molitvenu prostirku u džamiji. Jedna starica krišom se uvukla unutra, uzela 
ih i odnela sa sobom. Maruf je to video i potrčao za njom. Kad ju je sustigao i 
uhvatio, obratio joj se oborivši glavu kako mu pogled ne bi pao na nju: 


"Imaš li ti sina koji može da recituje Kuran?" 

"Nemam", odgovorila je. 

"Onda mi vrati Kuran. Molitvenu prostirku možeš da zadržiš." 

Žena je bila zapanjena njegovim milosrđem i spustila je i Kuran i prostirku. 
"Ne, prostirku uzmi", ponovio je Maruf. "Ona je zakonski tvoja." 


Žena se žurno udaljila, postiđena i zbunjena. 


Anegpdote o Marufu 


Jednoga dana Maruf je šetao sa grupom sledbenika kad tim putem naiđe neka 
mladež. Sramotno i razuzdano su se ponašali celim putem do Tigrisa. 


"Učitelju", molili su ga njegovi pratioci, "pomoli se Svemogućem Bogu da ih sve 
podavi, kako bi svet bio oslobođen njihovog odvratnog ponašanja". 


"Podignite ruke uvis", naredi im Maruf. Zatim se pomolio. 


"Bože, kao što si im dao srećan život u ovome svetu, tako im podari i srećan život 
na onome svetu." 


"Učitelju, ne razumemo tajnu te molitve", rekoše njegovi pratioci sa čuđenjem. 

"Onaj sa kojim razgovaram razume tajnu", odgovori im Maruf. "Sačekajte jedan 
trenutak. Ta tajna će vam odmah biti obelodanjena." 


Kada je mladež ugledala šeika, slomili su svoje laute i prosuli vino koje su pili. 
Obuzela ih je drhtavica i oni padoše pred šeika i pokajaše se. 


"Vidite", obrati se Maruf svojim pratiocima. "Vaša želja je u potpunosti 
ispunjena, bez đavljenja i bez ikoga ko bi patio." 


Sari Sakati saopštava nam sledeći događaj: 
Na dan praznika ugledao sam Marufa kako skuplja koštice urmi. 
"Šta to radiš?"; pitao sam ga. 


"Video sam jedno dete kako plače", ispričao mi je. Rekao sam mu: "Zašto 
plačeš?", a ono mi reče: 'Ja sam siroče. Nemam ni oca ni majku. Druga deca imaju 
nova odela, a ja nemam nikakvo. Imaju i orahe, a ja nemam." Zato skupljam ove 
koštice da ih prodam i kupim mu malo oraha, pa da zadovoljno jurca i igra se." 

"Dozvoli da se ja pobrinem za to i poštedim te te brige", rekao sam. 


Sari Sakati je nastavio da priča: "Odveo sam dete i obukao ga, i kupio mu oraha, i 
učinio ga srećnim. Istog časa sam ugleđao prekrasnu svetlost kako blista u mome 
srcu i bio sam preobražen." 


Maruf je imao strica koji je bio guverner grada. Jednoga dana je prolazio nekim 
pustim poljem i tamo ugledao Marufa kako sedi i jede hleb. Pred njim je stajao 
jedan pas, a Maruf je stavljao jedan zalogaj u svoja usta, pa jedan u pseća. 


"Zar te nije sramota da sa psom jedeš hleb?", povika stric. 

"Treba li da se stidim što dajem hleb siromahu?", odgovori mu Maruf. 

Zatim podiže pogled i viknu za nekom pticom u vazduhu. Ptica je sletela i sela mu 
na ruku, pokrivši mu krilima glavu i oči. 

"Ko god je snebivljiv pred Bogom", reče Marnf, "sva bića su snebivljiva pred 
njim". 


Njegovog strica najedanput obuze smetenost. 

Jednoga dana Maruf je pokvario svoju obrednu čistotu. Smesta je obavio obredno 
pranje u pesku. 


"Čemu to?", rekoše mu. "Nalazimo se nadomak reke. Zašto obavljaš obredno 
pranje u pesku?" 


"Moguće je", odgovorio je, "da me više neće biti dok stignem do nje". 


Gomila šiita se tiskala jednog dana pred Rezinim vratima i polomili su Marufiju 
Karkiju rebra, tako da se ozbiljno razboleo. 


Sari Sakati mu reče: "Reci mi svoju poslednju volju". 


"Kada umrem", reče Maruf, "uzmi moju košulju i daj je u milostinju. Želim da go 
izađem iz ovoga sveta, kao što sam go i došao iz majčine utrobe." 


Kada je umro, slava njegove humanosti i poniznosti bila je tolika da su pripadnici 
svih religija, kako muslimani tako i Jevreji i hrišćani, tvrdili da je on jedan od njih. 


Njegov sluga je objavio da je Maruf rekao: "Pripadam onima mm su u stanju da 
podignu moja mrtvačka nosila sa zemlje". 


Hrišćani nisu bili u stanju. Ni Jevreji nisu bili u stanju da ih PaGtidii Onda su 
došli muslimani i podigli ih. Pomolili su se nad njim i upravo na tom mestu su ga 
predali zemlji. 


Evo šta je još Sari ispričao: 

Nakon što je Maruf umro, video sam ga u snu. Stajao je u podnožju Prestola 
širom otvorenih očiju, poput nekoga zapanjenog i poremećenog. 

Do anđela je dopro glas od Boga: | 

"Ko je to?" 

"Gospode Bože, Ti to najbolje znaš", odgovoriše anđeli. 


"To je Maruf", stigla je Naredba. "Postao je zapanjen i zaslepljen usled Naše 
ljubavi. Istom kada Nas bude video osvestiće se. Istom kada se bude sastao sa Nama 
opet će pronaći sebe." 

Sari el-Sakati 


Abu '1-Hasan Sari ibn el-Mogales el-Sakati, za kojeg je rečeno da je bio učenik 
Marufa el-Karkija i stric el-Đunaida, bio je istaknuta ličnost u kružoku bagdadskih 
sufija i navukao je na sebe neprijateljstvo Ahmeda ibna Hanbala. Trgovac polov- 
nom robom, umro je 253. (867) godine, u devedeset i osmoj godini života. 


Karijera Sarija Sakafija 

Sari Sakati bio je prvi čovek koji je u Bagdadu držao propovedi o mističnim 
istinama i sufijskom "ujedinjenju". Većina sufijskih šeika u Iraku bili su njegovi uče- 
nici. Osim što je bio Đunaidov stric i Marufov učenik, sreo je i Habibija Raija. 


Živeo je u Bagdadu, u kojem je imao dućan. Navukavši zastor preko ulaza u 
dućan, ulazio bi unutra i molio se, praveći na taj način svakodnevno Po nekoliko 
KA. ' 


Jednoga dana neki čovek iz Maunt Lokama j je došao da ga poseti. Uklonio je 
zastor i pozdravio ga. 


"Šeik Taj i taj iz Maunt Lokama te pozdravlja", rekao je. 


"On obitava u planinama", prokomentarisao je Sari. "Njegovi napori usled toga 
ništa ne vrede. Čovek treba da bude u stanju da živi usred pijace i da bude toliko 
zaokupljen Bogom u mislima, da nijednog trenutka nije udaljen od Njega." 


Priča se da u svojim poslovima nikada nije težio ka većem profitu od pet 
procenata. Jednom je kupio bademe za šezdeset dinara. Bademi su tada bili traženi. 
Jedan trgovački posrednik je svratio do njega. 


"Prodaj ih ako hoćeš", reče mu Sari. — 

"Po kojoj ceni?", pitao je posrednik. F 

"Šezdeset i šest dinara." 

"Ali danas cena badema iznosi devedeset dinara," usprotivio se posrednik. 


"Moje je pravilo da ne uzimam više od pet procenata", odgovori Sari. "I neću da 
prekršim svoje pravilo." 

"A ja mislim da nije ispravno da prodajem tvoju robu za manji iznos", reče 
posrednik. 


I tako posrednik nije prodavao, a Sari nije učinio ustupak. 


Sari je u početku prodavao svakojake drangulije. Jednoga dana je bagdadske 
bazare zahvatio požar. 


"Bazari su zapaljeni", rekli su mu. 
"To znači da sam i ja postao slobodan", glasio je njegov komentar. 


Kasnije je obavljena inspekcija i ustanovljeno je da Sarijev dućan nije bio izgoreo. 
Kad je to video, sve što je posedovao poklonio je sirotinji i priklonio se stazi sufija. 


"Kako je izgledao početak tvog duhovnog života?", postavljeno mu je pitanje. 


"Jednoga dana", rekao je, "Habibi Rai je prolazio pored mog dućana. Dao sam 
mu nešto da podeli sirotinji. 'Neka Bog bude dobar prema tebi", odgovorio je. Tog 
dana, kad je naročitim glasom izgovorio tu molitvu, svet je za mene izgubio 
privlačnost. 


"Sutradan je došao Maruf Karki dovodeći mi jedno siroče. 'Obuci ovo dete', 
zamolio me je. 'Neka Bog učini svet mrskim tvome srcu, i omogući ti da se rešiš 
ovoga posla?', uskliknuo je. Potpuno sam se povukao od svetovnih stvari, zahvalju- 
jući blagoslovu Marufove molitve." 


Sari i dvoranin 


Jednoga dana Sari je držao propoved. I baš tada jedan od kalifovih drugara u 
zabavi po imenu Ahmedi Jazid Pisac naiđe u svoj svojoj nagizdanosti, okružen 
gomilom slugu i robova. 


"Sačekajte dok saslušam besedu ovog čove", rekao je svojoj pratnji. "Bili smo na 
podosta mesta za koja bi bilo bolje da nismo ulazili. Sit sam svega toga." 


Ušao je i seo u Sarijevu publiku. 


"U svih osamnaest hiljada svetova", govorio je Sari, "ne postoji ništa slabije od 
čoveka. A ipak, od svih vrsta koje je Bog stvorio, nijedna se ne suprotstavlja Božjoj 

zapovesti toliko kao čovek. Ukoliko je čovek dobar, on je toliko dobar da mu i sami 
anđeli zavide na njegovom stanju; a ukoliko je poročan; toliko je poročan da je i 
samog Đavola sramota da se druži sa njim. Kako je čudesno biće čovek, tako slab, a 
ipak se ne pokorava Bogu koji je tako moćan!" 


Ove reči bile su poput strele ispaljene iz Sarijevog luka u Ahmedovu dušu. Tako 
gorko je plakao da se onesvestio. Zatim je plačući ustao i vratio se svome domu. Te 
večeri nije ništa pojeo i nije izgovorio ni reči. : 

Sutradan je peške došao na Sarijev skup, zabrinut i bledih obraza. Kada je skup 
završen, otišao je kući. Trećeg dana ponovo je došao, sam i peške. Kad je skup bio 
završen, prišao je Sariju. 


"Učitelju", rekao je, "tvoje su reči zavladale mnome i učinile svet mrskim mome 
srcu. Hoću da napustim svet i povučem se iz društva ljudi. Razjasni mi zanimanje 
putnika." 


" "Koju stazu ti želiš?", upita ga Sari. "Stazu puta, ili stazu. zakona? Sea mile 
ili stazu odabranih?" 


"Razjasni mi obe", zamolio je dvoranin. 


"Staza gomile je takva", reče Sari, "da se pridržavaš molitve pet puta na dan po. 
ugledu na imama, i da daješ prilog - ako je on u novcu, pola dinara od svakih dva- 
deset. Staza odabranih je takva da odguruješ od sebe svet u celosti i ne baviš se niti 
jednim od njegovih ukrasa ni zamki; čak i ako ti je ponuđen, nećeš ga prihvatiti. To 
su dve staze." 


Dvoranin je izašao i zaputio se u divljinu. Nekoliko dana kasnije jedna starica 
zamršene kose i sa ogrebotinama na obrazima došla je Sariju. 


"Imame muslimana, ja imam sina, mladog i živahnog", reklamu je. "Jednoga 
dana on je došao na tvoj skup smejući se i šepureći, a vratio se plačući i kukajući. A 
sada ima već nekoliko dana kako mu se izgubio trag, i ne znam gde je. Srce mi se 
cepa zato što nije sa mnom. Molim te, pomozi mi." 


Njena očajnička molba ganula je Sarija i izazvala njegovo sažaljenje. 


"Ne tuguj", rekao joj je. "Iz toga će proisteći samo dobro. Kada se bude vratio, ja 
ću te obavestiti. On se odrekao sveta i okrenuo leđa koristoljupcima. Postao je istinski 
pokajnik." 

Posle nekog vremena, jedne večeri Ahmed se ponovo pojavio. 


"Idi, obavesti staricu", naredio je Sari svome slugi. Zatim je osmotrio Ahmeda. 
Obrazi su mu bili bledi, oslabeo je, visoki čempres njegovog stasa bio je povijen. 


"Ljubazni učitelju", uskliknuo je, "pošto si me vodio ka miru i spasio me od 
slepila neprosvećenosti, neka sada tebi Bog daruje mir i radost u:oba sveta". 


f tako su razgovarali kad su ušle Ahmedova majka i supruga, vodeči i njegovog 
sinčića. Kad je majčin pogled pao na Ahmeda i kada ga je videla u stanju u kakvom 
ga nije videla nikada ranije, bacila mu se na grudi. A njegova supruga je stajala s 
jedne njegove strane kukajući, dok je sin plakao sa druge. Nastao je. opšti urnebes, 
pa je i Sari briznuo u plač. Dete se bacilo ocu pred noge. Ali, uprkos svim njihovim 
nastojanjima da ga navedu da se vrati svome domu, on se nije dao pokolebati. 


"Imame muslimana", protestovao je Ahmed, "zašto si im rekao? Oni će me 
upropastiti." 

"Tvoja mati me je više puta preklinjala, tako da sam konačno pristao da je 
obavestim", odgovori Sari. 

Ahmed se spremio da se vrati u pustinju. 


JAL 


"Još dok si živ, učinio si od mene udovicu a od svog deteta siroče ; zavapila je 
njegova supruga. "Kada se bude raspitivao 0 tebi, šta ja da radim? Nema drugog 
načina. Moraš uzeti dečaka sa sobom." 


_ "Uradiću to", odgovori Ahmed. 


Skinuo je njegovo otmeno odelo i nabacio na njega ogrtač od kozje vune. Stavio 
mu je u ruku malu putnu torbu. 


"Sad pođi svojim putem", rekao mu je. 


"Ja ovo ne mogu da podnesem", zavapila je njegova supruga kad je videla dete u 
tom stanju. Privukla je dete sebi. 


"1 nad sobom ti predajem odgovornost", reče joj Ahmed. "Ako ti tako hoćeš, 
pusti me na slobodu." 


Zatim se Ahmed vratio u divljinu. Prošlo je nekoliko godina. Onda, jedne noći, u 
vreme noćne molitve, jedan čovek dođe u Sarijevo sklonište. 


Sufi sveci i mistici 157 
"Šalje me Ahmed", rekao je ulazeći. "Kaže: 'Nalazim se u kritičnoj situaciji. 
Pomozi mi."" 


Sari je izišao. Zatekao je Ahmeda kako leži u grobu, na samrti. Jezik mu se još 
pokretao. Sari je napregnuo sluh. Ahmed je govorio: "Rad takvih kao sto je ovaj 
neka radnici rade"! Sari mu podiže glavu iz prašine, obrisa je i položi j je na svoje 
grudi. Ahmed otvori oči i ugleda šeika. 


 "UGitelju, došao si na vreme", uskliknuo je. "Moj život se gasi." 


Zatim je prestao da diše. Plačući, Sari pođe u grad da obavi što je potrebno. 
Ugledao je gomilu ljudi kako dolazi iz grada. 


"Kuda ste pošli?", upitao ih je. 


"A zar ti ne znaš?", odgovorili su mu oni. "Prošle noći sa Neba se prolomio glas 
objavljujući: 'Svako ko želi da se još jednom pomoli i istakne se kao Bogi pristalica, 
neka ode na Šunizija groblje'." 


Anepdote o Sariju 

Đunaid je izvestio o sledećoj zgodi: 

Jednoga dana kada sam obišao Sarija zatekoh ga u suzama. 
"Šta se dogodilo?", upitao sam. 


"Pala mi je na pamet jedna misao", odgovorio je, "da večeras obesim napolju 
krčag kako bi se voda rashladila. Onda sam u snu video zavodljivu Ž ženu koja mi 
reče, kad je upitah čija je: 'Ja pripadam čoveku koji ne veša napolju krčag da bi se 
voda rashladila'. Zatim je tresnula moj krčag na zemlju. Pogledaj tamo!" 


- Ugledah razbijenu parčad. Još dugo vremena su komadi ostali tamo da leže. 


I naredni događaj ispričao je Đunaid: 


Jedne noći spokojno sam spavao, a kad sam se probudio moja tajanstvena duša 
uporno je tvrdila da treba da odem u džamiju u Šuniziji. Otišao sam tamo i spazio 
pored džamije osobu groznog izgleda. Uplaših se. 


-"Đunaide, zar me se plašiš?", zapitao je. 
"Da", odgovorih. 

"Kada bi poznavao Boga onako kako On treba da bude znan", rekao je, "ne bi se 
plašio nikoga do Njega". } 


"Ko si ti?", upitao sam. 
"Iblis", rekao je. 
"Želeo sam da te vidim", rekoh mu. 


"Onog trenutka kad si pomislio na mene, zaboravio si na Boga, a.da toga nisi ni 
bi ", rekao je. "Sa kakvom si želeo d idiš?" 
io svestan", rekao je. "Sa kakvom si namerom poželeo da me vidiš? 


"Hteo sam da te pitam imaš li ti ikakvu moć nad sirotinjom", rekoh mu. 
"Nemam", odgovorio je. 
"Kako to?", upitao sam. 


"Kada hoću da ih uhvatim u klopku pomoću ovozemaljskih stvari, oni pobegnu na 
onaj svet", rekao je. "A kada hoću da ih uhvatim u klopku pomoću onog sveta, oni 
pobegnu Gospodu, a ja tamo ne mogu da ih pratim." 


"Ako već ne možeš da ih savladaš, vidiš li ih barem?", ispitivao sam ga. 

"Vidim", odgovorio je. "Kad su u harmoniji i u ekstazi, vidim uzrok njihovog 
jaukanja." 

S tim se rečima izgubio. Uđoh u džamiju i zatekoh u.njoj Sarija sa glavom na 
kolenima. 


"On laže, taj neprijatelj Boga", rekao je, podižući glavu. "Oni su Njemu isuviše 
dragi da bi ih pokazao Iblisu." i 


Sari je imao sestru. Zatražila je od njega odobrenje da mu očisti stan, ali on je to 
odbio. 


"Moj život nije vredan toga", rekao joj je. 
Jednoga dana je ušla i videla jednu staricu kako čisti njegovu sobu. 
"Brate, meni nisi dozvolio da ti služim. A sada si doveo nekoga ko ti nije svojta." 


"Sestro, neka ti srce ne bude uznemireno", odgovori joj Sari. "Ovo je taj niži svet. 
Ona se zaljubila u mene i nije se složila sa mojim odbijanjem. Zatražila je odobrenje 
od Svemogućeg Boga da bude deo moga života. Dobila je zadatak da čisti moj 
dom." 

Abmed ibn Kazruja 


Abu Hamid Ahmed ibn Kazruja el-Balki, ugledni građanin Balka oženjen pobož- 
nom kćerkom guvernera toga grada, drugovao je sa Hatimom el-Asamom i sa 
Abuom Jazidom el-Bestamijem. Posetio je Nišapur, a umro je 248. (864) godine, u 
95: godini života. — 


Ahmed Kazruja i njegova Supruga = 

Ahmedi Kaznuja je imao hiljadu učenika, a svaki od njih je hodao po vodi i leteo 
vazduhom. Ahmed se oblačio u vojničku uniformu. Fatima, njegova supruga, bila je 
čudo na stazi sufija. Bila je kći kneza od Balka. Pošto se pokajala, poslala je Ahme- 
du kurira. 


"Traži od moga oca moju ruku." 
Ahmed joj se nije odazvao. Ona mu je poslala drugog glasnika. 
"Ahmede, mislila sam da si muževniji. Budi vodič, a ne hajduk!" 


Tada je Ahmed poslao izaslanika da od njenog oca zatraži njenu ruku. Njen otac, 
zatraživši tim povodom Božji blagoslov, dade je Ahmedu. Fatima se oprostila sa 
svetovnim brigama i interesima i našla mir živeći u samoći sa Ahmedom. 


I tako je to ostalo, dok jednoga dana Ahmed nije rešio da poseti Abua Jazida. 
Fatima mu se pridružila i kada su se našli u Abu Jazidovoj nazočnosti uklonila je 
veo sa svog lica i uvukla Abua Jazida u razgovor. Ahmed se od toga užasnuo, 
ljubomora mu je zagospodarila srcem. 


"Fatima, kakvu si to drskost pokazala pred Abuom Jazidom", povikao je. 


"Ti si intiman sa mojim prirodnim bićem. Abu Jazid je intiman sa mojim duhov- 
nim zanimanjem. Ti si probudio moj žar, ali je on taj koji me je priveo Bogu", odgo- 
vori mu Fatima. "Dokaz za to je taj što on može bez moga društva, dok sam tebi 
međutim potrebna." 


Abu Jazid je bio samopouzdan sa Fatimom, dok mu jednog dana pogled nije pao 
na njene ruke na kojima je primetio fleke od kane. 


"Fatima, zbog čega si nanela kanu?", zapitao je. 

"Abu Jazide, do sada nikada nisi pogledao moje ruke niti si primetio kanu", 
odgovori mu Fatima. "Do sada sam bila bezbrižna pred tobom. Sada kad ti je pogled 
pao na moje ruke, za mene je nezakonito da ostanem u tvom društvu." I 


"Ja sam molio Boga", reče Abu Jazid, "da učini da žene u mojim očima ne budu 
ništa značajnije od zida £ On ih je učinio takvima mome pogledu. " 


Nakon toga su se Ahmed i Fatima uputili u Nišapur, gde su bili toplo dočekani. 
Kada je Jahja Muadi Razi prolazio kroz Nišapur na putu za Balk, Ahmed je poželeo 
da mu upriliči prijem. Konsultovao se sa Fatimom. 


"Šta nam je potrebno za prijem za Jahju?"; pitao ju je. 

"Mnogo goveda i ovaca", rekla mu je. "A isto tako i brojne potrepštine - mnogo 
sveća i mnogo ružinog ulja. Pored svega toga, treba nam i nekoliko magaraca." 

"Pobogu, zašto je potrebno da koljemo magarce?", pitao je Ahmed. 


"Kada plemić dolazi da obeduje", objasni mu Fatima, "čak i kerovi iz kraja mo- 
raju imati udela u gozbi". 


Duh istinskog viteštva koji je prožimao Fatimu bio je takav da je Abu Jazid 
izjavio: "Svako ko želi da vidi pravog čoveka skrivenog u žensku odeću, neka 
pogleda Fatimu". 


Ahmedi Kazruja rve se sa svojom dušom 
Ahmedi Kazruja ispričao je sledeći događaj: 


Dugo vremena sam potiskivao svoju putenu dušu. Onda je jednoga dana odred 
ljudi polazio u ratovanje i u meni se pojavila snažna želja da im se pridružim. Moja 
duša me je podsetila na brojna Predanja koja se bave nagradama na nebu za borbu 
na strani Boga. Bio sam zapanjen. 


"Moja duša nije uvek tako revnosna da izvršava naloge", rekoh. "Možda je to 
zbog toga što je stalno držim na postu. Moja duša više ne može da podnosi glad i 
žudi da prekine svoj post." Zato rekoh: "Ja ne prekidam post na putovanju". 


"Potpuno se slažem", odgovori duša. 


Doveden do potpune nemoći, pribegao sam poniznoj molbi Bogu da mi razot- 
krije prepredene spletke moje duše ili da navede moju dušu da mi se poveri. Tad 
moja duša progovori. 

"Svakoga dana me stotinu puta moriš suprotstavljajući se mojim željama, a drugi 
ljudi nisu toga svesni. U ratovima ću barem biti ubijena jednom za svagda i steći 
oslobođenje, i celim svetom proneće se glas: "Bravo, Ahmedi Kazruja! Ubili su ga, i 
tako je. dobio venac mučenika.'" | 

"Neka je slava Njemu", uzviknuh, "koji je stvorio putenu dušu takvom da bude 
licemer dok je živa i da ostane licemer čak i posle smrti. Ona nikada neće biti pravi 
musliman, ni na ovom ni na onom svetu. Pomislio sam da nastojiš da se POUUJE 
" Bopu. Nisam shvatao da u stvari vezuješ pojas." 


Posle toga sam udvostručio napore u borbi protiv svoje putene. duše. 


_Anepdote o Akmediju Kazruji 


Lopov je provalio u kuću Ahmedija Kazruje. Sve je pretražio, ali nije uspeo ništa 
da nađe. Razočaran time, već je nameravao da ode, kad ga Ahmed pozva: 


"Mladi čoveče, uzmi kofu i izvuci vodu iz bunara pa se operi, a onda obavi svoje 
molitve. Kad nešto pristigne ja ću ti to dati, tako da iz moje kuće nećeš otići praznih 
ruku." 


Mladić je uradio kako mu je Ahmed preporučio. Kada se razdanilo, jedan 
gospodin je doneo sto dinara i poklonio ih šeiku. 


"Uzmi ovo kao nagradu za noć provedenu u molitvi", reče on lopovu. 

Lopov je naglo počeo da se trese. Briznuo je u plač. 

"Ja sam išao pogrešnim putem", zavapio je. "Za Boga sam radio samo jednu noć, 
a gle koliko mi je pomogao." 

Kajući se, vratio se Bogu. Odbio je da uzme novac i postao jedan od Ahmedovih 
učenika. 


Jednom prilikom Ahmed je prispeo u sufijsko konačište noseći iscepanu odeću. 
U maniru sufija, on se u potpunosti predao duhovnim poslovima. Bratija iz tog 
konačišta u sebi je sumnjala u njegovu iskrenost. 


"Ovaj ne pripada ovom konačištu", šapnuli su svome šeiku. 


Onda je jednoga dana Ahmed otišao po vodu i kofa mu je upala u bunar. Ostali 
Sufiji su ga izgrdili. Ahmed je otišao do nastojnika. 

"Izgovori naglas Zatehu, pa će se kofa možda podići iz bunara", zamolio ga je. 
"Kakav je sad pa to zahtev?", reče zabezeknuti šeik. 


z" 


"Ako nećeš da je recituješ", reče mu Ahmed, "onda dopusti meni da to učinim". 


Šeik mu dade odobrenje i Ahmed izgovori /afehu. Kofa se smesta podigla na 
površinu. Kad je to video, nastojnik skinu svoju kapu sa glave. 


"Mladi čoveče, ko si ti, kad je moje gumno sama pleva u poređenju sa tvojim 
žitom?", upitao ga je. I 


"Reci svojim drugovima", odvratio je Ahmed, "da gledaju na putnike sa manje 
nepoštovanja". 


Jednom je neki čovek došao Ahmedu Kazruji i rekao mu: "Bolestan sam i 
siromašan. Pouči me na koji način da se oslobodim od ove muke." 


"Ispiši nazive svih zanata koji postoje, svaki na posebnom parčetu papira", odgo- 
vori Ahmed. "Stavi papire u vreću i donesi mi ih." 


Čovek ispisa sve zanate i donese papire Ahmedu. Ahmed gurnu ruku u vreću i 
izvuče jedan papir. Na njemu je pisalo 'lopov'. 


"Moraš da postaneš lopov", rekao je čoveku. 
P po j 


Čovek je bio preneražen. I pored toga je ustao i uputio se bandi drumskih 
razbojnika. 


"Imam sklonost prema ovom poslu", rekao im je. "Kako se to radi?" 


"Postoji jedno pravilo koje reguliše ovaj posao", rekoše mu. "Šta god da ti nare- 
dimo da uradiš, moraš to da uradiš." 


"Uradiću sve bukvalno kako naredite", obećao im je čovek. 


Mnogo dana je proveo sa njima. Onda je jednog dana naišao karavan. Lopovi su 
presreli i opljačkali karavan i doveli svome novom kolegi jednog od putnika koji je 
bio izuzetno bogat. 


"Preseci mu grkljan", narediše mu. 


Čovek je oklevao. 

"Ovaj vođa lopova poubijao je mnogo ljudi. ja bi bilo", reče čovek sebi, "da 
zakoljem njega nego ovog trgovca". 


"Ako si došao da radiš ovaj posao, moraš da sjušaš naše naredbe", reče mu vođa 
bande. "U suprotnom, gubi se i traži sebi drugi posao." 


: "Ukoliko već moram da izvršavam naređenja"; reče čovek, "onda ću izvršavati 
Božja naređenja, a ne lupežova". 


Izvukavši svoj mač, on pusti trgovca na slobodu i odrubi glavu vođi lopova. Vi- 
devši to, ostali razbojnici se dadoše u beg. Roba je ostala netaknuta, a trgovcu je bio 
spasen život. On dade čoveku mnogo zlata i srebra, tako da je postao nezavisan. 


Jednom je neki derviš naišao kod Ahmeda na gostoljubiv prijem. Ahmed je 
zapalio sedamdeset sveća. 


Sv 


"Mene to ne uveseljava", rete derviš. . "Nepotrebno majanje nema nikakve veze sa 
sufizmom." 


"Idi onda", reče mu Ahmed, "i ugasi svaku sveću koju nisam zapalio zarad Boga". 

Cele noći derviš je sipao vodu i zemlju, ali nije mogao da ugasi ni jednu jedinu 
sveću. 

"Zašto si toliko zaprepašćen", obratio se Ahmed dervišu sledećeg jutra. "Pođi sa 
mnom, pa ćeš videti stvari koje su zaista začuđujuće." 


Izašli su i došli pred ulaz u crkvu. Kad su hrišćanski đakoni ugledali Ahmeda i 
njegove pratioce, arhiđakon ih pozva da uđu. Postavio je trpezu i ponudio Ahmeda 
da jede. 


"Prijatelji ne jedu sa neprijateljima", napomenu Ahmed. 
"Ponudi nam islam", reče mu arhiđakon. 


I Ahmed im zaista ponudi islam i njih sedamdesetorica prihvatiše preobraćenje. 
Te noći Ahmed je usnio san u kojem ga je Bog oslovio: 


"Ahmede, ti si radi Mene zapalio sedamdeset sveća. A ja sam radi tebe zapalio 
sedamdeset duša svetlošću vere." 

Jabja ibn Muad 


Abu Zakarija Jahja ibn Muad el-Razi, učenik Ibna Karama, napustio je svoj 
rodni grad Raj i izvesno vreme živeo u Balku, prešavši posle toga u Nišapur gde je i 
umro 258. (871) godine. Pripisuje mu se stanovit broj pesama. 


Jakjaji Muadi Rozi i njegov dug 
Jahjaji Muad je zapao u dug od sto hiljada dirama. Pozajmio je sav taj novac i 
potrošio ga na darove svetim ratnicima, hodočasnicima, siromasima, učenicima i 


sufijima. Njegovi poverioci su navaljivali da izmiri dug i usled toga je bio zabrinut u 
duši. 


Jedne noći je sanjao kako mu se obraća Prorok: 


"Jahja, ne budi preterano brižan, jer tvoja strepnja i mene obespokojava. Ustani i 
pođi u Korasan. Tamo je jedna žena odvojila tri stotine hiljada dirama da isplati sto 
hiljada koje si ti pozajmio." 


"Apostole Božji", uskliknu Jahja, "koji je to grad, i-ko je ta osoba?" 


"Idi od grada do grada i propovedaj", reče mu Prorok. "Tvoje su reči lek za ljud- 
ska srca. Kao što sam tebi došao u snu, isto tako ću sada i tu osobu da posetim u snu." 


I tako je Jahja otišao u Nišapur. Podigli su za njega propovedaonicu ispred 
kubeta. I 


"Narode Nišapura", uzviknuo je, "došao sam ovamo po Prorokovoj naredbi, mir 
nek je sa njim. Prorok je objavio: 'Neko će isplatiti dug za koji si obavezan'. Ja 
imam dug od sto hiljada srebrnih dirama. Znajte da su moje reči uvek posedovale 
čar, ali sada je ovaj dug došao kao koprena preko te čari." 


"Ja ću ti dati pedeset hiljada dirama", dobrovoljno se javio jedan čovek. 
"Ja ću dati četrdeset hiljada", ponudio je drugi. 
Jahja je odbio da primi ove darove. 


"Gospodar, mir neka je sa njim, ukazao je na jednu posebnu osobu", rekao je. 

Zatim je počeo da propoveda. Prvog dana sa skupa je odneto sedam leševa. 
Zatim, videvši da njegov dug nije isplaćen u Nišapuru, Jahja krenu za Balk. Tamo je 
neko vreme bio sprečen da propoveda. Uzdizao je bogatstvo nad siromaštvom. Da- 
doše mu sto hiljada dirama. Ali njegove reči nisu se dopale izvesnom šeiku koji je 
živeo u tim krajevima, pošto je video.da on daje prednost bogatstvu. 


"Neka ga'Bog ne blagoslovi!", uzviknuo je. 


Kada je napustio Balk, na Jahju su nasrnuli drumski razbojnici i i oteli mu sav taj 
NOVAC. : 


"To je rezultat šeikove molitve", rekoše ljudi. 


Zatim je na putu za Merv stigao u Herat. Tamo je pričao o svome snu. U publici 
se nalazila i kći heratskog kneza. Poslala mu je poruku: 


"TImame, prestani da brineš o svome dugu. Iste one noći kada ti je Prork govorio 
u snu, on se obratio i meni. Rekla sam: "Božji Apostole, ja ću otići do njega". 'Ne', 
odgovorio mi je Prorok, 'on će tebi doći". Stoga sam te iščekivala. Kad me je otac 
dao u brak, stvari koje drugi dobijaju u bakru i bronzi on je za mene napravio od 
srebra i zlata. Srebrni predmeti vrede tri stotine hiljada dirama. Poklanjam ti ih. Ali 
imami jedan uslov, a to je da propovedaš ovde još četiri dana." 


_ Jahja je još četiri dana besedio. Prvoga dana odneto je deset leševa, drugog dili 
dvadeset i pet, trećeg četrdeset, a četvrtog sedamdeset. Zatim j je petog dana Jahja 
napustio Herat sa sedam kamila natovarenih srebrom. Kada je stigao u Balham, 
praćen svojim sinom, prevozeći sve to blago, njegov mu se sin u mislima protivio: 

— "Kadauđeu grad, ne treba sve odmah da da zajmodavcima i sirotinji a mene da 
ostavi bez ičega". 

U zorn je Jahja razgovarao sa Bogom, sa glavom pognutom do zemlje. Iznenada 
mu stena pade na glavu. 

"Daj novac poveriocima", uzviknuo je. Potom je izdahnuo. 

Pripadnici staze podigoše ga na ramena i odneše u Nišapur, gde ga položiše u 
grob. 

Jakji Muadi Razi i njegov brat 

Jahji Muad imao je brata koji je otišao u Meku i nastanio se u blizini Kabe. 
Odande je napisao pismo Jahji. 

"Tri stvari sam želeo. Dve su se ostvarile. Sada je još jedna preostala. Moli se 
Bogu da mi milostivo ispuni i tu želju. Zeleo sam da mogu svoje poslednje godine 
da provedem u najdivnijem mestu na svetu. Sađa sam došao u Svetu Zemlju, koja je 
najdivnije od svih mesta. Moja druga želja je bila da imam slugu da me dvori i 
sprema vođu za moje obredno pranje. Bog mi je dao doličnu služavku. Moja treća 
želja jeste da te vidim pre nego što umrem. Moli se Bogu da mi odobri i ovu želju." 


Jahja je ovako odgovorio svome bratu: 


"Što se tiče toga što kažeš da si želeo najbolje mesto na svetu, budi ti sam najbolji 
među ljudima, pa živi gde god ti je volja. Mesto čine divnim njegovi žitelji, a ne 
obratno. 


"A što se tiče toga što kažeš da si želeo slugu i da ga sada imaš, kada bi zaista bio 
pravi i plemenit čovek, nikada ne bi Božju sluškinju učinio svojom privatnom sluški- 
njom, sprečavajući je da služi Boga i navodeći je da umesto toga služi tebe. Ti treba 
i sam da budeš sluga. Ti žudiš da budeš gospodar, ali gospodarenje je u nadležnosti 
Boga. Služenje je u nadležnosti čoveka. Božji sluga mora da bude sluga. Kada Božji 
sluga poželi položaj svojstven Bogu, on sebe čini faraonom. 


"Najzad, što se tiče toga što kažeš da želiš da me vidiš, da si zaista bio svestan 
Boga, ti me se nikada ne bi ni setio. Zato se ujedini sa Bogom, tako da ti nikakva 
uspomena na tvoga brata nikada ne padne na um. Tu čovek mora biti spreman da 
žrtvuje svoga sina, a brata još mnogo pre! Ako si Njega pronašao, šta sam ti onda 
ja? A ako nisi pronašao Njega, kakve ćeš koristi imati od mene?" 

Šab ibn Šođa 


Abu 'l-Favares Šah ibn Šođa el-Kermani, za kojeg se kaže da je poticao iz 
kneževske familije i da je bio autor dela o sufizmu koja nisu opstala, umro je nešto 
posle 270. (884) godine. 


SŠaki Šođaji Kermani i njegova deca 

Šahi Šođaji Kermani imao je jednoga sina. Na grudima mu je zelenim slovima 
napisao reč Alah. Kada je malo porastao dečak se, obuzet ćudljivim impulsima 
mladosti, zabavljao skitajući sa lautom u ruci. Imao je izvrstan glas, i dok je bazao 
svirao bi na lauti i pevao tužne pesme. 

Jedne noći, napivši se, momak je izišao na ulice svirajući lautu i pevajući. Kada je 
dospeo u izvesnu četvrt, jedna nedavno došla nevesta je ustala iz bračne postelje i 
došla da ga pogleda. Odmah zatim probudio se i muž i, ne zatekavši pored sebe 
svoju suprugu, takođe se zagledao u ulični prizor. 

"Momče", doviknuo mu je, "zar ne misliš da je došlo vreme da se pokaješ?" 

Ove reči dirnule su mladića u srce. 

"Došlo je. Došlo je", uskliknuo je. 

Cepajući svoje odelo i razbijajući lautu, otišao je u svoju sobu i četrdeset dana nije 
ništa jeo. Onda se pojavio i otišao svojim putem. 


"Ono čega sam ja bio udostojen tek posle četrdeset godina, njemu je podareno 
posle četrdeset dana", prokomentarisao je Šahi Sođa. 


Šahi Šođa imao je i jednu kćerku. Zaprosili su je kraljevi Kermana. Zatražio je tri 
dana odgode i tokom ta tri dana išao je od džamije do džamije, dok najzad nije 
ugledao derviša koji se revnosno molio. Šahi Šođa strpljivo je sačekao dok derviš 
nije završio svoje molitve, a zatim mu se obratio. 

"Derviše, imaš li ti ikakvu porodicu?" 


"Nemam", odgovorio je derviš. 

"A da li bi želeo da imaš suprugu koja ume da napamet kazuje Kuran?" 


"Koj je taj ko bi meni dao takvu ženu?", rekao j Je derviš. "Sve što imam je tri 
dirama." 


"Ja ću ti dati svoju kći", reče mu Šahi Šođa. vod ta tri dirama koja imaš, jedan 
potroši na hleb a jedan na ružino ulje, pa onda veži bračni čvor." 


Na taj način se dogovoriše. Iste te večeri Šahi Šođa otpravio je kćerku dervišovoj 
kući. Ušavši, devojka ugleda malo suvog hleba pored krčaga sa vodom. 


"Kakav je to hleb?", upitala ga je. 
"Pretekao je od juče. Sačuvao sam ga za večeras", reče joj derviš. 
Na to devojka krenu da napusti kuću. 


"Znao sam", napomenu derviš, "da kćerka Šahija Šođe nikada ne bi bila u stanju 
da živi sa mnom i da se pomiri sa mojoj nemaštinom". 

"Gospodine, to što nemaš imetka nije razlog što te napuštam", odgovori devojka. 
"Ostavljam te zato što nemaš vere i pouzdanja, pa čuvaš hleb od juče, ne uzdajući se 
u Božje snabdevanje za sledeći dan. U isti mah sam iznenađena svojim ocem. Dva- 
deset godina me je držao u kući, stalno govoreći: 'Daću te bogobojažljivom ČOVE- 
ku'. A sad me je dao tipu koji se neloslanja na Boga za svoj svagdanji hleb." 


"Postoji li ikakvo iskupljenje za ovaj greh?", zapitao je derviš. 


"Postoji", reče devojka. "Iskupljenje je u tome da samo jedno može ostati u ovoj 
kući - ili ja, ili suvi hleb." 

Jusuf ibn el-Husein 


Abu Jakub Jusuf ibn el-Husein el-Razi temeljno j je putovao iz svog rodnog Raja, 
obišavši Arabiju i Egipat, gde je sreo Du 'l-Nuna el-Mesrija i i učio pod njegovim 
nadzorom. Vratio se da propoveda u Raju, gde je i umro 304. (916) godine. 


Preobraćenje Jusufa ibna el- Huseinija Razija. 


Duhovno zanimanje Jusufa ibna el-Huseinija Razija je počelo u sledećim 
okolnostima. Putovao je Arabijom sa svojim drugarima i dospeo na teritoriju nekog 
plemena. Kada ga je kći arapskog princa ugledala, ludo se zaljubila u njega, jer je 
on bio veoma lep čovek. Čekajući svoju šansu, devojka se iznenada bacila pred njega. 
On ju je drhteći ostavio i otišao u jedno još udaljenije pleme. 

Te noći je spavao sa glavom na kolenima, kad je usnio da se nalazi na nekom 
mestu kakvo ni približno nikada ranije nije video. Tamo je jedan čovek na kraljevski 
način sedeo na prestolu, okružen ljudima koji su svi bili u zelenoj nošnji. Radoznao 
da sazna ko bi oni mogli biti, Jusuf se probijao prema njima. Napravili su mu mesta, 
ophodeći se prema njemu sa mnogo poštovanja. 

"Ko ste vi?", raspitivao se. 

"Mi smo anđeli", odgovoriše mu, "a čovek koji sedi na prestolu je Josif, mir nek je 
sa njim. Došao je da poseti Jusufa ibna el-Huseina." 

Neka Jusuf ispriča ostatak priče svojim vlastitim rečima: 

Savladan plačem, uzviknuo sam: "Ko sam ja, da Božji prorok treba da dođe da 
me poseti?" 

Na to Josif, mir neka je sa njim, siđe sa svog prestola, zagrli me, pa me posadi n na 
presto. 


"Božji proroče", uzviknuh, "ko sam ja da ti treba da budeš tako milostiv prema 
meni?" 


"Onoga časa", odgovori Josif, "kad se ona dražesna devojka bacila pred tebe, a ti 
se poverio Bogu i zatražio Nj egovu zaštitu, Bog te je pokazao meni i anđelima. 
Reče Bog: "Pogledaj, Josife! Ti si onaj Josif koji je bio naklonjen Zuleiki samo da bi 

je odgurnuo. A on je onaj Josif koji nije bio naklonjen kćerci arapskog kralja, i 
spasao se bekstvom.' Bog me je lično poslao sa ovim anđelima:da te obiđem. Šalje ti 
dobru vest da si Božji izabranik." 


' Potom Josif dodade: "U svakoj epohi postoji znamenje, Znamenje u ovoj epohi je 
Du 'l-Nun el-Mesri. Njemu je podareno Najuzvišenije ime Božje. Otiđi do njega." 


Kada se Jusuf probudio (nastavlja pripovedač) bio je ispunjen snažnim bolom. 
Silna čežnja ovladala je njime i krenuo je prema Egiptu, željan da sazna Uzvišeno 
ime Boga. Stigavši u džamiju Du '1-Nuna, pozdravio ga je i seo. Dei 'I-Nun mu je 
uzvratio pozdrav. Čitavih godinu dana Jusuf j je sedeo u zabačenom uglu džamije, ne 
usuđujući se da Du '1-Nunu postavlja pitanja. 


Posle godinu dana Du '!-Nun upita: "Odakle je došao ovaj mladič?" 

"Iz Raja", odgovorio je Jusuf. 

Narednih godinu Du '1-Nun ništa ne reče, a Jusuf je nastavio da boravi u istom 
ćošku. 

Na kraju druge godine Du 'l-Nun upita: "Po kakvom zadatku je ovaj mladić 
došao?" 

"Da tebe poseti", odgovorio je on. . 

Još godinu dana Du 'l-Nun je bio nem. Zatim upita: "Da li mu treba nešto?" 

"Došao sam sa željom da me poučiš Najuzvišenijem imenu", odgovori Jusuf. 


Još godinu dana Du 'l-Nun je proveo u tišini. Zatim je uručio Jusufu prekrivenu 
drvenu posudu. 


"Pređi reku Nil", rekao mu je. "Na određenom mestu živi jedan starac. Daj mu ' 
ovu činiju i zapamti sve što ti bude rekao." 


Jusuf uze činiju i pođe na put. Kad je prešao deo puta, pade u iskušenje. 
"Šta li to mrda u ovoj činiji?" 
Otkrio je činiju. Iz nje iskoči miš i pobeže. Jusuf je bio ispunjen pometnjom. 


"Gde sad da se denem? Treba li da odem tom starcu, ili da se vratim Du 
'|-Nunu?" 

. Naposletku je produžio prema starcu, noseći praznu činiju. Starac se nasmešio 
kada ga je ugledao. 


"Pitao si ga za Uzvišeno Božje ime?", pitao je. 
"Da!"; odgovori Jusuf. 
"Du 'l-Nun je primetio tvoje nestrpljenje, pa ti je dao miša", reče starac. "Neka je 


slava Bogu! Nisi u stanju da pripaziš ni na miša. Kako ćeš onda čuvati Najuzvišenije 
ime?" 


Postiđen, Jusuf se vratio u Du 'l-Nunovu džamiju. 


"Juče sam sedam puta tražio odobrenje od Boga da te poučim Najuzvišenijem 
imenu", reče mu Du '1-Nun. "Bog mi nije dao saglasnost, smatrajući da još nije vre- 
me za to. Zatim mi je Bog zapovedio: 'Stavi ga na probu sa mišem'. Kad sam te sta- 
vio na probu, eto šta se dogodilo. Sada se vrati u svoj grad, dok ne kucne čas za to." 


"Pre nego što odem, daj mi zaveštanje", zamolio ga je Jusuf. 


"Daću ti tri zaveštanja", reče Du 'l-Nun, "jedno veliko, jedno srednje i jedno 
malo. Veliko zaveštanje jeste da zaboraviš sve što si pročitao i da izbrišeš sve što si 
napisao, kako bi veo mogao da bude podignut." 


"To ne mogu da uradim", reče Jusuf. 


"Srednje zaveštanje jeste da zaboraviš mene i ne saopštiš moje ime nijednom 
čoveku", reče Du '1-Nun. "Reći kako je moj starešina objavio ovo ili kako je moj 
šeik naredio ono, sve je to samohvala." = 


"Ni to ne mogu da uradim", reče Jusuf. 
"Malo zaveštanje jeste", reče Du '1-Nun, "da savetuješ ljude i privodiš ih Bogu". 
"To mogu da uradim, uz Božji pristanak", reče Jusuf. 


"Pod uslovom, međutim", dodao je Du 'I-Nun, "da u savetovanju ljudi nemaš 
ljude u vidu". 

"Učiniću tako", obeća Jusuf. 

Potom je otputovao u Raj. A on je bio rodom iz plemićkog staleža Raja i građani 
su izašli da mu požele dobrodošlicu. Kada je počeo da propoveda, izlagao je 
mistične istine. Ljudi, navikli na egzoteričnu, narodsku doktrinu, u gnevu su ustali 

protiv njega, pošto je u to doba bilo u opticaju jedino zvanično učenje. Jusuf je 
došao na loš glas i to u tolikoj meri da niko nije dolazio na njegova predavanja. 


Jednoga dana se kao i obično pojavio da besedi, ali videvši da u dvorani nema 
nikoga spremio se da se vrati kući. Tog trenutka prozvala ga je jedna starica: 


"Zar nisi obećao Du '1-Nunu da u savetovanju ljudi nećeš imati njih u vidu i da 
ćeš govoriti isključivo Boga radi?" 


Zaprepašćen njenim rečima, Jusuf poče da drži propoved. I otada je nastavio to 
da čini još pedeset godina, bez obzira na to da li je neko bio prisutan ili ne. 


Jusuf ibn el-Husein i Ibrakimi Kauvas 


Ibrahimi Kauvas postao je učenik Jusufa ibna el-Huseina. Zahvaljujući blago- 
slovu druženja sa njim dostigao je tako značajnu duhovnu naprednost da je običa- 
vao da putuje kroz pustinju bez namirnica i bez konja. Njemu dugujemo sledeću 
priču. 


Jedne noći (kazivao je Ibrahim) začuo sam glas koji mi reče: "Idi i kaži Jusufiju 
Huseinu: "Ti pripadaš odbačenima"'." Toliko mi je mučno bilo da čujem te reči, da 
bi mi bilo lakše da podnesem da mi je planina bila bačena na glavu nego to što je 
trebalo da mu ponovim ono što sam čuo. 


Sledeće noći čuo sam u još više pretećem tonu: "Kaži mu: 'Ti pripadaš odba- 
čenima'." Ustavši, oprao sam se i zamolio za Božje oproštenje, pa sedoh u medi- 
taciju do treće noći, kad mi se obrati isti glas: "Kaži mu: 'Ti pripadaš odbačenima!'. 
Ukoliko ne predaš ovu poruku, primićeš takav udarac da se posle njega više nećeš 
podići." 

Ustadoh skrhan tugom i odoh u džamiju, gle ugledah Jusufa kako sedi u niši za 
molitve. 


"Jesi li upamtio neku strofu?", upitao me je kad me je spazio. 


"Jesam", odgovorih. Setio sam se jedne strofe na arapskom i odrecitovao mu je. 
Ushićen, ustao je i dugo ostao na nogama, a iz očiju su mu tekle suze koje kao da su 
bile išarane krvlju. Potom se okrenuo prema meni. 


"Od svitanja do sada", rekao je, "recitovali su Kuran preda mnom i nijedna kap 
mi nije navrla na oči. A sada se usled jedne jedine strofe koju si ti izgovorio ispoljilo 

ovakvo stanje - prava bujica mi je potekla iz očiju. Ljudi su. u pravu kada kažu da 
sam jeretik. Glas Božjeg Duha i ispravno kaže da pripadam odbačenima. Čovek koji 
je toliko ganut jednom strofom poezije, dok Kuran na njega ne ostavlja nikakav 
utisak - on je nesumnjivo odbačen." 


Bejah pometen onim što sam video i čuo. Moja vera u njega bila je poljuljana. 
Uplašen, ustadoh i zaputih se u pustinju. Nekim slučajem nabasah na a Kezra, koji mi 
se obrati: 


"Jusufi Husein je zadobio udarac od Boga. Ali Hjegovi mesto je na najvišim vrhun- 
cima neba. Covek mora tako daleko i odvažno da napreduje na Božjoj stazi da, čak i 
ako je pesnicom odbijanja pogođen u čelo, njegovo mesto i pored toga ostane na 
najvišim vrhuncima neba. Ukoliko na toj stazi i padne sa kraljevskog položaja, ipak 
neće pasti niže od ranga ministra." 


Jusuf ibn el-Husein i služavka 


Izvesni trgovac je u Nišapuru kupio služavku Turkinju za hiljadu dinara. Imao je 
zajmodavca koji je živeo u drugom gradu i hteo je da hitno ode i od njega nadoknadi 
svoj novac. U Nišapuru nije imao nikoga u koga bi imao dovoljno poverenja da mu 
poveri devojku na čuvanje. Stoga se obratio Abuu Otmaniju Hiriju i izložio mu svoj 
neugodan položaj. Abu Otman je isprva odbio, ali trgovac ga je uporno preklinjao. 


'"Primi je u svoj harem. Ja ću se vratiti što je pre moguće." 


Tako se ovaj na kraju složio i trgovac je otputovao. Abu Otmanov pogled je i 
nehotice pao na devojku i on se neobuzdano zaljubio u nju. Ne znajući šta da čini, 
ustao je i otišao da potraži savet od svoga učitelja Abua Hafizija Hadada. 


"Moraš otići u Raj, da se posavetuješ sa Jusufom ibnom el-Huseinom", reče mu 
Abu Hafiz. 


Abu Otman je smesta krenuo za Irak. Kada je stigao u Raj raspitivao se gde živi 
Jusufi Husein. 


"Kakva ti posla imaš sa tim prokletim jeretikom?", upitali su ga. "Ti izgledaš kao 
religiozan čovek. Njegovo društvo može samo da ti škodi." 


Rekli su mu još mnogo takvih stvari, te je Abu Otman zažalio što je uopšte 
dolazio i vratio se u Nišapur. ; 


"Jesi li video Jusufija Huseina?", pitao ga je Abu Hafiz. 

"Nisam", odgovorio je. 

"Zašto nisi?" 

"Čuo sam da je on takav i takav čovek", reče Abu Otman i ispriča šta su mu 
građani Raja rekli. "Zbog toga nisam otišao do njega, već sam se vratio." 

"Vrati se nazad i poseti ga", navaljivao je Abu Hafiz. 

Abu Otman se vratio u Raj i ponovo pitao za Jusufovu kuću. Tamošnji ljudi su 
mu ispričali sto puta više nego prvi put. 

"Ali ja imam važna posla sa njim", objašnjavao im je. 

Toni mu najzad pokazaše put do njega. Kada je dospeo do Jusufove kuće, video 
je tamo jednog starog čoveka. Jedan golobrad i lepuškast momčić bio je pred njim i 
stavljao pred njega činiju i bokal. S lica mu je zračila svetlost. Abu Otman uđe, 
pozdravi ga i sede. Seik Jusuf poče da govori i kaza tako veličanstvene reči da je 
Abu Otman bio zadivljen. 

"Za ime Boga, učitelju", uskliknuo je, "pored takvih reči i takve dubine misli, 
kakvo te je to stanje snašlo? Vino i golobradi dečko?" 

"Ovaj golobradi momak je moj sin, samo što vrlo malo ljudi zna da je on moj sin", 
odgovori mu Jusuf. "Poučavam ga Kuranu. Činija je nekim slučajem bila bačena u 
ovu kantu za otpatke. Izvadio sam je, oprao i napunio vodom, tako da svako ko 
poželi može da je pije, budući da nemam krčag." 

"Za ime Boga", ponovio je Abu Otman, "zašto se ponašaš tako da ljudi govore o 
tebi ono što govore?" I 


"Ja to činim zato", odgovori mu Abu Jusuf, "da mi niko ne bi mogao poslati tur- 
sku sluškinju u kuću kao poverljivom licu". 


Čuvši ove reči, Abu Otman pade pred šeikova stopala. Shvatio je da je taj čovek 
dostigao izuzetno visok stepen. 

Abu Hafiz el-Hadad 


Abu Hafiz Amr ibn Salema el-Hadad, kovač iz Nišapura, obišao j je Bagdad i 
upoznao el-Đunaida koji se divio njegovoj posvećenosti; takođe se sreo i sa el-Šebli- 
jem i drugim misticima bagdadske škole. Vrativši se u Nišapur, ponovo se latio svog 
zanata i umro u njemu 265. (879) godine. 


Kako je Abu Hoftzi Hadad bio preobraćen 


Kao mladić Abu Hafizi Hadad se zaljubio u jednu služavku tako očajnički da nika- 
ko nije mogao da se smiri. 


"U predgrađu Nišapura živi jedan jevrejski vrač", rekoše mu njegovi prijatelji. 
"On će ti dati recept." 


Abu Hafiz je otišao i opisao Jevrejinu svoje stanje. 


"Četrdeset dana ne smeš da se moliš, niti da se na bilo koji način povinuješ Bogu, 
ni da učiniš bilo kakvo dobro delo", preporučio mu je Jevrejin. "Ne treba da 
spominješ Božje ime na svom jeziku, niti da se baviš bilo kakvim dobrim namerama. 
Posle toga mogu pomoću magije da pronađem nešto da dobiješ ono što želiš." 


Abu Hafiz se četrdeset dana ponašao shodno tome. Tada je Jevrejin napravio tal- 
isman, ali bez uspeha. 


"Nema sumnje da se nešto dobro dogodilo zahvaljujući tebi", reče mu Jevrejin. 
"U suprotnom sam siguran da bi cilj bio postignut." 


"Nisam uradio ama baš ništa", uveravao ga je Abu Hafiz. "Jedina stvar koje mogu 
da se setim jeste to da sam dolazeći ovamo šutnuo jedan kamen sa puta kako se 
neko ne bi spotakao na njega." 


"ii 


"Ne dosađuj Bogu", reče Jevrejin, "čijoj si zapovesti protivrečio četrdeset dana i 
koji iz svoje velikodušnosti nije dozvolio da propadne čak ni taj maleni napor koji si 
učinio." 


Ove reči potpalile su požar u Abu Hafizovoj duši. On je bio toliko silan, da se 
odmah tu pored Jevrejina osetio preobraćenim. 

Nastavio je da obavlja svoj kovački zanat, tajeći čudo koje mu se dogodilo. 
Svakoga dana zarađivao je po dinar. A kad padne veče, svoju zaradu davao je 
siromasima i kradom spuštao novac u poštanske sandučiće udovica. A onda bi u 
vreme noćne molitve pošao u prošnju i pri tome prekidao pošćenje. Ponekad bi 
sakupio ostatke praziluka i sličnog što su ljudi prali u javnim bazenima i od toga bi 
spravio sebi obrok. 


Neko vreme je tako živeo. Onda je jednoga dana tržnicom prošao jedan slepac 
kazujući ovaj stih: "U Bogu nalazim utočište od kletog Satane. U Imenu Boga, 
Saosećajnog, Samilosnog. Međutim, od Boga bi im bilo objavljeno i ono sa čime 
nikada nisu računali" Ovaj stih mu je zaposeo srce i nešto ga je zadesilo te je 
izgubio svest. Gurnuo je šaku umesto klešta u kovačko ognjište i izvadio crveno- 
usijano gvožđe. Položio ga je na nakovanj i šegrti su bili spremni da ga kuju. Tada 
primetiše da on okreće gvožđe golom rukom. 


"Majstore, šta je sad to?", uzviknuše. 
"Udarajte!", viknuo je on na šegrte. 
"Majstore, a gde da udaramo?", pitali su. "Pa gvožđe je glatko." 


Na to Abu Hafiz povrati zdrav razum. Ugledao je crvenousijano gvožđe u svojoj 
ruci i začuo uzvik: "Glatko je. Gde da udaramo?" Bacivši gvožđe iz ruke, ostavio je 
radionicu da je prigrabi ko bilo. 


"Već dugo vremena sam imao nameru da batalim posao, ali nisam uspevao u 
tome, dok me nije zadesio ovaj događaj i nasilno me otrgnuo od samog sebe. 
Nastojao sam da se okanem tog posla, ali sve je bilo bezuspešno dok posao nije 
ostavio mene." 


I usredsredio se na strogu samodisciplinu i prihvatio život samoće i meditacije. 


Abu Haftzi Hadad i Đunaid 


Abu Hafiz je rešio da pođe na hodočašće. Međutim, bio je nepismen i nije razu- 
meo arapski. Kada je stigao u Bagdad, sufijski učenici došaptavali su se: 


"Kakvajje to sramota što je korasanskom šeiku nad šeicima potreban tumač da bi 
razumeo naš jezik". 


Đunaid je poslao svoje učenike napolje da ga dočekaju. Abu Hafiz je Znao šta su 
"naši drugari" mislili i smesta je počeo da govori na arapskom, i to tako da su žitelji 

Bagdada bili zadivljeni finoćom njegovog govora. Velik broj istaknutih učenjaka 
iskupio se pred njim i ispitivao ga o samopožrtvovanoj ljubavi. ' 


"Vi ste i sami u stanju da se izrazite. Recite vi", odgovorio je Abu Hafiz. 


"Kako ja to vidim", reče Đunaid, "istinska samopožrtvovanost podrazumeva da 
sebe ne smatraš samopožrtvovanim i da ne pripisuješ sebi ništa od onoga što sl 
učinio". 


"Izvrsno", reagovao je Abu Hafiz. "Međutim, kako ja to vidim, samopožrtvo- 
vanost znači postupati pravično prema drugima, i pri tom ne tražiti pravičnost za 
sebe." 


"Postupajte po ovom uputstvu, prijatelji", reče Đunaid. 
"Za ispravno postupanje potrebno je više od samih reči", uzvrati Abu Hafiz. 


"Ustanite, prijatelji", zapovedi Đunaid kad je čuo ovaj odgovor. "Abu Hafiz 
nadmašuje u samopožrtvovanosti Adama i sve njegovo potomstvo." 


Abu Hafiz je držao svoje sledbenike u velikom strahopoštovanju i disciplini. 
Nijedan učenik se nije usuđivao da sedi pred njim niti da baci pogled na njega. Uvek 
su stajali pred njim i ne bi sedali bez njegove dozvole. On je, pak, sedeo među njima_ 
"poput sultana. 


"Učio si svoje sledbenike ponašanju koje dolikuje sultanu", napomenu mu 
Bird I) p JU KOJ J 
unaid. 


"Ti si u stanju da vidiš samo adresu" odgovori Abu Hafiz. 
"No, iz adrese je moguće nagovestiti šta se nalazi u pismu." 
Onda Abu Hafiz reče: "Naredi im da naprave čorbu i halvu". 


Đunaid naredi jednom od njegovih učenika da spremi jela. Kad su jela bilo 
doneseno, Abu Hafiz nastavi: 


"Pozovi nosioca i stavi mu ih na glavu. Neka ih nosi sve dok ne posustane. Tada, 
do koje god kuće da stigne, neka pozove, i ko god da se pojavi na vratima; njemu 
neka preda ta jela." 

Nosilac je poslušao ova uputstva. Hodao je sve dok nije bio toliko iscrpljen da više 
nije mogao dalje. Spustivši jela pokraj vrata, pozvao je domaćina. Vlasnik kuće, 
jedan starac, odgovori: 


"Ako si doneo čorbu i halvu, otvoriću ti vrata." 
"Doneo sam ih", odgovori nosilac. 
"Unesi ih", reče starac, otvarajući vrata. 


"Bio sam preneražen", pričao je nosilac. "Zapitah starca: 'Šta se ovo događa? 
Kako si znao đa sam doneo čorbu i halvu?" Starac mi odgovori: 'Sinoć dok sam se 
molio, pade mi na pamet misao da su me moja deca dugo vremena molila za njih. 
Znam da moja molitva nije bila uzaludna.'" 


Bio je jedan učenik koji je dvorio Abua Hafiza sa velikom uglađenošću. Đunaid je 
mnogo puta zurio u njega, pošto ga je njegovo vladanje očaravalo. 


"Koliko je godina proveo u tvojoj službi?", zapitao je Abua Hafiza. 

"Deset godina", odgovori ovaj. 

"Savršenih je manira i izvanredno dostojanstven. Mladić za divljenje", zapazio je 
Đunaid. 

"Jeste", reče Abu Hafiz. "Sedamnaest hiljada dinara je utrošio na našu stvar i 
pozajmio je još sedamnaest hiljada i isto tako ih je potrošio. A ipak se ne usuđuje da 
nam uputi ni jedno jedino pitanje." 

Zatim je Abu Hafiz otišao u pustinju. Dao je sledeći izveštaj o onome što mu se 
tamo desilo: 

U pustinji sam ugledao Abua Toraba. Već šesnaest dana ništa nisam jeo. Priđoh 
jednoj lokvi da pijem i počeh da meditiram. 

"Šta te je zadržalo ovde?" upita me Abu Torab. 

"Čekao sam da vidim šta će pretegnuti između znanja i neminovnosti, kako bih 


mogao da se saglasim sa pobednikom", odgovorio sam. "Da je pobeda pripala 
znanju, pio bih; da je prevagnula neminovnost, produžio bih svojim putem." 


"Ti nesumnjivo napreduješ", reče Abu Torab. 

Kada je Abu Hafiz doputovao u Meku, video je tamo gomilu ubogih i siromašnih 
hodočasnika. Poželeo je da im nešto pokloni i postao je krajnje usplahiren. Bio je 
toliko savladan osećanjima da je podigao jedan kamen i uzviknuo: 


"Pokraj sveg Tvog veličanstva, ukoliko mi ne daš nešto porazbijaću sve svetiljke u 
džamiji!" 


Zatim je počeo da kruži oko Kabe. Istog trenutka mu je prišao jedi čovek i dao 
mu kesu sa zlatom, koju je on potrošio na sirotinju. 


Pošto je dovršio hadžiluk, vratio se u Bagdad. Đunaidovi sledbenici izađoše da ga 
dočekaju. . 


"Kakav si nam poklon dotea sa putovanja?", upita ga Đunaid. 


"Moguće je da jedan od 'naših pratilaca" nije u stanju da živi onako kako bi 
trebalo", odgovori Abu Hafiz. "Ovo što imam da kažem može biti moj poklon. Ako 
zapaziš u svome bratu pomanjkanje dobrog odgoja, pronađi u sebi opravdanje za 
njega ionda mu oprosti. Ukoliko se prašina nesuglasice ne raziđe kao posledica tog 
opravdanja, a ti si u pravu, pronađi neko bolje opravdanje i ponovo mu oprosti. 
Ukoliko se prašina i dalje ne raziđe, nastavi da pronalaziš sledeće opravdanje, 
makar i četrdeset puta. Ako se prašina ni tada ne raziđe, a ti si u pravu, i onih 
četrdeset opravdanja ne mogu da podmire grešku koju je učinio, onda sedi i reci 
sebi: 'Kakva si ti namćorasta i neprosvećena duša! Kakav si ti tvrdoglav i 
bezobrazan i neotesan tip! Tvoj brat ti pruža četrdeset opravdanja za svoj prekršaj, 
a ti ih ne prihvataš i jednako teraš svoje! Ja sam oprao ruke od tebe. Biće da ti znaš 
šta hoćeš; pa onda radi šta ti je volja. "" 


Đunaida su ove reči zadivile. "Ko još može imati takvu snagu?", zapitao se. 
Abu Hafiz i Sebli 


Četiri meseca je Šebli pružao Abuu Hafizu gostoprimstvo. Svakog dana je iznosio 
drugu vrstu jela i nekoliko vrsta slatkiša. 


Kada je Abu Hafiz došao da se oprosti sa njim, rekao je: "Šebli, kada dođeš u 
Nišapur naučiću te pravom gostoljublju i velikodušnosti". 


"Zašto, šta sam to uradio, Abu Hafize?", pitao je Šebli. 


180 Sufi sveci i mistici 


"Zadao si sebi isuviše truda. Rasipništvo nije isto što i velikodušnost", reče mu 
Abu Hafiz, "Čovek treba da se ophodi prema gostu sasvim isto kao prema samom 
sebi. Na taj način, njegov dolazak neće ti predstavljati opterećenje, a njegov odlazak 
neće biti povod za zadovoljstvo. Jer, kada preteruješ sa rasipnošću, njegov dolazak 
ti je zapravo mučan, a njegov ti odlazak donosi olakšanje. Niko ko ima takav 
doživljaj gosta nije stvarno velikodušan." 


Kada je Šebli došao u Nišapur bioj jeu gostima kod Abua Hafiza. Četrdeset ljudi 
je bilo u društvu, a Abu Hafiz je noću palio četrdeset i jednu svetiljku. I 


"Zar nisi rekao da se ne valja ponašati rasipnički?", napomenuo je Šebli. 
"Onda ustani i ugasi ih", odgovori mu Abu Hafiz. 

Šebli ustade, ali uprkos svim naporima nije uspeo da Ugii više od jedne svetiljke. 
"Šeiče, šta je sad pa ovo?", zapitao je. 


"Bilo vas je četrdesetorica, sve Božji izaslanici. Jer gost je izaslanik Boga. Narav- 
no da sam upalio svetiljku u ime svakog od vas, radi Boga, i jednu radi sebe. Onih 
četrdeset koje sam bio upalio radi Boga nisi bio u stanju da ugasiš, ali si ugasio onu 
jednu koju sam upalio radi sebe. Sve što si ti činio u Bagdadu, činio si radi mene; a 
ja sam uradio ono što sam uradio radi Boga. Prema tome, ono prvo je bilo rasip- 
ništvo, a ovo drugo nije." 

Abu'l-Kasim el-Đunaid 


Abu '1-Kasim el- Đunaid ibn Muhamed el-Kazaz el- Nehavandi, sin trgovca stak- 
lomi sinovac Sarija el-Sakatija, blizak. ptijatelj el-Muazebija, bio je istaknuti pobor- 
nik "trezvene" škole sufizma i do tančina je razradio teozofsko učenje koje je 
odredilo celokupan kurs ortodoksnog misticizma u Islamu. Svoje teorije je izlagao u 
svojim predavanjima, kao i u nizu pisama koja je pisao raznim savremenicima i koja 
su ostala sačuvana. Predvodnik velike i uticajne škole, umro je u Bagdadu 298. 
(910) godine. I 


Mladi dani Đunaidija Bagdadskog 

Đunaid je od detinjstva bio privržen duhovnoj skrušenosti; bio je iskreni tragalac 
za Bogom, potpuno disciplinovan, misaon, bistre pameti i prodorne intuicije. 

Jednog dana se vratio kući iz škole i zatekao oca kako plače. 

"Šta se dogodilo?", upitao ga je. 


"Odneo sam nešto, prema običaju milodara, tvome stricu Sariju", reče mu otac. 
"Ali on to nije prihvatio. Plačem zbog toga što sam ceo svoj život uložio da uštedim 
tih pet dirama, a onda se ispostavilo da ta žrtva nije prikladna da j je primi jedan od 
Božjih prijatelja." 


"Daj mi taj novac i ja ću mu ga dati. Možda će ga na taj način uzeti", reče mu 
Đunaid. 


Otac mu dade dirame i Đunaid ode. Stigavši pred stričevu kuću, pokucao je na 


vrata. 
"Ko je to?", začuo se glas. . 
"Đunaid", odgovori dečak. "Otvori vrata i uzmi ovu doličnu ponudu milodara." 
"Ja to neću uzeti", doviknuo je Sari. 


"Preklinjem te da uzmeš, zaklinjem te Bogom koji je tako milostivo postupao sa 
tobom i tako pravično sa mojim ocem." 

"Đunaide, kako je to milostivo Bog postupao sa mnom, a pravično sa tvojim 
ocem"?", zapitao je Sari, 

"Bog je bio milostiv prema tebi", odgovori Đunaid, "time što te je udostojio 
neimaštine. Prema mome ocu Bog je bio pravičan zaposlivši ga ovozemaljskim poslo- 
vima. Ti si slobodan da uzmeš ili odbiješ, kako ti drago. Dok on, dopadalo mu se to 
ili ne, mora od svoga imetka da prinese doličan milodar onome ko to-zaslužuje." 

Ovaj odgovor svideo se Sariju. 

"Sinko, pre nego što prihvatim ovaj milodar, prihvatio sam tebe." 

Rekavši to, Sari otvori vrata i uze milodar. A Đunaidu je dodelio posebno mesto 
U svome srcu. i 


Đunaid je imao samo sedam godina kada ga je Sari poveo na hadžiluk. U Džamiji 
Svetilišta četiri stotine šeika je raspravljalo o problemu zahvalnosti. Svaki šeik je 
iznosio vlastito gledište. ' 

"Kaži i ti nešto", došapnuo je Sari Đunaidu. 

"Zahvalnost", reče Đunaid, "znači da ne treba da otkazuješ poslušnost Bogu 
nakon što se uveriš u Njegovu blagonaklonost prema tebi, i ds ne činiš od njegove 
naklonosti uzrok neposlušnosti". , 
. "Odlično rečeno, 0, uteho istinskih yernika", uskliknuše njih četiristo. Bili su 
jednoglasni da se bolja definicija ne bi mogla sinisliti. 

"Dečače", reče Sari, "brzo će doći vreme kada će tvoj specijalni dar od Boga biti 
tvoj jezik". 

Đunaid zaplaka čuvši tu stričevu izjavu. 

"Gde si to naučio?", upita ga Sari. 

"Sedeći pored tebe", odgovorio je Đunaid. 


Đunaid se potom vratio u Bagdad i počeo da prodaje staklo. Svakog dana bi 
otišao u dućan, navukao roletnu i uradio četiri stotine 7a4a, Posle nekog vremena 
napustio je dućan i povukao se u sobu u predvorju Sarijeve kuće, gde je bio zauzet 
stražarenjem nad svojom dušom. Odmotavao je molitvenu prostirku minuciozne 
budnosti, kako mu nijedna misao o bilo čemu izuzev Boga ne bi prošla umom. 

Dunatd stavljen na probu 


Četrdeset godina je Đunaid bio postojan na svojoj mističkoj stazi. Trideset godina 
bi obavljao molitvu pred spavanje, a onda bi stojeći ponavljao "Alah" sve do zore, 
kazujući jutarnju molitvu sa obrednim pranjem koje je obavio prethodne večeri. ' 


"Nakon što je prošlo četrdeset godina", izjavio je, "u meni se pojavila sujeta da 
sam postigao svoj cilj. Istog trenutka obratio imi se glas sa Neba: 'Đunaide', uzvik- 
nuo je glas, "došlo je vreme da ti pokažem petlju tvog magijanskog pojasa'. Kad sam 
čuo ove reči, uzviknuo sam: 'O, Bože, kakav je to greh Đunaid počinio?' "Treba li ti 
teži greh od toga', odgovori glas, 'što postojiš?" ; 


Đunaid uzdahnu i pognu glavu. 


"Ko nije dostojan sjedinjenja", prošaptao je, "ni sva njegova dobra dela nisu ništa 
drugo do gresi". 


Nastavio je da sedi u svojoj sebi, vapeći "Alah, Alah" po celu noć. Dugi jezici 
klevete isplazili su se prema njemu i njegovo ponašanje je prijavljeno kalifu. 

"Ipak, ne možemo ga sputati bez ikakvog dokaza", reče kalif. 

"Mnogi su ljudi bili sablažnjeni njegovim rečima", tvrdili su. 

Slučaj je hteo da je kalif imao služavku neuporedive lepote. Kupio ju je 2a tri 


hiljade dinara i mnogo ju je voleo. Kalif je naredio da je odenu u otmenu odeću i 
probrani nakit. ; 


"Idi na to i to mesto", naloženo joj je. "Stani pred Đunaida i skini veo sa lica i 
prikaži mu svoje dragulje i odoru. Kaži mu: 'Ja posedujem veliko bogatstvo, ali srce 
mi se zamorilo od svetovnih stvari. Došla sam kako bi mogao da me zaprosiš, pa da 
u tvome društvu mogu da se posvetim službi Božjoj. Moje srce ne nalazi spokoja ni 
u kome sem u tebi." Pokaži mu se sa svih strana. Otkrij mu svoje lice i daj sve od 
sebe da ga ubediš." 


S takvim nalogom je bila otpravljena Đunaidu sa slugom. Devojka je došla pred 
Đunaida i doslovno izvršila sve direktive, pa i više od toga. Đunaidov pogled je 
nehotice pao na nju. Ostao je nem i ništa nije odgovorio. Ona je ponovila svoju 
priču. Đunaid je pognuo glavu, a onda je opet podigao. 


"Ah", uskliknuo je i dunuo na devojku. Devojka je smesta pala na zemlju i 
izdahnula. 

Sluga koji ju je pratio vratio se kalifu i izvestio ga šta se dogodilo. Oganj je 
zahvatio kalifovu dušu, i on se pokajao zbog onoga što je učinio. 

"Kosa drugima postupa onako kako ne bi trebalo, gleda ono što nikako ne želi da 
vidi", zaključio je. NESIU MC 

Ustavši, otišao je da upozna Đunaida. 

"Takvog čoveka ne možeš pozvati da sam dođe"; napomenuo je. 

"Učitelju, kako si imao srca", upitao ga je kalif, "da uništiš takvo oličenje lepote?" 

"Prinče Verujućih", odgovori Đunaid, "tvoja samilost prema savesnima bila je 
tolika da si poželeo da baciš u vetar četrdeset godina moje discipline, bdenja i 
samounižavanja. Međutim, ko sam ja u svemu tome? Ne učini, da ti ne bi bilo 
učinjeno!" da" 

Nakon toga je sve u vezi Đunaida krenulo nabolje. Njegova se slava proširila 
celim svetom. Koliko god da je bio proganjan, njegova se reputacija hiljadostruko uve- 
ćavala. Počeo je da drži propovedi. Kao što je jednom prilikom objasnio: "Nisam 
propovedao u javnosti sve dok mi trideset velikih svetaca nisu naznačili da mi je 
primereno da privodim ljude ka Bogu". 


"Trideset godina sam sedeo stražareći nad svojim srcem", rekao je. "A onda je još 
deset godina moje srce stražarilo nada mnom. Sada ima već dvadeset godina kako 
ne znam ništa o svome srcu niti ono zna išta o meni." 


"Trideset godina", takođe je rekao, "Bog je razgovarao sa Đunaidom na Đu- 
naidovom jeziku, a Đunaida uopšte tamo nije bilo i ljudi ništa nisu opažali". 
VĐunaid propoveda 


Kad je Đunaidov jezik bio odrešen da kazuje uzvišene reči, Sari Sakati podsticao 
ga je i ubeđivao da je njegova dužnost da propoveda u javnosti. Đunaid je bio 
neodlučan, ne želeći to da čini. 


"Dok je učitelj tu, ne dolikuje učeniku da propoveda", nećkao se. 
A onda je jedne noći Đunaid ugledao Proroka u snu. 
"Propovedaj", reče mu Prorok. 


Sledećeg jutra je ustao i otišao da obavesti o tome Sarija, ali ga je zatekao kako 
stoji na vratima. 

"Do sada si", reče mu Sari, "bio sputan, čekajući da ti drugi kažu da propovedaš. 
Ali sada moraš da progovoriš, budući da su tvoje reči sazrele u sredstvo spasenja 
celoga sveta. Nisi hteo da govoriš kad su te učenici molili za to. Nisi progovorio kad 
su se bagdadski šeici zalagali za to. Nisi. progovorio ni na moje navaljivanje. Sada 
kada ti je Prorok zapovedio, moraš da govoriš." 


"Bože, oprosti mi", odgovori Đunaid. "Otkud znaš da sam u snu video Proroka?" 


"Video sam Boga u snu", objasnio mu je Sari. "Bog reče: "Poslao sam Apostola 
da naloži Đunaiđu da propoveda sa govornice'." ' 


"Onda ću propovedati", popustio je Đunaid. "Ali samo pod jednim uslovom, a to 
je da ne govorim pred više od četrdeset ljudi." 


Jednoga dana Đunaid je propovedao i bilo je prisutno četrdeset ljudi. Od toga su 
osamnaestorica izdahnuli, a dvadeset i dvojica su se srušili na zemlju onesvešćeni. 
Podigli su ih i odneli njihovim kućama. 

Drugoga dana Đunaid je propovedao u sabornoj crkvi. Skupu je prisustvovao i 
jedan hrišćanski momak, međutim niko nije znao da je on Hrišćanin. Prišao je 
Đunaidu i rekao: "U skladu sa Prorokovom izrekom: 'Čuvaj se uvida vernika, jer on 


ME 


vidi pomoću svetlosti Božje". 


"U proglasu se kaže", odgovori Đunaid, "da treba da postaneš musliman i 
odsečeš svoj hrišćanski pojas, pošto je ovo doba muslimanstva." 

I momak bez odlaganja postade musliman. 

Nakon što je Đunaid već mnogo puta propovedao, ljudi povikaše protiv njega. 
On prestade da propoveda i povuče se u svoju sobu. Koliko god da je bio nagovaran 
da se vrati, nije hteo to da učini. 

"Ja sam zadovoljan", odgovarao je. "Ne mogu da kujem vlastitu propast." 

A onda se posle nekog vremena popeo za propovedaonicu i počeo da besedi bez 
ikakvog podsticanja. 

"Kakva skrivena mudrost se nalazila u tome?", zapitali su ga. 

"Naišao sam na Predanje", odgovorio je on, "prema kojem je Prorok rekao: 'U 
poslednjim danima glasnogovornik naroda biće onaj koji je najgori među njima. On 
će im držati propoved.' Ja znam da sam najgori od svih ljudi. Propovedam zbog 
onoga što je Prorok rekao, da se ne bih suprotstavljao njegovim rečima." 

Anegdote o Đunaidu 
Jednom je Đunaida bolelo oko, pa je poslao po lekara. 


"Ukoliko vam oko pulsira, pazite da voda ni slučajno ne uđe u njega", posave- 
tovao ga je lekar. 


Kad je otišao, Đunaid je obavio obredno pranje i pomolio se, posle č čega je otišao 
na spavanje. Kad se probudio, oko mu je ponovo bilo zdravo. Začuo | je glas kako 
govori: "Đunaid se odrekao oka da bi zadobio Našu dobru volju. Da je sa istom 
svrhom tražio od Nas i sve stanovnike pakla, i toj molbi bi bilo udovoljeno." 


Lekar je došao Đunaidu u posetu i video da mu je oko isceljeno. 

"Šta ste uradili?", zapitao ga je. 

"Obavio sam obredno pranje radi molitve", odgovori mu Đunaid. 

Lekar, koji je bio hrišćanin, bez odlaganja je proglasio svoje preobraćenje. 


"Ovo izlečenje izvršio je Stvoritelj, a ne stvorenje", komentarisao je. "Moje oko je 
bilo obolelo, a ne vaše. Vi ste bili lekar, a ne ja." 


"Jednom sam", pričao je Đunaid, "poželeo da vidim Iblisa. Stajao sam na ulazu u 
džamiju, kad primetih jednog starca kako dolazi izdaleka. Kad ga izbliza osmotrih, 
ispuni me čisti užas. 

"Ko si ti?", zapitao sam ga. 

"Tvoja strast", odgovorio je. 

"Prokletniče", uzviknuh, "šta te je sprečilo da padneš ničice pred Adamom?" 

"Šta ti sebi umišljaš, Đunaide", odgovori Iblis, "da bih se ja prostro pred bilo kim 
izuzev Njega?" 

Đunaid je opisao svoje osećanje zbunjenosti kad je čuo te reči iz Đavolovih usta. 

"U unutrašnjosti srca obratio mi se glas", sećao se on. "Glas mi reče: "Kaži: Ti si 
lažov. Da si stvarno bio sluga, poslušao bi Njegovu zapovest. Nikad je ne bi omalo- 
važio i koketirao sa odbijanjem. "" 

Kad je čuo te reči, Iblis ispusti glasan krik: "Uz pomoć Alaha, Đunaide, uništio si 
me!" I nestade. 

"U ovim vremenima braća po veri postala su retka i teško ih je naći", reče jedan 
čovek u Đunaidovom prisustvu. 


"Ukoliko tražiš nekoga da nosi tvoje breme, takvi ljudi su zaista retki i teško ih je 
naći", prigovorio je Đunaid. "Međutim, ukoliko tražiš da poneseš nečiji teret, takvu 
ćeš braću kod mene naći u izobilju." 


Kad god j je Đuniide govorio o Božanskoj. 'slozi, svaki put je započimjao sa druga- 
čijim izražavanjem koje niko nije mogao da razume. Jednoga dana Šebli se nalazio 
u Đunaidovoj publici i izgovorio reč Alah. 


"Ukoliko je Bog odsutan, spominjati Odsutnog je znak odsutnosti i nejavljanja, a 
odsutnost je zabranjena stvar", reče Đunaid. "A ukoliko je Bog prisutan, spomenuti 
Njegovo ime dok se meditira na Njega jeste znak nepoštovanja." 


Neki čovek doneo je pet stotina dinara i ponudio ih Đunaidu. 
"Imaš li išta osim ovoga?", upita ga Đunaid. 

"Imam, i to mnogo", odgovori čovek. 

"Treba li ti još više?" 

"Da, treba mi." 


"Onda nosi ovo", reče mu Đunaid. "Ti imaš više prava na to. Ja ne posedujem 
ništa i ništa mi ne treba." 


Jedan čovek je ustao dok je Đunaid držao propoved i počeo da prosjači. 


"Ovaj čovek je savršeno zdrav", pomisli Đunaid. "Može da zaradi za život. Zašto 
onda prosjači i prisiljava sebe na takvo ponižavanje?" 


Te noći je Đunaid sanjao da je pred njega postavljeno pokriveno jelo. 
"Jedi", bio je zamoljen. 


Kada je podigao poklopac, video je čoveka koji je prosio kako mrtav leži na 
tanjiru. 


"Ja ne jedem ljudsko meso", pobunio se. 

"Pa zašto si onda to radio juče u džamiji?", postavljeno mu je pitanje. 


Đunaid je shvatio da je bio kriv zbog klevete u svome srcu i da je bio okrivljen 
zbog rđave misli. 


"Probudih se užasnut", sećao se Đunaid. "Oprao sam se i izbenjotio dve rake, a 
zatim sam izišao napolje da tražim prosjaka. Ugledao sam ga na obali Tigrisa, kako 
vadi iz vode ostatke povrća koje su ljudi tamo oprali i jede ih. Podigavši pogled, 
video me je kako mu prilazim i oslovio me je. 'Đunaide?, rekao je, 'jesi li se pokajao 
zbog misli koje si imao u vezi mene?" 'Jesam', odgovorih. 'Onda idi. Or je Taj koji 
prihvata pokajanje od svojih slugu. T ubuduće pazi na svoje misli." 


"Od jednog berberina sam naučio šta je to iskrena vera", prisećao se Đunaid i 
ispričao sledeću priču: 


Jednom kada sam bio u Meki, berberin je šišao jednog gospodina. Rekao sam 
mu: "Za ime Boga, možeš li da me obriješ?" 


"Mogu", rekao je. Dok su mu se oči punile suzama, ostavio je gospodina nedo- 
teranog. 


"Ustanite", rekao mu je. "Kada je Božje ime izgovoreno, sve ostalo mora da 
kot J JE DOZI g 
sačeka. 


Posadio me je i poljubio u glavu, pa me je obrijao. Zatim mi je pružio papirni 
fišek sa nekoliko novčića u njemu. 


"Potrošite to na svoje potrebe", reče. 


Tada sam odlučio da prvi poklon koji mi dođe u ruke dam njemu u milostinju. 
Nedugo potom iz Basre mi je stigla kesa sa zlatom. Odneh je berberinu. 

"Šta je to?", zapitao je. 

"Bio sam odlučio", objasnih mu, "da prvi poklon koji dobijem moram tebi da 
dam. Upravo mi je stiglo ovo." 


"Čoveče", uzviknuo je on, "zar ti nemaš stida pred Bogom? Rekao si mi: "Za ime 
Boga, obrij 'mi kosu'. A sada mi daješ poklon. Jesi li ikada poznavao nekoga ko 
nešto uradi radi Boga, a onda uzme nagradu za to?" 

U Bagdadu je bio obešen jedan lopov. Đunaid je otišao i poljubio mu stopala. 
"Zbog čega si to uradio?", upitali su ga. 


"Neka uz njega bude hiljadu saučešća!", odgovorio je. "Dokazao se kao pravi 
heroj svoga zanata. Obavljao je svoj posao tako savršeno da je i svoj život dao za 
njega." 


Jedne noći je lopov banuo u Đunaidovu sobu. Ne našavši ništa osim košulje, uze 
je i pobeže. Sutradan je Đunaid prolazio bazarima i ugledao svoju košulju u rukama 
komisionara koji ju je upravo prodavao jednoj mušteriji.— 


"Zahtevam nekoga ko će posvedočiti da je ovo tvoje vlasništvo, pre nego što je 
kupim", reče potencijalni kupac. 


"Ja sam spreman da potvrdim da košulja pripada njemu", reče Đunaid, istupivši 
napred. 


I čovek tada kupi košulju. 


Jedna starica je došla kod Đunaida i rekla mu: "Sin mi se izgubio. Kaži molitvu da 
mi ga Bog vrati." 


"Budi strpljiva", reče joj Đunaid. 
Žena je nekoliko dana strpljivo čekala, a onda je ponovo došla. 
"Budi strpljiva", ponovi joj Đunaid. 


Ovo se ponavljalo nekoliko puta. Na kraju je starica došla i izjavila: "Moje je 
strpljenje iscrpljeno. Moli se Bogu." 


"Ako je to što kažeš istina", reče Đunaid, "tvoj sin se vratio. Bog kaže: Onaj je /aj 
koji se odaziva prinuđenomne, kada ga ovaj preklinje." 


Đunaid se zatim pomolio. Kada se žena vratila svojoj kući, njen sin je već bio 
stigao. 


Jedan učenik je došao do zaključka da je postigao savršenstvo. 
"Za mene je bolje da budem sam", mislio je. 

Zato se povukao u ćošak i od tada je sedeo tamo. A pri tome je svake noći 
dovodio kamilu i govorio joj: "Poslaćemo te u raj". Seo bi na kamilu i jahao dok ne 
stigne na jedno prijatno i veselo mesto krcato nekim lepim i pristojnim narodom i u 
kojem je probranih jela i tekuće vode bilo u izobilju. Tamo bi ostajao do zore; onda 
bi zaspao, a probudio bi se u svojoj ćeliji. Od toga je postao gord i veoma uobražen. 


"Ja svake noći bivam odveden u raj", hvalisao bi se. 


Njegove reči su doprle do Đunaidovih ušiju. Najednom je ustao i otišao do 
njegove ćelije i zatekao ga kako se preko svake mere prenemaže. Pitao ga je šta se 
tu događa i ovaj je šeiku ispričao celu priču. 

"Noćas kad budeš odveden tamo", reče mu Đunaid, "kaži triput: 'Ne postoje sila 


ni moć izuzev od Boga, Veličanstvenog, Svemoćnog'." 

Te noći učenik je bio prenesen kao i obično. U svome srcu on nije pridavao 
važnosti onome što mu je šeik rekao; ali, i pored toga, kada je stigao na to mesto 
izgovorio je, više radi eksperimenta: "Ne postoje sila ni moć". Cela družina je 
zavrištala i pobegla, a on zateče sebe na gomili dubreta sa kostima koje su ležale 
pred njim. Uvidevši svoju zabludu, pokajao se i uputio Đunaidovom društvu. 
Naučio je da je za učenika izdvajanje u samoću smrtonosan otrov. 


Jedan Đunaidov učenik je živeo u izolovanosti u Basri. Jedne noći pade mu na 
" um grešna misao. Pogledao se.u ogledalu i video da mu je lice pocrnelo. Zapanjen, 
pokušao je sa svakim sredstvom kojeg je mogao da se seti, ali sve je bilo uzalud. Bilo 
ga je toliko sramota da nikome nije pokazivao svoje lice. Tako su prošla tri dana, a 
onda se crnilo postupno izgubilo. 


Onda je neko neočekivano pokucao na njegova vrata. 
"Ko je to?", upita učenik. | 
"Dolazim sa pismom od Đunaida", reče posetilac. 
Učenik je pročitao pismo. 


"Zašto se ne ponašaš pristojno u nazočnosti Slave? Tri dana i noći morao sam da 
radim kao valjar, da bih ti promenio lice iz crnog u belo." 

Đunaid je imao jednog učenika koji je jednoga dana bio ukoren zbog neke 
malenkosti. Postiđen, pobegao je i više se nije vratio u njegovo udruženje. Nekoliko 
dana kasnije Đunaid je prolazio tržnicom sa svojim sadrugovima kad nenadano 
primeti tog učenika. Ovaj se od stida dao u beg. 


"Naša ptičica je odletela iz klopke", reče Đunaid okrenuvši leđa ostalima, rešen 
da ga sledi. 


"Bacivši pogled unazad, učenik vide kako šeik dolazi, pa ubrza tempo. Uskoro je 
stigao do mesta od kojeg se nije moglo dalje, pa je u stidu okrenuo glavu prema 
zidu. Začas je pristigao i šeik. 


"Kuda si se uputio, učitelju?", zapitao je učenik. 


"Kada je učenik pribijen uza zid, tada šeik može da bude od koristi", odgovori 
Đunaid. 


Potom je poveo učenik natrag u svoju družinu. Učenik mu pale pred noge i 
zatraži oproštaj od Boga. Oni koji su prisustvovali tom prizorn bili su duboko ganuti 
i mnogi od njih su se pokajali. 


Šeik Đunaid imao je jednog učenika kojeg je voleo više od svih ostalih. Ostali 


er vy_e 


intuicije. 


"On je superioran u odnosu na vas i u odgoju i u razboritosti", rekao im je. "To je 
ono što ja imam u vidu; hajde da napravio ogled, kako bi i vama to postalo jasno." 


Đunaid je naredio da mu se donese dvadeset ptica. 


"Svaki od vas neka uhvati jednu", naložio je učenicima. "Na mestu na kojem niko 
ne može da vas vidi ubijte je, a zatim je donesite natrag." 


Svi učenici otiđoše i poubijaše i doneše ptice - svi, to jest, izuzev tog omiljenog 
učenika. On je svoju pticu doneo živu. 


"Zašto je nisi ubio?", upita ga Đunaid. 


: "Zbog toga što je učitelj naložio da to mora da bude učinjeno na mestu gde ne 
može biti očevidaca", odgovorio je učenik. "Gde god da sam otišao, Bog je gledao." 

"Pogledajte veličinu njegovog soonjate, 'uskliknuo je Đunaid. "A onda to 
uporedite sa sobom." 


Svi ostali učenici su molili Boga da im oprosti. 


Đunaid je imao osam posebnih učenika koji su svaku njegovu pomisao sprovodili 
u delo. Jednoga dana. pala im je na pamet misao da moraju da podu u sveti rat. 
Sledećeg jutra Đunaid je naložio svome slugi da obavi sve pripreme Za rat. A potom 
je i sam krenuo da se bori sa tih osam sledbenika. 


Kad je došlo do povlačenja borbenih linija, najbolji borac iz redova bezbožnika 
istupio je napred i mučeničkom smrću umorio svu osmoricu. 


"Pogledao sam u nebo", kazivao je Đunaid, "i ugledao devet spremnih nosiljki. 
Kako je koji od njih osmorice bivao umoren, njegov bi duh bio uzdignut na nosilj- 
kama, sve dok samo jedna nije preostala prazna. 'Ta mora da je namenjena za 
mene", pomislih, i još jednom pristupih borbenim redovima. Tada mi je junak koji 
je pogubio mojih osam sadrugova prišao i obratio mi se: 'Abu '1-Kaseme, ta deveta 
nosila su za mene. Ti se vrati u Bagdad, i budi šeik zajednice. Ponudi mi islam.? 


"T tako je postao musliman. Istim mačem kojim je usmrtio osam učenika, pogubio 
je isti broj nevernika. Zatim je 1 sam dostigao mučeništvo. Njegova je duša", završio 
je Đunaid, "na isti način bila položena na nosiljku, a onda je sve iščezlo". 


Bio jedan sajid zvani Naseri koji je bio rešio da pođe na hadžiluk. Kada je kai 
do Bagdada otišao je da poseti Đunaida. 


"Odakle sajid dolazi?", zapitao ga je Đunaid pošto su razmenili pozdrave. 
"Iz Gilana", odgovori ovaj. 
"Od čijih si sinova?", pitao je Đunaid. 


"Ja potičem od Alija Gospodara verujućih, neka je Bog potpuno zadovoljan sa 
njim", odgovorio je čovek. 

"Tvoj predak je rukovao sa dva mača", reče Đunaid. "Jedan mu je služio protiv 
nevernika, a drugi protiv njega samog. Dakle, sajide, ti koji si njegov sin, kojim od 
njih dva se ti služiš?" 

Sajid gorko zaplaka kad ču ove reči i poče puziti pred Đunaidom. 
"Učitelju, moj hadžiluk je ovde", uskliknuo je. "Pokaži mi put ka Bogu." 


"Tvoja duša je tajno svetilište Boga", reče mu Đunaid. "Koliko god si u mo- 
gućnosti, ne puštaj ništa što nije sveto u to tajno svetilište." 


= "To je sve što mi je. potrebno da znam", reče sajid. 


Đunaidova smrt 


Kad mu se smrt već sasvim približila, Đunsidi im naloži da postave trpezu i iznesu 
obed. 


"Želim da ispustim dušu dok moji prijatelji jedu činiju supe." 
Skolio ga je prvi ropac. 
"Dajte mi vodu za obredno pranje", rekao im je. 


Slučajno zaboraviše da puste vodu da mu klizne između prstiju. Na njegovu 
zapovest ta je omaška ispravljena, da bi zatim plačući pao ničice. 


"Starešino reda", prigovoriše mu učenici, "pored sveg služenja i pokornosti Bogu 
koje si poslao ispred sebe, zar je ovo trenutak za padanje na kolena?" 


"Nikada Đunaid nije bio u većoj nuždi nego sada", odgovorio je. 
: Ismesta poče da naglas kazuje Kuran i nastavi da ga kazuje. 
"Šta, ti recituješ Kuran?", iznenadiše se učenici. 


"Pa ko ima veće pravo na to od mene, sada kad uviđam da će ovoga časa svitak 
moga života biti do kraja namotan, tako da ću svoju sedamdesetogodišnju pokor- 
nost i služenje videti kako vise u vazduhu o ) jednoj jedinoj niti? A onda će se pojaviti 
vetar i zaljuljati ih tamo-amo, tako da neću znati donosi li taj vetar razdvajanje ili 
sjedinjenje. Sa jedne moje strane pružaće se uzdignuta staza između nebesa i pakla, 
a na drugoj će se nalaziti Anđeo smrti. Sudija č čija je osobina pravednost stajaće 
tamo čekajući me, nepokolebljiv u savršenoj nepristrasnosti." Đunaid nastavi: 
"Preda mnom se prostire put, a ja još ne znam kojim ću putem biti odveden." 


Dovršio je kompletan Kuran, pa je recitovao sedamdeset stihova Sure o kravi. 
Spopao ga je drugi ropac. 
"Kaži Alah", podsticali su ga. 

"Nisam zaboravio", odgovorio im je. Naprezao se da dohvati brojanicu, sve dok 
mu četiri prsta nisu bila savijena oko nje, a. peti je obrtao zrna. 


"U Ime Boga, Milosrdnog, Sažaljivog", uzviknuo je. 
I sklopio je oči i predao dušu. — kod 


Kada je došlo vreme da mu se opere telo, jedan od onih koji su obavljali obred 
hteo je da mu i oči opere vodom. Sa Neba je glas uzviknuo: "Ne diraj svojom rukom 
oči Moga prijatelja. Njegove su se oči sklopile pošto je izgovorio Moje Ime, i neće 
biti otvarane do njegovog susreta sa Mnom." Zatim je pokušao da mu ispravi prste. 
Glas uzviknu: "Prst koji je bio savijen zbog Moga Imena neće se ispraviti osim na 

: Moju zapovest", | 


Kada su mu podigli telo na mrtvačka nosila, bela golubica je sletela na ugao 
nosila. Koliko god se trudili da je oteraju, nije htela da ode. Na kraju je golubica 
uskliknula: "Nemojte mučiti i sebe i mene. Moje su kandže pričvršćene za ćošak 
ovih nosila ekserom ljubavi. To je razlog zbog kojeg sam ovde spuštena. Ne trudite 
se, njegovo telo danas prelazi pod zaštitu heruvima. Da nije bilo vaše galame, 
njegovo bi telo odletelo sa nama u nebo poput beloga sokola." 


Sufi sveci i mistici 195 


Amr ibn Otman 


Abu Abd Alah Amr ibn Otman el-Maki, učenik el-Đunaida, posetio je Esfahan a 
umro u Bagdadu 291. (904) ili 297. (910) godine. 


Amr ibn Otmani Maki i Knjiga blaga 

Rečeno je da je jednoga dana Amr ibn Otmani Maki zapisao na tabaku hartije 
tumačenje Knjige Blaga. Stavio ga je pod molitvenu prostirku i otišao da se opere. 
Dok je obavljao obredno pranje, do njega je stigao glas, te je poslao svog slugu da 
mu donese rukopis. Kada je sluga podigao prostirku, nije mogao da nađe papir. 
Obavestio je o tome gospodara. 


"Uzeli su ga i otišli", reče Amr ibn Otman. "Osobi koja je uzela tu Knjigu blaga", 
dodao je, "uskoro će biti odsečene šake i stopala. Biće pogubljena vešanjem, i 
spaljena, i pepeo će joj biti rasturen vetrovima. Taj mora da je dospeo do blaga, s 
obzirom na to da je ukrao Knjigu blaga." 


A ovo je bio sadržaj Knjige blaga. ' 


U doba kada je duh ušao u telesni sastav Adama, Bog je svim anđelima naredio 
da padnu ničice. Svi sagnuše glave do zemlje. A Iblis reče: "Ja neću pasti na kolena. 
Staviću svoj život na kocku i videću tajnu, makar zbog toga bio proklet i nazvan 
buntovnikom i grešnikom i licemerom." 


Tako Iblis nije pao na kolena. Zbog toga je video i saznao tajnu čoveka. U skladu 
sa tim, niko osim Iblisa nije bio upoznat sa tajnom čoveka, i niko izuzev čoveka nije 
znao tajnu Iblisa. Dakle, Iblis je bio upućen u tajnu čoveka zato što nije pao ničice, 
tako da je video da je ovaj bio zaokupljen posmatranjem tajne. Iblis je bio odbačen 
od svih, jer su izložili blago njegovom pogledu. 


"Poveravamo blago zemlji", rekoše. "Okolnost koja ide uz blago je ta da će ga 
jedna osoba videti, ali će joj odrubiti glavu kako ne bi mogla da ga oda." 

"Odobrite mi odlaganje kazne", zavapi Iblis. "Ne ubijte me. Ipak sam ja čovek 
blaga. Izložili su blago mojim očima i ove oči neće uteći." 

Mač od Ja Ne Marim objavio je: "75 si medu onima kojima je odobreno odlaganje. 
Odobravamo ti odgodu, ali te prinuđujemo da budeš držan u nepoverenju. Dakle, 

ukoliko te Mi ne uništimo, bićeš sumnjiva ličnost i lažov i niko neće smatrati da si 
govornik istine. Zbog toga će govoriti: On. je bra jedan od demona, i počimo je 
gnusnost protiv zapovesti svoga Gospoda. " 

Onje Satana. Kako bi on mogao da govori istinu? Zbog toga je proklet i odbačen 
i ozloglašen i zapostavljen. 


To je bilo tumačenje Knjige blaga od Amra ibn Otmana. 

Amr ibn Otman govori o Ljubavi 

Amr ibn Otman izložio je sledeće u svojoj Knjizi o ljubavi. 

Svemogući Bog stvorio je srca sedam hiljada godina pre duša, i čuvao ih je u Vrtu 
prisnosti. Stvorio je tajne sedam hiljada godina pre srdaca i čuvao ih u Gradu 
jedinstva. 

Svakoga dana Bog je činio da duše prime tristo šezdeset bleskova milosti i da čuju 
tristo šezdeset reči ljubavi. Svakoga dana On je srcima pokazivao tristo šezdeset 
ushićenja prisnosti. Svakoga dana je Tajnama tristo šezdeset puta otkrivao lepotu. 


Tako su one posmatrale svaku stvar u svetu postojanja, i nisu videle ništa drago- 
cenije od sebe samih. Oholost i sujeta ispoljiše se među njima. 


Stoga ih je Bog stavio na probu. Zatvorio je tajnu u dušu. Zatvorio je dušu u srce. 
Pritvorio je srce u telo. Zatim je u njima formirao razum. 


Bog je poslao Proroke sa zapovestima. Onda se svaki od njih latio potrage za 
svojom odgovarajućom službom. Bog im je naložio da se mole. Stoga je telo otišlo u 
molitvu; srce je dostiglo ljubav; duša je stekla bliskost; tajna je počivala u Jedinstvu. 


Amr ibn Otman piše Đunaida 
Kada je Amr ibn Otman bio u Meki, pisao je Đunaidu, Đurairiju i Šebliju u Irak. 
Ovako je glasilo njegovo pismo: 


"Znajte, vi koji ste velikani i starešine Iraka, i recite svakom čoveku koji čezne za 
zemljom Heđaza i lepotom Kabe: Mikada nećete stići do nje, izuzev uz veliki bol 
duha. I recite svakom čoveku koji čezne za Čilimom bliskosti i Dvorom slave: 
Mkada nećete stići do toga, izuzev uz veliki bol duše. 


U dnu pisma Amr je napisao: "Ovo je pola od Amra ibn Otmanija Makija i 
ovih starešina Heđaza koji su svi sa Njim i u Njemu i kroz Njega. Ako među vama 

postoji neko ko gaji uzvišenu težnju, recite mu: Izađi na ovaj put na kome je dve 
hiljade užarenih planina i dve hiljade olujnih i opasnih mora. Ukoliko nisi tog ranga, 
nemoj iznositi pogrešne zahteve, jer se pogrešnim zahtevima ništa ne dobija." 

Kada je pismo stiglo do Đunaida, on je okupio starešine Iraka i pročitao im ga. 
Zatim je rekao: "Hajde, kažite šta je mislio pod tim planinama." I 

"Pod tim planinama", odgovoriše, "mislio je na ništavnost. Sve dok čovek nije 
hiljadu puta sveden na nisticu i i hiljadu puta ponovo oživljen, on ne dolazi do Dvora 
slave." 


"Od tih dve hiljade užarenih planina", izjavio j je Đunaid, "ja sam prešao samo 
jednu". ' 
"Ti si srećan što si prešao jednu", reče Đurairi. "Ja sam do sada napravio samo tri 
koraka." I 
= Šebli briznu u plač. 
"Ti si srećan, Đunaide, što si prešao jednu planinu", zavapio je. "T ti si srećan, 
Đurairi, što si napravio tri koraka. Ja do sada nisam video čak ni prašinu izdaleka." 

Abu Said el-Karaz 


Abu Said Ahmed ibn Isa el-Karaz od Bagdada, krpač obuće po struci, upoznao je 
Du 'I-Nuna el-Mesrija i družio se sa Bešrom el- -Hafijem i Sarijem el-Sakatijem. 
Njemu se pripisuje formulacija mističke doktrine o umiranju i i udaljavanju (od ljud- 
skih osobina) i produženju i i trajanju (u Bogu). Autor mnogih knjiga od kojih su 
neke opstale; datum njegove smrti je neizvestan, ali je verovatno između 279. (892) 
i 286. (899) godine. — 


Doktrina Abu Saidija Karaza 


Abu Saidi Karaz bio je prozvan "Jezik sufizma". Dali su mu ovaj nadimak zato što 
niko u toj zajednici nije tako vladao jezikom mistične stvarnosti kao on. Napisao je 
četiri stotine knjiga na temu razdvajanja i nepristrasnosti i bio je uistinu neuporediv. 


Bio je prvi koji je govorio o stanjima "odlaženja" i "ostajanja" u mističkom smislu 
tih reči, sumirajući čitavo svoje učenje u ova dva termina. Neki među teolozima koji 
su sledili egzoteričnu (narodsku) školu nisu odobravali prefinjenosti njegovog 
učenja i osuđivali su ga zbog sablazni na osnovu izvesnih izraza koje su našli u 
njegovim delima. Naročito su kritikovali njegovu Ažyzeu /ajne, pre svega jedan njen 
odlomak koji su bili potpuno nesposobni da ispravno shvate. U njemu Abu Said 
izjavljuje: "Sluga Božji koji se vratio Bogu i vezao se za Boga i koji je došao do toga 
da boravi u blizini Boga, takav je čovek potpuno zaboravio sebe i sve osim Boga, 
tako da ako biste ga pitali: 'Odakle si ti, i šta tražiš?", on ne bi imao drugi odgovor 
sem naprosto: 'Bog'." 


Drugi odlomak u Abu Saidovim delima koji je izazvao negodovanje je onaj u 
kojem kaže: "Ako nekog od ovih mistika upitaju: "Šta ti hoćeš?', on odgovara: 
"Boga". Ako se on nalazi u takvom stanju da svi delovi njegovog tela postanu zvučni, 
tada svi oni kažu: "Boga". Jer njegovi udovi i zglobovi su potpuno zagnjureni u 
svetlost Božju, tako da j je on sav uvučen u Boga. On je stigao toliko daleko u 
bliskosti sa Bogom da u njegovom prisustvu niko nije u stanju da kaže "Bog'; jer sve 
što se tamo pojavljuje, ide iz stvarnosti u stvarnost i od Boga do Boga. Budući da 
ovde, u okolnostima običnih ljudi, ništa nije poteklo od Boga, kako iko može reći 
'Bog'? Ovde sav razum razumnih ljudi završava u zabuni i zbrci." 

"Svim ljudima", rekao je Abu Said jednom prilikom, "bio je pružen izbor između 
udaljenosti i bliskosti. Ja sam izabrao udaljenost, zato što nisam mogao da izdržim 
bliskost. Sličnu stvar kaže i Lokman: 'Bio mi je ponuđen izbor između razboritosti i 
proroštva. Izabrao sam razboritost, zato što nisam mogao da podnesem opterećenje 
proroštva." 


Abu Said je ispričao sledeće snove: 


Jednom sam sanjao da su se dva anđela spustila sa neba i pitala mi: "Šta je 
istinoljubivost?" Odgovorio sam: "Ispunjavanje svojih obećanja". "Rekao si istinu", 
rekoše anđeli i potom odoše u nebo. I 


Osim toga sam sanjao da sam video Proroka. Pitao me je: "Voliš li me?" 
Odgovorio sam: "Oprosti mi. Moja ljubav prema Bogu zaposela me je pre no što 
sam mogao da zavolim tebe." Prorok reče: "Onaj koji voli Boga voli i mene". 


Jednom drugom prilikom sam u snu video Iblisa. Uzeo sam štap da ga izudaram. 
Začuo sam Nebesni glas kako govori: "On se ne boji štapa. Boji se svetla koje je u 
tvom srcu." Tada rekoh Iblisu: "Dođi!" Iblis odgovori: "Šta ću ja s tobom? Ti si 
odbacio ono pomoću čega ja obmanjujem ljude." "Šta je to?" upitao sam. "Svet", 
odgovorio je on. Dok me je napuštao, Iblis se osvrnuo i rekao mi: "Ima u vama 
ljudima jedna stvarčica pomoću koje postižem svoj cilj". "Šta je to?", pitao sam. 
"Bavljenje sa dečacima", odgovori Iblis. 


Kada sam bio u Damasku ponovo sam u snu ugledao Proroka. Prišao mi je . 
oslanjajući se na Abu Bekra i Omara. Kazivao sam jednu poetsku strofu, lupkajući 
se prstom po grudima. Prorok reče: "To donosi više zla nego dobra". Hteo je da 
kaže da čovek ne treba da uvežbava sluh. 


Abu Saidi Karaz je imao dva sina, od kojih je jedan umro pre njega. Jedne noći ga 
je video u snu. — 


"Sine, kakav je Bog prema tebi?" 

"Stavio me je blizu sebe i napravio od mene nešto veliko", odgovori mu sin. 
"Sine, daj mi zaveštanje", zamolio je Abu Said. =— 

"Oče", odgovori mu sin, "ne gaji mračne misli o Bogu". 

"Reci mi još!" 
"Oče, ako ti kažem, nećeš biti u stanju to da podneseš." 
"Pozivam Boga da me podrži", reče Abu Said. 


"Oče", reče sin, "ne dozvoli da se ni jedna jedina kostja nađe između tebe i 
Boga". 


Kažu da tokom svih trideset godina, koje je Abu Janid proživeo posle ovog sna, 
više nikada nije obukao košulju. 

Abu '"-Husein el-Nuri 


Abu '1-Husein Ahmed ibn Muhamed el-Nuri, rođen u Bagdadu u porodici koja 
je poticala iz Korasana, bio je učenik Sarija el-Sakatija i verni prijatelj el-Đunaida. 
Vodeča figura bagdadskog kružoka, napisao je nešto malo odlične mistične poezije. 
Umro je 295. (908.) godine. 


Samodisciplina Abu T-Husešnija Nurija 


Abu 'l-Husein, koji se držao istih pravila ponašanja kao i Đunaid, bio je nazvan Nuri 
(Covek Svetlosti') zbog toga što bi mu, svaki put kada je govorio u mračnoj noći, 
svetlost izlazila iz usta tako da je cela kuća bila obasjana. Drugo objašnjenje ovog 
nadimka jeste da je najdublje tajne objavljivao pomoću svetlosti intuicije. Dok je treće 
objašnjenje bilo da je imao sklonište u pustinji gde je običavao da se moli po celu noć. 
Ljudi su izlazili da gledaju i videli bi svetlost kako se diže iz njegove ćelije i sija u noći. 

Prvi put kada se posvetio svome mističkom pozivu, svakoga jutra je rano kretao 
od kuće za dućan, uzevši nekoliko vekni hleba. Zatim bi ih razdelio kao milostinju, 
pa bi produžio za džamiju gde se klanjao do podnevnih molitvi i tek onda je odlazio 
u svoj dućan. Njegovi su ukućani mislili da je pojeo nešto u dućanu, dok su ljudi u 
dućanu pretpostavljali da je jeo kod kuće. Sa ovom praksom je nastavio dvadeset 
godina, a da niko nije bio svestan stvarnih činjenica o njegovom slučaju. 


Nuri je dao sledeći izveštaj o sebi: 


Godinama sam vodio borbu, obuzdavajući sebe u zatvoru i okrećući drugim 
ljudima leđa. Uprkos svim mojim uzdržavanjima, put se preda mnom nije otvarao. 


"Moram učiniti nešto da pospešim ovaj okršaj", rekoh sebi. "U suprotnom, neka 
umrem i pobegnem od ove putene duše." 


"Telo", rekoh zatim, "mnogo godina povodilo si se za svojom požudom i 
prohtevima, jedući i gledajući i slušajući, krećući se i uzimajući, spavajući i uživajući 
i ugađajući svojoj strasti. Sve je to za tebe bilo krajnje štetno. Sada uđi u jamu koju 
sam spremio za tebe, kako bih mogao da te sapnem i stavim ti kao lanac oko vrata 
sve tvoje obaveze prema Bogu. Ako na taj način ostaneš postojano, postići ćeš 
sreću; ako ne, barem ćeš umreti na Božjoj stazi!" 

Tako sam se upravio na Božju stazu. Tada sam čuo da su srca mistika osetljivi 
organi, upućeni u tajnu svega što vide i čuju. Ne otkrivši to u sebi, rekoh: "Izjave 
proroka i svetaca su istinite. Valjda sam izvodio komediju licemerja u svome strem- 
ljenju, i sam sam kriv za nesavršenstvo. Ovde nema mesta za razlike u mišljenju. 
Sada ču", nastavio sam, "da osmotrim sebe sa svih strana i da vidimo čemu se radi". 


Prodorno sam se zagledao u sebe i ustanovio da je greška u tome što su moje 
čulno biće i srce bili sjedinjeni. Kada je čulno biće jedno sa srcem, to je kobno; jer 
šta god da ozaruje srce, čulno biće otima za sebe deo toga. Tako sam uvideo da je to 
uzrok moje neprilike; moje čulno biće je grabilo dobar deo od svega što je ulazilo u 
moje srce iz Božjeg dvora. ve TEZOM ' 


"Odonda se nisam bavio ničim što je godilo mome čulnom biću, već sam se hvatao 
za nešto drugo. Na primer, ukoliko su post ili davanje milostinje bili prijatni mome 
čulnom biću, ili samoća ili druženje sa prijateljima, postupio bih suprotno tome, 
dok nisam odbacio sve te stvari i raščistio sa svakim udovoljavanjem. Tada su u 
meni počele da se ispoljavaju mistične tajne. ; 

"Ko si ti?", zapitao sam. 
"Ja sam dragulj iz majdana bestrasnosti", stigao je odgovor. "Reci sledbenicima: 
"Moj rudnik je rudnik bestrasnosti, a moj dragulj je dragulj iz rudnika nesvr- 


2" 


hovitosti!. 
Tada sam se spustio do reke Tigris i stao između dva čamca. 
"Neću otići", rekoh, "dok mi riba ne upadne u mrežu". 


Na kraju je riba upala u moju mrežu. Kad sam je izvukao uskliknuo sam: "Neka je 
slava Bogu što su se moji poslovi uspešno svršili!" 


Otišao sam do Đunaida i rekao mu: "Podarena mi je milost!" 


"Abu 'l-Huseine", odgovorio je Đunaid, "da ti je umesto ribe zmija upala u mre- 
žu, to bi zaista bio znak milosti. Ali pošto si se ti lično tu umešao, to je obmana, a ne 
milost. Jer, znak milosti jeste u tome da ti više uopšte nisi prisutan." 


Nuri pred kalifom 
Kada je Golem Kalil objavio sufijima ratno stanje, otišao je kod kalifa i optužio ih. 


"Na sceni se pojavila jedna grupa ljudi", saopštio je, "koja peva pesme i igra i 
izriče razna bogohuljenja. Po čitav dan paradiraju naokolo, a kriju se u katakombama 

i drže propovedi. Ti su ljudi jeretici. Ukoliko Vladar verujućih izda naredbu da 
budu pogubljeni, jeretičko učenje biće iskorenjeno, jer oni su vođe jeretika. Ako 
takvo delo bude izvršeno odlukom Vladara verujućih, ja mu jemčim veliku 
nagradu." 


Kalif je smesta naložio da ta grupa ljudi - Abu Hamza, Rakam, Šebli, Nuri i 
Đunaid - bude dovedena pred njega. Kad je to bilo učinjeno, naredio je da budu 
pogubljeni. Dželat je prvo namerio da pogubi Rakama; Nuri se neustrašivo probio 
napred i zauzeo Rakamovo mesto. 


"Prvo ubij mene, koji se smejem od radosti", uskliknuo je. 


"Gospodine, još nije došao red na tebe", reče mu dželat. "Sablja nije stvar koja se 
u žurbi upotrebljava." 


"Moja volja se zasniva na davanju prednosti", objasnio je Nuri. "Ja svoje drugove 
volim više nego sebe. Najdragocenija stvar u ovom svetu je život. Ja želim da posve- 
tim ovih nekoliko preostalih trenutaka služenju svoje braće, a u ovim okolnostima 
to mogu da izvedem jedino žrtvujući svoj život. To činim premda je po mom shva- 
tanju jedan trenutak u ovom svetu draži od hiljadu godina na onome. Jer ovaj svet je 
dom pomaganja i služenja, dok je onaj svet dom bliskosti, a bliskost je po meni u 
služenju." 


Preneli su ove Nurijeve reči kalifu, koji je bio zadivljen njegovom iskrenošću i 
nepristrasnošću. Naredio je da se pogubljenje odloži i dao njihov slučaj kadiji na 
razmatranje. 

"Oni ne mogu biti stavljeni van zakona bez dokaza", reče kadija. A on je znao da 
je Đunaid izvrstan u mnogim granama nauke i čuo je šta je Nuri govorio. Zbog toga 


reče, obrativši se Šebliju: "Sa stanovišta zakona ću postaviti ovom bezumniku pita- 
nja na koja on nipošto neće moći da odgovori". 


"Kada se svoti od dvadeset dinara doda porez za pomoć sirotinji, koliko to 
Njene RO P P J 
iznosi?", pitao je. 


"Dvadeset i po dinara", odgovori Šebli. 
"Ko je uopšte zaveo taj oblik poreza?", pitao je kadija. 


"Abu Bekr Veliki", odgovori Šebli. "On je dao četrdeset hiljada dinara i ništa nije 
zadržao." 

"Dobro, ali šta je tih pola dinara koje si spomenuo?" 


"To je globa", odgovori Šebli. "Čovek je zadržao dvadeset dinara za sebe i zato 
mora dodatno da plati pola dinara." 


Potom je kadija ispitivao o pravu Nurija. Nuri je smesta odgovarao i itoje kadiju 
sasvim zbunilo. Tada je Nuri održao govor: — 


"Kadijo, postavio si sva Ova pitanja, ali nisi pitao ništa bio. Jer, Bogi ima sluge 
koji stoje pomoću Njega, i kreću se i odmaraju pomoću Njega, koji Žive potpuno 
pomoću Njega i borave u kontemplaciji o Njemu. Ako samo na trenutak prestanu 
da misle na Njega, njihove će duše izići iz njih. Pomoću Njega oni spavaju, pomoću 
Njega jedu, pomoću Njega uzimaju, pomoću Njega rade, pomoću Njega vide, 
pomoću Njega čuju i pomoću Njega jesu. Ovo je istinsko znanje, a ne to o čemu ti 
postavljaš pitanja." 


Doveden u zabunu, kadija je poslao poruku kalifu. 


"Ako su ovi ljudi ateisti i jeretici, onda zaključujem da na celome ovom svetu 1 ne 
postoji nijedan unitarac." 


Kalif je pozvao zatočenike. 
"Imate li neku želju?", upitao ih je. 


"Imamo", odgovorili su. "Želimo da nas zaboraviš. Ne želimo ni da nas prihvataš 
svojim odobravanjem ni da nas progoniš svojim odbacivanjem. Za nas je tvoje od- 
bacivanje isto što i tvoje odobravanje, tvoje odobravanje potpuno isto kao i tvoje 
odbacivanje." 


Kalif gorko zaplaka i pusti ih na slobodu sa svim počastima. 

Anegdote o Nauriju | 
Jednoga dana Nuri je spazio jednog čoveka kako suče brkove za vreme molitve. 
"Sklanjaj svoju ruku sa Božjih brkova", povikao je. 


Ovo je bilo preneseno kalifu. Pravnici su se jednoglasno izjasnili da je Nuri 
izgovorenjem tih reči pao u bezverje. Dovučen je pred kalifa. 


"Jesi li izgovorio te reči?", zapitao ga je kalif. 
"Jesam", odgovori Nuri. 

"Zbog čega si to rekao?", pitao je kalif. 
"Kome pripada sluga Božji?", parirao je Nuri. 
"Bogu", reče kalif. 
"A kome pripadaju brkovi?", nastavio je Nuri po svome. 


"Onome kome pripada sluga", zaključio je kalif. "Neka je slava Bogu, u) me je 
sačuvao da ga ne pogubim", dodao je zatim. 


"Video sam svetlost kako sija u Nevidljivom Svetu", rekao je Nuri. "Neprekidno 
sam zurio u nju, dok nije nastupio trenutak kada sam u celosti postao ta svetlost." 


Jednoga dana Đunaid je otišao da poseti Nurija. Nuri pade na zemlju pred 
Đunaidom žaleći se na nepravdu. 


"Moja bitka postala je mahnita i surova i ja više nemam snage da se borim", rekao 
je. "U toku trideset godina, svaki put kada se On pokazao ja sam nestao, a kad god 
se ja pojavim On je odsutan. Njegovo prisustvo je u mome odsustvu. Jer, koliko god 
Ga preklinjao, Njegov odgovor je: 'Ili postojim Ja, ili ti'." 


"Pogledajte čoveka", reče Đunaid svojim pratiocima, "koji je bio žestoko isku- 
šavan i zbunjivan od Boga. Stanje stvari mora da bude takvo", dodao je, okrenuvši 
se Nuriju, "da bilo da je On zaklonjen tobom ili otkriven kroz tebe, ti ne možeš 
ostati ti, i sve mora biti On." 


Grupa ljudi je otišla do Đunaida i rekla mu: "Već mnogo dana i noći Nuri ide 
naokolo sa ciglom u ruci i govori 'Bog, Bog". Niti šta jede, niti pije, a ni ne spava. I 
pored toga obavlja molitve u propisano vreme i pridržava se čitavog molitvenog 
obreda." 


"On je trezven. Nije u stanju izgubljenosti", rekoše Đunaidovi sledbenici. "To 
pokazuje činjenica da se pridržava odgovarajućih doba dana za molitvu i zna da 
obavi obred. Toj je znak svesnog napora, a ne izgubljenosti. Onaj ko se izgubio nije 
svestan ničega." 


"Stvari ne stoje tako", odgovori Đunaid. "To što kažete nije tačno. Ljudi u 
ushićenju su "zaštićeni"; Bog pazi na njih, kako ne bi bili izostavljeni iz molitve u 
vreme molitve." 

Potom je Đunaid otišao do Nurija. 
"Abu '1-Huseine", obratio mu se, "ako znaš da je vikanje i dozivanje Njega od 
koristi, kaži to pa ću Ga i ja dozivati. Ukoliko, pak, znaš da je bolja zadovoljenost 
Njime, onda se prepusti sudbini, kako bi srce moglo da ti bude u miru." 


Nuri je smesta prestao da doziva. 
"Kako si ti izvanredan učitelj za nas!", uskliknuo je. 


Šebli je držao propoved, a Nuri je ušao u dvoranu i stao sa strane. 

"Neka je mir s tobom, Abu Bekre", doviknuo mu je. 

"Ts tobom neka je mir, Gospodaru srdaca", odgovori Šebli. 

"Svemogući Bog", nastavio. je Nuri, "ne bi bio sasvim zadovoljan sa učenim 


čovekom koji saopštava svoje znanje ukoliko ga i sam ne sprovodi u delo. Ukoliko 
primenjuješ ono što propovedaš, zadrži svoj visoki položaj. A ako ne, siđi dole!" 

Šebli je razmislio i, zaključivši da nije veran svome propovedanju sišao je dole. 
Tokom četiri meseca je ostao u Svojoj kući i nije smeo da izađe. A onda je mnoštvo 
ljudi došlo i izvelo ga napolje i postavilo ga za govornicu. Nuri je saznao zatoi 
došao u dvoranu. 

"Abu Bekre", uzviknuo je, "zatajio si istinu od njih i onda nije čudo što su te 
postavili. na propovedaonicu. Ja sam ih neuvijeno savetovao i oterali su me 
kamenjem i bacali đubre na mene." 


"Gospodaru srdaca, kakvo je bilo tvoje ispravno savetovanje, i šta sam ja to 
zatajio?", zapitao ga je Šebli. 


"Moje ispravno savetovanje", odgovori Nuri, "je bilo to što sam pustio ljude da 
idu za svojim Bogom. A tvoje skrivanje jeste bilo to što si postao zavesa između 
Bogai ljudi. Ko si ti, da budeš posrednik između Boga i ljudi? Po mom mišljenju, ti 
si nebitan." 


otišao, Nuri se okrenuo svojim pratiocima. 
"Znate li ko je to bio?", upitao ih je. 
"Ne", odgovorili su. 

"To je bio Iblis", rekao im je. "Saopštio mi je korisne misije koje je izvršavao i 
ispričao mi priču o svom životu, jadikujući nad patnjom odvojenosti. I ja sam 
plakao." 


Džafari Koldi saopštava sledeće: 

Nuri se molio u izolaciji, a ja sam prisluškivao šta će reći. 

"Gospode Bože", rekao je, "Ti kažnjavaš stanovnike pakla. Svi su oni Tvoja kre- 
acija, nastali na osnovu Tvog sveznanja i svemoći i predvečne volje. Iako nesum- 
njivo puniš pakao ljudima, Ti imaš moć da napuniš pakao ljudima i da ih preneseš u 
Taj." 


Bio sam preneražen njegovim rečima. Zatim sam u snu video jednog koji mi je 
prišao i rekao: "Bog je rekao: 'Kaži Abu '1-Huseinu da sam ga prihvatio i smilovao 


IM" 


mu se zbog te molitve". 


"Jedne noći", sećao se Nuri, "našao sam prostor oko Kabe opusteo i krenuo da 
kružim oko nje. Svaki put kada sam stigao do Crnog Kamena pomolio sam se i 
rekao: "Bože, daj mi stanje i svojstvo usled kojih se neću menjati'. Jednoga dana 
začuo sam glas koji je dolazio iz same Kabe: 'Abu '!-Huseine, ti bi da se izjednačiš 
sa Mnom. Ja se ne menjam iz svog svojstva, ali ostavljam svoje sluge da se obrću i 
menjaju. To činim da bi Gospodstvo vlasti moglo da bude čisto i oslobođeno od 
slugovanja. Ja sam taj koji ostaje u jednom svojstvu; čovekovo svojstvo se menja."" 


Šebli izveštava: Posetio sam Nurija i zatekao ga kako sedi u meditaciji i nijedna 
dlaka na telu mu se ne pomera. 


"Od koga si naučio tako izvanrednu meditaciju?", upitao sam ga. 


"Od mačke kada se pritaji nad mišjom rupom", odgovorio je. "Samo što je ona 
bila mnogo nepomičnija od mene." 


Jedne večeri je narodu Kadesije stigla vest: 


"Božji prijatelj se zatvorio u Dolinu lavova. Idite i povratite ga." 

Sav narod je pošao ka Dolini lavova. Tamo su otkrili da je Nuri iskopao grob i 
sedeo u njemu, opkoljen zgurenim lavovima. Intervenisali su i odveli ga natrag u 
Kadesiju, pa ga zamolili da im objasni kako je došao u tu situaciju. 


"Neko vreme ništa nisam jeo", rekao im je. "Išao sam tom pustinjom kad izdaleka 
spazih stablo urme. Jako sam poželeo sveže urme. Tada rekoh sebi: 'Još je u tebi 
ostalo mesta za prohteve. Sići ću u ovu dolinu, kako bi lavovi mogli da te rasko- 
madaju, nagone moj, pa više nećeš žudeti za urmama.'" 


"Jednoga dana", sećao se Nuri, " kupao sam se u jezercetu kad je naišao neki 
lopov i ukrao mi odeću. Nisam još ni izašao iz vode kad je on donese natrag, a šaka 
mu se bila osušila. Uzviknuo sam: "Bože, pošto mi je vratio odeću, vrati i Ti njemu 
šaku!? Istog trenutka ruka mu je bila isceljena." 


_ Na Bazanu robova u Bagdadu planuo je požar i mnogo ljudi je izgorelo i izginulo. 
U jednom dućanu su se nalazila dva mlada grčka roba, vrlo pristojni i lepi momci; 
plamenovi su lizali oko njih. 


"Ko god ih izvuče na sigurno", vikao je njihov vlasnik, "daću mu hiljadu zlatnih 
dinara". 


Niko se nije usuđivao da se poduhvati spasavanja. Sasvim iznenada je na lice 
mesta prispeo Nuri. Ugledao je dva mlada roba kako viču u pomoć. 


"U ime Boga, Milostivog, Saosećajnog." Rekavši to, skočio je unutra i izvukao ih 
na sigurno. Vlasnik robova ponudio je Nuriju hiljadu zlatnih dinara. 


"Zadrži svoje zlato", reče mu Nuri. "I zahvali Bogu. Jer, ova blagorodnost koja 
mi je bila podarena, podarena mi je upravo zbog neprihvatanja zlata, zbog odri- 
canja od ovog sveta u zamenu za onaj posle njega." 


Jednoga dana neki slepac je vapio: "Bože, Bože!" Nuri mu je hitro prišao i zapi- 
tao ga: "Šta ti znaš o Njemu? A ako znaš, kako to da si i pored toga još uvek u 
životu?" 

Rekavši to, izgubio je razum i bio je toliko prožet mističnom čežnjom da je otišao 
u pustinju, do nedavno požnjevenih leja trske. Trska mu je izbola noge i slabine, i 
šiknula je krv. Iz svake kapi koja je pala čule su se reči "Bog, Bog". 

Abu Nasri Saradž saopštava da su mu, kada su ga doneli sa tog mesta kući, rekli: 
"Kaži: Nema boga do Boga." 


"Zašto, pa ja sam se već zaputio Tamo", odgovorio je. I odmah zatim je umro. 

Abu Otman el-Hiri 


Abu Otman Said ibn Ismail el-Hiri el-Nisaburi bio je poreklom iz Raja, gde je 
poznavao Jabju ibn Muada el-Razija i Šaha ibn Šođu el-Kermanija. Preselio se u 
Nišapur gde je došao pod uticaj Abua Hafiza el-Hadada. Posetio je el-Đunaida u 
Bagdadu, a umro je u Nišapuru 298. (911) godine. 


Obrazovanje Abua Otmanija Hirija 


"Moje srce je još u danima moga detinjstva stalno tragalo za nečim zbiljskim", 
rekao je Abu Otmani Hiri. "Osećao sam nesklonost prema sledbenicima zvanične, 
uštogljene religije i uvek sam bio ubeđen da postoji nešto nezavisno od onoga u šta 
je obična gomila verovala, da islamski način života sadrži misterije različite od 
njegovih spoljnih manifestacija." 

Jednoga dana Abu Otman je išao u školu praćen sa četiri roba - Etiopljaninom, 
Grkom, Kašmircem i Turčinom. U ruci je nosio zlatnu futrolu za pisaći pribor; na 
glavi je nosio muslinski turban, a na leđima svileni plašt. Prolazeći putem pored sta- 
rinskog karavanseraja, virnuo je unutra i ugledao magarca sa ranama na leđima, a 
jedan gavran kljuvao je po tim ranama, no životinja nije imala snage da ga otera. 
Abu Otman bio je ispunjen saosećanjem. 


"Zbog čega si ti sa mnom?", obratio se jednom od robova. 
"Da ti pomažem u svakoj ideji koja ti padne na pamet", odgovori rob. 


Abu Otman je smesta skinuo svoju odeću i pokrio njome magarca, previjajući 
životinju svojim muslinskim turbanom. Nemuštim govorom magarac je odmah 
opštio sa Svemogućim Bogom. Pre nego što je uopšte stigao kući, Abu Otman je bio 
blagoslovljen duhovnim doživljajem kakav je samo istinskim Božjim ljudima poznat. 


Poput rastrojene osobe, zatekao je sebe kako ide na skup Jahje Muada; njegova 
beseda otvorila je vratanca u njegovom srcu. Napustivši majku i oca, Abu Otman je 
neko vreme dvorio Jabju, stičući iskustvo sufijske discipline. To je trajalo sve dok 
jedno društvo nije došlo od Šahija Šođaija Kermanija i raspričalo se o tom svetom 
čoveku. Abua Otmana je spopalo veliko nestrpljenje da vidi Sahija Šođu. Pošto je 
dobio dozvolu od svog duhovnog učitelja otišao je u Kerman, da poseti i služi sveca. 
Sahi Šođa je odbio da ga primi. 

"Ti si postao naviknut na nadanje", rekao mu je. "Jahjino stajalište je nadanje. + 
Duhovno napredovanje ne može se očekivati u slučaju nekoga ko je odgajen na 
nadanju. Slepo vezivanje za nadu stvara lenjost. Sa Jahjom, nada je stvarno 
iskustvo; sa tobom je ona slepo podražavanje." 


Abu Otman je preklinjao sveca sa velikom poniznošću, dvadeset dana obilazeći 
njegov prag, dok napokon nije pušten unutra. Ostao je u njegovom društvu i 
izvukao veliku korist od njegovog poučavanja dok nije došlo vreme da Šahi Šođa 
krene za Nišapur da poseti Abua Hafiza. Abu Otman je išao sa njim, svetac u 
kratkoj tunici. Abu Hafiz je izašao da dočeka Šahija Sođu i obasuo ga pohvalama. 


Abu Otmanova žarka želja je bila da ostane u društvu 'Abua Hafiza, ali njegovo 
strahopoštovanje u odnosu na Šahija Šođu sprečavalo ga je da zapodene razgovor o 
tom pitanju, budući da j je Šahi Šođa bio ljubomoran učitelj. Abu Otman molio je 
Boga da mu pruži neki način pomoću kojeg bi mogao da ostane sa Abuom Hafizom 
a da ne naljuti Šahija Šođu; jer, on je osećao da je Abu Hafiz čovek izuzetne 
duhovne naprednosti. 


Kada je Šahi Šođa odlučio da je došlo vreme da se vrati u Kerman, Abu Otman se 
latio pripremanja zaliha za put. A onda jednoga dana Abu Hafiz vrlo učtivo zamoli 
Šahija Šođu: "Ostavi ovog mladića ovde. Očaran sam njime." 


"Slušaj šeika", reče Šahi Šođa, okrenuvši se prema Abu Otmanu. I tako je Šahi 
Šođa otišao, a Abu Otman ostao i video ono što je video. 


"Još sam bio mlad čovek", sećao se Abu Otman, "kada me je Abu Hafiz otpustio 
iz svoje službe. 'Ne želim da mi se više ikada približiš', rekao mi je. Ništa nisam 
rekao, a srce mi ne bi dopustilo da mu okrenem leđa. Stoga sam odlazio okrenut 
licem prema njemu, sve vreme plačući, dok mu se nisam izgubio iz vida. Napravio 
sam kućicu preko puta njegovog doma i izrezao otvor kroz koji sam ga posmatrao. 
Čvrsto sam rešio da nikada ne napustim to mesto, izuzev ako mi šeik to ne naredi. 
Kad me je šeik spazio tamo i zapazio moje žalosno stanje, pozvao me je i unapredio 
me u svog miljenika, oženivši me njegovom kćerkom." 


Anepdote o Abuu Otmanu 


"Tokom četrdeset godina", rekao je Abu Otman, "u kakvim god okolnostima da me 
je Bog držao, nisam se bunio, i u kakve god okolnosti da me je premeštao nisam bio ljut". 

Sledeća priča potvrđuje ovu izjavu. Jedan čovek koji nije imao poverenja u Abua 
Otmana poslao mu je poziv. Abu Otman je pristao, i stigao do vrata njegove kuće. 
Covek je tada počeo da viče na njega: 


"Žderonjo, ovde nema ničega za tebe. Odlazi kući!" 


'Abu Otman je krenuo kući. Nije daleko odmakao kad je čovek viknuo. za njim: 
"Šeiče, dođi ovamo!" . 


Abu Otman se vratio. 


eš" 


"Vidim, jako si nestrpljiv da jedeš 


, narugao mu se čovek. "Ko bi tebe nahiranio! 
Da te nisam više video!" : 


Šeik se udaljio. Čovek ga je ponovo pozvao i on se vratio. 
"Jedi kamenje, ili idi kući!" 


Abu Otman je još jednom pošao. Trideset pita ga je čovek pozivao i terao. 
Trideset puta je šeik dolazio i odlazio, ne pokazavši ni najmanju uzrujanost. Tada je 
čovek pao pred njegove noge i u suzama se pokajao, postavši njegov učenik. 


"Kakav si ti čovek!", uskliknuo je. "Trideset puta sam te terao sa porugama i 
uvredama, a ti nisi pokazao ni najmanju uznemirenost." 


"To je laka stvar", odgovorio je Abu Otman. "I psi to rade. Kada ih oteraš odu, a 
kada ih pozoveš oni dođu i ne pokažu nikakvu uzrujanost. Stvar u kojoj su nam psi 
ravni ne može se smatrati ni za šta vredno. Covekov zadatak je nešto sasvim drugo." 


Jednoga dana Abu Otman je hodao ulicom kad mu je neko sa sprata jedne kuće 
prosuo punu pepeljaru na glavu. Njegovi pratioci, razjareni, samo što nisu ispsovali 
krivca, ali Abu Otman ih je zaustavio. 


"Čovek treba hiljadu puta da se zahvali", rekao je, "što je zasut samo pepelom 
iako je zaslužio i te kakvu vatru!" 


Neki razuzdan mladić skitao je naokolo sa lautom u ruci, trešten pijan. Iznenada 
ugledavši Abua Otmana, gurnuo je uvojke pod kapu i uvukao lautu u rukav, misleći 
da će ga ovaj prijaviti nadležnim organima. Abu Otman mu priđe na najljubazniji 
mogući način. 


Sufi sveci i mistici 213 
"Ne boj se. Sva su braća jedno", rekao je. 


Kad je mladić to video, pokajao se i postao šeikov učenik. Abu Otman ga je 
uputio da se opere, obukao ga i potom podigao pogled prema nebu: 


"Bože", uzviknuo je, "ja sam učinio što je bilo do mene. Ostalo Ti moraš da 
obaviš." 

Mladić je istog časa bio blagoslovljen takvim mističnim. doživljajem da je i sam 
Abu Otman bio zapanjen. 


U vreme poslepodnevnih molitvi stigao je Abu Otmani Magrebi. Abu Otmani 
Hiri mu reče: "Šeiče, obuzet sam zavišću. Sve ono za čime sam ja žudeo u svom 
dugom životu besplatno se izlilo na glavu ovog mladića, iz čije se utrobe još oseća 
vonj vina. Kud ćeš bolji dokaz da čovek snuje, a Bog odlučuje." 

Ibn Ata 


Abu 'l-Abas Ahmed ibn Muhamed ibn Sal ibn Ata el-Adami bio je blizak prijatelj 
el-Đunaida. Autor mističnih pesama i istaknuti član bagdadskog kružoka, premi- 
nuo je 309. (922) godine. ; 


Anegdote o Ibnu Ali 

Ibn Ata bio je jedan od glavnih Đunaidovih učenika. Jednog dana je grupa ljudi 
ušla u njegovu salu za propovedi i zatekla ceo patos nakvašen. 

"O čemu se ovde radi?", zapitali su. 

"Dogodilo mi se mistično iskustvo", objasnio im je. "U postiđenosti sam kružio 
po celoj sali, dok su mi suze tekle iz očiju." ; 

"Kakvo je bilo to iskustvo?", interesovali su se. 

"Dok sam bio dete", objasnio je, "oteo sam goluba koji je nekome pripadao. Još 


se sećam toga. Dao sam hiljadu srebrnih dinara da obeštetim vlasnika, ali to nije 
umirilo moju savest. I plačem pitajući se kakva će biti posledica." 


"Koliko od Kurana recituješ u jednom danu?", pitali su Ibna Atu. 


"Nekada sam", odgovorio je, "praktikovao da dvaput dovršim Kuran u svakih 
dvadeset i četiri sata. A sada evo recitujem Kuran četrnaest godina, i danas sam 
upravo stigao do Sure o otimačima." 


Ibn Ata imao je deset sinova i sve su to bili lepi dečaci. Pratili su svog oca na 
putovanju kad su ih lupeži napali i krenuli da im jednom po jednom odrube glave. 
Ibn Ata ne reče ništa. Kako je koji sin bio ubijen, podizao je glavu prema nebu i 
smejao se. Devet njegovih sinova već je bilo pogubljeno i lupeži su se spremali da 
smaknu i desetog. 


"Krasan si mi ti otac!", reče mu deseti sin. "Devetorica tvojih sinova su obez- 
glavljeni, a ti ne kažeš ništa nego se naprosto smeješ." 

"Duši tvoga oca", odgovori mu Ibn Ata, "Onome koji ovo čini, Njemu čovek ništa 
ne može reći. On zna, i On vidi; On je u stanju, samo ako poželi, da ih sve spase." 


Lupež koji je nameravao da ubije desetog sina bio je savladan ganućem kad je čuo 
Ibn Atine reči. 


"Starče", zavapio je, "da si ranije to rekao, nijedan od tvojih sinova ne bi bio 
ubijen". 


"Šta je to sa vama sufijima", pitali su izvesni teolozi Ibn Atu, "te ste izmislili 
termine koji neobično zvuče onima koji ih čuju, napustivši svakidašnji jezik? Samo 
dve stvari tu mogu da budu u pitanju. Ili se bavite pritvornošću, a pritvornost je 
nedopustiva u odnosu na istinu, pa je dakle jasno da vaša doktrina nije istinita; ili, 
pak, postoji neka očevidna mana u vašoj doktrini koju prikrivate u svojim javnim 
govorima." 


"Mi to činimo zbog toga što nam je naša doktrina draga", odgovori Ibn Ata. "Ono 
čime se bavimo nam je dragoceno i ne želimo da iko osim nas, sufija, zna Za to. 
Nećemo da koristimo običan jezik, pa smo izumeli poseban rečnik." 


Zašto je Ibn Ata prokleo Alija ibn Isu 


Ibn Ata je bio potkazan kao jeretik. Ali ibn Isa, koji je tada bio kalifov vezir, 
pozvao ga je i osorno razgovarao sa njim. Ibn Ata odgovorio je energičnim rečima. 
To je razbesnelo vezira, koji je naredio svojim slugama da mu skinu cipele i tuku ga 
njima po glavi dok nije izdahnuo. Usred toga Ibn Ata je uzviknuo: "Neka ti Bog 
odseče šake i stopala!" 


Nedugo potom, kalif je bio gnevan na Alija ibna Isu i naredio je da mu se odseku 
šake i stopala. 


Neki od sufi-učitelja zaključili su da je Ibn Ata tada pogrešio. "Zbog čega", kažu 
oni, "mada su tvoje molitve mogle da postignu da se čovek popravi, zbog čega si ga 
prokleo? Trebalo je da ga blagosloviš." Međutim, neki drugi su ga opravdavali, 
rekavši: "Može biti da ga je prokleo zato što je ovaj bio nepravičan, da bi spasao 
druge muslimane". 

Prema jednom drugom tumačenju Ibn Ata je, pošto je bio čovek sa razvijenom 


intuicijom, predvideo šta će se veziru dogoditi. On se samo uskladio sa onim što je 


bilo Božanski predodređeno, pa je prema tome Bog izrekao svoju volju pomoću 
njegovog jezika, a da on u to uopšte nije bio uvučen. | 

Moje sopstveno mišljenje je da ga je Ibn Ata zapravo blagoslovio a ne prokleo, 
kako bi ovaj mogao da dostigne rang mučeništva. On:se molio da vezir pretrpi 
poniženje u ovom svetu i surva se sa svog visokog položaja i velikog bogatstva. 
Viđeno u ovom svetlu, Ibn Ata je želeo za Alija ibn Isu isključivo dobro; jer, kaznu 
na ovome svetu lako je podneti u poređenju sa kažnjavanjem na onome svetu. 

-Somnun 


Abu '1-Hasan Somnun ibn Abd Alah (Hamza) el-Kauvas, drug Sarija el-Saka- 
tija, dobio je nadimak "Zaljubljeni" zbog svojih rasprava i pesama na temu mistične 
ljubavi. Potkazan od Golema el-Kalila, umro je oko 300. (913) godine. 


Povest o Somnunu Zaljubljenom 


Somnun kojeg su rasprostranjeno zvali Zaljubljeni (dok je on sebe nazivao 
Somnunom Lažovom) bio je sadrug Sarija el-Sakatija i Đunaidov savremenik. Imao 
je posebnu doktrinu o ljubavi, koju je uzdigao iznad spoznaje, suprotno gledištu 
većine sufi-učitelja. 

Kada je Somnun otišao u Heđaz narod iz Faida pozvao ga je da održi propoved. 
Ušao je u propovedaonicu i počeo da besedi, ali je onda shvatio da ga niko ne sluša. 
Stoga se okrenuo prema svetiljkama džamije i rekao: "Vama ću govoriti o ljubavi". 
Svetiljke su smesta poletele jedna na drugu i porazbijale se. 


Jednoga dana dok je besedio o ljubavi jedna ptica se sjurila iz vazduha i stala mu 
prvo na glavu, pa na ruku, pa na grudi. Zatim je sa njegovih grudi pala na zemlju i 
pri tome je tako silovito udarila kljunom u nju da je iz njega šiknula krv. I onda je 
onemoćala i uginula. 

Ispričano je da se krajem života, da bi se uskladio sa Prorokovim primerom, 
Somnun oženio i ubrzo dobio kćerku. Kada je devojčici bilo tri godine, Somnun se 
veoma vezao za nju. Te noći je sanjao da je nastupilo uskrsnuće. Video je da je za 
svaku zajednicu podignut barjak; jedan barjak bio je tako sjajan da je njegovo 
blistanje proželo nebeska polja. 


"Kome pripada taj barjak?", raspitivao se Somnun. 


"Ljudima za koje Bog kaže: On voli njih ć oni vole Njega", stigao je odgovor (Što će 
reći da je to bio barjak zaljubljenih). 


Somnun se priključio onima koji su se nalazili pod tim stegom. Jedan je došao i 
isterao ga odatle. 


"Zbog čega me isteruješ?", uzviknuo je Somnun. 

"Zbog toga što je ovo barjak zaljubljenih", dobio je odgovor. "Ti nisi jedan od 
njih. " 
"Kako nisam?", uskliknu Somnun. "Na kriju krajeva, mene i zovu Somnun . 
Zaljubljeni, a Bog dobro zna šta je u mome srcu." 


"Somnune, ti si bio zaljubljen", stigao je. odgovor. "Međutim, kada ti je srce 
postalo naklonjeno onom detetu, tvoje ime je izbrisano iz spiska zaljubljenih." 


Somnun je odmah u snu uputio skrušenu molitvu: 


"Bože, ako to dete ima za cilj da me |presretne i opljačka, odstrani ga sa mog 
puta." 


Kada se probudio kućom se razlegao vapaj: "Devojčica je pala sa sprata i 
poginula". 
Takođe je saopšteno da je Somnun jednom prilikom recitovao ovaj dvostih: 


Ništa me ne čini radosnim sem Tebe; 
Stoga, ukoliko želiš, stavi me na probu. 


Mokraća mu je istog trenutka bila blokirana. Išao je od škole do škole govoreći 
deci: "Molite se za ovog preispoljnog lažljivca ne bi li se Bog smilovao da ga izleči!" 


Somnun i Golem Kalil 


Golem Kalil se predstavljao pred kalifom kao sufi, trampeći svoje večno spasenje 
za ovozemaljsku korist. Stalno je klevetao sufije pred kalifom, sa namerom da 
isposluje njihovo proterivanje, kako niko ne bi mogao da uživa u blagodati njihovog 
prisustva, želeći tako da zaštiti svoj položaj u državi i spreči da padne u nemilost. 


Kada je Somnunov ugled narastao i njegova se slava na sve strane razglasila, Go- 
lem Kalil mu je prouzrokovao mnoge nevolje, stalno vrebajući na priliku da ga 
ponizi i da sruši njegov ugled. Onda se jednog dana neka bogatašica ponudila 
Somnunu: 


"Zaprosi me", rekla mu je. 


Somnun ju je odbio. Žena je onda otišla kod Đunaida i preklinjala ga da se 
zauzme za nju i ubedi Somnuna da se njome oženi, ali Đunaid ju je ukorio i oterao. 
Stoga se žena uputila Golemu Kalilu i iznela neosnovane tvrdnje protiv Somnuna. 
Golem Kalil je bio oduševljen i okrenuo je kalifa protiv Somnuna. Kalif je stoga 

naredio da Somnun bude pogubljen. Kad je po pozivu stigao dželat, kalif se 
spremao da kaže: "Odsecite mu glavu", kad je najednom zanemeo i nije bio u stanju 
da govori, jezika zalepljenog za grlo. Te noći je sanjao kako mu glas govori: "Tvoje 
kraljevstvo je vezano za Somnunov život". Sledećeg jutra kalif je poslao po 
Somnuna i oslobodio ga uz sve počasti, postupajući sa njim sa najvećim mogućim 
poštovanjem. 

Nakon toga se Golemovo neprijateljstvo prema Somnunu dodatno uvećalo. Pred 
kraj života bio je pogođen gubom. 

"Golem Kalil postao je gubavac", obavestio je neko Somnuna. 

"Pomislio bi čovek", odgovorio je Somnun, "da je neki nedorastao sufi skovao 
plan protiv njega i da mu plan nije sasvim uspeo. Jer, on je bio nesklon učiteljima i s 
vremena na vreme ih je ometao svojim radnjama. Neka mu Bog podari 
ozdravljenje!" 


Ove reči su bile prenete Golemu Kalilu. Pokajao se za sve svoje grehe i sav svoj 
imetak dao sufijima. Oni su, međutim, odbili da bilo šta prime. 

el-Termedi 


Jedan od istaknutih kreativnih mislilaca islamskog mističizma, Abu Abd Alah 
Muhamed ibn el-Husein el-Hakim el-Termedi bio je prognan iz svog rodnog grada 
Termeda i potražio je utočište u Nišapuru, gde je držao propovedi 285. (898) 
godine. Njegova dela iz oblasti psihologije su uticala na el-Gazalija, dok je njegovu 
potresnu teoriju o svetosti preuzeo i razvio Ibn Arabi. Bio je plodan autor i mnoge 
njegova književna dela, uključujući i kratak autobiografski prikaz, bila su sačuvana, 
a velik broj je i objavljen. | 


Obuka Hakimija Termedija 


Na početku svoje karijere, Muhamed ibn Ali Termedi se dogovorio sa još dva 
ambiciozna mladića da zajedno krenu u potragu za znanjem. Upravo kad su bili 
spremni da otputuju, njegova majka postala je veoma tužna. 


"Dušo majčina", obratila se sinu, "ja sam bespomoćna žena i nemam nikoga na 
svetu. Ti se staraš o meni. Kome ćeš me ostaviti, ovako samu i nemoćnu?" 


Njene reči su zabolele Termedija i on se odrekao svog putovanja, dok su njegova 
dva prijatelja otišla u potragu za znanjem. Prošao je određen period vremena. I onda 
je jednoga dana sedeo na groblju, gorko plačući. 


"Eto me ostavljenog ovde, zapostavljenog i neukog. A moji drugovi će se vratiti 
kao potpuno osposobljeni znalci." 


Iznenada se pojavio jedan blistavi starac koji mu se obratio: 

"Sine moj, zbog čega plačeš?" 

Termedi mu je ispričao svoj slučaj. 

"Dali bi želeo da te svakoga dana naučim po jednu lekciju, kako bi uskoro mogao 
da ih nadmašiš?", predloži mu starac. 

"Želeo bih", odgovori Termedi. 


"I tako me je", sećao se Termedi, "svakoga dana naučio po jednu lekciju, dok 
nisu prošle tri godine. Tada sam shvatio da je on bio Kezr i da sam stekao tu sreću 
zbog toga što sam ugodio svojoj majci." 

Svake nedelje (kako saopštava Abu Bekri Varak) Kezr bi posetio Termedija, pa 
bi vodili razgovor o raznim pitanjima. Jednoga dana Termedi mi je rekao: "Danas 
ću te odvesti negde". 


"Učitelj najbolje zna", odgovorio sam. 


Pošao sam sa njim i posle kratkog vremena izdaleka ugledao surovu pustinju, 
usred koje je pod jednim zelenim drvetom pored izvora bio postavljen zlatni presto. 
Neko odeven u prekrasnu odeću sedeo je na prestolu. Šeik mu je prišao, a ta je 
osoba ustala i posadila Termedija na presto. Za kratko vreme odasvud se skupilo 
društvo, sve dok nije bilo četrdeset osoba na okupu. Uputili su znak prema nebu i poja- 
vila se hrana, te su jeli. Šeik je toj osobi postavljao pitanja na koja je ona odgova- 
rala, ali na nekom jeziku od kojeg ja ni reči nisam razumeo. Posle nekog vremena 
Termedi je zamolio za dopuštenje da ode i potom se udaljio. 


"Polazi", rekao mi je. "Bio si blagosloven." 
Ubrzo smo ponovo bili u Termedu. Počeo sam da ispitujem šeika: 
"Šta je bilo sve to? Kakvo je to mesto i ko je bio taj čovek?" 


"To je bila pustinja Dece Izraela", odgovori Termedi. "A onaj čovek bio je 
Stožer." 


"Kako to da smo otišli i vratili se za tako kratko vreme?", pitao sam. 


"Abu Bekre", odgovorio je, "kada On prenosi, čovek je u stanju da stigne! Šta ti 
je važno da znaš zašto i zbog čega? Tvoj je zadatak da stigneš, a ne da pitaš!" 


"Koliko god da sam nastojao da držim svoju putenu dušu u potčinjenosti", pričao 
je Termedi, "nisam uspevao da je savladam. U očajanju rekoh: "Možda je Bog 
namenio ovu dušu za pakao. Čemu hraniti i negovati stvorenje osuđeno na pakao?" 
Otišavši na obalu reke Oksus, zamolio sam jednog čoveka da mi veže ruke i noge. 
Učinio je to i ostavio me, a ja sam se zakotrljao i bacio u vodu, nadajući se da ću se 
utopiti. Dejstvo vode oslobodilo mi je ruke; potom je naišao talas i izbacio me na 
obalu. Uskliknuo sam: 'Slava Tebi, o, Bože, koji si stvorio dušu koja nije podesna ni 
za nebo ni za pakao! Upravo u tom trenutku moga beznađa, zahvaljujući 
blagoslovu tog vapaja, moje skrovito srce se otvorilo i video sam ono što mi je bilo 
neophodno da vidim. Istog časa sam nestao iz samog sebe. Sve ovo vreme koje sam 
otada proživeo, živeo sam zahvaljujući blagodati tog časa." 

Abu Bekri Varak saopštava i sledeće: 


Jednoga dana Termedi mi je predao veliku količinu svojih književnih dela da ih 
bacim u Oksus. Pregledao sam ih i otkrio da su krcata mističnim istančanostima i 
istinama. Nisam mogao sebe da nateram da izvršim njegova uputstva i umesto toga 
sam ih smestio u svoju sobu. Zatim sam mu rekao da sam ih bacio u reku. 


"Šta si video?", pitao me je. 

"Ništa", odgovorio sam. 

"Nisi ti njih ni bacio", zaključio je. "Idi i uradi to." | 

"Nameću mi se dve zagonetke", rekao sam sebi. "Prvo, zašto on hoće. da knjige 
budu bačene u vodu? I drugo, kakav vidljivi dokaz će se tada pojaviti?" 


Kako mu drago, odoh i bacih knjige u Oksus. Videh kako se reka otvara i kako se 
pojavljuje otvoreni kovčeg; knjige su upale u njega, a zatim se poklopac zatvorio i 
voda je ponovo prekrila kovčeg. Bio sam preneražen. 


"Jesi li ih ovoga puta bacio?" pitao me je Termedi kad sam se vratio k njemu. 
"Učitelju, tako ti Boga", uskliknuh, "odaj mi tajnu koja se krije iza toga". 


"Napisao sam ponešto o znanju sufija, dokazavši ono što je ljudskim umovima 
teško da shvate", odgovorio je. "Moj brat Kezr me je zamolio za to. Kovčeg je po 
njegovoj zapovesti donela velika riba, a Svemogući Bog je naredio vodi da mu ga 
dostavi." 


Anegdole o Termediju 


U Termedijevo vreme živeo je jedan čuveni pustinjak koji ga je večito kritikovao. 
Termedi, pak, ništa na svetu nije posedovao izuzev svoje kolibe. Kada se vratio sa 
svog putovanja u Heđaz, jedna keruša se oštenila u kolibi, koja nije imala vrata. 
Termedi nije želeo da je izbaci i osamdeset puta je odlazio i vraćao se u nadi da će 
pas svojevoljno izneti svoje štence. 


Iste te noći pustinjak je u snu video Proroka. 
"Sirah, ti napadaš čoveka koji je osamdeset puta pritekao u pomoć psu", reče mu 
Prorok. "Ako ti je stalo do večnog blaženstva, idi i dvori ga." 


Shodno tome, pustinjak je, isuviše postiđen da odgovori na Termedijeve pozdra- 
ve, ostatak svog života proveo u njegovoj službi. 

"Kada je učitelj ljut na vas, jesi li vi toga svesni?", upitao je neko Termedijevu 
porodicu. 


"Svesni smo", odgovorili su. "Svaki put kada se uzruja zbog nas, on je toga dana 
još ljubazniji prema nama nego obično. Ne uzima ni hleb ni vodu, i plače i preklinje, 
govoreći: 'Bože, čime sam Te naljutio, te si ih nahuškao protiv mene? Bože, kajem 
se; učini ih ponovo čestitima.? Na taj način shvatimo i pokajemo se da bismo izbavili 
učitelja iz nevolje." 


Neko vreme Termedi nije viđao Kezra. Onda je jednoga dana služavka oprala 
pelene, napunivši lavor bebinim izmetom. Šeik se, u međuvremenu, odeven u čisto 
odelo, uputio u džamiju. Služavka je, planuvši zbog neke sitnice, izručila lavor na 
šeikovu glavu. Termedi nije rekao ni reči i progutao je svoj bes. Začas je opet 
pronašao Kezra. 


U njegovoj mladosti, jedna privlačna žena ponudila se Termediju, ali ju je on 
odbio. Jednoga dana žena je saznala da se on nalazi u bašti, pa se svečano obukla i 
otišla tamo. Čim je postao svestan da se ona približava, šeik se dao u beg. Zena je 
trčala za njim, urlajući da će se ubiti zbog njega. Termedi se nije obazirao, već je 
preskočio visoki zid i pobegao joj. 


U starosti, Termedi je jednoga dana razmatrao svoje postupke i izjave, i setio se 
tog slučaja. U umu mu se pojavila ova misao: "Zar ne bi bilo svejedno da sam zado- 
voljio potrebu te žene? Na kraju krajeva, bio sam mlad i mogao sam kasnije da se 
pokajem zbog toga." Kada je opazio tu pomisao u svome umu, proželi su ga strep- 
nja i jad. 

"Nečista i neposlušna dušo!", povikao je. "u cvetu svoje mladosti, ova misao ti 
nije pala na pamet. A sada u starosti, posle toliko napora, otkud se pojavilo ovo 
zanovetanje zbog nepočinjenog greha?" 


Potpuno ojađen, tri dana je bio pritisnut žalošću zbog te pomisli. Posle tri dana 
ugledao je Proroka u snu. 


"Muhamede, nemoj sebe mučiti", reče mu Prorok. "To što se dogodilo nije tvoja 
greška. Ta misao ti je pala na pamet zato što je prošlo još četrdeset godina od moje 
smrti. Period moga odsustvovanja iz sveta postao je osetno duži i ja sam otišao još 

dalje od njega. To nije tvoj greh, niti mana u tvom duhovnom razvoju. Ono što si 
doživeo bilo je usled dugog perioda od moga odlaska sa sveta, a ne usled bilo kakve 
slabosti u tvom karakteru." — 


Sledeća anegdota pripisana je Termediju. MRO 

Kada su Adam i Eva zajedno došli i kad je njihovo pokajanje bilo prihvaćeno, 
Adam je jednoga dana otišao na posao. Tada je Iblis doneo Evi svoje dete po imenu 
"Kanas. ; ; 


"Nešto važno mi je iskrslo", rekao joj je. "Molim te da mi pripaziš na dete dok se 
ne vratim." . 


Eva je pristala na to i Bblis je otišao na put. 
"Ko je ovo?", pitao je Adam kad se vratio. 
"Iblisovo dete", odgovorila je Eva. "Ostavio ga je meni na staranje." 


"Zašto si pristala?", ukorio ju je Adam. U jarosti je ubio dete i isekao ga na 
komade i svaki komad je obesio o granu drveta. Zatim je otišao, Uskoro se vratio 
Iblis. : ; 


"Gde mi je sin?", zapitao je. 

Eva mu je saopštila šta se dogodilo. 

"Isekao ga je na komade i svaki komad okačio o granu drveta." 

Iblis je viknuo svoga sina. Ovaj se ponovo objedinio i oživeo i potrčao ocu. 
"Uzmi ga", ponovo je Iblis zamolio Evu. "Imam još jedan posao da obavim." 


Eva se isprva nije složila, ali ju je Iblis nagovarao i preklinjao tako revnosno da je 
na kraju pristala. Tako je Iblis otišao, a Adam se vratio i ponovo zatekao ono isto 
dete. I I 


"Šta je sad ovo?", pitao je. 
Eva mu je objasnilo šta se dogodilo. Adam ju je žestoko istukao. 


"Ja stvarno ne znam 0 čemu se ovde radi", povikao je, "da ti ne slušaš mene nego 
tog neprijatelja Boga i da si nasamarena njegovim rečima". 

Ubio je dete i spalio telo, a onda je rasturio pepeo, pola u vodu a pola u vazduh. 
Zatim je otišao. Iblis se ponovo vratio i tražio svog sina. Eva mu je rekla šta se zbilo. 
)blis je viknuo sina i ovaj se ponovo objedinio i oživeo i seo pred Iblisa. Još jednom 
se Iblis obratio Evi i ona ga je odbila. 


"Adam će me ubiti." 

Iblis ju je zaklinjao mnogim zavetima, sve dok nije popustila. Onda je Iblis otišao, 
a Adam se vratio da ustanovi da je dete još jednom sa njom. | 

"Bog zna šta će se sada dogoditi", uzviknuo je u gnevu. "Ti vodiš računa o 
njegovim rečima, a ne o mojim." i 

Raspomamljen, ubio je Kanasa i skuvao ga. Jednu polovinu je pojeo sam, a drugu 
je dao Evi. (Kaže se i to da je poslednjom prilikom Iblis vratio Kanasa u život u 
obliku ovce.) Iblis se vratio i tražio svog sina. Eva mu ispriča šta se desilo. 


"Skuvao ga je. Pola sam ja pojela, a pola Adam." 


"To je upravo ono što sam smerao", uzviknu Iblis. "Cilj mi je bio da se uvučem u 
Adama. Sad kad je njegovo srce postalo moje boravište, moj cilj je ostvaren." 

Kair el-.-Nasadž 


Abu '!-Hasan Muhamed ibn Ismail (Kair ibn Abd Alah) el-Nasadž od Samare, 
učenik Sarija el-Sakatija i pripadnik Đunaidovog kružoka, bio je otet u Basri kao 
rob, ali nakon toga je prešao u Meku. Kažu da je živeo 120 godina, preminuvši. 322. 
(934) godine. I I L 


Povest o Kairiju Nasadža | | 

Kairi Nasadž bio je vodeći učitelj svoga doba. Učenik Sarija Sakatija, uticao je na 
Šeblija i Ibrahimija Kauvasa i bio visoko cenjen od Đunaida. A evo zbog čega je bio 
nazvan Kairi Nasadž. Napustivši svoj rodni grad Samaru i kremivši na hadžiluk, 
doputovao je do Kufe. Pojavio se na gradskoj kapiji odeven u iskrpljenu odeću, a 
inače je bio tamnoput, tako da su svi koji bi ga videli uzviknuli: "Ovaj čovek liči na 
laktdijaša!" Jedan čovek ga je spazio izdaleka. I 

"Iskoristiću ga na nekoliko dana", rekao je sebi. Zatim mu je prišao. 

"Jesi li ti rob?", upitao ga je. 

"Jesam", odgovorio je on. 

"Jesi li pobegao od svog gospodara?" 

"Jesam." 


"Ja ću se pobrinuti za tebe dok ne budem bio u prilici da te vratim tvom 

gospodaru", reče čovek. 


"To je ono za čime i sam čeznem", reče Kair. "Celog svog života sam žudeo da 
nađem nekoga ko će me vratiti mom Gospodaru." 

Covek ga je poveo svojoj kući. 

"Tvoje ime je Kair", rekao mu je. 

Kair mu nije protivrečio, čvrsto verujući u izreku da "vernik ne laže". Otišao je sa 
njim i služio mu. Covek je naučio Kaira veštini tkanja. Godinama je radio za tog 
čoveka. Kad god bi ovaj viknuo "Kaire!", on bi odgovorio "Evo me!" Konačno se 


čovek pokajao, videvši njegovu iskrenost, besprekorno ponašanje i intuitivne moći, i 
osvedočivši se u redovnost njegovih molitvi. 

"Učinio sam grešku", izjavio je. "Ti nisi moj rob. Idi gde god ti je volja." 

Kair je tada otišao u Meku, gde je dostigao tako visok stepen svetaštva da je i sam 
Đunaid izjavio: "Kair je najbolji od nas". Davao je prednost tome da ga ljudi zovu 
Kat. 

"Ne bi bilo ispravno", govorio bi, "da mi brat musliman da ime, a da ga ja 
promenim". 


S vremena na vreme je praktikovao tkanje. Ponekad je silazio do Tigrisa, a ribe bi 
nadirale prema njemu i donosile mu razne stvari. Jednoga dana je tkao muslin za 
jednu staricu. Starica reče: "Ukoliko te, kada donesem diram, ne zateknem ovde, 
kome da ga dam?" 

"Baci ga u reku", odgovorio je Kair. 

Starica je donela diram i, pošto Kair nije bio prisutan, bacila ga je u Tigris. Kad se 
Kair vratio na obalu ribe su mu donele taj diram. 

Predanje kaže da je Kair živeo 120 godina. Kad mu se primakla smrt, bilo je 
vreme večernje molitve. Azrael je bacio svoju senku i Kair je podigao glavu sa 
jastuka. 

"Bog te sačuvao!", uskliknuo je. "Sačekaj malo. Ti si podređen naredbama ija 
sam podređen naredbama. Tebi je naređeno da dođeš po moju dušu. A meni je 
naređeno: "Kada dođe vreme za molitvu, pomoli se." To vreme je upravo došlo. Ti 
ćeš imati obilje mogućnosti da izvršavaš svoja naređenja. Za mene je, pak, sad ili 
nikad. Molim te, strpi se dok ne obavim večernju molitvu." 

Kair se zatim oprao i obavio molitvu. Odmah posle toga je umro. 

Abu Bekr el-Katani i; 


Abu Bekr Muhamed ibn Ali ibn Džafar el-Katani, žitelj Bagdada, pripadao je 
Đunaidovom kružoku. Otišao je u Meku na hadžiluk i tamo se nastanio sve do svoje 
smrti 322. (934) godine. =" 


Pobožnost Abua Bekrija Kotanija ae 

Abua Bekrija Katanija zvali su Lučom Svetilišta: Bio je stanovnik Meke sve do 
dana svoje smrti. Običavao je da se moli po čitavu noć i da poje ćeo Kuran. 
Hodajući ukrug oko Kabe upotpunio je ukupno dvanaest hiljada recitacija. Trideset 
godina je sedeo u svetilištu ispod vodenog mlaza i u svih tih trideset godina bilo mu 
je dovoljno jedno obredno pranje na svakih dvadeset i četiri sata. U toku čitavog tog 
perioda uopšte nije spavao. MG 

Na početku svoje karijere je zatražio od majke dozvolu da pođe na hadžiluk. 

"Kada sam se zaputio u pustinju", sećao se, "zadesile su me okolnosti koje su me 
primoravale da se operem radi samopročišćenja. Rekoh sebi da možda nisam 
krenuo pod dobrim znamenjem; stoga sam krenuo natrag. Kad sam stigao do kuće 
zatekao sam majku kako sedi iza kućnih vrata i čeka me. "Majko', rekoh, 'zar mi 
nisi dala dopuštenje?" "Jesam", odgovorila je. 'Ali bez tebe ja nisam u stanju da 
obavljam sve kućne poslove. Od kada si otišao sedela sam ovde. Odlučila sam da 
neću ustati dok se ponovo ne vratiš.' Sve dok mi majka nije umrla nisam se ponovo 
usudio da krenem u pustinju." — ' 


Abu Bekri Katani kazuje sledeću priču: 

Nalazio sam se duboko u pustinji kad sam spazio mrtvog čoveka. Smešio se. 
"Šta, Zar se i mrtav još smeješ?", uzviknuo sam. 

"Takva je ljubav prema Bogu", odgovorio je on. 


"Bio sam pomalo kivan u srcu na Vladara verujućih, Alija", priznao je Abu Bekri. 
"Jedini razlog za to je bio taj što je Prorok rekao: 'Nema istinskog viteza izuzev 
Alija'. Deo tog viteštva bilo je to što se, premda je Muavija bio u krivu a on u pravu, 
Alii pored toga odrekao prestola u korist Muavije, kako se ne bi prolivala tolika krv. 

"U ono doba imao sam jednu kućicu između Marve i Safe", produžio je. "Tamo 
sam u snu video Proroka, zajedno sa njegovim svetim pratiocima. Prišao mi je i, 
zagrlivši me, pokazao na Abu Bekra i zapitao me: "Ko je on?) 'Abu Bekr', 
odgovorio sam. Zatim je pokazao na Omara. 'Omar', rekoh. Onda je pokazao na 
Otmana. "Otman', rekao sam. Naposletku je pokazao na Alija. Osetio sam se 
postiđenim zbog ozlojeđenosti koju sam gajio. Tada me je Prorok pobratimio sa 
Alijem i mi zagrlismo jedan drugog. Nakon toga su svi otišli i samo smo ja i Ali 
ostali. 'Dođi', reče mi Ali, 'hajdemo na brdo Abu Kobes?'. Popeli smo se navrh brda 
i odozgo posmatrali Kabu. Kada sam se probudio, ustanovio sam se da se nalazim 
na brdu Abu Kobes. Više nije bilo ni traga ozlojeđenosti u mome srcu." 


"Jednom sam bio u društvu izvesnog čoveka", takođe je ispričao, "i bilo mi je 
mučno njegovo prisustvo. Učinio sam mu poklon, međutim ta utučenost me nije 
napuštala. Odveo sam ga svojoj kući i rekao mu: 'Stani mi nogom na lice'. Nije 
želeo to da uradi, ali ja sam navaljivao sve dok mi najzad nije stao nogom na lice i 
zadržao je na njemu dok utučenost nije nestala i pretvorila se u ljubav. A desilo se 
da sam nedugo pre toga iz zakonitog izvora dobio na dar dve stotine dirama. Uzeo 
sam ih i metnuo na ivicu njegove molitvene prostirke. 'Potroši ovo na sebe', rekao 
sam mu. Pogledavši me iskosa, rekao mi je: 'Ja sam ovu priliku dobio po ceni od 
sedamdeset hiljada dinara. Zar sa ovim hoćeš da me obmaneš?" Zatim se podigao, 
protresao svoju molitvenu prostirku i otišao. Nikada nisam doživeo ništa slično 
njegovoj dostojanstvenosti i mom poniženju kao kada sam skupljao one dirame." 


Abu Bekri Katani je imao učenika koji je bio na samrtnim mukama. Otvorio je 
oči i netremice posmatrao Kabu. U tom trenutku naišla je kamila i šutnula ga u lice, 
izbivši mu oko. 


Abu Bekr je istog časa začuo glas u sebi kako govori: "U ovim okolnostima kada 
su do njega dopirala izvorna otkrovenja iz Nevidljivog sveta, on je zurio u Kabu. 
Zbog toga je kažnjen. Nije ispravno da se u nazočnosti Gospodara Kuće posmatra 
Kuća." 


Jednoga dana jedan blistavi starac, veličanstveno umotan u plašt, ušao je kroz 
Kapiju Banu Šaibe i došao do Katanija, koji je stajao pognute glave. 

"Zbog čega", zapitao je posle razmene pozdrava, "ne pođeš do Zborišta Avra- 
movog? Došao je veliki učitelj i pripoveda uzvišene legende. Dođi i poslušaj ga." 

"Po čijem nalogu on priča i iz kojih izvora, gospodine?", pitao je Katani. 

"Po nalogu Abda Alaha ibn Mamara, iz Zohrija, iz Abua Horaire, iz Proroka", 
odgovori stari čovek. | 


"Gospodine, izneo si dugačak niz izvora", primeti Katani. "Sve što oni tamo 
saopštavaju posredstvom autoritativnog lanca predaje, mi ovde čujemo bez ikakvog 
lanca." : Sa ) 


"A od koga ti to čuješ?", zapita starac. 

"Moja duša izveštava me direktno od moga Gospoda...", reče Katani. 

"Imaš li ikakav dokaz za tu tvrdnju?", zahtevao je starac. 

"Moj dokaz", odgovori Katani, "jeste to što mi moja duša govori da si ti Kezr." 


"Do tada sam uvek mislio", napomenuo je Kezr, "da nema tog prijatelja Božjeg 
koji meni nije poznat. Tako je bilo sve dok nisam video Abua Bekrija Katanija. A 
onda sam shvatio da Bog ima i pristalice koji znaju mene, a koje ja ne znam." 


Katani je ispričao i sledeće: 

Video sam u snu vanredno lepog mladića. 

"Ko si ti?", pitao sam ga. 

"Bogobojažljivost", odgovorio je. 

"Gde obitavaš?", pitao sam. 

"U srcu žalosnih", odgovorio je on. 

Potom sam ugledao krajnje odvratnu, crnu ženu. 
"Ko si ti?", hteo sam da znam. 

"Smeh i veselje i uživanje", odgovorila je. 

"Gde ti obitavaš?" 

"U srcima nehajnih i onih koji se zabavljaju i vesele." 


Kad se probudih, odlučih da se više nikada neću nasmejati, izuzev kada ne budem 
mogao da se uzdržim. 

Ibn Kafif 


Jedan od velikih svetaca Persije, Abu Abd Alah Muhamed ibn Kafif ibn Isfakšad 
rođen je u Širazu 270. (882) godine i to, kako kažu, u kneževskoj porodici. Posle 
svestranog obrazovanja je otputovao u Bagdad, i tamo upoznao el-Haladža i ostale 
prestoničke sufije. Hodočastio je u Meku barem šest puta, a izvešteno je da je obi- 
šao i Egipat i Malu Aziju. Autor brojnih knjiga, umro je u svom rodnom gradu u 
poodmakloj starosti 371. (982) godine. 


Asketizam Ibna Kafifa 


Ibn Kafif Farski bio je kraljevskog roda. Tako su ga zvali zato što je nosio lak 
teret, bio lakog, vedrog duha i, što će biti lako, blago ocenjen. Svake večeri se 
njegov obrok prilikom prekidanja posta sastojao od sedam bobica suvog grožđa i 
ničega više. Jedne večeri mu ih je služitelj dao osam. On to nije primetio i pojeo ih 
je. Ne našavši radosti u svojim molitvama, protivno svom iskustvu svake noći, 
pozvao je slugu i saslušao ga. 


"Dao sam vam osam grožđica ove večeri", priznao je sluga. 
"Zbog čega?", zapitao je Kafif. 


"Video sam da ste oslabili i to mi je zadalo bol", reče sluga. "Rekoh sebi kako bi 
bilo korisno za vas da malo ojačate." 


"Na taj način nisi ispao moj prijatelj nego neprijatelj", uzviknuo je Ibn Kafif. "Da 
si mi bio prijatelj dao bi mi ih šest, a ne osam." 


I otpustio ga je iz svoje službe i nabavio drugog slugu. 


Ibn Kafif se naglas sećao sledećeg događaja: 


U početku svoje karijere želeo sam da odem na hadžiluk. Kada sam stigao do 
Bagdada, um mi se ispunio nekakvom uobraženošću i nisam otišao da vidim Đu- 
naida. Kad sam zašao duboko u pustinju, noseći konopac i kofu, obuzela me je uža- 
sna žeđ. Izdaleka ugledah zdenac na kojem se pojio jedan jelen. Baš kad sam stigao 
na ivicu zdenca voda se izgubila u njegovim dubinama. 

"Bože", zavapio sam, "zar Abđ Alah vredi manje od ovog jelena?" 
"Ovaj jelen nema kofu i konopac", začuh glas kiko govori. "On se uzdao u Nas." 
Prožet radošću, bacio sam kofu i konopac i nastavio svojim putem. 


"Abde Alahu"; ponovo začuh glas, Mi smo- te stavili na probu. Budući da si 
pokazao duhovnu snagu, vrati se'i pij." ; 


Vratio sam se i ustanovio da se voda podigla doi ivice zdenca. Obavio sam obred- 
no pranje i pio. Zatim ponovo Kressli dalje 1 mit 40 Medine Dišiji IC 0SPIO polje 
bu za vodom, zahvaljujući svojoj ritualnoj čistoći. 


Kada sam se vratio u Bagdad, upetak sam otiloo i džamiju. Tanomeje primetio 


: Đunaid i obratio mi se: 


" "Da si bio uistinu strpljiv, voda bi šiknula ispod samih tvojih stopala." 


U mojoj mladosti (pričao je Ibn Kafif dalje) izvesni derviš je došao da me obiđe. 
Primetivši na meni znake izgladnelosti, pozvao me je svojoj kući. Neko meso je bilo 
kuvano i njegov miris je ispunio kuću i izazvao u meni odvratnost, tako da nisam 
mogao da jedem. Kada je primetio moj prezir, derviš se, postideo. I mene je obuzela 
zbunjenost. Stoga sam ostavio trpezu i krenuo na put sa nekim prijateljima. 


Nakon što smo stigli do Kadesije izgubili smo put, a ponestale su nam i zalihe 
hrane. Izdržavali smo nekoliko dana, dok nismo došli na ivicu propasti. Stvari su 
stajale tako rđavo da smo po visokoj ceni kupili psa i ispekli ga. Pružili su mi parče. 
Taman sam hteo da počnem da jedem, kad se setih epizode sa dervišem i jelom koje 
mi je ponudio. 


"Ovo mi je", rekoh sebi, "kazna za onaj dan kada se derviš zastideo preda 
mnom". 

Pokajao sam se i usled toga nam se ukazao put. Kad sam se vratio kući, zamolio 
sam onog derviša za izvinjenje. 

Jednoga dana sam čuo da u Egiptu postoje jedan starac i jedan mladić koji se 
nalaze u neprekidnoj meditaciji. Otišao sam u Egipat i tamo video dve osobe sa 
licima okrenutim u pravcu Meke. Tri puta sam ih pozdravio, ali mi nisu odgovorili. 


"Bog vas sačuvao!", uskliknuh. "Odgovorite na moj pozdrav!" 

"Ibn Kafife", reče mladić podižući glavu, "ovaj svet je malecna stvar, a i od te 
malenkosti samo još malo je preostalo. Zahvati izdašnu porciju te malenkosti, Ibn 
Kafife! Možda ti imaš višak vremena da se zamaraš pozdravljajući nas." 


Rekavši to, spustio je glavu. Mada gladan i žedan, zaboravio sam na svoju glad, 
toliko sam bio hipnotisan njima dvojicom. Čekao sam i sa njima obavio podnevne i 
popodnevne molitve. Zatim sam progovorio: 


"Posavetujte me." 


"Ibn Kafife, mi smo napaćeni ljudi", odgovorio je on. "Nemamo jezik za pružanje 
saveta. I nama, nesrećnicima, potreban je neko da nas posavetuje." 


Ostao sam tamo tri dana bez jela i spavanja. 
"Šta bih mogao da kažem da ih privolim da me posavetuju?", pitao sam se. 
Mladić je podigao glavu. 


"Potraži društvo nekoga čiji će te izgled podsećati na Boga i pred kime ćeš osetiti 
strahopoštovanje koje će ti uzbuditi dušu, nekoga ko će te savetovati jezikom dela, a 
ne reči." 


Godinu dana sam proveo u Vizantiji. Jednoga dana sam otišao u divljinu. Nosili 
su telo monaha oslabelo poput senke, spalili ga i njegovim pepelom premazali oči 
slepca. Zahvaljujući svemoćnom Božjem dejstvu povratili su mu vid. I bolesni su se 
okoristili njegovim pepelom i bili isceljeni. Cudio sam se kako je to moguće, svestan 
da slede pogrešnu veru. Te noći sam video Proroka u snu. 


"Apostole Božji, šta ti radiš ovde?", upitao sam ga. 

"Došao sam tebe radi", odgovori Prorok. 

"Apostole Božji, kakvo se ovo čudo dogodilo?", pitao sam ga. 

"To je bila posledica iskrenosti i samodiscipline u zabludi", odgovorio je Prorok. 
"A daje bilo u istini, šta li bi se tek onda dogodilo!" 

Ibn Kafif i njegove supruge 

Jedne ponoći Ibn Kafif je pozvao svoga slugu. 


"Dovedi mi ženu", rekao je. "Potrebna mi je." 

"Gde da idem usred noći?", odgovorio j je sluga. "Nego, ja imam kćer. Ukoliko: mi 
gospodar da odobrenje, otići ću i dovešću je." 


"Idi i dovedi je", naredi Ibn Kafif. 


Sluga je doveo kći i Ibn Kafif se njome na licu mesta. oženio. Sedam meseci 
kasnije rodilo se dete, ali je umrlo. 


"Reci svojoj kćeri da se razvede od mene", reče Ibn Kafif svome slugi. "U 
protivnom, ako to još želi, može da ostane." 


"Gospodaru, šta se iza toga krije?", upitao ga je sluga. 


"U noći našeg venčanja", objasnio mu je Kafif, "sanjao sam da je nastupilo 
uskrsnuće. Gomila ljudi stajala je zapanjena, do guše u znoju. Sasvim iznenada, tu 
se stvorilo jedno dete, uzelo majku i oca za ruku i hitro poput vetra povelo ih preko 
mosta između raja i pakla. I ja sam tada poželeo da imam dete. Kad je to dete došlo 
na svet i odmah zatim ga napustilo, moj cilj je bio postignut." 


Predanje kaže da je nakon toga Ibn Kafif četiri stotine puta stupio u brak, Budući 
da je bio kraljevskog roda, kada se pokajao i dostigao. besprekorno svetaštvo, 
primao je ponude sa svih strana. Ženio se sa po dve ili tri žene istovremeno. Jedna 
od njegovih supruga, vezirova kći, bila je udata za njega četrdeset godina. 


Njegovim suprugama je Jednom prilikom bilo postavljeno pitanje kako se Ibn 
Hafif privatno ophodi sa njima. 


"Mi sa njim uopšte ne opštimo", odgovorile su. "Ako neko zna kakav je on 
privatno, to će biti vezirova kći." 


Stoga su zapitali nju. 


"Kad bih saznala da mi šeik te večeri dolazi u apartman", rekla je, "pripremila bih 
izvrsna jela i ulepšala se. Kada bi stigao i video šta sam sve pripremila, poslao bi po 
mene i neko vreme bi me posmatrao. Zatim bi neko vreme posmatrao hranu. A 
onda me je jedne večeri uhvatio za ruku i uvukao je u svoj rukav, pa ju je protrljao o 
svoj stomak. Osetila sam da ima petnaest čvorova od grudi do pupka. 'Devojko, 
pitaj me šta predstavljaju ovi čvorovi", rekao je. 'Šta predstavljaju?", pitala sam. 

'Sve su to', odgovorio je, 'silni plamenovi postojanosti koje sam vezivao čvor po 
čvor, da bih odoleo tvome nuđenju takve lepote i tako izvrsnih jela. Zatim me je 
napustio. To je bio jedini put da sam bila bestidna prema njemu, tako je izvanredna 
bila njegova samodisciplina." 

Anegdote o Ibnu Kafifu 

Ibn Kafif imao je dva učenika, od kojih se jedan zvao Ahmed Stariji, a drugi 
Ahmed Mlađi. Šeik je više voleo Ahmeda Mlađeg. Njegovi prijatelji bili su podo- 
zrivi, dokazujući da je Ahmed Stariji obavio mnoge zadatke i izdržao neuporedivo 
više discipline. Doznavši za to, šeik je poželeo da im pokaže da je Ahmed Mlađi i 
pored toga bolji. Slučaj je hteo da je kamila spavala pred vratima verskog udru- 
ženja. 

"Ahmede Stariji!", viknuo je Ibn Kafif. 

"Tu sam", odazvao se Ahmed Stariji. 

"Podigni tu kamilu na krov udruženja", naredio je Ibn Kafif. 

"Učitelju", pobunio se Ahmed Stariji, "kako je moguće odneti kamilu na krov?" 

"Toliko od tebe", reče Ibn Kafif. "Ahmede Mlađi!" 

"Tu sam", odgovori Ahmed Mlađi. 

"Odnesi tu kamilu na krov udmženja!" 

Ahmed Mlađi se smesta potpasao, zavrnuo rukave i istrčao iz udruženja. 
Gurnuvši obe ruke pod kamilu, iz sve snage je zapeo, ali nije mogao da podigne 
životinju. 

"Vrlo dobro! Sad možemo da razlikujemo", uzviknuo je Ibn Kafif. "Ahmed 
Mlađi obavio je svoju dužnost. Poslušao je moju naredbu i ništa nije prigovorio. 
Uzeo je u obzir moju naredbu, a ne to da li zadatak može biti izvršen ili ne. Ahmed 


Stariji se bavio isključivo razuveravanjem i prepirkom. Na osnovu spoljnih postu- 
paka čovek može da shvati unutarnju volju." 


Neki putnik došao je Ibnu Kafifu u posetu obučen u crnu mantiju, crni šal, crne 
pantalone i crnu košulju. Šeik je u srcu osetio nepoverenje. Kad je putnik obavio 
dve rake i pozdravio ga, Ibn Kafif mu se obratio: 


"Brate, zbog čega si obučen u crninu?" 


"Zato što su moji bogovi mrtvi." (Mislio je pod tim na svoje čulno biće i na 
prohtev.) "Jesi // video onoga koji je uzeo svoj profitev Za svoga boga?! 


"Vodite ga napolje!", uzviknuo je Ibn Kafif. 

Isterali su ga napolje uz poruge. 
"A sada ga vratite natrag!" 


Vratiše ga natrag. Četrdeset puta je bio ponovljeni isti postupak. A onda j je Ibn 
afif ustao i poljubio ga u glavu i zamolio za oproštaj. 


"Ti imaš svako pravo da nosiš crninu", rekao je. "U svih četrdeset puta što. su te 
ređali, nijednom tisi izgubio staloženost, SLIKE 


Dva sufija došla su iz velike daljine da posete Ibna Kafifa. Ne zatekavši ga u 
druženju, raspitivali su se gde bi mogao da bude. 

"U palati Azoda el-Daule", dobili su odgovor. 

"Kakva posla šeik ima u palati prinčeva?", zapitaše se. "Ode naše visoko mišljenje 
' njemu!" Zatim odlučiše: "Pa, poći ćemo u obilazak grada." 


Otišli su na bazare i ušli u krojačevu radnju da im se na ogrtače PRI kopče. 
trojačeve makaze su utom nestale. 


"Vi ste uzeli makaze!", povikala je svetina i izručila ih policajcu. Dva sufija su 
'otom doterana u palatu. . 


"Odsecite im šake!", naredio je Azod el-Daula. 
"Sačekajte!", uzviknuo je Ibn Kafif. "To nije njihovo delo." 
Tako su dva sufija bila oslobođena. 


"Dobra gospodo", obratio im se Ibn Kafif, "ono što ste pomislili bilo je savršeno 
'ravilno. Ali, naše posećivanje palate prinčeva ima za svrhu upravo ovakve stvari." 


Sufiji su bez odlaganja postali njegovi učenici. 

El-Haladž 


Najkontradiktornija pojava u istoriji islamskog misticizma, Abu '1-Mogit el-Hu- 
sein ibn Mensur el-Haladž rodio se oko 244. (858) godine u blizini el-Baize, u 
pokrajini Fars. Veoma mnogo je putovao, prvo u Tostar i Bagdad, potom u Meku, 
a kasnije u Kuzestan, Korasan, Transoksijanu, Sistan, Indiju i Turkestan. Konačno 
se vratio u Bagdad, gde su njegove propovedi o sjedinjenju sa Bogom bile uzrok nje- 
govog hapšenja pod optužbom za inkarnacionizam. Bio je osuđen na smrt i krvnički 
pogubljen 29. dana meseca du'l-kade godine 309. (28. mart 913). Autor brojnih 
knjiga i mnogih stihova, ušao je u muslimansku legendu kao prototip opijenog 
Božjeg zaljubljenika. 


Haladžova lutanja 


Huseini Mensur, zvani Haladž ("Vunovlačar') prvo je došao u Tostar, u kojem je 
dve godine služio Sala ibn Abda Alaha; nakon toga se uputio u Bagdad. Svoje prvo 
putovanje je obavio u osamnaestoj godini. 


Posle toga je otišao u Basrn i pridružio se Amru ibn Otmanu, u čijem društvu je 
proveo osamnaest meseci. Jakubi Akta dao mu je ruku svoje kćeri, posle čega je 
Amr ibnOtman postao nezadovoljan sa njim. Zbog toga je napustio Basru i došao u 
Bagdad, u kojem se obratio Đunaidu. Đunaid mu je propisao ćutanje i samoću. 
Neko vreme je izdržao u Đunaidovom društvu, a onda se uputio ka Heđazu. Godi- 
nu dana je bio stanovnik Meke, posle čega se vratio u Bagdad. Sa grupom sufija po- 
setio je Đunaida i postavio mu brojna pitanja na koja Đunaid nije pružio odgovor. 


"Ubrzo će doći vreme", rekao mu je Đunaid, "kada ćeš zarumeniti komad 
drveta". 


"Onoga dana kada ja zarumenim taj komad drveta", odgovorio mu je Haladž, "ti 
ćeš imati na sebi odelo formalista". 


Tako je zaista i ispalo. Na dan kada su vodeći učenjaci objavili zaključak da 
Haladž mora biti pogubljen, Đunaid je nosio odeću sufija i nije potpisao nalog. 
Kalif je rekao da je Đunaidov potpis neophodan. Stoga je Đunaid obukao akadem- 
ski turban i svečani ogrtač, otišao u madrasu i potpisom odobrio nalog. "Mi sudimo 
u odnosu na spoljašnjost", napisao je. "Što se tiče unutarnje istine, nju samo Bog zna." 

Kada je Đunaid odbio da odgovori na njegova pitanja, Haladž se uzrujao i bez 
traženja dozvole otputovao u Tostar. Tamo je ostao godinu dana i naišao na opšte 
odobravanje. Međutim, usled toga što nije pridavao nikakvu važnost preovlađujućoj 
doktrini, teolozi su postali surevnjivi prema njemu. U međuvremenu je Amr ibn 
Otman pisao pisma ljudima u Kuzestanu, ocrujujući Haladža u njihovim očima. I 
njemu samom je dosadilo to mesto. Odbacivši nošnju sufija, obukao je tuniku i 
provodio vreme u društvu svetovnih ljudi. Međutim, to nije ništa promenilo u stanju 
stvari, pa je nestao na pet godina. Deo tog perioda proveo je u Korasanu i 
Transoksijani, a deo u Sistanu. 


Potom se Haladž vratio u Ahvaz, gde su njegove propovedi naišle na odobravanje 
kako elite tako i naroda. Govorio bi o ljudskim tajnama, pa je zbog toga nazvan 
"Haladž od Tajni". Nakon toga se obukao u iscepanu dervišku odeću i zaputio ka 
Svetoj Zemlji, u pratnji mnogih odevenih na sličan način. Kada je stigao u Meku, 
Jakubi Nahrađuri ga je okrivio kao vrača. Stoga se vratio u Basru, a zatim u Ahvaz. 


"Sada idem u zemlje politeizma, da ljude privodim Bogu", objavio je. 


Ttako je otišao u Indiju, pa u Transoksijanu, pa u Kinu, pozivajući ljude ka Bogu i 
pišući književna dela za njih. Kada se vratio iz udaljenih krajeva sveta, ljudi sa tih 
prostora pisali su mu pisma. Indijci su mu se obraćali kao Abuu '1-Mogitu, Kinezi 
kao Abou 'l-Muinu, Korasanci kao Abuu 'l-Mohru, Faršani kao Abuu Abdu 
Alahu, Kuzestanci kao Haladžu od Tajni. U Bagdadu su ga zvali Mustalem, a u 
Basri Mukabar. 


Haladžovo stradanje 


Nakon toga su počele da kolaju mnoge priče o Haladžu. On se zbog toga uputio u 
Meku, gde je živeo dve godine. Po povratku, njegovo stanje se umnogome pro- 
menilo. Bio je drugi čovek, pozivajući ljude ka "istini" izrazima koje niko nije razu- 
meo. Kaže se da je bio proteran iz pedeset gradova. 


Ljudi su u svojoj zbunjenosti bili podeljeni u odnosu na njega. Njegovi klevetnici 
bili su bezbrojni, njegovi pobornici isto tako. Prisustvovali su mnogim čudima koja 
je izvodio. Glasine su se širile, i njegove su reči stigle i do kalifa. Na kraju su svi bili 
jedinstveni u mišljenju da treba da bude pogubljen zbog toga što je izjavljivao: "Ja 
sam Istina". 


"Kaži: On je Istina", vikali su mu. 

"Da, On je Sve", odgovorio im je. "Vi kažete da je On nestao. Naprotiv, Husein 
je taj koji je nestao. Okean ne nestaje niti se smanjuje." 


"Te reči koje Haladž govori imaju ezoterično značenje", kazali su Đunaidu. 
"Isključićemo ga", odgovorio je. "Ovo nije vreme Za ezoterična značenja." 


Grupa teologa je potom podigla zajedničku optužbu protiv Haladža i prenela 
Mutazemu izobličenu verziju njegovih reči; takođe su i vezira Alija ibn Isu okrenuli 
protiv njega. Kalif je naredio da Haladž bude bačen u tamnicu. Tamo je bio zadržan 
godinu dana. Ipak, narod bi dolazio i pitao ga za savet za svoje probleme. Zbog toga 
su mu bile zabranjene posete, i tokom pet meseci niko mu se nije približio, sem 
Ibna Ate jednom i Ibna Kafifa jednom. Jednom prilikom Ibn Ata mu je poslao 
poruku: 

"Učitelju, zamoli za oproštaj za reči koje si izgovorio, kako bi mogao da budeš 
oslobođen". 

"Kažite onome ko je to rekao da moli za oproštaj", odgovorio je Haladž. 

Ibn Ata je zaplakao kada je čuo ovaj odgovor. 


"7 


"Mi nismo ni delić Haladža", rekao je. 

Rečeno je da su prve noći njegovog zatočeništva tamničari došli do njegove ćelije, 
ali nisu mogli da ga nađu u njoj. Pretražili su celu robijašnicu, ali rezultata nije bilo. 
Druge noći nisu zatekli ni njega ni ćeliju, uprkos svem traženju. Treće noći su ga 
pronašli u ćeliji. 

"Gde si bio prve noći i gde ste bili ti i ćelija druge noći?", zahtevali su da znaju. 
"Sad ste se oboje ponovo pojavili. Kakav je to fenomen?" 

"Prve noći", odgovorio je on, "bio sam u Nazočnosti, i prema tome nisam bio 
ovde. Druge noći je Nazočnost bila ovde, tako da smo i ja i ćelija bili odsutni. Treće 
noći sam poslat natrag, kako bi Zakon mogao da bude očuvan. Dođite i radite svoj 
posao!" 


Kada je Haladž prvi put bio zatvoren, u zatvoru se nalazilo tri stotine duša. On im 
se te noći obratio. 


"Zatvorenici, da li da vas oslobodim?" 


"Zašto ne oslobodiš sebe?", odgovorili su mu. 

"Ja sam zatočenik Boga. Ja sam zaštitnik izbavljenja", odgovorio je. "Ukoliko 
samo ushtednem, jedan moj signa! je dovoljan da olabavi sve okove." 


Haladž prstom dade znak i svi njihovi okovi se raskinuše. 
"A kuda sad da krenemo?", pitali su robijaši. "Zatvorska kapija je zaključana." 
_ Haladž je opet signalizirao i u zidovima se stvoriše pukotine. 
"Sada idite svojim putem", kliknuo je. a 
"Zar nećeš i ti krenuti?", zapitali su ga. 
"Neću", odgovorio je. "Ja imam jednu tajnu za Njega koja se može odati isklju- 
čivo na gubilištu." ' ' 
. "Gde su robijaši nestali?", pitali su ga stražari sledećeg jutra. 
"Oslobodio sam ih", odgovori Haladž. 
"A zašto i ti nisi pobegao?", zanimalo ih je. 
"Bog ima razloga da me izgrdi i zbog toga nisam otišao", odgovorio je. 
Vest je preneta kalifu. 
:"Nastaće pobuna i metež", povikao je on. "Ubijte ga, ili ga tucite batinama dok 
ne porekne svoje. reči." 
Udarali su ga batinama tristo puta. Pri svakom udarcu čuo se razgovetan glas: 
"Ne boj se, sine Mensurov!" 
Zatim su ga izveli napolje da ga pogube. 
Opterećen sa trinaest teških lanaca, Haladž je išao ponosno, krupnim korakom, 
mašući rukama kao pravi probisvet. 
"Zašto se šepuriš tako nadmeno?", pitali su ga. 
"Zato što idem u klanicu", odgovorio je. I onda je u vedrom raspoloženju počeo 
da deklamuje: 


Moj veseli drugar nek ne bude okrivljen 

za nepravičnost prostu. 

Naterao me je da, kao i on, najbolje piće pijem, 
kao što velikodušni domaćin ugađa gostu; 

A kada krug beše savršen i gotov 
zatražio je mač i mrtvački pokrov. 
Takav je njegov usud, ko pije razum ga napušta 
sa Drakom u doba letnjih suša. 


Kad su ga doveli do postolja vešala u Bab el-Taku, poljubio je drvo i stavio nogu 
na stepenik. 


"Kako se osećaš?", rugali su mu se. 
"Voznesenje istinskih ljudi je gornji kraj vešala", odgovorio je. 


Nosio je komad sukna oko bedara. i plašt na ramenima. Okrenuvši se prema 
Meki; podigao je ruke i poveo prisan razgovor sa Bogom. 


"Ono što On zna, nijedan čovek ne zna", rekao je. Zatim se popeo na vešala. 


"Šta imaš da kažeš", pitala ga je grupa njegovih sledbenika, "što se tiče nas koji 
smo tvoji učenici i onih koji ti presuđuju i koji bi da te kamenuju?" 


"Oni imaju dvostruku nagradu, a vi samo jednu", odgovorio je. "Vi naprosto mi- 
slite dobro o meni. Ali oni su pokrenuti snagom svoje vere u Jednog Boga kako bi 
održali neumitnost Zakona." 


Stigao je Šebli i stao pred njega. 


"Zar ti nismo uskratili svako bitisanje?", uzviknuo je. Onda je upitao: "Šta je 
sufizam, Haladž?" : 


"Najniži njegov deo je ovo što sada vidiš", odgovori Haladž. 
"A šta je njegov uzvišeniji deo?", pitao je Šebli. 
"Do njega ti ne možeš dopreti", reče mu Haladž. 


Onda su svi očevici počeli da bacaju kamenje. Šebli je, da se prilagodi, bacio 
grumen zemlje. Haladž uzdahnu. 

"Nisi uzdisao kada si bio pogođen svim ovim kamenjem. Zašto onda uzdišeš zbog 
grumena zemlje?", pitali su ga. 


"Zato što oni koji bacaju kamenje ne znaju šta rade. Oni imaju opravdanje. Od 
njega mi je, međutim, to teško palo, jer on zna da ne bi trebalo da se baca na 
mene." 

Potom su mu odsekli šake. Smejao se. 
"Zbog čega se smeješ?", uzviknuli su. ; 
"Nije teško odseći šake čoveku koji je svezan", odgovorio je. "Pravi čovek je onaj 
ko odseče šake osobina koje skidaju krunu težnje i čežnje sa glave na Prestolu." 
Odsekli su mu stopala. Smešio se. 


"Tim stopalima sam obavio ovozemaljsko putovanje"; rekao je. "No imam ja i 
druga stopala, kojima čak i sada putujem kroz oba sveta. Odsecite mi ta stopala ako 
možete!" 


Onda je protrljao svoje krvave, amputirane ruke o lice, tako da su muiruke i lice 
bili umrljani krvlju. 
"Zašto si to uradio?", upitali su ga. 


"Iz mene je isteklo mnogo krvi", odgovorio je. "Zbog toga će mi lice pobledeti. 
Pomislili biste da je moj strah uzrok tog bledila. Razmazao sam krv preko lica da 
bih bio rumenih obraza u vašim očima. Šminka heroja je njihova krv." 


"Pa ako si i okrvavio lice, zbog čega si izmrljao ruke?" 
"Obavljao sam obredno pranje." 
"Kakvo. pranje?" 


"Kada čovek moli dve ake u odanosti Bogu", odgovori Haladž, "obredno pranje 
nije savršeno ukoliko nije učinjeno sa krvlju". 


HU 


Potom su mu izvadili oči. Iz rulje se podiže urlik. Neki su plakali, neki bacali 
kamenice. Onda su namerili da mu odseku jezik. 


"Budite strpljivi za trenutak, dajte mi vremena da kažem nešto važno", zatražio 
je. "Bože", uzviknuo je, podigavši glavu prema nebu, "ne isključi ih zbog patnje koju 
mi nanose Tebe radi i ne uskrati im ovo zadovoljstvo. Neka je slava Bogu, zato što 
su mi odsekli noge dok sam stupao Tvojim putem. I ako mi odvoje glavu od tela, 
time su me podigli na vrh vešala, da posmatram Tvoju veličanstvenost." 


Zatim mu odsekoše uši i nos. Jedna starica sa krčagom slučajno se tu našla. 
Ugledavši Haladža uzviknula je: "Udrite, i to jako i odistinski. Šta ima ovaj lepuška- 
sti ništavni vunovlačar da govori o Bogu?" 

Poslednje reči koje je Haladž izgovorio bile su: "Ljubav prema Jedinome je 
izdvajanje Jedinog". Potom je otpevao ovu strofu: "Oni Koji ne veruju u to nastoje da 
to ubrzaju; no oni koji veruju u to kreću se strepeći od toga, znajući da je to istina"! 

To beše njegov završni iskaz. Odmah zatim odsekli su mu jezik. U času večernje 
molitve odrnbili su mu glavu. Čak i dok su mu odsecali glavu, Haladž se smešio. A 
onda je izdahnuo. 


Gromoglasan poklič se podiže iz naroda. Haladž je nosio kuglu sudbine do gra- 
nice polja pomirenja sa neizbežnim. Iz svakog dela njegovog tela začula se objava: 
"Ja sam Istina". 


- Sutradan su izjavili: "Ovaj skandal biće još veći nego dok je bio živ". Zbog toga su 
mu spalili udove. Iz njegovog pepela začulo se kliktanje: "Ja sam Istina", kao što se i 
u vreme njegovog pogubljenja iz svake kapi krvi dok je padala čula reč Alah. 
Zgranuti, bacili su njegov pepeo u Tigris. Dok je plovio na površini vode, i dalje je 
kliktao: "Ja sam Istina". 


A Haladž je jednom bio rekao: "Kada moj pepeo bace u Tigris, Bagdad će se naći 
u opasnosti da bude potopljen. Položite moju odoru ispred vode, ili će Bagdad biti 
razoren." Njegov sluga, kada je video šta se dogodilo, poneo je gospodarevo odelo i 
položio ga na obalu Tigrisa. Voda je opala, a njegov pepeo posta nečujan. Skupili 
su ga i pokopali. 

Ibrabim el-Kauvas 


Abu Išak Ibrahim ibn Ahmed el-Kauvas od Samare, prijatelj el-Đunaida, čuven 
je po svojim dugim putovanjima pustinjom. Umro je u Raju 291. (904) godine. 
Ibrakimi Kauvas u pustinji — 

_ Ibrahimi Kauvas, Đunaidov i Nurijev savremenik, bio je poznat kao Vođa pover- 
ljivih. Njegova vera u Boga je bila tako potpuna da je prelazeći pustinju bio u stanju 
da se hrani jedino mirisom jabuke. I pored toga što je njegova vera bila jedinstvena, 
nikađa nije bio bez igle, konca, čutire i makaza. Zapitan zbog čega to nosi, odgo- 
vorio je: "Ta količina ne škodi veri". Ispričao je sledeće priče o čudima koja je viđao 
na svojim putovanjima. |; 


'Jednom sam putovao kroz pustinju kad izdaleka ugledah jednu devojku u agoniji 
transa, kako rastrojena tumara nepokrivene glave. 


""Devojko, pokrij glavu", doviknuh joj. 
"Kauvase, zatvori oči!", uzvratila je. 


"Ja sam zaljubljen", rekoh, "a ljubavnik ne zaklapa oči. Moj pogled je nehotično | 
pao na tebe." 


"A ja sam opijena", odgovorila je, "a pijanica ne pokriva glavu". 
"U kojoj si se krčmi tako napila?", pitao sam. 


"Pazi šta govoriš, Kauvase!", viknula je. "Ti me ometaš. Zar ima još nekoga u oba 
boravišta osim Boga?" 


"Devojko, da li bi ti smetalo moje društvo?", upitao sam je. 


"Nezreo si ti, Kauvase", odgovorila je. "Ja nisam od one vrste koja traži mu- 
škarca!" 


Jednom prilikom sam u pustinji posmatrao Kezra u obliku ptice u letu. Kad sam 
ga spazio, pognuo sam glavu da mi vera ne bi postala bezvredna. Smesta mi je 
prišao i rekao: "Da si zadržao pogled na meni, ne bih se spustio do tebe". Nisam ga 
pozdravio, iz straha da mi se vera ne okrnji. 

Jednoga dana sam u pustinji naišao na drvo pored kojeg se nalazilo pojilo. 
Ugledah ogromnog lava kako mi se približava i predah se Bogu na čuvanje. Kada mi 
je lav prišao primetio sam da šepa. Legao je pred mene i zastenjao. Pogledao sam i 
video da mu je šapa otečena i gangrenozna. Potražio sam štap i rasekao mu šapu, 
tako da sav gnoj iscuri iz nje. Zatim sam šapu previo krpom. Lav se podigao i 
udaljio. Ubrzo se vratio dovodeći svoje mladunce. Kružili su oko mene mašući 
repovima, pa su doneli okrugli hleb. i stavili ga pred mene. 


Jednom sam se izgubio u pustinji. Prevalio sam još izvesno rastojanje, ali nisam 
uspevao da nađem put. Nekoliko dana sam tako išao, dok napokon ne začuh kuku- 
rekanje. Obradovao sam se i požurio u tom pravcu. Ugledao sam čoveka koji je 
istog trenutka pojurio i udario me u vrat. Udarac je boleo, te sam povikao: 


"0, Bože, eto kako postupaju prema onima koji svoju veru polažu u Tebe!" 


"Sve dok si polagao svoju veru u Mene", začuo sam glas, "bio si dragocen u Mo- 
jim očima. Sada kad si svoju veru položio u kukurekanje, posledica je taj udarac koji 
si dobio." 


I dalje osećajući bol, produžio sam svojim putem. A onda začuh glas koji je 
rekao: "Kauvase, to te je zabolelo. A sada pogledaj ovo!" 


Pogledao sam i ugledao na zemlji pred sobom glavu čoveka koji me je udario. 


Dao sam zavet da ću preći pustinju bez namirnica i konja. Kada uđoh u pustinju 
jedan mladić je pošao za mnom i pozdravio me: 


"Mir neka je s tobom, šeiče!" 

Zastao sam i odgovorio na njegov pozdrav. Onda sam primetio da je mladić 
hrišćanin. 

"Dozvoljavaš li da ti se pridružim?", zapitao je. 


"Tamo kuda ja idem ti ne možešići, pa kakva ti je onda korist od moga društva?", 
odgovorih. 


"Svejedno ću poći s tobom", rekao je. "Možda to donose sreću." 

Nedelju dana smo putovali. zajedno. Osmog dana moj saputnik reče: "Dobri 
hanifitski isposniče, pokaži sigurnost u svoga Boga, pošto sam gladan. Zamoli za 
nešto." 

"Bože moj", molio sam, "usled zasluga Muhamedovih, mir neka je s njim, nemoj 
me osramotiti pred ovim tuđincem, nego ovaploti nešto iz Nevidljivog sveta". — 

T odmah su se pojavile zdele sa hlebom i pečenom ribom i urmama, i bokal vode. 
Sedosmo obojica i dadosmo se na jelo. 

Napredovali smo još nedelju dana. A onda osmog dana ja rekoh svom saputniku: 
"Kaluđeru, pokaži i ti svoju moć. Gladan sam." 

Naslonivši se na svoj štap, mladić je micao usnama. Pojaviše se dva stola puna. 
halve, ribe i urmi, i dva bokala vode. Bio sam preneražen. 

"{sposniče, jedi!", uskliknuo je hrišćanin. 

Bio sam isuviše postiđen da bih bilo šta jeo. 

"Jedi", ponovio je, "pa ću ti saopštiti dobre vesti". 

"Neću jesti dok mi ne saopštiš svoje dobre vesti", odgovorih. 

"Prva dobra vest jeste ta da odsecam svoj pojas." 

I na to odseče pojas. 

"Svečano izjavljujem da nema boga do Boga i da je Muhamed Apostol Božji", 
rekao je. "Druga dobra vest jeste da sam prošaptao: "Bože, zbog vrlina ovog starijeg čo- 
veka koji je vredan u Tvojim očima i čija religija je istinska, pošalji hranu da ne 
budem osramoćen pred njim". Dakle i ovo se dogodilo zahvaljujući tvom blagoslovu." 


I tako smo jeli i produžili svojim putem dok nismo stigli do Meke. On je do kraja 
svoga veka ostao da živi u Svetoj Zemlji. . 


Jednoga dana sam prolazio nekim krajevima Sirije kad izdaleka primetih 
nekoliko stabala nara. To mi je podstaklo želju za jelom, ali sam se uzdržao i nisam 
ih probao, pošto su ti narovi bili kiseli, a ja sam hteo slatke. Ubrzo sam ušao u jednu 
dolinu u kojoj sam video jednog čoveka kako leži iscrpljen i nemoćan. Crvi su ga 
prekrili, a osice su zujale oko njega i ubadale ga. U meni se probudilo sažaljenje 
zbog njegovog žalosnog stanja. 

"Hoćeš li da se pomolim", rekoh mu kada sam stigao do njega, "i tako pokušam 
da te izbavim iz te nevolje?" 


"Ne", odgovorio je. 
"Zašto ne?", zapitao sam. 


"Zato što bi spas bio ono što bih ja izabrao, dok patnju bira On", odgovorio je. 
"Nije mi moj izbor draži od Njegovog." 


"Dozvoli bar da oteram ove osice od tebe", rekoh. 


"Kauvase", odgovorio je, "oteraj od sebe tu žudnju za slatkim narovima. Zašto 
mene uznemiravaš? Moli se za izlečenje tvog vlastitog srca. Što da se moliš da moje 
telo opet postane zdravo?" 


"Kako si znao da sam ja Kauvas?", pitao sam ga. 
"Nikome ko Njega zna", odgovorio je, "ništa ne ostaje skriveno." 
"Kako se osećaš sa svim tim osicama?", bio sam radoznao. 


"Sve dok me ove osice ubadaju i crvi proždiru", rekao je, "ja sam srećan". 


Jednom sam čuo da u Vizantiji postoji jedan kaluđer koji je sedamdeset godina 
živeo u manastiru u uzvišenosti celibata. 


"Neverovatno!", uskliknuo sam. "Četrdeset godina je uslov da se bude kaluđer." 


Stoga se zaputih da ga posetim. Kad sam se približio on je otvorio rupu na 
vratima. 


"Ibrahime, zbog čega si dolazio?", pitao me je. "Ja nemam ovde položaj neženje. 
Imam psa koji napada ljude. Postavljen sam ovde da motrim na psa i sprečim ga da 
ne povredi ljude. U svakom slučaju, nisam ono što si ti pretpostavljao." 


"Bože", uzviknuh čuvši ovaj odgovor, "Ti si u stanju da pravilno vodiš svog slugu 
čak i kad je on u potpunoj zabludi!" 


"Ibrahime", reče mi kaluđer, "koliko ćeš još dugo tragati za ljudima? Tragaj za 
samim sobom, a kada pronađeš sebe, sedi i bdi nad sobom. Jer, ta samovoljna i na- 
strana žudnja svakoga dana navlači tristo šezdeset različitih kostima i maski božan- 
stvenosti i mami čoveka u greh." 

el-Šebli 


Abu Bekr Dulaf ibn Đahdar (Džafer ibn Junos) el-Šebli, poreklom iz Korasana 
ali rođen u Bagdadu ili Samari, sin dvorskog funkcionera i sam unapređen u držav- 
nu službu, bio j je kao guverner Demavenda pozvan u Bagdad da mu bude poverena 
funkcija i i tamo je doživeo preobraćenje. Priključivši se el-Đunaidovom kružoku, po- 
stao je glavna ličnost u burnoj povesti o el-Haladžu, čuvena po svom ekscentričnom 
ponašanju koje je dovelo do njegovog upućivanja u ludnicu: Umro je 334. (846) 
godine u osamdeset i sedmoj godini života. 


Šeblijev zov 


Abu Bekri Šebli bio je ispočetka guverner Demavenda. Stiglo mu je pismo iz 
Bagdada i on je pošao na put sa guvernerom Raja i pratnjom da se predstavi kalifu. 
Pošto ga je kalif zaodenuo plaštom časti, vratili su se kući. Guverner Raja je slučaj- 
no iznenada kinuo. Zatim je usta i nos otro o svoj počasni plašt, Kada je kalif bio 
obavešten o tome, zapovedio je da mu svuku taj plašt i otpustio ga sa njegovog gu- 
vernerskog položaja. To je Šebliju otvorilo oči. 


"Onaj ko kao maramicu upotrebi plašt koji mu je dodeljen od smrtnog bića", 
mozgao je on, "smatra se da zaslužuje da bude razrešen i prezren. On biva lišen 
svoje službene odore. Šta onda reći o onome ko kao maramicu koristi plašt koji mu 
je dodeljen od Kralja sveta - šta li će tek njemu biti učinjeno?" 


Smesta je otišao do kalifa. 


"Vladaru", obratio se kalifu, "ti, smrtno biće, ne odobravaš da se prema odori 
koju daruješ postupa sa nepoštovanjem, a dobro je poznato koliko tvoja odora 
vredi. Meni je Kralj sveta dodelio plašt časti, kao i ljubav i znanje o Njemu. Zar bi 
On mogao da odobri to što ga koristim kao maramicu u službi smrtnika?" 


T napustio je dvor i otišao na skup Kairija Nasadža. Tamo mu se dogodilo nešto 
čudno i Kair ga je poslao Đunaidu. Tako je Šebli stao pred Đunaida. 


"Ti si preporučen kao stračnjak za bisere", rekao je. "Daj mi jedan, ili mi ga 
prodaj." 

"Ukoliko bih hteo da ti ga prodam, ti ne bi mogao da ga platiš, a ukoliko bih ti ga 
dao, pošto bi tako lako došao do njega, ne bi shvatio njegovu vrednost", odgovori 
mu Đunaid. "Postupi poput mene; zaroni naglavce u ovo more, i ako strpljivo budeš 
čekao izvadićeš svoj biser." 

"1 šta sada da radim?", pitao je Šebli. 

"Idi i trguj sumporom godinu dana", reče Đunaid. 


Šebli je učinio tako. Kada je prošlo godinu dana, Đunaid mu je dao nova 
uputstva. 


"Taj posao donosi poznatost i opštenje. Sad idi i prosi godinu dana, tako da ne 
budeš zauzet ma čim drugim." 


Cele godine je Šebli skitao s kraja na kraj Bagdada. Niko mu ništa nije davao. 
Vratio se i podneo izveštaj Đunaidu. 


"Sada shvataš svoju sopstvenu vrednost, budući da nemaš nikakvu važnost u 
očima svojih bližnjih", reče mu Đunaid. "Ne vezuj svoje srce za njih, niti obraćaj 
pažnju na njih. Nešto malo dana bio si viši dvorski službenik, a potom i guverner. 
Sada pođi u svoju bivšu oblast i traži da namiriš tamošnje žitelje." 


Šebli se vratio u Demavend i pošao od kuće do kuće, dok nije preostala još samo 
jedna žrtva njegovog tlačenja. Tom čoveku nije mogao da uđe u trag. 


"Sa njim na umu", sećao se Šebli, "razdelio sam sto hiljada dirama, ali mi srce još 
nije nalazilo mira". 


Četiri godine je prošlo na taj način. Zatim se vratio Đunaidu. 


"Neki komadić spoljašnjeg sjaja i gordosti još se zadržao u tebi", rekao je Đunaid. 
"Prosi još godinu dana." 


"Svakoga dana sam išao u prošnju", sećao se Šebli. "Donosio sam mu sve što 
dobijem, a on bi to davao sirotinji. Uveče me je ostavljao gladnog. Kad je i ta godi- 
na prošla, rekao mi je: 'Sada te primam u svoje društvo, ali pod jednim uslovom, a 
to je budeš sluga mojih saučesnika!. Tako sam godinu dana dvorio saučesnike. 
Onda mi Đunaid reče: Abu Bekre, kakvo mišljenje sada imaš o sebi? 'Ja sebe 
smatram za najneznatnije od svih Božjih stvorenja", odgovorio sam. "Sada je', pri- 
metio je Đunaid, 'tvoja vera potpuna." 

Šebli je do tada već toliko uznapredovao da bi napunio rukav šećerom i svakom 
dečaku kojeg bi video stavio bi komadić u usta. 
"Reci Alah!", rekao bi. 
Posle toga je punio rukav diramima i dinarima. | 
"Svakome ko jednom kaže Alah, napuniću usta novcem." 
A onda se u njemu probudio duh podozrivosti i izvukao je sablju iz korica. 
"Svakome ko spomene ime Alaha, odrubiću glavu ovom sabljom", uzviknuo je. 
. SGC sada si", rekoše, "običavao da daješ šećer i novac. Zar. ćeš sada odsecati 
lave?" 


"Tada sam mislio da izgovaraju Njegovo ime na osnovu stvarnog doživljaja i 
razumevanja", objasnio je on. "A sada shvatam da oni to govore nehajno i samo iz 
navike. Ne mogu da dozvolim da se Njegovo ime izgovara nečistim jezikom." 


. Nakon toga je na svakom mogućem mestu ispisivao ime Božje. Odjednom mu se 
obratio glas: j 


"Koliko ćeš se još dugo baviti imenom? Ukoliko si zaista tragalac, lati se potrage 
za Imenovanim!" I 


Te su ga reči duboko uzbudile. Potpuno su ga napustili mir i staloženost. Ljubav 
koja ga je obuzela bila je tako silovita, toliko je bio smlavljen mističnom 
uzburkanošću, da je otišao i bacio se u Tigris. Podigli su se talasi i izbacili ga na 
obalu. Zatim se bacio u vatru, ali ga plamenovi nisu povredili. Našao je mesto gde 
se okupljaju gladni lavovi i bacio se pred njih; svi lavovi pobegoše od njega. Bacio se 
i sa vrha planine; dočekao ga je vetar i bezbedno spustio na zemlju. Njegova 
uznemirenost hiljadostruko se uvećala. | 


"Kuku onome", zavapio je, "koga ni vatra ni voda ne prihvataju, ni divlje zveri ni 
planine!" "=. 


"Onaj. ko je prihvaćen od Boga", stigao je glas, "nije prihvaćen ni od koga 
drugog". 


Konačno su ga bacili u lance i bukagije i odveli u bolnicu za umobolne. 
"Ovaj čovek je lud", vikali su neki. 

"U vašim očima ja sam lud a vi ste psihički zdravi", uzvratio je. "Neka Bog uveća 
moje ludilo i vašu zdravu pamet, kako bih usled te ludosti mogao da budem 
pripuštan sve bliže, a vi da usled svoje razboritosti budete gonjeni sve dalje!" 


Kalif je poslao nekoga da se brine o njemu. Došli su bolničari i silom mu ugurali 
lek u grlo. 


"Nemojte se bez potrebe mučiti", uskliknuo je Šebli. "Ova bolest nije takva da će 
uzmaći pred medicinskim lečenjem." 
Anegdote o Šebliju 


Kada je bio bačen u okove, Šeblija je jednoga dana došla da obiđe skupina 
njegovih sadrugova. 


"Ko ste vi?", uzviknuo je. 
"Tvoji prijatelji", rekli su mu. 
Smesta je počeo da baca kamenje na njih i svi se razbežaše. 


"Lažovi!", grmnuo je. "Zar prijatelji beže od svog prijatelja zbog malo kamenja? 
Ovo dokazuje da ste prijatelji samih sebe, a ne moji!" 


Jednom su Šeblija spazili kako trči sa užarenim ugljevljem u ruci. 
"Kuda si krenuo?", pitali su ga. 


"Trčim da zapalim Kabu", odgovorio je, "kako bi ljudi ubuduće mogli da povedu 
brigu isključivo o Gospodaru Kabe". 


Jednom drugom prilikom je držao u ruci komad drveta zapaljen sa oba kraja. 
"Šta nameravaš da uradiš?", postavljeno mu je pitanje. 


"Zapaliću požar u paklu sa jednim krajem, a u raju sa drugim", odgovorio je, "pa 
će ljudi moći da se interesuju jedino za Boga". 


Jednom je Šebli nekoliko dana i noći plesao pod jednim drvetom vičući: "Hu, 
Hu". 


"Šta ti to znači?", interesovali su se njegovi prijatelji. 

. "Golub grivnjaš koji se nalazi u ovom stablu govori Gu, Gu"", objasnio im je, "a 
ja ga pratim sa svojim 'Hu, Hu'."_— 

Kažu da golub nije prestao da guče sve dok Šebli nije prestao da huče. 


Kažu da je Šebli, kada je započeo svoje sanoobamiranje, dugo godina običavao 
da utrljava so u oči kako ne bi spavao. 

"Svemogući Bog me posmatra", rekao bi. "Čovek koji spava je nepažljiv", dodao 
je, "a nepažljiv čovek je zaklonjen i zamagljen". 

Jednog dana ga je posetio Đunaid i zatekao ga kako pincetom poteže i čupa kožu 
oko obrva. — ' 

"Zbog čega to radiš?", zapitao ga je. 


"Istina je postala očigledna, a ja ne mogu da je podnesem", odgovori Šebli. 
"Probadam se ne bi li mi On možda udelio jedan pogled." 


Šebli je imao jednu pećinu u koju je često odlazio, noseći sa sobom snop pruća. 
Svaki put kada bi mu se u srce uvukla nemarnost, udarao bi se tim prućem. Jednom 
se desilo da ih je sve polomio, pa je rukama i nogama udarao u Zid. 


Savladan mističnim ushićenjem, Šebli je počeo da drži propoved i odao je jednu 
tajnu pred narodom. Đunaid ga je ukorio. 

"Mi te reči izgovaramo u pećinama", rekao mu je. "A ti sad dolaziš i objavljuješ ih 
na pijaci." 

"Ja govorim i ja slušam", odgovori Šebli. "Ko osim mene postoji u oba sveta? Ali 


ne,, pravilnije je reći da se ove reči razležu od Boga ka Bogu, a Šeblija tu uopšte i 
nema." 


"Ukoliko je takav slučaj, imaš izuzeće", reče Đunaid. 


Jednoga dana Šebli je neprekidno ponavljao reč Bog, Bog. Jedan revnosni mladi 
učenik mu se obratio: 


"Zbog čega ne kažeš: 'Nema boga do Boga'?" 

Šebli uzdahnu. 


"Bojim se", objasnio je, "da ukoliko kažem 'nema boga' dah može da mi se 
prekine pre no što dođem do "do Boga" i da ću ostati krajnje neutešan". 


Ove reči ostavile su takav utisak na mladića da je zadrhtao i umro. Došli su 
njegovi prijatelji i silom odvukli Šeblija u kalifovu palatu. A on je, još u agoniji 
ekstaze, hodao poput pijanog čoveka. Optužili su ga za ubistvo. 


"Šebli, šta ti kažeš na to?"; pitao ga je kalif. 


"Bila je to duša potpuno zahvaćena plamenom ljubavne vatre, u žudnom 
iščekivanju suočavanja sa veličanstvenošću Boga", odgovori Šebli. "Bila je to duša 
koja se odvojila od svih veza i odnosa i prevazišla putenu iskvarenost. Bila je to duša 
koja je došla do krajnjih granica snage i više nije mogla da izdrži, uzastopno u srcu 
posećivana upornim vesnicima Božanskog prisustva. Munjeviti bleskovi lepote 
kontemplacije ovog posećivanja su odskočili u samu srž njegove duše. I ta duša, 
ptici slična, odletela je iz kaveza tela. Gde je tu Šeblijeva krivica ili zločin?" 


"Odmah da ste Šeblija poslali kući", zapovedio je kalif. "Njegove su reči u meni 
izazvale takvo stanje da postoji opasnost da se srušim sa ovog prestola!" 


Jednom se Šebli nalazio u Bagdadu. Rekao je: "Treba nam hiljadu dirama da 
siromasima kupimo obuću i otpremimo ih na hadžiluk". 


Jedan hrišćanin skočio je i rekao: "Ja ću im dati, ali samo pod uslovom da me 
povedete sa sobom". 


"Mladi gospodine, ti ne ispunjavaš uslove za hadžiluk", reče mu Šebli. 


"Nemate u svom karavanu nijednog goniča mula", odgovori mladić. "Povedite me 
kao goniča." 


Derviši krenuše na put, sa hrišćaninom opasanih slabina u pratnji. 
"Jesi li dobro, mladiću?", pitao ga je Šebli. 


"Tako sam srećan pri samoj pomisli da putujem sa vama da uopšte ne mogu da 
spavam", odgovori on. 
Hrišćanin je putem skupljao šiblje i na svakoj postaji čistio pod za hodočasnike i 


uklanjao trnje. Kada je došlo vreme da se obuče bela odeća, video je šta ostali rade i 
sledio njihov primer. Družina je najzad stigla pred Kabu. 

"Sa tim tvojim pojasom ne mogu da te pustim da uđeš u Svetu Kuću", reče Šebli 
Hrišćaninu. 
"Bože", zavapio je Hrišćanin, spustivši glavu na prag, "Šebli kaže da me neće 
pustiti u Tvoju Kuću". : | 


"Šebli", začuo se glas sa neba, "Mi smo ga doveli od Bagdada dovde. Zapalivši 
vatru ljubavi u njegovom srcu, dovukli smo ga do Naše Kuće u lancima odane 
uslužnosti. Šebli, sklanjaj se s puta! Ti, prijatelju, napred!" 


Hrišćanin je ušao u Svetu Kuću i obavio obilazak. Ostatak društva je posle nekog 
vremena izašao, ali mladić se još nije pojavljivao. " i 
"Mladiću, izađi!", doviknuo mu je Šebli. 


"On neće da me pusti napolje", odgovorio je mladić. "Svaki put kada krenem 
prema vratima Kuće nađem ih zaključana. Šta će biti sa mnom?" 


Jednom su se i Đunaid i Šebli razboleli. Šeblija je posetio hrišćanski lekar. 
- "Kakve bolove osećate?", pitao ga je. 

"Nikakve", odgovori Šebli. 

"Šta kažete?", ponovio je lekar. 

"Ništa me ne boli", reče mu Šebli. 

Lekar je zatim obišao Đunaida. 

"Šta vas muči?", ispitivao ga je. 


Đunaid mu je detaljno opisao svoje simptome, nabrajući sve bolove redom. 
Hrišćanin je učinio što je mogao i otišao. Kasnije su se dva prijatelja sastala. 


"Zbog čega si sve svoje bolove otkrio hrišćaninu?", pitao je Šebli. 


"Zato da bi mogao da uvidi", odgovori mu Đunaid, "da ako se sa Njegovim 
pristalicom tako postupa, šta li će tek onda On učiniti svome neprijatelju! A ti", 
dodao je, "zbog čega mu nisi opisao svoje muke?" 


"Bilo me je stid", odgovori Šebli, "da se žalim neprijatelju Prijatelja!" 

Jednoga dana Šebli je išao ulicom i naišao na dvojicu dečaka koji su se svađali oko 
oraha koji su pronašli. Oduzeo im je orah. 


| "Strpite se dok ga ne podelim između vas dvojice!", rekao im je. 


Kada ga je razbio, ispostavilo se da unutra nema ništa. Glas je objavio: "Hajde, 
podeli, ako si ti Delilac!" 


"Čitava ta svađa oko šupljeg oraha", komentarisao je postiđeni Šebli. "I sve to 
polaganje prava da se bude delilac ničega!" 


Šeblijeva smrt 


Kada se približio čas njegove smrti, Šeblijeve oči bile su obavijene tamom. 
Zatražio je pepeo i posuo ga po glavi i uopšte je bio opsednut neopisivom uznemi- 
renošću. 


"Čemu sve to uzbuđenje?", pitali su ga njegovi prijatelji. 


"Duša mi je prožeta zavišću i ljubomorom u odnosu na Iblisa", odgovorio je. "Ja 
ovde sedim žedan i žudan, a Njemu je po volji da daje drugome. Ma febi će ostati 
Moja kletva do Sudnjega dana. Ne mogu da podnesem tu dodelu Božanske kletve 
Iblisu. Ja hoću da ona bude moja; jer, čak i ako se radi o kletvi, nije li ona i pored 
toga Njegova i ne pripada li Njegovoj nadležnosti? A šta taj prokletnik zna o njenoj 
vrednosti? Zbog čega On nije udostojio vladare zajednice da nogom stanu na krunu 
kraljevske vlasti? Juvelir poznaje vrednost dragulja. Ako kralj stavi sebi na ruku 
staklenu perlu, ona izgleda kao dragulj; međutim, ako piljar od dragulja napravi 
prsten sa pečatom i stavi ga na prst, on će izgledati kao da je od stakla." 


Posle toga je Šebli neko vreme bio staložen. A onda ga je opet obuzelo 
uzbuđenje. 


"Šta je sad?", zapitali su ga. 


"Dva vetra duvaju", rekao je. "Jedan je vetar nežne dobrote, a drugi je vetar 
gneva i Božje kazne. Na koga god vetar nežne dobrote duva, on postiže svoj cilj; a 
na koga god da duva vetar gneva, taj je zastrt i zaklonjen. Na koga će se taj vetar 
spustiti? Ako će se na mene spustiti vetar nežne dobrote, ja u tom zanesenom 
očekivanju mogu da izdržim svu ovu muku i agoniju. Ali ako će se na mene spustiti 
vetar gneva, ova sadašnja patnja biće baš ništa u poređenju sa onim što će me tada 
zadesiti. Ništa mi ne pritiska srce", dodao je, "toliko kao jedan diram tlačenja koje 

sam skrivio, mada sam dao hiljadu dirama da to okajem. Srce mi se neće smiriti. 
Dajte mi vodu za pročišćavanje." I 
Doneli su mu vodu, ali su zaboravili da je puste da mu curi kroz bradu dok ih on 
nije podsetio. 
Čitave te noći Šebli je kazivao ove stihove: 
"—— Koju god kuću Ti da uzmeš za svoju, . 
tu niko o lampi ne mora da se stara. 
Na dan kada ljudi budu donosili 
svoje dokaze pred Sudiju i Cara, 
naš dokaz biće, na tom mestu strašnom, 
lepota Tvog lika što čežnju razgara. 


Potom se oko njega skupilo društvo da kazuje pogrebne molitve. Njegov kraj je 
stigao i on je razumeo šta se zbiva. 

"Kako čudnovato!", uskliknuo je. "Gomila mrtvaca je došla da se pomoli nad 
jedinim živućim." 

"Reci: Nema boga do Boga", rekoše mu. 


"Budući da nema drugog osim Njega", odgovorio je, "kako mogu da izustim 
negaciju?" 


"Nepopravljiv je. Kaži reči uzimanja zakletve", požurivali su ga. 
"Kralj ljubavi kaže: Neću prihvatiti mito", uzvratio je Šebli. 
Onda je jedan od prisutnih podigao glas da ga podstakne. 

"Evo dolazi jedan mrtvac, da probudi žive!", kliknuo je Šebli. 
Kratko vreme su svi ćutali. Onda ga upitaše: "Kako si?" 
"Ponovo sam se sastavio sa Voljenim", odgovorio je. I izdahnuo. 

Badi al-Zaman Foruzanfar: Shar/-i ahwal o nagd o tahhil-e athar-e Farid al-Din 
Mohammad-e Attar-e Nishaburi (Teheran, 1340, odnosno 1962). Učena studija o 
Atarovom životu i delu. 

C. A. Storey: Perstan Literafure (London, 1953). Veoma dragocena bibliografija, 
sa spiskom manuskripta tekstova, izdanja, prevoda i studija. 

U ovim naslovima su navedene i druge knjige koje mogu biti od pomoći u 
izučavanju ovog dela i ličnosti kojima se ono bavi. Takođe treba konsultovati i prilo- 
ge o Ataru u klasičnim istorijama persijske literature. 

Ferid el-Din Atar (Živeo krajem 12. i početkom 13. veka) 
je jedan od najvećih sufi Savršenih učitelja (Sadguru), i 
cenjen je kao jedan od najvećih persijskih pesnika. Čutveno 
mu je delo "Zbor ptica" u kome je pesnički opisao pu- 
tovanje duše kroz sedam nivoa do Boga. 

Ovde je opisao najpoznatije sufi mistike kroz kratke priče 
iz njihovog duhovnog života. 

' Kazivanja svetaca upravljaju ljude da se odreknu sveta, 
da meditiraju na budući život, da vole Boga, i da se 
pripremaju za svoje poslednje putovanje. "Moglo bi se reći 
da u celoj Tvorevini ne postoji bolja knjiga od ove.... 
Svako ko je pravilno pročita primetiće koliko je čara i 
ljubavi moralo biti u dušama tih ljudi da bi iznedrili takva 
dela i reči kakve su učinili i rekli." (Ferid el-Din Atar) 

